
Forord 



«Slike hemmelige tjenester burde oppløses helt og fullt med 
jevne mellomrom og erstattes med en helt ny organisasjon.» 

(Tidligere norsk etterretningssjef om Stay behind) 

Denne boka rar opp er følsomr og rabubelagr rema: Norges 
hemmelige hær. Den som ikke rilhører den snevre krersen av 
innvidde, vil narurlig nok spørre om Norge virkelig har en hem- 
melig hær. Svaret er ja. Men den er ikke helt hva den en gang 
var. I dag har sjefen for Forsvarets etterrerningstjeneste kom- 
mandoen over en enher som kalles Avdelingen for okkupasjons- 
beredskap. Avdelingens fremste oppgave er å hente inn etterret- 
ningsdata fra områder bak fiendens frontlinjer - om Norge på 
nytt skulle bli angrepet og okkupert. Den skal også bidra til å 
reise motstandskampen. Hele opplegget og organisasjonen for 
øvrig er srrengt hemmelig. De som gjør tjeneste i denne enheten, 
er kjent av bare noen ytterst få i den sentrale ledelsen. Når vi i 
denne boka skriver om den hemmelige hæren og Stay behind, er 
der denne beredskapen mot okkupasjon vi sikter til. Vi skriver 
om den hæren eller det nettverket som skal forberede mot- 
standsoperasjoner bak fiendens frontlinjer i Norge.Vi tror også 
at mange lesere vil ha utbytte av å lese vedlegget «Orientering 
om de hemmelige tjenester» bak i boka før de gir seg i kast med 
selve teksten. 

Vi har valgt å gi boka tittelen «Norges hemmelige hær - his- 
torien om Stay behind». Dette betyr ikke ar vi mener å ha skre- 

vet et historisk verk som inneholder den hele og fulle sannheten. 
Det er rett og slett ikke mulig i dag. Vi har forsøkt å trenge inn 
bak demokratiets rygg. Det er som å vandre i en labyrint hvor 
en stadig støter på hindringer. Historien om den hemmelige 
hæren - Stay behind, hæren som står bak - er særdeles vanske- 
lig å trenge inn i. Den er noe av det hemmeligste av det hemme- 
lige og skjules i katakomber under hemmelighetenes labyrin- 
ter. 

Mange personer som vi vet kan vise vei, trekker seg inn i mør- 
ket. Taushetsplikten skremmer mange fra å bli veivisere i dette 
kompliserte landskapet. Men selv der denne plikten egentlig 
ikke burde være et slikt hinder, trekker mange personer seg til- 
bake. Historien om de hemmelige tjenestene er stengt inne i en 
hemmelighetskultur som gjør saklig og objektiv historieskriv- 
ning umulig. 

På den strevsomme veien fram til vår versjon av historien om 
Stay behind-hæren har vi støtt på det meste. Personer som kan 
snakke, men som ikke vil. Personer som vil snakke, men som 
mener de ikke kan. Og irrasjonelle reaksjoner om at slike skri- 
verier vil ødelegge forsvaret. Og ikke minst: Hemmeligheter 
skal forbli hemmeligheter. 

Én ting står krystallklart for oss etter arbeidet med denne boka. 
Det må tas et åpent og offentlig oppgjør med dem som mener at 
de, i ly av misforstått hemmelighetskremmeri, har en personlig 
eiendomsrett til viktige deler av vår historie. 

Vi har også støtt på en ufattelig arroganse hos personer som 
sitter der i det stille og vet. De kan åpenbart gi vitale opplysnin- 
ger som sett i et moderne forsvars- og sikkerhetspolitisk per- 
spektiv er helt ufarlige. Likevel hevder de at denne kunnskapen 
har samfunnet ikke noen rett til å få del i. Vi har hevdet for dem 
at hemmelige tjenester ikke er noen personlig eiendom, men 
noe personer i betrodde posisjoner har tilegnet seg - på vegne 
av samfunnet. Når samfunnet krever å få disse kunnskapene ut- 
levert for å gjøre opp regnskapet over de siste femti års historie, 
plikter de å bidra til det. Men dessverre, denne problemstillin- 

gen stiller de seg avvisende til. Og enkelte begriper den rett og 
slett ikke. 

Hemmelighetskulturen har også innslag av selvjustis. Alf 
Martens Meyer er en av fedrene til Stay behind-hæren. I 1988 
var han en viktig kilde for Chr. Christensens - CCs - bok «Vår 
hemmelige beredskap». Her la Meyer fram brokker av hvordan 
Stay behind-hæren ble til. Han fikk umiddelbart et brev fra tid- 
ligere kollegaer, et brev som ikke kan tolkes som noe annet enn 
en bannbulle (se vedlegg 5). Hvor hardhendt denne selvjustisen 
har vært, har vi ingen komplett kunnskap om. Men vi tror at 
personer er tause også fordi de er redde. Redde for å bli behand- 
let som sosialt spedalske. Redde for å bli støtt ut i det ytterste 
mørke. 

Hvis det ikke blir slått hull i denne hemmelighetskulturen, vil 
det bli stående igjen et stort paradoks langt inn i evigheten. 
Mens de fem krigsårene er blitt historisk gjennomlyst på kryss 
og tvers, forblir helt vesentlige deler av de femti årene som fulg- 
te etter frigjøringsdagene, ganske så historieløse. 

Har vi begått feil, trukket gale slutninger og lagt fram ufull- 
stendige bilder av den hemmelige hæren, skyldes det neppe vår 
vilje. Vi ville svært gjerne boret dypere. Men forhold og hold- 
ninger vi ikke rår over, har satt en stopper for det. 

Tross alle hindringer har vi gjort et forsøk og kommet et godt 
stykke på vei. Vi har da heller ikke vært uten nye og spennende 
kilder som har gitt oss en enorm hjelp. Enkelte av disse kildene 
har vist stort personlig mot, vel vitende om reaksjonene i «hysj- 
klanen» som de vet vil komme. Ikke minst disse kildene har 
hjulpet oss med å sette sammen et vanskelig puslespill. Resulta- 
tet av dette puslespillet er at vi er blitt i stand til å legge fram den 
mest utførlige historien til nå om Norges hemmelige hær. Tross 
all taushet, halvhysteriske reaksjoner og historisk uforstand. 

For å gjøre boka lettere å lese er den bygd opp på følgende 
måte: Vi har delt hvert kapittel i tre deler, først introduksjon, så 
det dokumentariske stoffet og til slutt en kort oppsummering. 
Introduksjonene bygger på en nøktern blanding av fiksjon og 
fakta - uten at dette rokker ved de realitetene som kommer til 

syne. Den dokumentariske delen verifiseres av henvisninger til 
kilder. Kildene er delt i tre kategorier: 1. Åpne kilder. 2. Kilder 
som er åpne for forfatterne, men som av ulike årsaker er blitt 
anonymisert. Kildehenvisningene for disse spenner fra XI til 
X31. 3. Kilder vi ikke har vært i stand til å ettersjekke, eller som 
av andre grunner vil være så anonyme at de overhodet ikke skal 
kunne spores. Blant de anonymiserte og anonyme kildene fin- 
nes også noen kilder som bare den ene forfatteren kjenner til. 

Samarbeidet mellom oss to kan nok for mange fortone seg 
som en underlig, nærmest ubegripelig konstellasjon. Politisk 
ligger vi langt fra hverandre. Men det har ikke skapt noe pro- 
blem for samarbeidet om dette bokprosjektet. Tvert om har det 
vært til stor fordel for å få fram nyanser og motforestillinger. 
Det viktigste har vært at vi har klart å oppfylle det sentrale øns- 
ket vi begge har hatt: å kaste historiens lys over temaet Stay 
behind. Intet mindre - intet mer. 

Vi har hørt påstander om at motivet for den ene av oss er å 
ødelegge forsvaret og slå politisk mynt. Dette er med respekt å 
melde det rene tøv. Vi er nok delvis uenige om hva slags interna- 
sjonale allianser Norge trenger for å forsvare seg. Men vi er 
begge grunnleggende enige om at landet må ha et ster kt forsvar. 
Det betyr også at det trengs en beredskap mot okkupasjon. 
Spørsmålet er hva slags, og til hvilken pris. Vi er begge enige om 
at tiden for lengst er inne til at historiens kritiske lys må rettes 
mot Stay behind-hæren. Dette er en viktig del av vår etterkrigs- 
historie. Denne hæren må kunne debatteres nå - etter Sovjet- 
unionens sammenbrudd. Vår overbevisning er at spørsmålet 
om det trengs en slik dypt hemmelig hær må diskuteres. Vi må 
alle ha mot til å reise debatten om hvorvidt den demokratiske 
kontrollen med en slik hær skal ofres - på beredskapens alter. 
Stay behind-hæren var et ektefødt barn av krigen. Den har 
siden den gang levd sitt liv i den kalde krigens politiske klima. 
Nå er det en annen tid og en annen situasjon. 

Skulle det være politisk vinning å høste på å bringe denne his- 
torien opp i dagen, vil det neppe være til forfatternes fordel. 
Høyst sannsynlig vil det føre mest ubehag med seg for oss begge 

- i form av kritikk og mistenkeliggjøring fra både ekte og selv- 
oppnevnte autoriteter. Vi vil kanskje også bli beskyldt for å 
røpe forsvarshemmeligheter og for å skade rikets sikkerhet. I så 
fall er vi grunnleggende uenig med kritikerne. Vi bringer fram 
svært mange nye opplysninger om Stay behind og systemets 
samarbeidspartnere. Vi har nøye vurdert hvilke opplysninger 
som bør - og ikke bør - legges fram. Det vi legger fram i denne 
boka bør myndigheter, folkevalgte og tidligere og nåværende 
aktører i Stay behind tåle. Så konkrete må vi være for at disku- 
sjonen om systemets bruk - og misbruk av det - skal bli reell. Vi 
synes rett og slett at saken er for viktig til at den fortsatt skal 
feies under teppet. En kritisk oppsummering av den beredska- 
pen som har eksistert til dags dato, må til for å legge planer for 
en ny beredskap som er bedre tilpasset nye tiders krav. Dette må 
omfatte demokratiets krav til innsikt og kontroll. Den mange- 
len på politisk ansvar og de tjenestemessige forsømmelsene som 
leserne vil kunne trekke ut av denne bokas dokumentasjon, vil 
ha størst verdi som påminnelser om hvordan viktige spørsmål 
om landets framtid ikke bør behandles i den tiden vi går inn i. 

Vi har hatt et tett, nyttig og godt samarbeid med Gerhard Hel- 
skog og hans TV-prosjekt «Bak din rygg» om den kalde krigen 
og de hemmelige tjenestene. Dette munner ut i en dokumentar- 
serie i TV 2 i november 1995. Vi tror samarbeidet har vært til 
gjensidig nytte. Fra vår side rettes det en spesiell takk til Ger- 
hard Helskog og hans nære medarbeider Aslaug Holm. 

For øvrig takker vi Tiden Norsk Forlag for støtten til prosjek- 
tet, og alle de andre som har stilt opp for oss. Ikke minst våre fa- 
milier, som har utvist stor tålmodighet. 

Oslo, oktober 1995 
Ronald Bye Finn Sjue 

Panikk 



Denne kjølige novemberdagen i 1978 skal vise seg å bli helt an- 
nerledes enn hva skipsreder Hans Otto Meyer har regnet med. 
Han oppholder seg i sin fornemme villa på Oslos vestkant. Som 
seg hør og bør er villaen plassert midtveis mellom skipsreder 
Erling Lorentzens kontorer ved Smestaddammen og Gustav 
Vigelands ruvende Monolitt. «Totto» Meyer, en mann med 
solid formue og store inntekter, har i lengre tid pleiet sin døds- 
syke kone. Så også denne dagen. En fredelig dag. Riktignok 
aner han at det brygger opp til noe, for politiet har nettopp 
gjennomført en razzia på landstedet og gården hans på Gjeter- 
øen like utenfor Kragerø. Ansatte på landstedet har blitt tatt på 
fersken. En ikke helt ubetydelig hjemmebrentfabrikk er avslørt. 
At jakten på ulovlig sprit vil fortsette til Meyers villa i Oslo, lig- 
ger i kortene. 

Men razziaens karakter fornekter seg aldri. Selv om den er 
ventet, kommer den likevel som lyn fra klar himmel. 

Plutselig skjer det. Et oppbud på seks-sju uniformerte politi- 
folk slår ring rundt huset. Politifullmektig Benedict de Vibe står 
på trappa. Skipsrederen åpner. Et kraftig munnhuggeri utvikler 
seg mellom de to. Skipsrederen har aldri vært kjent for å mangle 
kraftuttrykk. De Vibe er overbevist om at han følger et brenn- 
hett spor. Politiet har fått et tips om at skipsrederens kjeller 
skjuler et hemmelig rom med et ganske annet innhold enn en 
klukkende hjemmebrentfabrikk. 

- Jeg forsøkte å få de Vibe til å skjønne at han ikke måtte gå inn 
i dette kjellerrommet. «Milde Moses, dette er militært 
område,» sa jeg til ham. Dette ville ikke de Vibe høre på: «Vi 
skal inn, om vi så skal sprenge oss inn!» 

Selv en røff person som skipsreder Meyer må ha opplevd det 
hele ganske så traumatisk. For på tross av at sytten år er gått, 
puster han en smule anstrengt mens han forteller om konfron- 
tasjonen med de Vibe og politiet. 

- Jeg viste ham også et nødtelefonnummer, og ba ham inn- 
stendig ringe dette. Så ville han forstå hva jeg mente med at han 
ikke måtte ta seg inn på militært område. Men han nektet plent 
å ringe nødnummeret. 

Da de Vibe ikke ville høre på det øret, sa jeg at han ikke måtte 
finne på å sprenge seg vei inn. «For min kone ligger der inne og 
dør av kreft, og det vil gjøre Dem til morder hvis De går inn der 
og sprenger! » 

Da sa politifullmektig de Vibe følgende som jeg aldri vil 
glemme: «Jeg gir faen i Deres kone, jeg skal inn i det rommet 
NU!» 

Alt ifølge skipsrederens egen hukommelse. 

* 

Politifullmektig Benedict de Vibe, som i dag er advokat i Oslo, 
har en versjon som nok ikke er identisk med skipsrederens. Li- 
kevel bekrefter den i store trekk hva Meyer sier. 

De Vibe forteller at politiet hadde fått tips om at det fantes et 
våpenlager hos Meyer. 

- Den naturlige reaksjonen blant oss som etterforsket saken 
var at vi her kunne stå overfor flere alternativer. Kanskje var det 
en gal manns våpen. Muligens kunne det være utstyr som til- 
hørte private kommandogrupper. Eller det kunne dreie seg om 
ordinær etterretningsvirksomhet. Vi trakk ingen konklusjoner. 
Men til bunns i saken, det måtte vi. Derfor ble Meyer gitt klar 
beskjed om at vi skulle inn i dette rommet, og at han bare måtte 
gi oss de nødvendige opplysningene slik at vi kunne komme inn. 

Etter hvert ble disse motvillig gitt av Meyer. Og det må erkjen- 
nes: Han sto hele tiden fast ved at det var navngitte personer i 
Forsvarets e-tjeneste som med en gang ville kunne fortelle oss at 
dette var noe politiet absolutt ikke måtte blande seg bort i. 

- Men vi valgte likevel - mer eller mindre - å presse ham til å 
gi opplysningene. Vi sa også at dersom han ikke ga oss kodene, 
så ville vi komme oss inn i rommet uansett, fortsetter de Vibe. 

Truet han så med at politiet ville sprenge seg inn? 

- Jeg tror ikke det ordet ble direkte brukt. Men det som ble 
sagt var at politiet skal inn. Og at du, Meyer, du vet at vi kom- 
mer inn uansett. Og, så kan jeg vel ha slengt på at inn skal vi, 
om vi så må sprenge oss inn, bekrefter de Vibe.' 

Så er razziaen i gang. Noen klukkende HB-fabrikk er det ikke 
bak den massive panserdøra i kjelleretasjen som Meyer åpner 
for politiet før han blir transportert til politikammeret og satt i 
varetekt. 2 Derimot finner de store mengder lette og tunge 
våpen, avansert radiosamband, elektrisk aggregat og surstoff- 
beholdere. 

- Selv for den mest innbarkede politimann i teamet var dette 
rommet et helt spesielt lokale, en stor velutrustet celle. Her var 
våpen som flere av oss overhodet ikke hadde kjennskap til. 
Våpen uten serienummer, uten navn, og ekstra farlige våpen. 
Her var våpen som det ville vært helt umulig å kjøpe på gata. Vi 
gjorde alle store øyne, forteller de Vibe. ' 

I virkeligheten har Oslo-politiet uten å vite det brutt seg inn i 
en militær bunker, bygd ferdig i 1 956 og høyst operativ til 1 964. 

Sagt på fagsjargong: Politiet har avslørt en operasjonsdump 
som har tilhørt landets dypt hemmelige beredskapshær, Norges 
Stay behind-hær. En stor operasjonsdump med nok utstyr, 
våpen og ammunisjon til minst hundre personer. Deres oppga- 
ve er å slåss mot fienden i okkupasjonens første fase. Her er 
store mengder automatvåpen, rakettvåpen og håndgranater. 
Bazookaer, maskingeværer, M-42, stengun og Schmeissere, 
håndgranater i massevis. I sin tid har det også vært en avansert 
radiostasjon med en - for sin tid - ekstremt hurtig sender. Til 

anlegget hører dessuten en teleskopisk antenne. Den kan styres 
opp gjennom pipa og opp over husets tak akkurat det korte 
øyeblikket meldingene blir sendt, for så lynraskt å trekkes ned 
igjen. Nesten som et kjapt ubåtperiskop. 

Bare fem eller seks mennesker har visst om bunkeren. Den er 
konstruert slik at de ytterst få utenfra fra Stay behind-ledelsen 
som må inn i den, kan ta seg inn uten at husets eier er til stede. 
Langs en av ytterveggene er det bygd en utepeis, utstyrt med en 
fornem smijernsplate. Bak denne plata, som kan fjernes utenfra 
for dem som vet hvordan det skal gjøres, går veien rett inn i 
bunkeren. Vanskelig å oppdage, men likevel bunkerens svakeste 
punkt. 

Operasjonsdumpa er også en viktig brikke i en avansert eva- 
kueringsplan for å bringe de såkalte VIPene raskt og trygt ut av 
landet. Det vil si de «svært viktige personene», med kongehuset 
i fremste rekke. Skipsreder Hans Otto Meyer, en av Norges ri- 
keste menn, har vært et aktivt og betrodd medlem av denne 
hemmelige hæren fra 1954 til 1964. Og selv om han ikke er 
med i Stay behind-hæren da razziaen finner sted i 1978, blir han 
fortsatt brukt til enkelte oppdrag av Forsvarets etterretningstje- 
neste. Og på toppen av det hele: En betydelig del av våpnene og 
ammunisjonen som politiet beslaglegger i bunkeren, tilhører 
fortsatt forsvaret. 4 

Samme kveld eksploderer saken i radio dg fjernsyn. En av lan- 
dets best bevarte hemmeligheter er i ferd med å bli avslørt. Tret- 
ti år har gått siden forsvarsminister Jens Chr. Hauge, etterret- 
ningssjef Vilhelm Evang og en håndfull andre satte i gang arbei- 
det med å bygge opp den hemmelige hæren. Det har skjedd i 
nært samarbeid med to mektige utenlandske tjenester: ameri- 
kanske CIA og britiske MI6. 5 

Men i løpet av noen hektiske timer og dager i 1978 blir denne 
hærens eksistens rullet opp av et intetanende politi - med radio, 
fjernsyn og presse halsende etter på blodferske spor. 

I landets høyere militære og politiske kretser hersker det tota- 
le kaos. Maktelitens menn virrer rundt som skremte høns. 

Mange av dem er tydelig opptatt av ett eneste spørsmål. Hvor- 
dan skal de klare å framstille våpenlageret som «bare» et mey- 
ersk anliggende - en høyst privat våpensamling hos en eksent- 
risk rikmann? Men løgner, desinformasjon og feilinformasjon 
fungerer ikke som olje på opprørt hav. Tvert om skaper det en 
stadig vanskeligere og pinligere situasjon, først og fremst for 
Ap-regjeringens forsvarsminister Rolf Hansen, men også for 
forsvarssjefen, generalmajor Fredrik Bull-Hansen. 

Det er tydelig for alle som våger å åpne øynene, at en enorm 
ladning har eksplodert. Og de ansvarlige vet ikke hvordan de 
skadelige virkningene av en slik voldsom detonasjon skal kunne 
begrenses. 

Hva er det egentlig som har gått så totalt over styr i de lukke- 
de sirkler? 

Det som skjedde er aldri blitt fortalt - før nå. 

Ikke mange timene etter at politifullmektig Benedict de Vibe og 
hans folk har stormet skipsrederens villa og bunker, kommer en 
telefon fra Kriminalpolitisentralen til Overvåkingssentralen. 
Det finnes en instruks som sier at dersom politiet kommer over 
et større våpenlager, skal «hysjen» kontaktes. Denne skjebne- 
svangre kvelden er det politiavdelingssjef Erik Næss som har 
vakt på sentralen. 6 

Næss er ingen hvem som helst. Han er en virkelig veteran. 
Fra «tidenes morgen» har han arbeidet i Politisk avdeling. Han 
har et tett samarbeid med Arbeiderpartiet og LOs spesielle ope- 
ratører på Youngstorget. En dyktig fagmann. En ihuga arbei- 
derpartimann - uten partibok. Da Næss får høre fra Kripos at 
et stort våpenlager er funnet hos skipsreder Meyer, fatter han 
mistanke. Den erfarne politimannen kjenner godt til Stay 
behind-gruppene. Sammen med en annen fullbefaren veteran, 
politiinspektør Ørnulf Tofte, har han forelest både titt og ofte 
for vordende agenter på den hemmelige hærens utdanningssen- 
ter i Vestfold. Skipsreder, penger og ressurser, våpenlager, bun- 
ker i vestkantvilla. Alt får Erik Næss til å tro at kriminalpolitiet 
har snublet borti noe de verken skal eller bør tukle med. 

Raskt ringer han hjem til Sven Ollestad, mannen som har le- 
det Stay behind-hæren siden 1957. Ollestad, eller «Ola» blant 
innvidde, har allerede fått en alarmtelefon fra en av sine medar- 
beidere. Major Finn Kirkestuen er jourhavende i Stay behind- 
hovedkvarteret, og får en alarmmelding fra en «innsider» om 
det som har skjedd i Skøyenveien. Kirkestuen ringer umiddel- 
bart sin sjef. Da Erik Næss ringer Ollestad, er «Ola» allerede 
forberedt på hva slags budskap hans gamle kompanjong i Over- 
våkingspolitiet vil legge fram. Men det er nå Stay behind-sjefen 
gjør sitt livs tabbe. Uvisst av hvilken grunn hevder han katego- 
risk at skipsreder Hans Otto Meyer og hans våpenlager ikke 
har noe som helst med den hemmelige hæren å gjøre. I direkte 
samtale med sin gode kollega Erik Næss velger «Ola» å benekte 
sannheten. Han tror og håper tydeligvis at dette vil være den 
enkleste fluktveien. Men som Næss sier til en betrodd kollega i 
Stay behind fire år etter skandalen: «Dersom «Ola» hadde sagt 
sannheten om Meyers våpenlager, ville vi på Overvåkingssen- 
tralen ha vært i stand til å gripe inn og stanse en videre etter- 
forskning. Vi kunne ha sørget for at saken kokte ned til en 
hjemmebrent-sak.» 

Men så skjer ikke. Den lett desperate «vi benekter alt»-tak- 
tikken er et faktum. Det er ingen vei tilbake. 

Taktikken er blitt opplest og vedtatt på messa i avdeling 
E-14, det vil si Stay behind-hovedkvarteret, morgenen etter at 
Meyers våpenlager er blitt presentert på Dagsrevyen for alle og 
enhver i vårt langstrakte land. 

- Vi møtte grytidlig den morgenen, forteller Frank Siljeholt. 
Den gang var han nestsjef i Rock, den hemmelige hærens sabo- 
tasjenett. De ti-tolv personene som var ansatt i hærens sentrale 
ledelse, låser seg inn i messa. Et alvorstungt møte skal finne 
sted. 

- «Ola» slo fast at vi ikke måtte la oss påvirke av media. Vi 
måtte ikke ha kontakt med noen journalist. Vi måtte ikke la oss 
eksponere på noen som helst måte. Alt skulle benektes. 

De usynlige skal bli enda mer usynlige. Men skandalen er et 
faktum. Nå gjenstår dragkampen om hva spaden skal kalles. En 

eksentrisk skipsreders private våpensamling. Eller en bunker i 
den norske statens hemmelige hær. 

På de ytre linjene øker presset fra alle kanter. Ollestad står 
med ryggen mot veggen. Det er hans egen feil at det er blitt 
umulig å komme seg ut av denne ubehagelige knipa. Presset mot 
ham øker raskt. Både forsvarssjefen og forsvarsministeren kre- 
ver å få vite sannheten. Det er tross alt disse to som plutselig be- 
finner seg på en uvanlig ubehagelig - og svært synlig - urias- 
post. Denne gangen klarer de ikke å bekle denne posten med 
særlig stor suksess. Det kan de først og fremst takke «Ola» for. 
Men i tillegg blir de ofre for mange andre former for feilinfor- 
masjon, desinformasjon og misforståelser. Dermed viser det seg 
at evnen til å håndtere en krise i fred er langt under pari. 

Forsvarssjef Fredrik Bull-Hansen er kjent som en dyktig og 
redelig kar, vant til det ansvaret en toppsjef må ta. Men denne 
gangen skaper det alvorlige problemer for ham at han får desin- 
formasjon fra de som vet bedre i e-tjenesten. Det fører til at han 
9. november rykker ut og i god tro hevder at Meyer og hans 
våpenlager ikke tilhører forsvaret. 8 

Påstanden er med andre ord at dette må være skipsrederens 
høyst private våpensamling. Så følger forsvarsminister Rolf 
Hansen opp. 9 Men usannhetene blir ikke bedre av at skipsreder 
Meyer blir fornektet to ganger før hanen har rukket å gale. 
Etter hektiske, interne undersøkelser sender så Forsvarets over- 
kommando 17. november ut et dementi av sin egen pressemel- 
ding ti dager før. 

29. november må forsvarsminister Rolf Hansen gå kanossa- 
gang opp på Stortingets talerstol. Her erkjenner han at «de 
opplysningene som hadde dannet utgangspunktet for presse- 
meldingen av 9. november, har vært ufullstendige, og at kon- 
klusjonen når det gjaldt utlevering av våpen til Meyer, var 
gal.» 10 

Likevel er det i de aller første dagene etter politirazziaen hos 
Hans Otto Meyer at panikk-barometeret stiger til faretruende 
høyder. Pressen jakter. De ansvarlige forsøker febrilsk å sam- 
ordne taktikken. Men noen fredelig plett finner de ikke. Få 

dager etter at bunkeren er avdekket, virker situasjonen helt 
håpløs. Så prekær er situasjonen at sjefene beordrer et sjøfly 
for å komme seg vekk fra hovedstaden. Avreisen skjer fra sjø- 
flyhavna ved Fornebu, målet er Larvik. De sniker seg inn per- 
sonalinngangen i et av byens hoteller. Rom er allerede bestilt i 
stor diskresjon. Her forsøker de å få ro: forsvarssjef Fredrik 
Bull-Hansen, departementsråd Caspar Stefansen, Stay behind- 
sjef Sven Ollestad, e-sjef og kontreadmiral Jan E. Ingebrigtsen, 
seksjonssjef Trond Johansen i e-tjenesten og Ove Overdale, 
forbindelsesoffiser mellom e-tjenesten og Overvåkingspoli- 
tiet." 

Men de får ikke være i fred særlig lenge. Snart dukker journa- 
listene opp. Jakten er på nytt i gang. 

Disse dagene må ha artet seg som et eneste langt mareritt på 
det militære sjefsplan. Marerittet var for en stor del selvfor- 
skyldt. Og evnen til å løse en akutt krise viste seg å være elen- 
dig. 

Ollestad valgte hysj-tjenestenes klassiske taktikk: Benekt 
sannheten. Kryss fingrene, håp at stormkastene løyer. Hadde 
han i det minste latt taktikken tangere sannheten, ville nok de 
edsvorne menn kommet noe bedre ut av kaoset. 

En del informasjon fantes i alle fall i folioprotokollene i den 
hemmelige hærens hovedkvarter. Her sto det å lese om både 
våpentyper, kalibre, opprinnelige registreringsnumre, ammuni- 
sjonstyper osv. Det som ikke hørte hjemme i disse protokollene, 
var håndskrevne kvitteringer for mottatt våpen og ammuni- 
sjon. 12 Det lå i den hemmelige hærens natur, tradisjon og kultur 
at det ville være for risikabelt å ta vare på den slags papirer. For 
hva ville skje om de ble oppdaget? 

Razziaen og det politiske etterspillet i 1978 hadde vært dra- 
matisk nok. Enda mer turbulent kunne det blitt dersom Meyers 
bunker hadde fungert slik den gjorde i 50- og 60-årene da den 
var helt intakt. 

Sytten år etter razziaen demonstrerer Meyer, nølende, hvordan 
bunkeren var sikret mot inntrengere. 13 Vi følger ham ned i kjel- 
leretasjen i hans gamle villa. Nå er det sønnen som har overtatt 
huset. 

- Jeg orket ikke bo her etter det som skjedde. Siden ble jeg 
dessuten knivstukket av tyver som var på jakt etter våpen her, 
sier Meyer. Gangen er rask og nærmest militant hos syttiårin- 
gen, men han trekker fremdeles på det ene beinet. 

- Jeg er jo fortsatt halvveis invalid på grunn av denne kniv- 
stikkingen, sier han mens han lener seg opp mot veggen, tre 
meter fra motstående vegg hvor et klesskap er blikkfang. Så 
trykker han med høyre hånd på et punkt høyt oppe på veggen, 
mens han finner fram til to tilsvarende følsomme punkter på 
gulvet med begge føttene. Deretter trykker han på alle tre punk- 
ter samtidig. Plutselig høres en lav dur bak klærne. Meyer sky- 
ver dem til side. Til syne kommer en tretti centimeter tykk pan- 
serdør som glir sakte og rolig til side. Der inne ligger bunkeren. 

Meyer peker mot et fjernsynskamera på motstående vegg. 
Opprinnelig lå det skjult inne i en lufteluke. 

- Dersom uvedkommende forsøkte å trenge seg inn i bunke- 
ren gjennom denne inngangen, ville de bli avslørt av dette ka- 
meraet. Etter kort tid ville en elektrisk styrt maskinpistol skjult 
i motstående vegg fyre av sine dødbringende salver. Det hele 
ville ha skjedd automatisk. Ingen ville ha kommet levende fra et 
slikt innbruddsforsøk. 

Ei heller de Vibe og hans folk. Men den aktuelle november- 
dagen i 1978 var altså automaten koblet ut. 

Hvorfor hadde «Totto» Meyer vært med i Stay behind- 
hæren? I sin tid var han blant Norges aller rikeste menn, først 
som skipsreder i et av landets største rederier, siden bygde han 
også opp sitt eget flyselskap, Mey-Air. En rik individualist med 
sterkt høyreorienterte meninger. 

En person med så store ressurser var et nyttig tilskudd til Stay 
behind-systemet. Ikke minst passet han godt inn i evakuerings- 
nettet, det som skulle sørge for å få kongehus og andre «very 
important persons» - VIPene - raskt ut av landet. Men som så 

mange andre har fått oppleve: Nedturen kom. Også for Meyer. 
Etter 1 978-skandalen opplevde han at toppsjefene som hadde 
trukket veksler på hans rikdom og ressurser, hektisk begynte å 
fornekte ham og alt hans vesen. VIPene støtte ham ut i det ytter- 
ste mørke for å redde sitt eget skinn. 

Den dag i dag bærer Meyer tydelig preg av det som skjedde i 
1978. Han er fortsatt forbannet på Benedict de Vibe. Han må 
betraktes som «landsforræder», mener Meyer. Men det er nok 
likevel det han føler og tenker om sine tidligere overordnede 
som plager ham mest. Han er bitter. 

- Aldri siden den gang har jeg fått noen slags henvendelse fra 
sjefene. Ikke en «handshake», ikke en eneste liten beklagelse. 
Jeg ble rett og slett sparket ut i kulda. Siden har jeg bare opplevd 
dårlig presse og hånlig omtale i biografier. Det er klart at dette 
er jævlig bittert. Man skal vel ikke vente noen takk for at man 
prøvde å gjøre landet en tjeneste etter krigen - slik at vi ikke 
skulle oppleve et nytt 9. april. Sjømennene fikk jo heller ingen 
takk. Men, det må da være måte på hvor mye man skal bli sjika- 
nert. I krig må et slikt beredskapssystem fungere slik at det ikke 
blir avslørt. Da må hver enkelt tåle det meste. Men i fred må en 
kunne forvente noe annet og mer. Rett og slett en medmennes- 
kelig opptreden. 

Den eneste som slo knyttneven i border da det stormet som 
verst, var en kollega av meg. Han krevde at de ansvarlige skulle 
rykke ut og fortelle sannheten. Han var våpensjef, og sto over 
meg i rang i Stay behind-hæren. Han viste et mot som jeg ikke 
oppdaget hos andre på sjefsnivå. Og dette tvang de ansvarlige, 
særlig statsråden, til å skaffe seg de riktige informasjonene. Til 
slutt kom jo også en del riktige opplysninger fram, sier Meyer. 

Det er nå avdøde våpensjef Lars Gravningsmyhr i Stav 
behind han sikter til. Det er tydelig at hallingdølen hadde satt 
seg i respekt. Mang en veteran blir blank i øynene når hans 
navn nevnes. 

Våpensjefen besto den avgjørende prøven, mener Meyer. Det 
gjorde ikke de som sart høyere oppe, helt på toppen. 

Det kan vanskelig feies under teppet at Meyer har noen gode 
moralske kort å slå i bordet med. I disse spørsmålene står hans 
gamle sjefer svakt. Meyer står sterkt, uansett hvor eksentrisk og 
høyrevridd han måtte oppfattes. Med sin cap, jeans og selvsikre 
manerer minner han i mangt og mye om en storfarmer fra Flori- 
das enorme kvegmarker. Og et godt forhold til USA og «den 
amerikanske drømmen» har han fortsatt. Med synlig stolthet 
forteller han at det avanserte radioutstyret han hadde i bunke- 
ren var hentet inn fra USA. Dette utstyret var langt mer avansert 
enn det forsvaret ellers hadde den gangen. 

- Og godkjent ble det, av selveste overvåkingssjef Asbjørn 
Bryhn. En utmerket mann, sier Meyer stolt. Like raskt slår han 
an en mer beskjeden tone. 

- For all del, jeg var ikke den eneste som bidro med bunker og 
andre ressurser. Jeg var en brikke sammen med så mange andre. 
Husk: Oslo er full av slike bunkere og anlegg. Oslo er hul. 

Det er historien om hvordan Oslo ble «hul» og det langstrakte 
Norge fullt av «dumper» som nå skal fortelles. 

# 

Da politiet brøt seg inn i skipsreder Hans Otto Meyers bunker, 
fant de i virkeligheten en operasjonsdump. Den hadde vært en 
viktig brikke i fluktplanene for kongehuset, regjeringen og and- 
re såkalte VIPer. 

Her var nok våpen, ammunisjon og annet utstyr for en styrke 
på mer enn hundre personer. 

De ansvarlige forsøkte først å redusere Meyers våpenlager til et 
privat anliggende for Meyer. 

Slike feilaktige opplysninger førte til at forsvarssjef Fredrik 
Bull-Hansen ufrivillig gikk ut med feilaktige opplysninger. Den 
samme skjebnen måtte forsvarsminister Rolf Hansen dele. 

23 



www.pdf-arkivet.no/hemmelig/ 201 3 



Selv om de ansvarlige myndigheter etter hvert ble nødt til å rette 
opp de mest åpenbare feilene, har ingen til dags dato bekreftet 
at Meyers bunker var en operasjonsdump som tilhørte Stay 
behind-hæren. 

Meyer har aldri fått noen form for unnskyldning fra de ansvarli- 
ge for at de framstilte ham og hans rolle på en krenkende måte. 

Borgervern 



De tre herrene tar mål av hverandre. Administrerende direktør 
ved Fortuna Mek. Verksted, Jens Lien, er noe overrasket over å 
ha blitt innkalt til møte i Rådhusgata 8, kontoret til Vilhelm 
Evang, sjefen for e-tjenesten. Han blir enda mer overrasket da 
han blir presentert for Asbjørn Bryhn, sjefen for Overvåkings- 
politiet. Innkallingen hadde kommet plutselig. Nå får Lien sine 
bange anelser bekreftet. 

Evang virker avslappet, mens Bryhn er tydelig anspent. 
Evang vil helst at det hele skal være en uformell samtale, mens 
Bryhn ser det mer som et offisielt møte. Likevel kommer de to 
samlet ut av hoppet. De legger på bordet hva de vet. Jens Lien 
er jo med i ledelsen av «en noe. . .». Begge holder an en 
smule før de fortsetter: Dette «noe» organiserer militærlik- 
nende grupper. Disse driver med politisk overvåking og etter- 
retning. 

Asbjørn Bryhn morsker seg. I klare ordelag gir han Jens Lien 
beskjed om at dette må stoppes øyeblikkelig. Selv om Bryhn vet 
at lovverket er noe mangelfullt, forkynner han kontant at dette 
er straffbart. Jens Lien forsøker å få Bryhn til å forstå at det som 
han og en del andre gode norske borgere holder på med, er et 
ekte engasjement til nasjonens beste. Bryhn repliserer at «nasjo- 
nens beste» ikke er en privatsak. - Så slutt med disse tingene - 
øyeblikkelig. 

Vilhelm Evang på sin side balanserer forsiktig. Han ønsker 

ikke å motsi Bryhn, men han vil heller ikke vise Jens Lien den 
kalde skulder. Evang aner en mulighet. 

Jens Lien blir ganske flat av overvåkingssjefens hardkjør og 
kan ikke si annet enn at han skal ta saken opp med sine venner. 
De er jo alle gode og lovlydige borgere som bare vil nasjonen 
vel . . . Men de ønsker selvfølgelig ikke å komme på kant med 
loven. 

Ute i Rådhusgata blir Jens Lien stående stille noen minutter. 
Året 1947 er på hell. Høsten har sluppet taket, og vinteren lurer 
rundt hjørnet. Det er kaldt og klart og det gjør godt å puste i 
frisk luft etter seansen inne på Evangs kontor. Lufta der inne ble 
jo etter hvert lummer, godt hjulpet av at både e-sjefen og over- 
våkingssjefen dampet om kapp på pipene sine. Det som undrer 
Lien mest der på fortauskanten, er hva Evang egentlig mente 
med det han sa da de tok farvel. Halvveis med ryggen til Bryhn: 
«Ta det litt med ro - dette haster ikke. La oss tenke oss om. Så 
tar vi oss en ny prat om noen dager. Vi to ... » 

Inne på kontoret bruker Evang og Bryhn noen minutter for å 
runde av møtet med Lien. De renser pipene og er enige om at de 
nå har gjort det de måtte gjøre. Mens samtalen om hva de er 
enige om pågår, måler de hverandre, diskré. Evang aner en mu- 
lighet for å skaffe noe han har behov for. Og Bryhn sitter nok 
også og planlegger et eller annet. Da de skilles, er de ikke helt 
presise om hvem og hvordan ordren til Jens Lien skal følges 
opp. Det passer dem begge aldeles utmerket at det hele forblir 
en smule vagt. 



De møttes ikke langt fra murene til Akershus festning. På loftet i 
bygningen som ligger på hjørnet av Myntgata og Kongens gate. 
I Oslo Militære Samfund. De som satte hverandre stevne på de 
to møtene, var bekymrede borgere. De aller fleste av dem i 
solide stillinger og posisjoner. Direktører, banksjefer, advoka- 
ter, disponenter, storbønder, skogeiere, styreformenn. Men 

ingen kvinner eller vanlige arbeidere. Skjønt, kanskje var det en 
lagerarbeider til stede. Politisk var dette en konservativ forsam- 
ling. 

De to møtene var ikke begynnelsen, men slutten på begynnel- 
sen til noe. Det som endte på loftet i Oslo Militære Samfund 
forsommeren 1947, hadde startet allerede tidlig året før. Den 
største fredsrusen hadde lagt seg og hverdagen begynt. Gjen- 
oppbygging etter krigens ødeleggelser var i gang. Omstilling fra 
okkupasjon til frihet tok form, skritt for skritt. Samfunnets 
ordinære politiske og byråkratiske funksjoner skulle dras i 
gang. Tempoet i næringslivet var i ferd med å bli skrudd opp. 
Det måtte blåses nytt liv i organisasjonene. Det var nok å ta fatt 
på, mye å glede seg over. Men også mange bekymringer, i stort 
som i smått. 

Noen bekymret seg mer over den politiske utviklingen i lan- 
det og det som skjedde på det internasjonale planet enn over 
hverdagens trivialiteter. Høsten 1945 feide kommunistene inn i 
Stortinget med 11 representanter. Bak dem sto over 176 000 
velgere. Ute i Europa begynte frosten å sette seg som dyp tele i 
forholdet mellom øst og vest. Det ble snakket om jernteppe og 
kald krig. Noen bekymret seg også over Arbeiderpartiet. Parti- 
ets folk ble for dominerende i forsvaret og på andre vitale områ- 
der i samfunnet. Arbeiderpartifolkene kalte seg sosialister. Der- 
fra var det jo ikke langt til kommunisme, sett med datidens bor- 
gerlige øyne. Den korte avstanden ble ettertrykkelig bekreftet 
av at LO hadde tatt initiativet til samlingsforhandlinger mellom 
Kommunistpartiet og Arbeiderpartiet.' 

Disse bekymringene ble samtaleemne der hvor ansvarlige og 
sindige borgere møttes: I Norsk Arbeidsgiverforening, Norges 
Industriforbund, rotaryklubber, Norges Rederiforbund, frimu- 
rerlosjer, Libertas, på styrerommene, i lunsjpausene på forret- 
ningsmøter, i bridgeklubbene og private sammenkomster og 
middager. Bekymringene satte seg fast i et sjikt av mennesker 
som hadde posisjoner, ressurser, stor personlig frihet og hand- 
lingsevne. Noen mer enn andre. Det var de som sa de forløsende 
ordene: «Dette må vi gjøre noe med - hvis ikke er vi snart til- 

27 



www.pdf-arkivet.no/hemmelig/ 201 3 



bake der vi var under krigen. Denne gangen med kommuniste- 
ne. De er verre enn nazistene.» 

Bekymringene ble kanalisert inn i et mer systematisk kontakt- 
arbeid over hele landet. Et nett av personer i nøkkelposisjoner i 
landets næringsliv ble registrert og foret med «fortrolig» infor- 
masjon om den trusselen kommunistene representerte for lan- 
det. De ble bedt om å holde øynene og ørene åpne, registrere og 
rapportere. Dessuten ble de bedt om å bygge opp grupper rundt 
seg av gode borgere som var til å stole på. Mobilisering av en 
privat, hemmelig overvåkings- og etterretningsorganisasjon var 
i gang. 

Det var som en snøball i kram snø. Når den begynner å rulle, 
baller den fort på seg, men den kan være vanskelig å styre og 
kontrollere. Den ruller ofte litt lenger og tar med seg mer enn 
det som var forutsatt. Denne ballen trakk også med seg rester 
fra krigens opplevelser og erfaringer. Alt fra løftet som ble gitt i 
krigens dager: «Aldri mer - aldri igjen» via restene av den ille- 
gale kulturen i Milorg, XU, SOE, Zero, til innholdsrike våpen- 
lagre som var blitt gjemt unna på privat basis. Overvåkings- og 
etterretningsgruppene ble også kimen til en mer militant og 
bevæpnet kuppberedskap. Klar til å handle om myndighetene 
sviktet. 

Våren 1947 var denne prosessen moden for en ny utvikling. 
Framtredende hjemmefrontfolk som roterte rundt dette private 
initiativet, mente at nå var tiden inne. Nå måtte det etableres en 
landsomfattende organisasjon av det nettverk av enkeltperso- 
ner og grupper som hadde tatt form rundt i landet. En av de 
sterkeste drivkreftene bak dette var Milorg-mannen oberstløyt- 
nant Halvdan Haneborg Hansen. Han ville ha et landsomfat- 
tende overvåkings- og beredskapsapparat. Og han var den rette 
mannen - dette kunne han mye om. Allerede i 1940-41 var han 
på banen i motstandskampen. Da drev han en intens virksom- 
het, blant annet med å registrere personer som var villige til å 
kjempe. Disse knyttet han sammen i et nett av Kampgrupper 
som inngikk i den kjente Østlandsorganisasjonen. 

Konklusjonen etter møtene på loftet i Oslo Militære Sam- 
fund var samstemt. Trusselen fra kommunistisk infiltrasjon og 
femtekolonne-virksomhet var økende. Faren for en ny krig 
vokste for hver dag som gikk. Tilliten til myndighetenes evne til 
å håndtere den betente situasjonen sank derimot for hver dag. 
Kort sagt, her måtte det handles raskt. Det ble nedsatt en 
gruppe som fikk i mandat å forberede etableringen av en lands- 
omfattende overvåkings- og beredskapsorganisasjon. Den be- 
sto av adm. direktør Jens Lien i Fortuna Mek. Verksted, adm. 
direktør Theodor Platou i Frydenlunds Bryggeri, generaldirek- 
tør Rolf F. Riise i Norsk Philips, direktør Aksel Taranger i 
Alcan International og høyesterettsadvokat Carsten Liitken. 
Alle, unntatt Platou, var nære bekjente av Haneborg Hansen og 
hadde samarbeidet under krigen. Liitken var under krigen med 
på å opprette Kampgruppene og Østlandsorganisasjonen før 
han havnet i fangenskap. Platou var i Sverige og Storbritannia 
og sto i sterk opposisjon til Nygaardsvold-regjeringen. Ryktene 
om statskupplaner ble ofte forbundet med hans navn 2 . Summen 
av disse fem personenes kontaktflate var svært stor. Den strakte 
seg fra presidentskapet i Kongelig Norsk Automobilforbund 
via et spindelvev av styreverv i næringslivet og bransjeorganisa- 
sjoner til formannskapet i Norsk Bryggeriforening. 

Men de 150 møtedeltakerne fikk ordre om ikke å sitte passive 
og vente på at Femmannsgruppen skulle bli ferdig med sitt 
arbeid. «Fortsett med det som dere er i gang med. Rekrutter nye 
kontakter, aktiviser personer med illegal erfaring fra krigen, 
registrer kommunister, vær på utkikk etter mistenkelige aktivi- 
teter, bygg opp depoter med våpen og utstyr.» 

Det ble gjort - om ikke alt og av alle like grundig og entusias- 
tisk. Men på ett område trådte alle til med stor energi. Registre- 
ring av kommunister og kommunistsympatisører skjedde med 
liv og lyst. Det ble etablert kontakter i alle landets største be- 
drifter 3 som rapporterte inn til et sentralt register. 1 1 948 havnet 
dette hos høyesterettsadvokat Liitken 4 . Han er karakterisert 
som en ordensmann og stor administrator. 5 Det var da også 
kvaliteter som måtte til. For kommunistregisteret inneholdt den 

gang et sted mellom 20 000 og 30 000 navn. 6 Den videre skjeb- 
nen til dette arkivet er uklar. En gjetning blant flere er at Vil- 
helm Evang tok det han hadde bruk for, og at Asbjørn Bryhn 
gjorde det samme. 

Jens Lien og Theodor Platou ble de sentrale drivkreftene i det 
private overvåkings- og beredskapsapparatet. Gruppene ble 
også siden kalt Lien/Platou-gruppene. De to utfoldet en stor og 
utrettelig aktivitet og var høyt og lavt. De delte landet inn i 25 
distrikter og reiste land og strand rundt. De knyttet kontakter 
og holdt foredrag for små grupper av utvalgte personer om 
kommunistfaren, myndighetenes unnfallenhet og forsømmelser 
i en situasjon som ble mer og mer truende for landet: «Nå må 
noen gjøre noe.» Mange meldte seg som «noen», ble registrert 
som kontakter og satt i virksomhet. Der det var mange nok 
«noen» ble det dannet grupper. Det skjedde etter modellen av 
Kampgruppene fra krigens dager. Små enheter skulle aksjonere 
bak fiendens linjer, drive gerilja, sabotasje og etterretning. Pluss 
en vesentlig ting til: slå ned kommunistiske kuppforsøk. 

Denne virksomheten kostet penger. Penger utenfra trengtes 
ikke for å holde Femmannsgruppen gående, ei heller til Lien og 
Platous reisevirksomhet. De fem hadde romslige kasser å ta av i 
sine firmaer og posisjoner. Det var mye som kunne kamufleres 
som forretningsreiser og representasjon. Men apparatet for 
øvrig begynte å koste dyrt. Store summer måtte til for å betale 
reiser for alle som ikke hadde egne kontoer. Depot-opplegg 
måtte finansieres. Opplegg for evakuering i tilfelle okkupasjon 
krevde store ressurser. Artikler i avisene måtte til, og mye annet. 
Platou var finansminister. Han fikk bedrifter, organisasjoner og 
private til å stille opp. 7 Det er blitt nevnt at Platou samlet inn 
200 000-300 000 kroner - i første omgang. Denne summen er 
antakelig bare en liten del av det som ble hentet inn. Lien/Pla- 
tou-gruppene mobiliserte for landet og mot kommunistene. 
Når et politisk formål treffer hjerterota, blir som regel den øko- 
nomiske givergleden stor. 

Lien/Platou-gruppene ble dannet etter et privat initiativ. Både 
initiativtakerne og gruppene var dominert av borgerlige perso- 
ner med et konservativt samfunnssyn. Nesten uten unntak drei- 
de det seg om personer som tilhørte samfunnets øverste sjikt i 
stillinger og posisjoner. 

Det var flere årsaker som i sum førte til at dette initiativet ble 
tatt. Først og fremst dreide det seg om kommunistfrykten, en 
frykt som var forankret både i kommunistenes sterke posisjon i 
landet og Sovjets internasjonale aggresjon. Det dreide seg også 
om Arbeiderpartiets sterke og dominante posisjon. Dette vakte 
til live misnøyen med hvordan Nygaardsvold-regjeringen hadde 
håndtert 9. april 1 940, og hvordan den hadde ledet landet fra 
London-eksilet. Dessuten betegnet Arbeiderpartiet seg som so- 
sialistisk. Dette provoserte borgerlig-konservative mennesker 
sterkt. I tillegg bidro et tredje forhold til at initiativet til de pri- 
vate gruppene ble tatt. Og det var kulturen fra den illegale virk- 
somheten under krigen. Den hadde satt seg godt fast i nervene 
hos mange. 

Initiativet føyde seg inn i en lang norsk tradisjon hvor borger- 
skapet har etablert borgervern for egen makt, borgerlige dyder 
og vern av nasjonen - mot nedbrytende ideologier som sosialis- 
me og kommunisme. I denne tradisjonen hører også mellom- 
krigsårenes Fedrelandslaget hjemme. 8 

Ut fra vanlig retts- og myndighetsopp fatning var Lien/Platou- 
gruppene ulovlige. Men da de ble dannet, fantes det ikke noe 
lovmessig grunnlag for å forby dem. Myndighetene løste det ju- 
ridiske problemet med å innføre «ordninger og direktiver». 9 
Dette førte siden til straffelovens §104 a. Den setter straff for 
den som danner eller deltar i private organisasjoner av militær 
karakter. 

Jens Chr. Hauge og 
Vilhelm Evang tar kontrollen 

De to sitrer på e-sjefens konror i Rådhusgata 8. Vilhelm Evang 
berrakter mannen på den andre siden av skrivebordet. Selv om 
det er gått noen tid, husker Evang ham godt. Han hadde truffet 
bergenseren Alf Martens Meyer første gang i London på slutten 
av 1942. Da kom han til London via Stockholm. Han hadde 
blitt nødt til å rømme fra Bergen. Den illegale gruppen han var 
med i, ble avslørt og sprengt av Abwehr (den tyske militære 
etterretningsorganisasjonen). Gruppen hadde drevet med sjø- 
militær etterretning og «eksport» av nordmenn som måtte ut av 
landet. Før krigen hadde han stort sett vært til sjøs og seilt på 
alle verdens hav. Men da krigen kom, hadde han gått i land. Så 
var han blitt lærer ved Sjømannsskolen i Bergen. 

1 London hadde han troppet opp i Forsvarets overkommando 
og forlangt å bli tatt i bruk. Han var beredt til hva som helst. Og 
han ble tatt i bruk. Evang husker spesielt at Martens Meyer 
hadde vært med i den operative ledelsen av Linge-kompaniet. 
Han hadde kontakt med Shetlandsgjengen, var liaison til brite- 
nes SOE (Special Operations Executive) og USAs OSS (Office of 
Strategic Services - forløperen til CIA). Han husker Martens 
Meyer som en handlekraftig type med talentfulle fikse- og 
mikse-egenskaper og med en større kontaktflate enn de fleste. 
Ikke minst blant britene og amerikanerne. Han var en klande- 
stin begavelse, en mester i de hemmelige tjenesters filosofi og 
metoder. 

Nå snakker han som en foss. Om noen synspunkter og ideer 
han gjerne vil presentere for Evang. Ikke for det - han har jo ikke 
noe med slike saker å gjøre lenger. Han dimitterte i 1945 som 
kapteinløytnant, og hadde tatt opp igjen lærergjerningen ved 
Sjømannsskolen. Men han kunne ikke lukke øynene for det som 
skjedde. Det brygget jo opp til en ny krig. Sovjet ville ta Norge 

- enten utenfra eller innenfra. Det var bare et spørsmål om tid 
før det smalt. Og da måtte det ikke gå som i 1940. - Ikkje faen 

- altså . . . bauekorpsmentalitet holder ikkje det spøtt - altså. 
Om Evang vil høre på hans idé? Evang nikker. 

Alf Martens Meyers idé er å etablere det han kaller «Stay 
behind». Små grupper som er etablert, trenet og utrustet i freds- 
tid - klare til innsats bak fiendens rygg når landet er okkupert. 
Organisasjonen skal være topphemmelig. Gravd lengst mulig 
ned i Evangs e-organisasjon, og holdt langt unna politikere, 
byråkrater og det militære etablissement. De skal bruke erfarin- 
gene fra den illegale virksomheten under krigen - fra Milorg, 
Linge-kompaniet, XU-gruppene. Det vil si, erfaringene fra feil- 
ene og bommertene, pluss enkeltpersoners kunnskaper om 
gerilja, sabotasje og etterretning. Alt det andre må konstrueres 
på en annen måte. Det må ikke bli noen gjenskaping av «gutta 
på skauen-romantikk» og Milorg-dilettanteri. Basen som skal 
styre organisasjonen må være forberedt og etablert før «helvete 
bryter løs». Den må ligge utaskjærs - i England. 

Evang fyrer godt på pipa og lytter og lytter. Han nikker en 
gang iblant for å signalisere til Martens Meyer at han er med. 
Hans intellektuelle begavelse gjør at han kan lytte til det som 
blir sagt, samtidig som hodet arbeider intenst med å analysere 
det han hører. Og koble det sammen med hva han har samlet av 
informasjon som ligger i nærheten av Martens Meyers tema. En 
slags synergiprosess er i gang. 

Da Martens Meyer har snakket seg tom, blir det stille i kon- 
toret. Evang konsentrerer seg om pipa og ser ekstra tenksom ut. 
Som en sjakkspiller som analyserer de neste trekkene. Han nik- 
ker, ikke til Martens Meyer, men til seg selv. Det er som om noe 
har falt på plass. 

- Kan du tenke deg å jobbe med dette? spør han, og får svar. 

- Ka - eg? Ja, selvfølgelig, men . . . 

Evang gjør tegn til at samtalen er slutt. Han vil tenke gjen- 
nom saken, og eventuelt la høre fra seg. 

- God tur hjem til Bergen. 

Ikke før er bergenseren ute av døra før Evang i alle fall er sik- 
ker på én ting: Stay behind-konseptet er ikke Martens Meyers 
opprinnelse. Enten har han snublet over ideen og siden trodd at 
den er hans egen. Eller så har han drevet lobbyvirksomhet for 
gamle venner i OSS. Men i alle fall, et mønster av enkeltkompo- 
nenter er i ferd med å falle på plass i e-sjefens hode. Men før han 
går videre trenger han en prat med forsvarsministeren, Jens 
Chr. Hauge. 



Samtalen med Alf Martens Meyer fant sted høsten 1947. På det 
tidspunktet måtte en rekke spørsmål ha rørt seg i hodet på Vil- 
helm Evang. Spørsmål som koblet seg inn i hverandre. 

Han var helt sikkert ikke ukjent med tankene og ideen om å 
etablere en Stay behind-organisasjon. Som etterretningssjef 
hadde han hver dag føling med den truende situasjonen ute i 
Europa og visste at Norge var i faresonen. Det ville vært under- 
lig om ikke han og hans nærmeste medarbeidere tenkte på faren 
for et okkupert Norge og drøftet hvordan de skulle forberede 
seg for å møte en slik situasjon. 

Det er også all grunn til å tro at Evang hadde en direkte dia- 
log med Jens Chr. Hauge om saken. At forsvarsministeren var 
direkte samtalepartner med e-sjefen var merkverdig i begge ret- 
ninger. En forsvarsminister har ikke noen kommandolinje og 
operativ funksjon i forhold til de militære sjefer. Og en militær 
sjef har kun militære sjefer som sine overordnede. Langs den 
konstitusjonelle linjen mellom forsvarets politiske ledelse og 
militære sjefer er det bare forsvarssjefen 1 og forsvarsministeren 
som «kjenner hverandre». Så sant en da ikke har med person- 
ligheter som Jens Chr. Hauge og Vilhelm Evang å gjøre. Evang 

ga fanden i slike formaliteter. I egne øyne var han direkte un- 
derlagt Hauge. Og Hauge hadde ingen innvendinger mot det. 
Han så seg selv både som forsvarets politiske og militære sjef. 

Da bergenseren Martens Meyer snakket om Stay behind, lå 
den saken allerede i veska til Hauge. Selve ideen om en Stay 
behind-haer var et ektefødt barn av erfaringene fra det illegale 
arbeidet under krigen. Men de som syslet med ideen var fullt 
oppmerksomme på at opplegget nå måtte bygges opp på en an- 
nen måte - ikke som en kopi av et opplegg fra krigens dager. På 
det punktet hadde Martens Meyer absolutt rett. Det var feilene 
og bommertene som var de viktigste erfaringene. De hadde 
vært mange og skjebnesvangre. Ideen var heller ikke eksklusivt 
norsk. Rundt om i Vest-Europa eksisterte den samme frykten 
som i Norge for en ny krig, og også der hadde folk gjort sine er- 
faringer fra siste krig. Også der ble det tenkt på hvordan en 
skulle forberede seg til en ny runde. 

I Washington var krigen ikke blitt særlig kald og den kalde 
krigen ikke særlig «varm» før det ble tenkt tanker om å bygge 
opp et «clandestine resistance network - Stay behind nets». 
OSO, som ble en del av det nye CIA, var tidlig ute. 2 Og inn i det 
nyetablerte CIA kom det mange OSS-folk som hadde bred erfa- 
ring fra samarbeid med de illegale organisasjonene i det nazi- 
okkuperte Europa. De amerikanske styrkenes landgang på Sici- 
lia i 1943, den allierte landgangen i Normandie i 1943 og Ope- 
rasjon Rype i Nord-Trøndelag i 1945 hadde gitt erfaringer om 
samarbeid med små geriljagrupper bak fiendens linjer. De ble 
tatt godt vare på. Ved siden av erfaringene brakte de også med 
seg et stort utvalg personlige kontakter som de hadde fått under 
de hemmelige operasjonene. Disse kontaktene kunne gjenopp- 
tas bak ryggen på de nasjonale myndighetene. Hos MI6 i Lon- 
don fantes analyser og vurderinger som i stor grad fulgte 
samme spor. 

Da samtalen mellom Martens Meyer og Evang fant sted, 
kunne Evang neppe være helt sikker på at OSO og MI6 ikke 
allerede var i gang med «Stay behind-business» bak hans rygg. I 
hvert fall var det all grunn til å tro at han kjente til diskusjonen 

om etablering av Stay behind-nettverk i Europa. Han hadde 
sine kontakter og var velinformert om hva som rørte seg langt 
inne i de hemmeligste gemakker i London og Washington. Det 
var innlysende at han ikke kunne regne med at Norge var satt 
utenfor den diskusjonen. 

En annen brikke som falt på plass i Evangs analyse av situa- 
sjonen, var utvilsomt hva han selv hadde skaffet seg av informa- 
sjon om den private aktiviteten. Gjennom egne undersøkelser 
og etterforskning som politiet hadde satt i gang, var det jo be- 
kreftet at det var under oppbygging en privat, militærpreget 
overvåkings- og beredskapsorganisasjon. 3 Om dette hadde 
han hatt flere konferanser med sjefen for det nyetablerte Politi- 
ets overvåkingsavdeling, Asbjørn Bryhn. 4 Og sammen hadde 
de allerede hatt et møte med nøkkelpersonen i dette private sy- 
stemet, adm. direktør Jens Lien. Det var et eller annet ved det 
private opplegget som gjorde at han nølte med å tilintetgjøre 
det. 

Det er uklart om Evang på møtet med Bryhn og Lien foreslo 
for Lien at den private organisasjonen skulle få fortsette sin 
virksomhet med registrering av kommunister og etablering av 
beredskapsgrupper. Det er i det hele uklart om det private sys- 
temet ble lagt under hans kontroll. Bryhn på sin side sa at han 
ikke ville høre tale om noe tilsvarende samarbeid mellom den 
private organisasjonen og Overvåkingspolitiet. Men han lovet å 
skjerme organisasjonen dersom noe lekket ut. Asbjørn Bryhn 
har siden avvist at det ble gjort noen slik avtale under dette 
møtet. 5 

Mye tilsier at det ikke ble gjort noen avtale i denne retningen. 
Bryhn fikk møte en av lederne for den private organisasjonen og 
gitt en krystallklar politimessig beskjed om at virksomheten var 
uakseptabel. For øvrig gikk neppe Bryhn naiv fra dette møtet. 
Bak hans store ører skjulte det seg ofte en rev eller to. 

Evang tok initiativ til møtet for å føye Bryhn og dermed 
unngå en plagsom kontrovers med ham - på det tidspunktet. 
Han lot Bryhn svinge politikølla over hodet på Lien slik at han 
ble gjort mør og engstelig. Og samtidig, og viktigst: E-sjefen 

fikk etablert det første brohodet til Femmannsgruppen. Det var 
dette som var aller viktigst for Evang. 

Under samtalen med Alf Martens Meyer om Stay behind 
hadde tanken på den private overvåkings- og beredskapsorga- 
nisasjonen hele tiden dukket opp i tankene hans. Hvor lang tid 
som gikk fra møtet på Evangs kontor til han tok ny kontakt 
med Jens Lien, er fortsatt ukjent. Men ett eller annet sted rundt 
årsskiftet 1947/48 var han i dialog med Femmannsgruppen. 
Det er denne dialogen som ender opp i et interessant sjakk- 
trekk. Den private overvåkings- og beredskapsorganisasjonen 
skal få fortsette. Men nå som et «joint venture» - et samar- 
beidsprosjekt - mellom e-tjenesten og Femmannsgruppen. Det 
ville automatisk løse problemet med Asbjørn Bryhn. Hans poli- 
timessige meldinger om ulovligheter og trusler om anmeldelser 
ble nøytralisert ved at organisasjonen ble en slags enhet i e-tje- 
nesten. Det måtte oppfattes av politiet og andre myndigheter 
som at den var blitt legitim. Hvorvidt overvåkingssjef Bryhn bi- 
falt eller mislikte dette prokuratorknepet fra Evangs side, kan 
en bare spekulere over i dag. 

Det andre sjakktrekket var at organisasjonen ikke skulle 
legge om sin virksomhet radikalt og på flekken. Evangs strategi 
var at den skulle gjennomgå en gradvis endringsprosess hvor 
personer og innslag som var av liten verdi eller utgjorde en sik- 
kerhetsmessig risiko, skulle «hektes av lasset». Den prosessen 
ville også skille ut de personene og innslagene han ville ta med 
seg videre. Det var langs disse linjene Evang tenkte. Og handlet. 

Psykologisk var det også viktig å gå varsomt fram slik at kje- 
mien mellom de sentrale personene i dette «joint venture» 
kunne gå seg til. Slik kunne også de private venne seg til at de nå 
hadde blitt en del av e-tjenesten - med Evang som sjef. Et ledd i 
denne strategien var at Femmannsgruppen skulle bestå inntil vi- 
dere. Men forsterket av personer som Evang satte inn. 

Hans Ringvold husker godt telefonen han fikk fra Vilhelm 
Evang. 6 Han var sterkt bekymret og ba Ringvold komme ned i 
Rådhusgata 8. Det var med en dramatisk begrunnelse han ville 
ha tak i Ringvold på timen: - Nå er det fare på ferde. 

Valget av Halden-gutten Hans Ringvold var neppe noen til- 
feldighet. Han er blitt karakterisert som en av etterretningspio- 
nerene fra krigens dager. Allerede i april 1940 var han på ba- 
nen. Han organiserte rømningsruter til Sverige, særlig i Tiste- 
dalstraktene og ned mot svenskekysten, hvor han var lomme- 
kjent fra guttedagene. Han traff Jens Chr. Hauge før krigen. Og 
de to samarbeidet under krigen og møttes på «maskemøter» - 
uten at de da visste hvem som var hvem. Han ble kjent med 
Martens Meyer på en dramatisk måte: Ringvold organiserte 
hans flukt til Sverige i 1942. De møttes igjen i London, hvor 
Ringvold endte etter at han måtte rømme landet. Der møtte han 
også Vilhelm Evang. 

Etter krigen gikk Hans Ringvold tilbake til det sivile liv. Der 
satset han på forretningsmessig virksomhet og endte som direk- 
tør for forsikringsselskapet Norges Oslo-kontor. 

Da Evang valgte Hans Ringvold fikk han både i pose og sekk. 
Hos ham sto de rette egenskapene i kø, sammen med kvalitet og 
kvalifikasjoner. Ringvold er for det første det en kan kalle et «fint 
menneske». Rettskaffen, vennlig, høflig, rolig, klok, diplomatisk, 
arbeidsom, oppofrende, lojal. Og mer til. De som har møtt ham, 
kan vanskelig forestille seg den milde gentleman'en som en klan- 
destin ringrev. Men det var kanskje nettopp derfor han var det. 

Evang satte inn i Femmannsgruppen en person som ingen av 
de fem hadde problemer med. Tvert om. De oppfattet Ringvold 
som en av sine egne: en borgerlig innstilt næringslivsmann som 
stilte opp på frivillig basis, som hadde solide illegale erfaringer 
og fryktet kommunistene og krigen like mye som dem. Men 
Evang kunne være trygg - Ringvold var likevel hans mann.' 

Ringvold ble en «multi-purpose man» for Evang. Han kunne 
gjøre det meste. Det var ikke bare i forhold til det spesielle bor- 
gerlige miljøet i Femmannsgruppen han trengte en go between- 
person. Han trengte også Ringvold overfor sine foresatte - først 
og fremst Jens Chr. Hauge, men også overfor militære sjefer - 
om de skulle bli nysgjerrige. Når Evang holdt fram Hans Ring- 
vold som garantisten for at Femmannsgruppen og deres organi- 
sasjon besto av troverdige, ordentlige og lojale borgere som 

ikke hadde noe annet i tankene enn landets ve og vel, ble det 
trodd. Tanken på at det skulle være en gjeng cowboyer og myt- 
terister som gikk med kupplaner mot landets lovlige og demo- 
kratiske myndigheter, falt som stein til jorda - foran Hans 
Ringvolds føtter. 

Den andre mannen Evang satte inn, var Alf Martens Meyer. I 
april var alle formaliteter ordnet eller ryddet av veien slik at han 
kunne innbeordres til tjeneste i Forsvarsstaben, det vil si hos 
Evang. 8 Han skulle jobbe på heltid med den Stay behind-ideen 
han hadde prediket så entusiastisk for Evang et halvt år tidlige- 
re. Han ble i realiteten det norske Stay behind-systemets første 
sjef. Han fikk ordre om å tiltre Femmannsgruppen og starte 
med det han fant av brukbart materiale der. Det var ingen 
grunn til å begynne å snekre helt på nytt når det meste fantes 
allerede: brukbare personer, en organisasjon, utstyr, penger. 

Dessuten hastet det. Den politiske og militære ledelsen mente 
at situasjonen ble mer og mer truende for hver dag som gikk. I 
løpet av 1947 hadde kommunistene tatt makten i Polen og 
Ungarn. I februar 1948 ble statskuppet i Tsjekkoslovakia gjen- 
nomført, og Sovjet satte inn presset mot Finland. Einar Ger- 
hardsen holdt sin Kråkerøytale, og Jens Chr. Hauge proklamer- 
te begrepet «totalforsvaret» - en total mobilisering av alle til- 
gjengelige sivile og militære krefter mot indre og ytre fiender. 
Frykten for hva som kunne skje, vokste. Men verken Vilhelm 
Evang, Alf Martens Meyer, Hans Ringvold eller Femmanns- 
gruppen holdt pusten av frykt. De arbeidet tvert om på spreng 
med å stable Stay behind-nettetpå beina. Den 25. oktober 1948 
fikk de forsvarsministerens politiske direktiv for den nye topp- 
hemmelige tjenesten i det norske forsvaret. Jens Chr. Hauge og 
Vilhelm Evang hadde tatt kontroll og styring. 

» 

Å etablere en Stay behind-organisasjon i Norge var ikke et 
spørsmål om skal, skal ikke. Det var et spørsmål om tid. Om 
ikke startskuddet hadde blitt avfyrt i 1947/48, så ville det ha 

kommet i 1 949 med NATO-medlemskapet. For et vilkår for 
medlemskapet var at medlemmene skulle ba, eller snarest etab- 
lere opplegg for «unorthodox warfare». 9 

Stay behind-konseptet var ikke ukjent for Vilhelm Evang da 
Martens Meyer troppet opp på hans kontor og la fram sin idé 
om et Stay behind-opplegg i Norge. 

Initiativet til å etablere en privat overvåkings- og beredskaps- 
organisasjon ga arbeidet med å opprette Stay behind-hæren i 
Norge en flying start. Det var Vilhelm Evangs geniale grep på 
situasjonen som gjorde dette mulig. 

Ved å innlede et samarbeid med Femmannsgruppen sosialiserte 
han et privat initiativ, og brukte det som reisverk for det videre 
arbeidet med å bygge opp Stay behind-hæren. Han fikk hånd 
om en organisasjon, menneskemateriale, utstyr og penger. Og 
et kommunistarkiv med 20 000-30 000 registreringer. Han 
kunne bare koble seg selv og noen av sine nøkkelpersoner på - 
så var det hele i gang. 

Hadde han valgt en annen og hardhendt linje, som Bryhn gjor- 
de seg til talsmann for, ville dette ha skapt nye fronter og kon- 
flikter. Som han sa til Ringvold: «Vi tar dem i bruk - da har vi 
kontrollen, styringen og nytten.» På den måten kom han også 
CIA og MI6 i forkjøpet. Disse lå klar til å ta initiativet til nett- 
opp en Stay behind-hær i Norge. 

Grepet om Femmannsgruppen er et psykologisk kunstgrep. 
Gruppen og organisasjonen sprang blant annet ut av mistro og 
skepsis til Arbeiderpartiet, dets dominante posisjon og det som 
mange konservative og borgerlige så på som utidig flørt med 
kommunistene. Den som maktet å bygge bro over disse politis- 
ke motsetningene var motdagisten og Ap-apostelen Vilhelm 
Evang. Evang - mannen som mange mente hadde enda større 
svin på skogen enn et tvilsomt ideologisk rulleblad. 

Vilhelm Evang hadde Jens Chr. Hauge med seg under hele pro- 
sessen. Noen ganger hadde han Hauge foran seg - noen ganger 
kom statsråden etter. Men sammen hadde de full styring og 
kontroll over det som kom til å bli en av landets best bevarte 
hemmeligheter - i over tretti år. Deres ånd svevet over Stay 
behind-systemet helt opp i 80-årene. 

Ett spørsmål står ubesvart: Det var flere private grupper på are- 
naen. To var særlig viktige. Evang slo kloa i den ene - hvor Jens 
Lien og Theodor Platou var de ledende personene. Den andre 
var ikke av interesse, hevdet Evang. Hvem var dette? Og hvor 
ble de av? 

Den kalde krigen 



Telefonen ringer. Mannen i den andre enden presenterer seg 
ikke. Han spør om han taler med Hans Ringvold, og får bekref- 
tet det. 

- Dette er Vilhelm Evang - takk for sist. Selv om det er en 
stund siden. 

Det blir en del prat om vær og vind, familie og den slags før 
Evang kommer til sitt egentlige ærend. 

- Det er ikke bare været som er kaldt nå om dagen. Jeg er be- 
kymret. Det er Jens Christian også. Nå er det fare på ferde. 
Bjørnen har ikke gått i hi. Den slår ned for fote. Det er fare for 
krig, Hans. Jeg trenger din hjelp. 



Telefonsamtalen mellom etterretningssjef Vilhelm Evang og 
etterretningsveteranen fra krigens dager, Hans Ringvold, fant 
sted tidlig i 1948.' Evang ville ha Ringvolds hjelp til å bygge 
opp det norske Stay behind-nettet. Og hjelp til å takle de pri- 
vate, halvmilitære gruppene som hadde dukket opp. Evang 
mente at situasjonens alvor krevde rask handling. Vinteren 
1947/48 var den kalde krigens fimbulvinter. 

En historisk sannferdig og allsidig beskrivelse av temperaturen, 
årsakene til og virkningene av fimbulvinteren ville ende opp en 

god del annerledes enn beskrevet i dette kapitlet. Her har vi for- 
søkt å legge vekt på det ståsted og den oppfatning de hadde, 
hovedaktørene som mobiliserte den hemmelige hæren, Stay 
behind. De var selvfølgelig ikke nøytrale, heller sterkt subjek- 
tive. De så verden som delt i to, en god og en ond. De så på Sov- 
jetunionen som det ondes imperium, USA som Vestens og ver- 
dens frihetshåp. At deres analyse av verden og Norge førte til at 
de satte i verk tiltak som skapte rettsløshet for mange kommu- 
nister og venstreradikale, vil mange av de gjenlevende aktørene 
fortsatt benekte. 

De var sterkt overbeviste i sin tro. Det er de fortsatt. 

Kanskje betraktet - og betrakter - disse hovedaktørene situa- 
sjonen omtrent slik: 

Varmen fra fredssommeren 1945 holdt seg ikke lenge. Stor- 
maktene klarte ikke å bli enige om hvordan spørsmålet om 
Tyskland skulle håndteres. Situasjonen med et Øst-Tyskland og 
et Vest-Tyskland frøs seg fast. Det ble et sørgelig faktum i løpet 
av 1947, og ble en av en rekke dramatiske begivenheter i Øst- 
Europa: 

1 946 I Jugoslavia og Albania tok de kommunistiske partisan- 
bevegelsene makten. I Bulgaria og Romania ble det inn- 
ført kommunistisk partidiktatur. I en tale konstaterte 
Winston Churchill at et jernteppe hadde senket seg i 
Europa - fra Liibeck til Trieste. 

1947 Kommunistene tok makten i Polen og Ungarn og inn- 
førte partidiktatur. 

1 948 I februar ble det gjennomført statskupp i Tsjekkoslova- 
kia og innført kommunistisk partidiktatur. I den samme 
måneden sendte Stalin et brev til Finland. Sovjet ville ha 
en avtale - som de fikk. Avtalen lammet Finlands uten- 
riks- og forsvarspolitikk og la sterke føringer på den 
økonomiske politikken. Sovjet utløste også den første 
Berlinkrisen ved å blokkere atkomstveiene til Vest-Ber- 
lin. 

1949 Sovjet gjennomførte sin første vellykte atombombeeks- 
plosjon, og gjorde slutt på USAs monopol på atomvå- 
pen. 

Landene i Øst-Europa ble i disse årene omgjort til såkalte kom- 
munistiske folkedemokratier. Demokratiet besto i at den faktis- 
ke ledelsen befant seg i Kreml. Det var ikke noe rart at tempera- 
turen sank. Den sank ytterligere fordi Moskva klart og tydelig 
forkynte at den kommunistiske verdensbevegelsen skulle fort- 
sette sin frammarsj. Samtidig sto mange av de nasjonale kom- 
munistpartiene sterkt i en rekke vesteuropeiske land. 

Norge hadde i denne perioden en konfrontasjon med Sovjet. 
Den gjaldt Svalbard. I 1946 tok Sovjet opp igjen et framstøt de 
gjorde i 1944 overfor London-regjeringen. Sovjet foreslo at det 
skulle etableres et sovjetisk-norsk fellesstyre når det gjaldt 
Spitsbergen. Det var det første ytre tegn på hvor strategisk vik- 
tig Barentshavet mellom Finnmark og Svalbard ville komme til 
å bli. Da saken ble behandlet i Stortinget i januar 1 947, sa de 1 1 
kommunistene ja, alle de andre representantene nei. Et felles 
styre og forsvarsopplegg mellom Norge og Sovjet på Svalbard 
ville innebære en form for allianse som pekte østover. Det var 
det ikke noe politisk grunnlag for i Norge. Med unntak av kom- 
munistene var Norges blikk vendt vestover. 

I en historisk beskrivelse heter det: «Vinteren 1947-48 be- 
gynte åpenbart en del politikere å se en ny krig som en helt ak- 
tuell fare . . . » 2 

Dette forplantet seg til en rekke praktiske og politiske dispo- 
sisjoner. Og flere private reaksjoner og tiltak. De private over- 
våkings- og beredskapsgruppene og Stay behind var kun to inn- 
slag blant mange andre. Arbeidet med beredskapslover som 
åpnet for å sette en rekke demokratiske rettigheter og rettsprin- 
sipper ut av spill når «riket er i krig eller krig truer ...» var et 
annet tiltak. 3 

Regjeringen henvendte seg til Washington og London med 
forespørsel om støtte og hjelp hvis Sovjet angrep - eller krevde 
en avtale som «finlandiserte» Norge. Forsvarsbudsjettet på 200 

millioner kroner ble plusset på med en ekstrabevilgning på 100 
millioner. Men England og USA hadde ikke noen våpen å 
selge . . . Nervøsiteten steg. I kulissene ble det drøftet nye ord- 
ninger for regjeringsadministrasjon dersom det ble en ny okku- 
pasjon. Forsvarsminister Jens Chr. Hauge begynte å formulere 
begrepet «totalforsvar», en mobilisering av alle krefter, mili- 
tære som sivile, private som offentlige, til et forsvar mot indre 
og ytre fiender. 

Private begynte å forberede evakuering. Havgående og hur- 
tiggående båter ble anskaffet og gjort klar for rask evakuering 
over Nordsjøen til England. 4 Andre la opp private våpen- og 
forsyningsdepoter i gjemte og glemte installasjoner fra krigens 
dager - klare til kamp. Og det var tilløp til hamstring. 

Om lag halvparten av dem som ble spurt i en gallupundersø- 
kelse våren 1948 ventet at en ny verdenskrig ville bryte ut i 
løpet av våren. 

Kuppet i Tsjekkoslovakia og Stalins press på Finland utløste 
spontane reaksjoner. De fikk langsiktige virkninger, og satte i 
gang prosesser som førte til viktige sikkerhetspolitiske beslut- 
ninger. Først ute var Einar Gerhardsen. Allerede 29. februar 
holdt han sin berømte Kråkerøytale 5 : 

«Det som kan true det norske folks frihet og demokrati - 
det er den fare som det norske kommunistpartiet repre- 
senterer. Den viktigste oppgaven i kampen for Norges 
selvstendighet, for demokratiet og rettssikkerheten er å re- 
dusere Kommunistpartiet og kommunistenes innflytelse 
mest mulig.» 

Kommunistene sto sterkt i Norge. Ved valget i oktober 1945 
fikk de 1 1,9 prosent av stemmene og 1 1 mandater i Stortinget. 
Men det utgjorde bare den ene siden av deres styrke. Den andre 
var deres posisjon ute på arbeidsplassene og i fagbevegelsen. 
Både gjennom sitt åpne engasjement og gjennom sin skjulte cel- 
levirksomhet øvet de stor faglig og politisk innflytelse i arbeids- 

livet. 6 1 tillegg kom at de infiltrerte ledelsen i andre typer organi- 
sasjoner eller de startet selv opp organisasjoner i ly av gode og 
tilforlatelige formål. 7 I begge tilfellene ble dette dekkorganisa- 
sjoner for kommunistiske framstøt. Kommunistenes aktivitet 
skapte stor nervøsitet i det offisielle Norge, og etter hvert bredte 
den seg også utover i befolkningen. 

Like etter krigen tok LO 8 initiativet til samlingsforhandlinger 
mellom Arbeiderpartiet og Kommunistpartiet. Dette skjedde i 
to runder. Den første runden fant sted sommeren 1945 og den 
andre våren 1947. Begge strandet. Sett i ettertid var dette som å 
forsøke å blande politisk og ideologisk ild og vann. Det var 
spillfekteri og spill for galleriet. Men det etablerte en slags tilsy- 
nelatende «borgfred» mellom NKP og Arbeiderpartiet. Men 
bak kulissene bekjempet kommunistene og sosialdemokratene 
hverandre med nebb og klør. Kommunistene drev sin taktikk 
på arbeidsplassene, i fagbevegelsen og organisasjonslivet for 
øvrig. Arbeiderpartiet mobiliserte til kamp mot kommunistene 
med alle de midler de kunne ta i bruk. Gerhardsens Kråkerøy- 
tale var slutten på den tilsynelatende «borgfreden» og signaler 
om en enda mer uforsonlig kamp. En kamp som for det meste 
kom til å foregå i all hemmelighet. 

Det finnes en slags parallellitet mellom den mobilisering som al- 
liansen Arbeiderpartiet og LO sarte inn mot kommunistene, og 
mobiliseringen av de private overvåkings- og beredskapsgruppe- 
ne. Lien/Platou-gruppene hadde sin forankring i Arbeidsgiver- 
foreningen, Industriforbundet, Rederiforbundet, Libertas. De 
bekjempet samme fiende som LO/Ap, noe arkivet på 20 000- 
30 000 registreringer av kommunister og kommunistsympatisø- 
rer som havnet på høyesterettsadvokat Liitkens kontor, vitner 
om. Ap og LOs faglig-politiske utvalg ble startet i 1945 med for- 
mål å etablere grupper og kontakter på arbeidsplassene som 
skulle bekjempe kommunistene ved å holde dem borte fra vikti- 
ge posisjoner i bedriftsklubber, fagforeninger og fagforbund. 
Ifølge Haakon Lie mobiliserte Arbeiderpartiet et politisk karnp- 

apparat som besto av tusenvis av grupper og 30 000 kontakt- 
personer. 

Men Ap og LO kunne gå et skritt lenger. Arbeiderpartiet satt 
med regjeringsmakten. I iveren etter å bekjempe kommunistene 
forsvant skillelinjene mellom partiet og offentlige organer og in- 
stitusjoner de hadde politisk makt over. Partiapparatet og stats- 
apparatet fløt sammen til ett. I første runde ble det etablert sam- 
arbeid mellom Ap/LO og etterretningstjenesten, det vil si det 
kontor som hadde ansvaret for sikkerhetstjenesten. 9 Kontoret 
skulle «offisielt» ta seg av den indre sikkerheten i forsvaret og 
sørge for at kommunister og femtekolonnister ikke fikk innpass 
i virksomheter av forsvarsmessig betydning. Gjennom dette 
kontoret fikk Ap/LO finansiert ansettelser av personer. Under 
dekke av vanlig faglig-politisk sekretærvirksomhet kunne disse 
forsyne et av Evangs kontorer med overvåkingsinformasjoner. 
På dette kontoret ble enda et kommunistarkiv opprettet - til 
gjensidig nytte og bruk. 

Dette samarbeidet utviklet seg gjennom flere år. Men i løpet 
av 50-årene ble en av aktørene skiftet ut. Ap/LOs militære sam- 
arbeidspartner ble byttet ut med Overvåkingspolitiet. Det hele 
endte opp i det hemmelige overvåkingskontoret i 9. etasje i Fol- 
kets Hus i Oslo. Fra dette kontoret ble det drevet politisk over- 
våking, blant annet ved avlytting av kontorer, telefoner og 
møtesaler i Folkets Hus til godt ut i 70-årene. 10 

I alle fall var Ap/LO og de private gruppenes engasjement et 
produkt av fryktbølgen fra den kalde krigen. Det iskalde gufset 
trengte inn overalt. Og i alle fall var det et svar på Jens Chr. 
Hauges appell om totalforsvar og Einar Gerhardsens erklæring 
om åpen krig mot kommunistene. At dette også slo inn i Stay 
behind-arbeidet er utvilsomt. Først og fremst psykologisk: Det 
legitimerte og stimulerte. Alle som kom i nærheten av virksom- 
heten - det var riktignok ikke mange - godtok hva som skjedde 
og måten det skjedde på. De få som inne i seg stilte spørsmålet 
om Stay behind var lovlig, åpnet ikke sin munn." Det gjorde 
heller ikke de som lurte på om det hele var politisk klarert på en 
konstitusjonelt holdbar måte. 12 

Denne sikkerhetspolitiske prosessen skjøt fart vinteren 1947/48 
og førte til slutt til at utenriksminister Halvard Lange den 4. 
april 1949 signerte Norges inntreden i NATO. Mellomspillet på 
veien dit var en miks av drømmen om nøytralitet, «det tredje al- 
ternativ» og nordisk forsvarsallianse. 13 Jens Chr. Hauge visste 
fra første stund hvor Norge skulle. Han fikk omsider helhjertet 
følge av Halvard Lange og mer enn helhjertet av sentrale Ap- 
politikere som Haakon Lie og Konrad Nordahl. Einar Gerhard- 
sen kom også med, men mer lunkent og halvhjertet. Han ville 
helst noe annet, men så rett og slett ingen annen utvei. 

Det avgjørende politiske vedtaket fant ikke sted i regjeringen 
eller Stortinget, men på Arbeiderpartiets landsmøte i februar 
1949. 329 stemte for NATO-medlemskap, 35 mot. Da var løpet 
kjørt. Og enda en brikke i Stay behinds politiske grunnmur ble 
satt på plass. Men da var det øvrige byggearbeidet allerede godt 
i gang. 

Den politiske grunnmuren i Norges Stay behind-system 
består av følgende: 

Trumandoktrinen fra mars 1947 «... at det må være De 
forente staters politikk å støtte frie folk som setter seg 
imot forsøk på undertrykkelse fra væpnede mindretall 
eller gjennom press utenfra.» 

USAs National Security Councils direktiv i juni 1948, 
som bygde på Trumandoktrinen, ga CIA politisk full- 
makt og økonomisk dekning til «covert operations» 
som også inkluderer Stay behind. 

Forsvarsminister Jens Chr. Hauges direktiv (PM) av 25. 
oktober 1948 som inneholder det politiske grunnlaget 
for Stay behind i Norge. 14 

NATO-medlemskapet april 1949 hvor vilkåret var at 
medlemslandene skulle ha - eller straks etablere - ok- 
kupasjonsberedskap av typen Stay behind. Opplegget 
for dette er nedfelt i SACEURs «Directive for Unortho- 
dox Warfare». 15 

Det kalde gufset fra vinteren 1947/48 ga seg noe. Men det kom 
igjen for fullt da Koreakrigen startet i 1950, og holdt seg på 
dette nivået til 1953. Da sluttet Koreakrigen og Stalin døde. 
Etter 1953 la den kalde krigen seg på et noe mildere nivå, og de 
første små tegn til liberalisering kunne registreres i Østblokken. 
Men enkelte hendelser skapte igjen fimbulklima i kortere eller 
lengre perioder: Amerikanerne utløste U2-episoden i 1960. Ny 
Berlinkrise i 1961. Cubakrisen i 1962. I tillegg til slike enkelt- 
hendelser førte den formidable opprustningen fra de to makt- 
blokkene i vest og øst til permanent vedlikehold av det kalde 
klimaet - helt fram mot 80-årene. Og hele tiden fram til Berlin- 
murens fall ga den kalde krigen næring til Stay behind-hærens 
eksistens og vekst. 

* 

Jens Chr. Hauge arbeidet intenst for at Norge skulle delta i en 
vestlig forsvarsallianse. Han var vel kjent med USAs holdning 
til «unorthodox warfare». Han visste at det i en vestlig allianse 
med USA i den dominerende rollen ville bli stilt krav til med- 
lemslandene om Stay behind. Hauges kunnskap om dette åpnet 
for at Evang kunne «tjuvstarte» arbeidet med Stay behind alle- 
rede i 1947. 

Einar Gerhardsens Kråkerøytale legitimerte de hemmelige for- 
svarsforberedelsene, inkludert Stay behind og den hemmelige 
delen av kampen mot kommunistene. 

Vilhelm Evang sosialiserte det private initiativet, det vil si Lien/ 
Platou-organisasjonen, og tok vare på det han mente var bruk- 
bart for eget formål. Han kunne ikke gjøre det samme med det 
som foregikk i Ap/LO-regi. Der laget han i stedet en allianse 
som han opererte og finansierte fra e-tjenestens sikkerhetskon- 
tor - inntil Asbjørn Bryhn tok over mot slutten av 50-årene. 



49 



www.pdf-arkivet.no/hemmelig/ 201 3 



At Stay behind-hceren ble opprettet, må sees i lys av den kalde 
krigens historie. Det norske Stay behind-systemet var et ekte- 
født barn av den kalde krigen. 

Den første tiden 



Hans Ringvold har gitt beskjed om at han tar noen dagers ferie. 
Han og kona har planlagt en biltur rundt omkring i landet. De 
skal se seg om og hilse på gamle venner. Han forteller ikke de- 
taljert om reiseruta, men antyder at den kan gå helt opp til 
Tromsø. 

Om noen av dem som kjenner ekteparet Ringvold hadde sett 
at de drar av gårde i en mellomstor Ford lastebil, ville de sikkert 
ha undret seg over hva slags feriekjøretøy dette var. For Ring- 
vold er så velsituert at et enklere og mer komfortabelt kjøretøy 
ville ha vært mer normalt. Men de ville undret seg enda mer 
over bagasjen. I tillegg til ekteparets egne kofferter og personli- 
ge effekter ligger det 25-30 splitter nye og velfylte ryggsekker 
under presenningen på lasteplanet. 

Hver ryggsekk inneholder personlig utstyr som skal gjøre et 
lengre opphold ute i terrenget så komfortabelt som mulig. Men 
det vesentligste er det øvrige innholdet: En «Sweetheart» - en 
liten radiomottaker som ble mye brukt i den illegale virksomhe- 
ten under krigen for å lytte på meldinger fra London. En kik- 
kert. Et slags peileapparat som kan benyttes til å fastsette posi- 
sjoner. Chifferutstyr, kart og instruksjonsmateriell. I enkelte av 
sekkene ligger det også våpen. Ekteparet Ringvold forlater Oslo 
sankthansaften 1948 og regner med å være borte i tre uker. 

Ferieturen er en dekkhistorie. De skal levere utstyr til 25-30 
kontaktpersoner som er førstelinje-agenter i det nye Stay 

behind-nettet som nå skal opprettes. Det haster, for situasjonen 
er kritisk. E-sjefen, Vilhelm Evang, mener i alle fall at krigsfaren 
er akutt. Der hvor Den røde armé starter invasjonen på norsk 
jord, skal den bli møtt av Stay behind-agenter. Ikke i kamp, 
men av et observatørkorps. I skjul av terrenget skal de registrere 
og rapportere fiendens framrykking, størrelsen på avdelingene 
deres, bevæpning, utstyr, kjøretøyer. 

Etter at Alf Martens Meyer og Hans Ringvold var kommet på 
plass og samarbeidet med Femmannsgruppen var etablert, star- 
tet et pionerarbeid. Det var like mye preget av improvisasjoner 
som av plan. Martens Meyer var langt fra noen byråkrat. MM, 
som de nærmeste medarbeiderne kalte ham, ble av dem karak- 
terisert som en intelligent uryddig mann - med en strøm av 
pågangsmot. 

Han var mer opptatt av å få til noe enn av formaliteter. For- 
test mulig ville han ha på beina tre nettverk med agenter. 1 Det 
ene skulle trenes og utstyres for sabotasje og gerilja. Dette nett- 
verket kalte han Rock. Et annet nettverk fikk navnet hindus og 
skulle drive med etterretning. Og Blue Mix skulle evakuere 
nøkkelpersoner i samfunnet, inklusive regjeringen og kongehu- 
set. Blue Mix skulle også ta seg av «escape and evasion» for 
nedskutte flymannskaper og agenter fra okkuperte områder. 
Kort sagt få dem ut og vekk. 

Enhetene skulle ikke knyttes sammen i noen sammensveiset 
landsomfattende organisasjon med horisontale kontakter. Nett- 
verket skulle bestå av en rekke små selvstendige grupper - van- 
ligvis på tre personer - som ikke kjente til hverandre. Vanligvis 
skulle heller ikke personene i samme gruppe kjenne til hverand- 
re. Kontakten mellom gruppens medlemmer skulle skje via 
«døde postkasser». Kontakten til systemets ledelse skulle skje 
via radio. Det var et organisasjonsmønster som ikke var lett å 
avsløre i fredstid og svært vanskelig for fienden å rulle opp. Er- 
faringene fra de mange katastrofale opprullingene som tysker- 

ne gjorde under krigen, tilsa at den illegale motstanden denne 
gangen ble organisert på en annen måte. De fortalte også at 
motstanden måtte organiseres på forhånd. Det mente Martens 
Meyer. Ringvold var enig. 

Opplegget krevde et nett av telegrafister som kunne binde det 
hele sammen og knytte kontakten til operasjonsbasen i Eng- 
land. 

Skulle de få til dette, måtte tre viktige oppgaver løses: 

• Rekruttering av personer som var godt skikket og til å stole 
på. 

• Treningsopplegg for disse. 

• Utstyr til dem. 

Martens Meyer gikk løs på oppgavene ved hjelp av en kjerne- 
stab på fem personer. 2 Det var først og fremst han selv, Linge- 
mannen Leonard Olsen, telegrafisten Helge Reiss-Andersen og 
to kvinnelige sekretærer. I tillegg hadde han Hans Ringvold 
som ikke var ansatt, men som likevel var Martens Meyers nær- 
meste medarbeider og en slags nestkommanderende. 

I den første tiden samarbeidet de tett med Femmannsgruppen 
gjennom hyppige møter. 3 De som møtte fra Evang-siden var 
først og fremst Martens Meyer og Hans Ringvold, men enkelte 
ganger deltok også Evang selv. I Femmannsgruppen var det 
først og fremst Theodor Platou og Jens Lien som ble de nyttige 
personene, men også Carsten Liitken. Virksomheten i denne 
gruppen gikk mest ut på å plukke ut personer og grupper som 
det kunne satses videre på, og å få deres hjelp til å skaffe penger 
og utstyr. 

Det Evang nå hadde sluppet løs, kostet mange penger. Bud- 
sjettene hans hadde ikke plass til det pengesluket Martens Meyer 
& co. hadde åpnet. Ekstra finansieringskilder måtte inn i bildet. 
Det som var mest laglig, var å overta de kildene som Fem- 
mannsgruppen hadde opparbeidet. Det Evang ikke klarte å 
mikse til fra sine offentlige, og hemmelige, budsjetter, fikk han 
Rederiforbundet, Arbeidsgiverforeningen, Industriforbundet, 

Libertas og private bedrifter og personer til å finansiere. Disse 
finansieringskildene varte i alle fall fram til 1955. 4 

Det Evang gjorde, må kalles et kunstgrep. Først sosialiserte 
Evang deres private initiativ. Deretter lot han dem betale for 
den videre virksomheten de drev - under hans kontroll. Ring- 
vold fikk overta den sentrale «kassa» til Femmannsgruppen, 
som den gang inneholdt om lag 40 000 kroner/ I 1948-kroner 
er det et stort beløp. Det hevdes - uten at dette kan verifiseres - 
at Evang også finansierte Stay behind-hæren gjennom «salg» av 
etterretningsinformasjon og at CIA, MI6 og Gehlen-organisa- 
sjonen i Vest-Tyskland og Israels Mossad var blant «kunde- 
ne». 6 

Egenfinansiering av såkalt klandestin virksomhet er ikke et 
ukjent fenomen. Den legendariske Reinhard Gehlen finansierte 
sin organisasjon i ett kjent tilfelle med svartebørshandel. 7 

Femmannsgruppen kunne også bistå med å løse nok et van- 
skelig problem. Den kunne skaffe utstyret som skulle legges ned 
i de hemmelige depotene - de såkalte dumpene - rundt omkring 
i landet. De skulle åpnes av Stay behind-agentene når krigs- 
situasjonen krevde det. Der ville de finne alt til livets opphold 
bak fiendens linjer: stridsproviant, klær, medisiner, telt, sove- 
poser, ski, medisiner, tobakk, våpen og ammunisjon, sabotasje- 
og radioutstyr. I de første dumpene fantes det til og med sko- 
makerutstyr med jernlest, bekatråd og det hele. 

Problemet var ikke våpen, ammunisjon og sprengstoff. Lan- 
det flommet over av etterlatenskaper fra krigens dager. Det var 
store mengder av den slags utstyr i hendene på folk i den private 
overvåkings- og beredskapsorganisasjonen. Det var bare å for- 
syne seg. Problemet var å få tak i klær, støvler, soveposer, telt, 
strømper og den slags. Det var tre år etter krigsslutt og stor 
knapphet på slike varer. Mye av dette var rett og slett ikke å få 
tak i på det åpne markedet. Men Femmannsgruppen aktiviserte 
sine venner i næringslivet. Bedrifter som produserte slikt utstyr 
eller drev forretninger i utstyrs- og klesbransjen, begynte å leve- 
re det som trengtes i dumpene. Og var det noe som ikke kunne 
oppdrives i Norge, ble det organisert import fra utlandet. En del 

av denne importen passerte grensene på en slik måte at tollerne 
neppe oppdaget hva det dreide seg om. 

Et delikat problem knyttet seg til Femmannsgruppen. På høy- 
esterettsadvokat Liitkens kontor var arkivet med 20 000- 
30 000 registreringer av kommunister og kommunistsympati- 
sører. Og ute i landet var det fortsatt ivrige sjeler som sendte inn 
nye registreringer. Registrering av kommunister ga Martens 
Meyer «fanden i» - det fikk andre stelle med. 8 Med «andre» 
siktet han muligens til Ringvold. Men Ringvold hadde sterke 
motforestillinger. Av prinsipp mislikte han rapportering og an- 
giveri av medmennesker. Han mente også at det var stor for- 
skjell på hva en krigssituasjon kan kreve og hvordan mennesker 
bør forholde seg til hverandre i fredstid. 

Arkivet ble liggende hos Liitken. Det nærmeste Ringvold 
kom dette arkivet, var at de to hadde kontorer i samme bygning 
i Tollbugata. 

Men Femmannsgruppen strakk ikke til. Den kunne ikke løse 
alle de krevende oppgavene, og samarbeidet med gruppen var 
ingen varig løsning. Det måtte større profesjonalitet inn på are- 
naen. En gruppe Linge-offiserer og andre personer med erfaring 
fra krigsårenes illegale virksomhet ble trukket inn: Adolf Har- 
bitz Rasmussen, Knut Haugland, Erling Jensen, Arne Engebret- 
sen, Jan Baalsrud, Sven Ollestad, Bjarne Sevendal, Knut Mar- 
thinsen, Erling Lorentzen 9 , Ingvald Eidsheim, Svein Blindheim, 
Jens H. Nordlie. Martens Meyer og Ringvold samlet rundt seg 
en tøff gjeng som kunne det illegale og uortodokse krigshånd- 
verket. De skulle jobbe som instruktører og noen som nettlede- 
re. De fleste ble engasjert på heltid, men Nordlie for eksempel 
måtte passe jobben sin som direktør i Narvesen, samtidig som 
han var leder for Rock. I tillegg var han nok Jens Chr. Hauges 
ekstra «øye» med hva som foregikk inne i denne nye, hemmeli- 
ge enheten. Hauge og Nordlie var personlige venner. 

Ingvald Eidsheim fra Shetlandsgjengen ble nettleder for Blue 
Mix. Han hadde rikelig med erfaringer fra krigens dager med å 
bringe folk ut fra et okkupert Norge. Dessuten var Blue Mix en 
spesiell baby for Martens Meyer. Derfor «sjefet» han nok like 

mye over dette nettet som Eidsheim gjorde. Hans Ringvold ble 
leder for Lindus. 

Ringvold var ikke bare en mann med erfaring fra etterret- 
ning. Han var svært allsidig. Han kunne mye om lederutdan- 
ning, hadde pedagogiske egenskaper og evne til å sette ting ned 
på papiret. Dessuten ble han sendt på CIA-kurs i London hvor 
han fikk spesialutdanning og instruksjoner. Ringvold utarbei- 
det manualer, instrukser og annet materiell. Blant annet laget 
han materiale til observasjonsvirksomheten. Det inneholdt 
utførlige beskrivelser av sovjetiske uniformer, motorkjøretøyer, 
stridsvogner, våpen, fly. I tillegg til å være Lindus-sjef fikk der- 
for Ringvold ansvaret for å utdanne ledere og observatører. 
Ingen ble gruppeleder uten å ha gjennomgått Ringvolds leder- 
pensum. 

Nordlie hadde ansvaret for å utdanne sabotører. Han fikk 
hjelp til dette av de garvede Linge-folkene som var mobilisert. 
Den praktiske delen av denne utdanningen ble gjennomført på 
en nedlagt jernbanestrekning et stykke utenfor Oslo, og i Nord- 
marka. Der hadde de en velvillig avtale med godseier Carl 
Løvenskiold, som gjorde at de kunne øve mot flere ryper mål: 
veier, damanlegg og kraftverk. 10 

Martens Meyer tok selv ansvaret for det han mente var vik- 
tigst: Stay behinds nervesystem og livslinje, det vil si rekrutte- 
ring og utdanning av telegrafister. På det området måtte han, 
både billedlig og bokstavelig, begynne på bar bakke. Ingen fer- 
dig utdannede telegrafister eller radioamatører var brukbare - 
av sikkerhetsmessige grunner. Det var god grunn til å regne 
med at KGB for lengst hadde kartlagt alle slike personer i lan- 
det. 

Her gjengis en autentisk beretning om hvordan en Stay 
behind-telegrafist ble rekruttert: 

Bjørn er ved krigens slutt i begynnelsen av tjueårene. Han bor i 
en by på indre Østlandet. Under krigen var han litt med i Hjem- 
mefronten, og like etter krigen jobbet han en tid som politi- 
mann. I den tiden drev han ikke bare med ordinært politiarbeid. 

Han deltok i ganske sensitive overvåkningsaksjoner. Like før 
Bjørn skulle slutte i politiet og starte opp som selvstendig for- 
retningsdrivende - noe han for øvrig gjorde meget bra - skjedde 
det noe spesielt. 

Bjørns fortid er sikkert medvirkende til det som skjedde, men 
også hans personlighet. Han har en del egenskaper som sikkert 
var viktige: Fysisk og psykisk er han en kraftkar. Egenskapene 
for øvrig kan summeres opp med superlativer: Han er en stayer, 
myndig, selvstendig, initiativrik. Disse egenskapene, sammen 
med en spesiell karisma, gjorde ham til et klandestint talent. 
Det talentet måtte en av Martens Meyers «speidere» ha peilet 
inn. 

En dag fikk Bjørn et uanmeldt, fremmed besøk på kontoret. 
Mannen presenterte seg ikke, men ville ha en samtale. Det var 
ok for Bjørn. Men det ble noe underlig da mr. X ikke ville at 
samtalen skulle finne sted på kontoret. Han foreslo at de tok seg 
en kjøretur. Bjørn er ikke lettskremt, men stakk ned i bukselin- 
ningen en politibatong han hadde liggende i skrivebordsskuf- 
fen. Han var forberedt hvis mannen skulle forsøke seg på 
noe . . . 

Noen kilometer utenfor byen kjørte de inn på en utrafikkert 
sidevei og parkerte. Bjørn var selvfølgelig spent på hva mr. X 
hadde for ærend. Og det første var et meget overraskende og 
meningsløst spørsmål - om Bjørn er musikalsk? Om det ikke 
var blant de mest utpregede egenskapene Bjørn mente han 
hadde, så likte han i alle fall musikk. Da tok mannen fram et 
par høretelefoner som var koblet til en båndspiller som sto til- 
dekket i baksetet. Igjen ble Bjørn meget overrasket. Det han 
fikk høre var verken noe av Grieg eller Beethoven, men morse- 
tegn: prikker og streker. Mannen ba ham lytte og gi til kjenne 
om han skilte mellom serier av prikker og streker etter hvert 
som de kom i økende tempo - inntil de nesten fløt sammen i ett. 
Det var tydelig at Bjørn klarte den prøven svært bra. Da den un- 
derlige seansen med prikker og streker var over, spurte mannen 
om Bjørn kunne tenke seg å jobbe med noe svært hemmelig. 
Det ville selvfølgelig Bjørn ikke svare på hvis han ikke fikk vite 

hva det hele gikk ut på. Han er en mann som vil vite hva tingene 
dreier seg om her i livet. Mr. X sa at han der og da ikke kunne 
fortelle noe mer. Men han ga Bjørn adressen til et privat firma i 
Oslo med beskjed om at der kunne han henvende seg om han 
ville «gå videre». 

Bjørn undret seg noen dager på hva det var han var utsatt for. 
Til og med tanken på at det var et rekrutteringsforsøk fra KGB 
streifet ham. Men han ville ikke ha vært den han er om han ikke 
ville ha klarhet. Etter noen dager tok han toget inn til Oslo. Fra 
Oslo 0 var det ikke mange skrittene til den adressen han hadde 
fått. Firmaet KØFF holdt til i Skippergata. Der traff han mr. X 
på nytt. Han gjentok at han ikke kunne gi noe mer informasjon 
utover at Bjørn var ønsket som medarbeider i noe svært hem- 
melig. Mannen sa videre at om han sa ja så var det ingen vei til- 
bake - det dreide seg om en både beinhard og farlig tilværelse. 
Bjørn lot seg ikke skremme av meldingen om det beinharde og 
farlige. Selv om han vanligvis ikke rømte unna, kunne han ikke 
innse hva det skulle være som han ikke skulle komme seg ut av, 
om han traff på noe som ikke passet ham. Han sa ok. 

Han kunne trekke et lettelsens sukk. Det var i hvert fall ikke 
KGB eller noe annet på kanten av loven som ville rekruttere 
ham. Mr. X ga han nemlig beskjed om å møte ved vakten ved 
brua inn til Akershus festning på en bestemt dato. Han måtte 
være innstilt på å oppholde seg i Oslo i fjorten dager. Bjørn ble 
instruert om at han ikke skulle la et eneste ord komme ut av sin 
munn om møtet med mr. X, og det som videre skulle skje. Han 
måtte sørge for en dekkhistorie overfor familien og andre han 
hadde omgang med. 

På den avtalte datoen stilte han på Akershus. En vakt fulgte 
ham til en undervisningssal. Der ble han og fem-seks andre ukjen- 
te personer møtt av en mann som ønsket dem velkommen. Mest 
sannsynlig var det Martens Meyer, muligens sjefen selv, Vilhelm 
Evang. Han fortalte dem at de skulle utdannes til telegrafister for 
et meget hemmelig militært formål. En slags okkupasjonsbered- 
skap som var forberedt på å operere bak fiendens linjer - om det 
ble nødvendig. Og det kunne det - krigen truet rundt hjørnet. 

Det første den lille gruppen måtte gjennomgå, var elemen- 
tære klandestine instrukser. Hver enkelt ble gitt en identitet. 
Under kurs og øvelser måtte deres egentlige navn glemmes, per- 
sonlige informasjoner om familie og bosted var «ikke-tema». 
Den dagen fikk Bjørn et dekknavn som fulgte ham i over 25 år. 
De som hadde dialekt fikk beskjed om å forsøke å endre på den. 
Det var blant annet tilfelle for Bjørn. For øvrig traff han aldri 
igjen de personene han hadde vært på kurs sammen med, på se- 
nere kurs og øvelser. Hver gang var det nye ansikter han møtte. 

Når det gjaldt innkvarteringen under kursoppholdene i Oslo 
skulle de ikke bo på samme hotell lenger enn en uke, helst kor- 
tere. Kostnadene de hadde med reise og opphold, var det bare å 
be om å få dekket - uten at noen ba om bilag eller foretok an- 
nen form for kontroll. Forretnings- og ordensmannen Bjørn for- 
undret seg alltid over hvor enkelt det med penger var. Etter hans 
mening ville dette opplegget ikke holde for en vanlig revisor, og 
slettes ikke for Riksrevisjonen. 

Det ble også gitt instruks om at hver enkelt skulle inngå i en 
gruppe på hjemstedet. De andre i den gruppen fikk de ikke vite 
hvem var. De ble kun instruert om at kontakten med gruppen 
skulle skje gjennom dens leder. Kontakten skulle ikke foregå på 
det personlige planet, men via en «død postkasse». Den hem- 
melige postkassa til Bjørns gruppeleder lå midt på en liten plass 
i sentrum av hjembyen. Ikke noen som til daglig passerte post- 
kassa med noen centimeters avstand kunne ha fantasi til å fatte 
hvilken hemmelighet de var i nærheten av . . . 

Deretter ble det instruksjon i hvordan man skulle leve og fun- 
gere i en okkupasjonssituasjon - med fienden rundt seg hver 
dag, hele dagen. Det ble en tøff og hard instruksjon. Instruktø- 
rene var folk som kunne den businessen. De hadde omfattende 
erfaring fra illegalt arbeid under krigen. 

Selve telegrafisttreningen startet med opplæring i morse-sen- 
ding og tekniske instruksjoner med blant annet behandling og 
oppbevaring av utstyret. Da de hadde lært det elementære, be- 
gynte særutdanningen: hurtighet, koding, lytte-rutiner og ikke 
minst sikkerhetskoder." Det siste vil si spesielle koder som 

skulle legges inn i alle sendinger og mottak. 12 Sendingene måtte 
inneholde denne koden for at mottakerne skulle være sikre på 
at Bjørn var Bjørn, og at han ikke var tatt av fienden og sendte 
under tvang. Det han mottok måtte inneholde en kode som le- 
gitimerte at den virkelig kom fra basen, og ikke fra fienden som 
hadde klart å koble seg på radioopplegget, eller fra andre som 
ikke skulle ha adgang til det. Inneholdt ikke sendingene og mot- 
taket disse spesielle sikkerhetskodene, skulle både sendinger og 
mottak neglisjeres. Det ble også lagt inn en dobbelt sikring ved 
at det ble gjort opptak av telegrafistenes sendinger slik at basen 
kunne identifisere hver enkelt «morse-håndskrift». Det ble 
mange reiser inn til Oslo og harde instruksjonsdager. Teori i 
kurslokalene, og praktiske feltøvelser. De foregikk som regel 
inne i Nordmarka, blant annet på hytter de fikk disponere av 
Løvenskiold. Når han reiste hjem hadde han ofte med seg 
«hjemmelekse». Han skulle øve seg kontinuerlig og lytte på be- 
stemte tidspunkter, ta imot meldinger og rapportere dem vide- 
re. Og foreta sendinger etter en oppgitt sendeplan. 

«Bjørn» var knyttet til Stay behind-systemet helt til begynnelsen 
av 80-årene. I mars 1982 fikk han et brev hvor den daværende 
sjefen, Sven Ollestad, takker for samarbeidet. (Se vedlegg 6.) 

«Bjørn» ble sannsynligvis rekruttert på en typisk måte. Selv- 
følgelig skjedde det på litt ulike måter, alt etter hva slags talen- 
ter som skulle plasseres i de forskjellige nettene. Sabotasje- og 
geriljanettet Rock hadde sine kravspesifikasjoner, på samme 
måte som etterretningsnettet Lindus og evakueringsnettet Blue 
Mix hadde sine. Som rekrutteringsspeidere ble det brukt Linge- 
folk. De pekte ut kandidater som fylte de respektive kravene, 
men som samtidig var mennesker som ikke stakk seg særlig ut i 
miljøet de levde i. Politikere og andre sterkt eksponerte perso- 
ner var ikke brukbare. Disse ville KGB sikre seg aller først ved 
en okkupasjon. Det ble på et tidlig tidspunkt innledet et samar- 
beid med Overvåkingspolitiet som sikkerhetsklarerte kandida- 
tene før de ble kontaktet. 

Fra første stund innså Martens Meyer og Ringvold hvor viktig 
utdanning og øvelser var for hele systemet. Linge-folk, XU- 
agenter, Shetlandsgjengen og Eksportgruppene hadde store 
kunnskaper å tilby på mange områder. De hadde gått krigens 
harde skole. Snart ble et lite «universitet» i klandestine fag stab- 
let på beina. Primitivt og enkelt, men effektivt. 

Utdanningskjeden startet ved at en plukket ut to fra hver av 
de gruppene en ville opprette. Disse ble satt på skolebenken i 
noen uker. Den ene ble utdannet for lederrollen, mens den and- 
re skulle være gruppens telegrafist. 

I den første tiden ble utdanningen drevet i nedre festningsom- 
råde på Akershus. Det var i alle fall tilfelle for den teoretiske de- 
len. Blant «fagene» som det ble forelest i, fantes det også noen 
som må kalles politiske. En hyppig brukt foreleser om «trusse- 
len fra den kommunistiske verden» var Chr. Christensen. CC 
ble senere organisasjonssjef i Libertas og redaktør i det meget 
konservative Morgenbladet." Også telegrafister ble utdannet 
på Akershus. 

En annen type utdanning og øvelse foregikk midt i Oslo sent- 
rum. Det kunne dreie seg om klandestine teknikker som å 
skygge fiendtlige objekter, eller å lære hvordan en selv kunne 
unngå å bli skygget. Overvåkingspolitiet og andre samarbeids- 
partnere stilte opp med personer som kunne spille de forskjelli- 
ge rollene - som skygge eller spaner. Bruk av hemmelige post- 
kasser ble også trent midt i Oslo. Én slik øvelse ble mer realis- 
tisk enn det var meningen at den skulle bli. En hemmelig post- 
kasse ble opprettet i Slottsparken i den nedre delen langs Dram- 
mensveien som ender i Abelhaugen. Der fant instruktørene et 
hull i et av de store trærne som skulle brukes for å trene opp de 
mindre erfarne. Så måtte elevene følge en flerleddet prosedyre. 
Blant annet fikk de signal på et annet sted i byen om at det lå 
post i postkassa som måtte plukkes opp. Et slikt signal kunne 
for eksempel være et lite blyantkryss på vindusramma rundt et 
utstillingsvindu i en bestemt forretning i Skippergata. Men det 
første leddet i denne konkrete øvelsen var at en agent skulle 
plassere en melding i postkassa. Av alle ting ble denne operasjo- 

nen sett av en observant og fremmelig guttunge. Han gikk rett 
over gata til politivakten på Victoria Terrasse og fortalte om det 
mystiske han hadde sett i Slottsparken. Dette utløste full alarm i 
Overvåkingspolitiet. Her var KGB på ferde . . . 

Agenten som hadde registrert melding i Skippergata om post 
i Slottsparken, fikk plukke den opp - uforstyrret. Men Overvå- 
kingspolitiets fremste spanere observerte ham nøye. Så startet 
ballet. Politifolkene var helt overbevist om at de spanet på en 
KGB-agent. Og den arme Stay behind-agenten oppdaget at han 
ble skygget og trodde at dette var en del av øvelsen. Han gjorde 
mange krumspring for å riste spanerne av seg. Det klarte han da 
også - til slutt. Da alt sammen var over og alle ble fortalt hva 
det hele dreide seg om, skal lattersalvene ha runget ganske kraf- 
tig. Men noen ble lange i ansiktet. Hvem dette var forteller ikke 
historien noe om. Det historien derimot kan fortelle, er at det 
var en av Overvåkingspolitiets erfarne menn på kontraspiona- 
sjen, Ørnulf Tofte, som jaktet forgjeves på «KGB-agenten». 

Dersom øvelsene krevde mer armslag, trakk instruktører og 
agenter ut i Oslomarka. Avtaler med forsvarsvennen godseier 
Carl Løvenskiold åpnet for fri bruk av tømmerkoier og kjøring 
på skogsveier. Gamle nedlagte jernbanestrekninger ble tatt i 
bruk når det skulle øves i sabotasjeaksjoner. I hele Østlandsom- 
rådet ble bruer, industrianlegg, kraftverk og andre installasjo- 
ner i stille og øde områder også brukt når det skulle øves i sabo- 
tasje. Da kunne følgende «fag» stå på timeplanen: Geriljatek- 
nikk og -taktikk. Geriljaorganisasjon. Feltmessig ledelse og 
kommando. Våpenbruk. Hvordan utstyr skal gjemmes. Fysisk 
fostring. Overlevingsteknikker. Observasjonsteknikk. Spreng- 
ning. Mottak av flyslipp - personer og materiell. 

Etter at Stay behind tok over et kystfort i Vestfold, ble mange 
av disse fagene undervist i og øvet der fra begynnelsen av 70-tal- 
let. 

Da CIA kom sterkere inn på banen, tok de seg av den mer sofis- 
tikerte delen av utdanning og opplæring. 1 1952 ble Sven Olle- 

stad og Svein Blindheim sendt til Washington på et fire ukers kurs 
i CIAs regi. Som eneste deltakere på kurset og med topp eksperti- 
se som lærere fikk de innføring i CIAs klandestine kultur. Ut fra 
Blindheims referat og opplysninger fra andre kilder kan essensen i 
CIA-undervisningen summeres opp i de «10 klandestine bud» . 14 

1. Klandestin virksomhet er en måte å føre politisk og 
militær krig på. 

2. Målet med Stay behind er å sikre en kontinuerlig og 
permanent operasjonell evne til å drive sabotasje, spiona- 
sje, gerilja, evakuering og flukt i områder/land som kan 
komme under sovjetisk og kommunistisk kontroll. 

3. Prinsippet om «need to know» er hellig. Hvert ledd/per- 
son må vite absolutt minst mulig om helheten, og hvert 
ledd/person må være avskåret fra å kunne finne ut noe om 
den øvrige delen av organisasjonen og personer som er in- 
volvert. 

4. Sideorganiserte enheter i en Stay behind-organisasjon 
må holdes fra hverandre og kun «møtes» på toppen (ho- 
vedkvarteret). 

5. Når agentkandidaten skal vurderes og analyseres med 
sikte på rekruttering - benytt alle mulige og umulige kil- 
der og midler til kontroll og sjekking: politi, skoler, foren- 
inger, arbeidsplasser, venner, slektninger, naboer, avlyt- 
ting, husundersøkelser. Det må drives kontinuerlig og 
langvarig overvåking av kandidaten før verving. 

6. Før den endelige vervingen må en tenke igjennom hvor- 
dan en eventuelt skal bli kvitt vedkommende - om noe 
skjærer seg. 

7. Lederen må kjenne de svake sidene ved sine agenter, og 
være konstant på vakt mot agentenes trang til å betro seg 
til hverandre. 

8. Agentens egentlige identitet må skjules av en troverdig 
dekkhistorie og dekknavn. 

9. Være konstant på vakt mot penetrering av virksomhe- 
ten fra kollaboratører og fiendtlige agenter. 

10. Ledere må på alle nivåer kreve jerndisiplin. Ledelsen 
skal være absolutt og totalitær. 

Det kan selvfølgelig ikke herske noe vanlig «demokrati på ar- 
beidsplassen» i et Stay behind-system. Derfor vil mange av disse 
«budene» neppe forundre så mange. Derimot er det grunn til å 
reflektere over hva som skjuler seg mellom og bak en rekke for- 
muleringer. En av de tydeligste meldingene er at Stay behind 
ikke alene dreier seg om militær, men også politisk krigføring. 
Videre er det klart at det å velge ut agenter er et kritisk og ømt 
punkt, men bak budet om nitid gransking og overvåking kom- 
mer en mer detaljert innføring i hvilke områder som må avkla- 
res: sykdommer, snakkesalighet, alkohol, politiske holdninger, 
sjusk, sosial legning, private og personlige forhold som seksuell 
legning, forholdet til kvinner og familieforhold. CIA-forele- 
serne ga klar beskjed om at når en agent blir rekruttert, blir 
også hans privatliv og familien rekruttert samtidig. 

CIA-foreleseren understreket også hvordan en skulle kvitte 
seg med en agent om det viste seg at han ikke passet inn i syste- 
met. Han skisserte tre alternativer: 

1. Agenten kan flyttes til noe annet og passende - innpak- 
ket i forklaringer om at den nye plasseringen er viktigere 
og at dette betyr avansement. 

2. Agenten kan overtales til å godta at han må tre tilbake. 

3. Det siste alternativet er å kvitte seg med agenten - det 
vil si likvidasjon. 

Det ble påpekt at det alltid ville være svakheter ved de to første 
alternativene. En klandestin organisasjon blir aldri ferdig med 
personer som den av en eller annen grunn har satt utenfor - der- 
for må de aldri gå i glemmeboka. De vil slå tilbake - før eller 
siden, på en eller annen måte. CIA-instruktørene hadde resep- 
ten klar for slike tilfeller. Når en agentkandidat granskes eller 
er kommet i tjeneste, bør ledelsen sørge for å «ha noe» på ham. 
Dette bør være noe privat og personlig som agenten er redd skal 

bli kjent for ektefelle, familien, naboene. Og agenten må vite at 
ledelsen vet . . . 

CIAs meldinger i undervisningen var med andre ord klare, 
svært klare. Kanskje ble ikke alle «budene» opplest, vedtatt og 
gjort til en del av det norske Stav behind-systemets kultur. Men 
mange av dem er lette å spore i systemet - fra «tidenes morgen» 
til i dag. 

Hvordan var så nettene satt sammen sosialt og politisk fra star- 
ten av? Det er vanskelig å gjøre seg opp en sikker mening. Når 
det gjaldt ledelsen, kan Martens Meyer neppe kalles høyre- 
vridd." Ringvold er borgerlig konservativ, men ikke det en for- 
står med høyrevridd. Nordlie ble etter hvert muligens sosialde- 
mokrat av Jens Chr. Hauge-typen. De andre som sirkulerte 
rundt det sentrale miljøet, var først og fremst «gamle krigere», 
og i hovedsak borgerlige med innslag av såkalte høyrevridde. I 
alle fall ble miljøet i den første tiden preget av organisasjonen til 
Femmannsgruppen. Den var klart borgerlig, konservativ og 
med innslag av mer ytterliggående, høyrevridde personer. His- 
torien om hvordan den ble til, er et vitnesbyrd om dette. Ar- 
beidsgiverforeningen, Industriforbundet, Rederiforbundet, 
Rotary, Libertas - alle sto bak. I tillegg kommer mistilliten og 
mistroen til Arbeiderpartiet. Var partiet til å stole på? Husk det 
«brukne gevær». Husk 9. april 1940. Husk London-tiden. 
Glem ikke at de flørter med kommunistene. Blindheim sier i sin 
bok: «... dess meir eg tenkte over det heile, dess meir kunne 
eg ikkje sjå anna enn at gruppene var høgrevridde.» 16 Det måtte 
være et og annet unntak fra den observasjonen: Bjørn var sønn 
av en kjent arbeiderpartimann som også var vararepresentant 
til Stortinget. 

I alle fall ble den første tiden preget av stor entusiasme, evne 
til å improvisere og hardt arbeid. Bak det hele våket Evang. Han 
dukket opp plutselig - her og der. Hos Rock som holdt til ved 
Smestaddammen, hos Lindus i Odd Fellow-gården, i hoved- 
kvarteret inne på Akershus hvor Blue Mix og telegrafistutdan- 
ningen også hadde sitt hovedkvarter. Evang dampet løs på pipa, 

så og lyttet. Han grep lite inn i det Martens Meyer, Ringvold, 
Nordlie og de andre planla. Han interesserte seg minst for Rock 
og mest for Lindus. 

Bak Evang skimtes Hauge. Som en grå eminense trengte han 
inn overalt - i hvert fall hans ånd. Han kunne selvfølgelig ikke 
være operativt aktiv selv om han aldri så gjerne ville. Men han 
var så tett innpå det hele at han deltok i Stay behind-møter og 
drøftet også spørsmål på det operative detaljplanet. 17 

Det som pustet aktørene i ryggen i startfasen, var krigsfaren. 
Den lå som en mare over alle engasjerte. Det var om å gjøre å 
være klar når krigen kom. Ikke om . . . Grensen mellom den 
reelle frykten og selvsuggerert hysteri var flytende. Og det hang 
mye igjen fra krigens dager. «Vi levde videre med den situasjo- 
nen vi levde med under krigen.» Dette er Hans Ringvolds måte 
å beskrive den typiske følelsen som rådde grunnen. 18 

Lange skygger av noe uforklarlig la seg også innover mange 
av de involverte. Dette hadde ikke noe med trusselen fra Sovjet 
å gjøre, men noe som hang igjen fra krigens dager. Det var noe 
uoppgjort mellom «venner», fraksjonsstridigheter, trusler bak 
hemmeligheter som måtte forbli hemmelige, kunnskapene om 
at ikke alt av private grupper var blitt temmet og «sosialisert» 
av Evang. Det var mengder av våpen på avveier, i hendene på 
personer som hadde tatt seg til rette like før og like etter frigjø- 
ringen. En av de lengste og dystreste skyggene ble dannet av 
mysteriet Kai Holst. Holst var den kjente Milorg-mannen som 
ble funnet skutt under trappeoppgangen i et hus på Rindogatan 
i Stockholm 27. juni 1945 - over seks uker etter at freden var 
kommet til Norge. 19 Mange av Holsts venner fra den illegale 
virksomheten avviste bestemt at det var selvmord. Holst var 
ikke mannen som løste problemer på den måten. De aller fleste 
mente, og mener - at det var tale om likvidasjon. Men hvem sto 
bak? Saken skapte uhygge og frykt også blant Stay behind-pio- 

20 

nerene. 

Arbeidet med å planlegge Stay behind-hæren var ikke en ren na- 
sjonal øvelse i den aller første tiden - som enkelte hevder. Rik- 

tignok kom ikke NATO på banen før langt ut i 1949. Og CIA 
og MI6 var ikke offisielt involvert før i slutten av 1950. Men de 
to etterretningsorganisasjonene meldte seg fra første stund. 
Dette skjedde til dels fordi MI6 og CIA hadde sterke egeninter- 
esser i at det ble etablert Stay behind-nett i det strategisk viktig 
plasserte Norge. Dels fordi Evang og Martens Meyer var enige 
om at Stay behind måtte ha en base i eksil som de kunne operere 
ut fra når landet ble okkupert. De måtte også ha et opplegg 
utenlands for å ta imot VIPene som Blue Mix skulle evakuere. 
Dessuten var det behov for utstyr, som tross stor oppfinnsom- 
het, fiks-og-miks og offervilje, ikke kunne løses uten hjelp fra 
gode og gamle allierte venner. Adolf Harbitz Rasmussen nevnte 
tidlig i 1949 at det lenge hadde vært et samarbeid med MI6, og 
at CIA også var kommet inn i bildet. 21 Det er også godtgjort at 
Martens Meyer og hans nære medarbeidere hadde faste kon- 
takter med MI6 og CI As «undercover» -representanter i den 
britiske og amerikanske ambassaden i Oslo. 

* 

Nøkkelpersonene bak Norges Stay behind-hær og pionerene i 
den første tiden kan beskrives slik: Jens Chr. Hauge var den po- 
litiske hovedpersonen og garantisten. Vilhelm Evang var den 
organisasjonsmessige strategen og arkitekten. Alf Martens 
Meyer og Hans Ringvold var entreprenører og byggmestere, 
Jens H. Nordlie var Hauges kontrollør og snekkerformann. 

Opplegget for å etablere og organisere Stay behind kan kalles 
annen generasjons okkupasjonstenkning. Det vil si at dette var 
modifiserte erfaringer fra krigens illegale virksomhet hvor de 
negative erfaringene veide tyngst. 

Entusiasmen var stor. Den kreative oppfinnsomheten løste de 
aller fleste vanskeligheter og problemer. Viljen til å stille opp, 
både i og utenfor selve Stay behind-kjernen, var enorm. 

Det ble lagt stor vekt på utdanning og øving i klandestine 
«fag». 

Miljøet var borgerlig-konservativt med innslag av klart mer 
høyrevridde personer og synspunkter. 

Krigsfrykten var stor blant engasjerte. Spørsmålet var ikke om, 
men når Sovjetarmeen gikk til angrep. 

Det ble fra første stund etablert et samarbeid med Overvå- 
kingspolitiet, som deltok i sikkerhetsklarering av personer som 
ble rekruttert. 

Helt fra starten av i den første perioden, 1 948 til 1 950, var det 
kontakt med MI 6 og CIA. 

CIA og MI6 på banen 



De forlater Oslo hver for seg. Ingen av dem følger samme reise- 
rute selv om de skal til samme sted. Én tar båt til København og 
toget videre. Én toget til København og båt videre. Én tar båt til 
Newcastle. Én drar via Brussel og en via Paris. Én via Bergen og 
én flyr fra Fornebu. De reiser «undercover». Ikke engang de nær- 
meste aner hvor og for hva. Men målet for dem alle er London. 

I London ligger tåka tykk og tung. Den hviler helt nede på 
brusteinene. Bilene kjører med fulle lys og i sneglefart. På for- 
tauene støter folk stadig borti hverandre i den dårlige sikten i 
halvmørket som tåkegrøten legger over byen - til tross for at det 
er tidlig på formiddagen. Det er i det hele tatt en dyster og grå 
novemberdag i 1950. 

Adressen som disse sju mennene har fått oppgitt, er i White- 
hall. Her er det politiske maktsenteret i England med Parlamen- 
tet, Downing Street og de viktigste regjeringskontorene og de- 
partementene. Gatedøra de går inn gjennom, er imidlertid ano- 
nym og lite bemerkelsesverdig. Men innenfor skifter inntryk- 
ket. Et par kraftige, sivilkledde vakter ber om legitimasjon som 
de studerer svært nøye og sjekker mot egne lister. Da den grun- 
dige sjekkeprosedyren er unnagjort, blir de hilst «Welcome, 
Sir» og vist videre innover til garderoben. 

De sju nordmennene ankommer en for en. Med ujevne mel- 
lomrom kommer også en rekke andre personer. Da alle er sam- 
let i salongene utenfor møterommet, er de i alt 28 personer. Sju 

nordmenn, sju engelskmenn og fjorten amerikanere. De skal 
delta på en klandestin «high level «-konferanse. Det er britene 
og amerikanerne som i fellesskap står bak invitasjonen - nord- 
mennene er «gjester». 

Da invitasjonen kom til Vilhelm Evang, visste han hva temaet 
for møtet skulle være. Han vurderte nøye hvem som skulle være 
med i delegasjonen. Alf Martens Meyer og Hans Ringvold var 
selvsagte medlemmer. Så valgte han Jens H. Nordlie, Arne En- 
gebretsen, Adolf Harbitz Rasmussen og Svein Blindheim. Det 
oppsiktsvekkende er at tre av dem ikke er offiserer på heltid. 
Ringvold er forsikringsdirektør, Nordlie direktør i Narvesen, 
mens Engebretsen har en ledende stilling i Jarlsberg-konsernet. 

På London-møtet hilser noen vennskapelig på hverandre. Flere 
av nordmennene kjenner Keith Liversidge fra hans MI6-penode 
ved det britiske konsulatet i Oslo. Nå er han sjef for «Norwe- 
gian desk» ved MI6-hovedkvarteret i London. Og Bill Shanks, 
som er stasjonert i Oslo som kontaktperson i den britiske am- 
bassaden. Og Joe Burke, som er kontaktperson i USA-ambassa- 
den. De andre hilser høflig, men «no name». De aller fleste i for- 
samlingen foretrekker å være anonyme. 

I ettertid er det avdekket at lederen for amerikanerne var 
Louis C. Sheerer, på den tiden sjef for CIAs Western Europe 
Division's Scandinavian Branch. (Dette offentliggjorde Svein 
Blindheim i 1981.) 

Dørene til det store møterommet blir lukket opp, og forsam- 
lingen blir bedt om å sette seg til det store konferansebordet. 
Det er et staselig rom. Møblene i mørk mahogni, silketapet i 
blått, store engelske landskapsmalerier, prismelysekroner og 
lampetter, speil med gullornamenter. Et representativt møte- 
rom, beregnet på «high level», noe denne forsamlingen så utvil- 
somt er. En engelskmann presenterer seg som Sir John White og 
ønsker velkommen - spesielt den norske delegasjonen. Noen av 
dem er stilltiende enige om at Sir John White nok ikke er Sir 
John White, men et passende og imponerende dekknavn. Seg 
imellom kaller de ham Harry. Sir John er militær - selv om han 

opptrer i sivil som alle de andre. Men hans stil og opptreden 
røper høy offisersrang. I alle fall har han en topposisjon i SIS. 
(Secret Intelligence Service, hvor MI6 inngår.) 

Sir John White introduserer det som er møtets egentlige tema 
med en analyse av den sikkerhetspolitiske situasjonen. Han teg- 
ner opp den kommunistiske ekspansjonen i Europa, hvor Sov- 
jetunionen har lagt Øst-Tyskland, de baltiske statene, Roma- 
nia, Bulgaria, Polen, Ungarn, Tsjekkoslovakia direkte under 
Kreml og Stalin. Jugoslavia og Albania er også tegnet inn i 
Moskva-sfæren. Finland er blitt lammet gjennom en venn- 
skapsavtale med Sovjet. Han minner også om at Moskva rekker 
lenger enn til de statene Sovjet har underlagt seg direkte eller in- 
direkte. Den kommunistiske bevegelsen blomstrer i de vesteuro- 
peiske landene, mener Sir John White. De infiltrerer viktige 
samfunnsmessige funksjoner, fagbevegelsen og organisasjonsli- 
vet, og de organiserer femtekolonnevirksomhet. På toppen av 
det hele krigen i Korea. Sir Johns konklusjon er at de frie lande- 
ne i Vest-Europa, spesielt de som står sammen i NATO, må for- 
berede seg på det verste. Og blant dem - spesielt Norge. Norge 
kan bli Moskvas neste bytte. Derfor er Stay behind det temaet 
CIA og SIS ønsker å drøfte med nordmennene. 

» 

Det er vanskelig å rekonstruere eksakt hva som skjedde før og 
under møtet i London. Chr. Christensen hevder at Evang opp- 
fattet det å bli innkalt til møtet som en invitasjon til overlegnin- 
ger hos «seniorpartnerne». 1 Han hevder videre at den norske 
delegasjonen ble meget overrasket da Sir John White sa at de 
ønsket å drøfte etablering av et norsk Stay behind-nett. 

Som om dette ikke eksisterte i Norge allerede. Dette skulle ha 
forbauset Martens Meyer, som hadde hatt nær kontakt med 
MI6-mennene Keith Liversidge og Bill Shanks og CIA-mannen 
Joe Burke i Oslo. Martens Meyer hadde blant annet anmodet 
sine MI6-kontakter om å ta opp med sin ledelse i London 
spørsmålet om utebase i England for det norske Stay behind- 

nettet. De tre visste med andre ord svært så godt at Stay behind- 
arbeidet var i gang i Norge. Hadde Liversidge, Shanks og Burke 
ikke informert sine sjefer? Hva var dette for slags teater? 

De engelske og amerikanske delegasjonene ble tilsvarende 
overrasket - i alle fall tilsynelatende - da Evang reiste seg og 
fortalte at et norsk Stay behind-nett allerede var på plass. Sam- 
tidig holdt han en glitrende orientering om Norges strategiske 
beliggenhet i forhold til Sovjet, og om norske forsvars- og sik- 
kerhetspolitiske vurderinger. Evangs intellektuelle og analytis- 
ke begavelse imponerte stort." 

Det kan være at Evang ikke hadde briefet sine folk godt nok slik 
at oppfatningene av møtet ble forskjellige. Det ville i så fall ikke 
være ulikt ham. Alle de norske var vel heller ikke trenet i det 
«spillet» og den formen som hersker på såkalt «high level»- 
møter på det internasjonale planet. At møtet i London hadde 
klandestine temaer som berørte svært følsomme politiske 
spørsmål, gjorde det ikke enklere. Dessuten gjaldt prinsippet 
«need to know» også på høyt nivå. 

Det Evang visste svært godt, var at vilkåret for Norges med- 
lemskap i NATO var at det måtte bygges opp et system for 
«unorthodox warfare». I klartekst betydde det Stay behind. 

Han visste også at MI6 og CIA hadde omfattende planer for 
hvordan de skulle gå inn i de europeiske NATO-landene og inn- 
lede samarbeid om støtte og hjelp til det som måtte finnes av 
Stay behind-systemer. De hadde også planer om hvordan de 
skulle delta i å opprette Stay behind der hvor en ikke var kom- 
met i gang. Det er innlysende at både CIA og MI6 visste hva 
som hadde skjedd i Norge og hvor langt en hadde kommet. En 
ikke utenkelig påstand er at CIA og MI6 var langt inne i det ini- 
tiativet som skulle danne den private overvåkings- og bered- 
skapsorganisasjonen. 

I juni 1 948 godkjente USAs National Security Council (NSC) 
et direktiv til CIA som ga det politiske signalet for «covert ope- 
rations» og hvordan disse skulle finansieres. 3 Begrepet «covert 
operations» omfattet også Stay behind. Som i Oslo, så i Wa- 

shington. I den klandestine verden kommer som regel de poli- 
tiske direktivene og godkjent-vedtakene på etterskudd. Stay 
behind-arbeidet som OSS hadde startet like etter at krigen var 
slutt og som CIA overtok fra starten i 1947, skjøt fart etter 
NSC-direktivet. Og det akselererte enda sterkere etter at NATO 
var dannet. Fram til da var arbeidet drevet under tredobbelt 
«undercover»: For egne myndigheter i Washington, for myn- 
dighetene i de landene som de så smått begynte å operere i, og 
selve Stay behind-virksomheten. 

At CIA også drev opp tempoet i arbeidet med Stay behind, 
kan illustreres med William Colbys skiftende posisjoner. 4 1 den 
samme måneden som møtet i London fant sted, sluttet han i sin 
jobb i National Labor Relations Board og begynte i CIA. Hans 
oppgave var å etablere og utvikle Stay behind-nett i Skandina- 
via. Kvalifikasjonene for jobben i CIA knyttet seg til krigserfa- 
ringene hans. Under krigen var han OSS-agent og opererte sam- 
men med illegale grupper i okkuperte områder. I Norge er han 
kjent for sin deltakelse i Operasjon Rype i Nord-Trøndelag. 5 

Colby ble plassert i Stockholm, hvor han oppholdt seg fra 
1951 til 1953. Chr. Christensen angriper den samme Colby for- 
di han mener å ha lest og hørt at Colby tok æren for at Stay 
behind-systemet ble opprettet i Norge. 6 Han hevder sågar at 
Martens Meyer mente Colby var en bløffmaker. 

Men det finnes ikke noe i Colbys bok, eller i et intervju med 
ham nylig, som kan tolkes i slike sterke vendinger. 7 Han har 
slett ikke hevdet at han etablerte den norske Stay behind-orga- 
nisasjonen. Men han har god dekning for å hevde at han spilte 
en viktig rolle fra begynnelsen av 50-årene. Dette har direkte 
forbindelse til London-møtet i november 1950. 

Det er også et viktig politisk poeng som kan knyttes til Col- 
bys person - mannen som senere avanserte til å bli CIAs øverste 
sjef. Det han har sagt og skrevet er et klart vitnesbyrd om at 
CIA hadde tette forbindelser og samarbeid med det norske Stay 
behind. Dette er blitt benektet av norske myndigheter, til og 
med fra Stortingets talerstol. 8 

Colby kan ha dekning for å hevde at han var med på å opp- 

rette Stay behind-nett i ett eller to andre skandinaviske land - 
selv om han er nøye med ikke å fortelle noe som kan røpe hvilke 
land det dreier seg om. 9 For CIA fant fort ut at Skandinavia ikke 
var et entydig begrep. Sikkerhetspolitikken sprikte. Norge og 
Danmark hadde gått med i NATO, mens Sverige hevdet en nøy- 
tralitetspolitikk. I den grad CIA også definerte Finland som en 
del av Skandinavia, var landets sikkerhets- og utenrikspolitikk 
svinebundet av vennskapsavtalen med Sovjet. I tillegg eksisterte 
det jo kulturforskjeller og store geografiske ulikheter. Derfor lå 
det ikke an til noe standardopplegg. Hvert land måtte bearbei- 
des på ulikt vis. Til og med mellom de to NATO-landene var det 
ikke bare geografiske ulikheter en måtte ta hensyn til. 

Politisk gikk likevel hovedskillet mellom de to NATO-lande- 
ne hvor Stay behind kunne drives i forståelse med myndighete- 
ne, og Sverige, hvor nøytralitetspolitikken ikke tillot noe slikt. 
Finland sto i særklasse. I Sverige ble derfor Stay behind etablert 
på rent privat basis. Mannen som kunne trekke det hele i gang 
ble forsikringsdirektøren Alvar Lindencrona i forsikringssel- 
skapet Thule, en mann med tette kontakter til Marcus Wallen- 
berg og det øvrige toppsjiktet i svensk næringsliv. 10 At det for 
øvrig også ble tett kontakt mellom Wallenberg og Jens Chr. 
Hauge i Norge, hører neppe til de store tilfeldighetene. CIA 
etablerte Stay behind-systemet i Sverige etter den norske start- 
modellen med sterkt privat innslag. Og med privat finansiering. 
Hvor mye den svenske regjeringen visste om det hele på den 
tiden, og om den godtok det stilltiende, er uklart. Men helt uvi- 
tende var den nok ikke. 11 

Politisk var det en grei måte å bygge opp Stay behind på, nett- 
opp for å omgå nøytralitetspolitikken i det stille. Men ettersom 
myndighetene ikke kunne delta helhjertet, ble det svenske opp- 
legget ikke så avansert som i Norge. Til gjengjeld søkte de å for- 
sterke det, blant annet ved å organisere et evakueringssamar- 
beid med Norge. Det norske Blue Mix skulle ta vare på og 
bringe svenske nøkkelpersoner til England. Hans Ringvold for- 
teller at han tidlig i 50-årene tilrettela et møte på farens eien- 
dom i Singlefjorden utenfor Halden. 12 Stedet ble valgt fordi det 

var lett å komme dit sjøveien - ubemerket. På møtet deltok Vil- 
helm Evang og Alf Martens Meyer, folk fra CIA og MI6, den 
svenske e-tjenesten og Stay behind-systemet. Ringvold har en 
vag erindring om at Jens Chr. Hauge og William Colby også var 
med på møtet. Selv deltok han ikke i selve møtet. Temaet var 
åpenbart samarbeid mellom norsk og svensk Stay behind, spesi- 
elt «joint» - felles - Blue Mix-operasjoner. 

I Finland hadde CIA de største problemene. Der kunne de 
heller ikke bruke den svenske modellen, men måtte gå inn 
direkte. De lette opp enkeltpersoner som gjerne hadde positive 
relasjoner til USA, det være seg på grunn av familie, forretning, 
studier, sport. Disse ble selvfølgelig ikke rekruttert. Men gjen- 
nom dem fikk CIA tips om personer som kunne være kvalifiser- 
te og sikkerhetsmessig troverdige nok til å bli rekruttert til et 
Stay behind-nett, modell Suomi. 

CIAs virksomhet spente over hele spekteret. I Norge gikk det 
mest på å legge til rette infrastrukturen, analysere hva slags ut- 
styr som måtte til, og så skaffe det. Det viktigste var våpen, og 
radio- og sabotasjeutstyr. Viktig var også trening og utdanning 
av instruktører som skulle føre videre kunnskapene til de «me- 
nige» Stay behind-agentene. 13 CIA deltok også som observatø- 
rer ved øvelser. Videre gjorde CIA organisasjonsmessige vurde- 
ringer av hvilke typer enheter det var behov for. 14 De utførte 
strategiske analyser av innsats-objekter; det vil si hvilke bruer, 
jernbanestrekninger, demninger, veier og oljelagre som burde 
sprenges, og hvilke metoder og teknikker som burde brukes. De 
pekte ut punkter og objekter for geriljaframstøt og observasjon. 
De var med på å vurdere innholdet i dumpene og hvor de burde 
plasseres. De plukket ut steder som egnet seg for flukt - «escape 
and evasion» - og flyslipp med forsyninger. Colby forteller at 
han også beregnet hvor lang tid det ville ta å gjøre Stay behind- 
nettet operativt - når alarmen gikk. 15 Og hvor mye det hele kos- 
tet, slik at det kunne bli budsjettert. Stay behind kostet penger - 
svært mye penger. 

MI6s virksomhet var ikke ulikt opplegget til CIA, men den 
var mer konsentrert om forsyning, utdanning og trening. Dess- 

uten var de opptatt av å legge til rette basefunksjonen for Stay 
behind-ledelsen når den dro i eksil. Det viktigste av alt var at 
denne basen hadde et avansert og godt innarbeidet opplegg for 
radiokommunikasjon som gjorde at meldingene kunne sendes 
uhindret mellom basen og sambandsagentene. Dessuten arbei- 
det MI6 med å legge planer for mottak og transport av kongefa- 
milier og regjeringsmedlemmer som ble brakt i eksil til Storbri- 
tannia. 

Det var to viktige forskjeller på MI6 og CIA. Den ene dreide 
seg om klandestin kultur og tradisjon - som CIA ikke hadde. 
Den andre var penger - som MI6 hadde lite og CIA vesentlig 
mer av. De to forskjellene burde vanligvis oppveie hverandre. 
Men på det klandestine området er det også pengene som teller 
mest når det virkelig gjelder. 

Tilbake i London-møtet viser det seg at det CIA og MI6 ønsker 
å drøfte med nordmennene, ikke er hvordan en skal komme i 
gang med å bygge opp Stay behind i Norge. De ønsker en opp- 
gradering av det som allerede finnes. De vil heve nivået og øke 
takten i utbyggingen. De mener at pionertiden nå er over og at 
forholdene må bli mer profesjonelle. Dette er et budskap de vil 
gi til alle NATO-landene og noen av de nøytrale landene som 
blir definert å tilhøre Vesten. Men Sir John White og Louis 
Sheerer vil ha Norge først ut: 

- Gentlemen, sier Sir John og henvender seg til den norske 
delegasjonen. - Vi mener å vite at Norge står øverst på listen til 
herrene i Kreml. Dere har egne erfaringer fra krigens dager, og 
vi har erfaring fra illegalt samarbeid oss imellom. Vi kjenner 
hverandre godt, meget godt. Dessuten er dere kommet godt i 
gang. Vi vil prioritere dere. Vi er beredt til å gjøre en avtale for 
alt dere måtte trenge av assistanse og utstyr. 

Evang avviser ikke denne invitasjonen. Han var klar over at 
den ville komme. Han foreslår at detaljene i samarbeidsoppleg- 
get blir drøftet i mindre grupper og mellom de rette personene. 

Svein Blindheim beskriver møtet slik: «På møtet drøfta vi sta- 
tus og vidare planar for dei komande åra. Alt blei klubba igjen- 

nom, usemje var det ikkje på noko punkt, det eg hugsar.» 16 

Etter møtet inviterer Sir John til middag i de tilstøtende loka- 
lene. De fleste nyter den tilfreds sammen med den gode vinen. 
Det har vært et vellykket møte. Bare enkelte av de norske er i 
villrede. Ikke har de helt forstått hva som har skjedd. Enda 
mindre klarer de å tolke hva dette vil bety for den Stay behind- 
virksomheten de har bygd opp. Skal alt det de har gjort hives på 
skraphaugen? Noen prøver å roe ned den mest urolige av dem 
alle, Martens Meyer. Han synes hele møtet har gått over hodet 
på seg, og er sur fordi Evang ikke har forberedt ham bedre. 

- Vel, alt blir ikke som før. Men til gjengjeld får du nå alt du 
ønsker deg av smash-and-bang stuff - og money, money. Nå 
kan du stenge den gamle isenkramsjappa di og starte big busi- 
ness. 

Martens Meyer lot seg overhodet ikke muntre av den spøke- 
fulle trøsten. 

* 

Møtet i London november 1 950 markerte slutten på den im- 
provisasjonsperioden som det norske Stay behind-systemet 
hadde vært igjennom etter at Evang «sosialiserte» den private 
overvåkings- og beredskapsorganisasjonen. Det ble også start- 
skuddet for å fase ut det frivillige og sivile innslaget i den sentra- 
le ledelsen og staben. 

Cl As sterkere engasjement i de europeiske Stay behind-nettene 
skyldes også den politiske klareringen som hadde blitt gitt i og 
med NSC-direktivet av juni 1948. CIA fikk en frihet de ikke 
hadde hatt i det tidligere Stay behind-arbeidet. 

Norsk medlemskap i NATO 17 stilte krav til at Norge skulle ha 
et opplegg for «unorthodox warfare» i sitt beredskap sopplegg. 
Det var naturlig at det skjedde en samordning i NATO-lande- 
ne. Det var heller ikke unaturlig at USA og Storbritannia tok 
initiativet til det. 

M/6 og CI As ønske om å tre enda sterkere inn i bildet var i stor 
grad bestemt av den betente politiske situasjonen i Europa, og 
den ekstra nervøsiteten som Koreakrigen skapte. 

For Norge betydde London-møtet et nytt nivå i Stay behind- 
virksomheten og en ny fase i utviklingen. Det betydde større 
ressurser og økt profesjonalitet. Og - mer innsats og styring fra 
CIA og M/6. 

London-møtet og William Colbys inntreden i CIA slår fast at 
fra da av var CIA og M/6 offisielt - og i dyp hemmelighet - med 
i norsk og skandinavisk Stay behind-virksomhet. Fra november 
1950. Og det var ikke slutt i 1978." Ei beiler i 1981.'" Og i 
dag? 

Europas hemmelige hær 



- Du vet, generaler planlegger for å utkjempe den siste krigen 
på nytt, og etterretningsfolk planlegger for det absolutt verste. 
Syntesen av dette blir ofte en tilstand av paranoia. 

Ordene kommer fra en tidligere CIA-mann. Om dette er en 
helt objektiv beskrivelse av situasjonen i Washington i de første 
etterkrigsårene, er heller tvilsomt. Men likevel . . . 

Da utenriksminister og tidligere general George Marshall 
kaller inn forsvarsminister James Forrestal, CIA-sjefen Roscoe 
Hillenkoetter og sin spesielle Sovjet-ekspert George Kennan til 
sitt kontor, er det for å følge opp president Trumans doktrine av 
mars 1947. USA skal støtte «alle frie krefter» som setter seg til 
motverge mot undertrykkelse «... fra væpnede mindretall 
eller press utenfra». Mennene rundt møtebordet i utenriksde- 
partementet drøfter blant annet klandestine militære forsvars- 
tiltak i Vest-Europa. Alt i alt ligger det nok mer klarsyn og enk- 
lere motiver enn paranoia bak de drøftelsene som ender opp i 
USA og CIAs anstrengelser for å bygge opp en hemmelig hær- 
styrke - et Stay behind-nett - i Vest-Europa. Men erfaringene 
fra siste krig spiller sin rolle. Og etterretningsinformasjonene 
forteller om det verste av alle scenarier. Sovjet kan når som helst 
gå til angrep . . . 

* 

I Washington ble det besluttet at arbeidet med å opprette Stav 
behind måtte prioriteres. Arbeidet skulle skje først og fremst 
gjennom NATO. 1 Alt kunne ikke gjøres på én gang. Det skyld- 
tes mangel på ressurser, men også politiske forhold. Det politis- 
ke dreide seg om hvordan trusselen fra Sovjet skulle vurderes. 
Men det handlet også om innenrikspolitiske forhold i enkelte 
vesteuropeiske land. Noen av NATO-landene var ikke ferdig 
med «etterraksten» fra uryddige forhold under krigen. 2 Andre 
hadde en altfor uklar innenrikspolitisk situasjon. 

Det betydde også en del for CIAs prioritering at CIA var in- 
volvert i separate klandestine operasjoner i enkelte land. 3 Dette 
var operasjoner som de helst ville ta hånd om uten innblanding 
og forstyrrelser fra andre allierte. 

Resultatet av det hele ble at CIA i starten skulle satse på to 
hovedgrupper av land. 1. I nord de tre skandinaviske landene 
Norge, Danmark og Sverige. 2. 1 sør de tre «low countries», Be- 
NeLux-landene: Belgia, Nederland, Luxembourg . Blant de pri- 
oriterte ble Norge plassert i første rekke. London-møtet i no- 
vember 1950 var et uttrykk for dette. Det samme var William 
Colbys beordring til Stockholm. 

I neste runde kom Frankrike, Vest-Tyskland og Italia med. 
Det betyr slett ikke at det ikke skjedde noe i disse landene før 
lenger ute i 50-årene. I Frankrike spores systemet allerede i 
1948 med dekknavnet Wind rose. I Konrad Adenauers Vest- 
Tyskland spores en Stay behind-forløper til noe som ble kalt 
Bund Deutscher Jugend og Technische Organisation. I Italia 
kan forløperen til Gladio spores til 1947. 

Det fører også Stay behind-spor inn i land som ikke er med i 
NATO: Østerrike, Sveits, Finland og Sverige. I Østerrike kom 
det fram informasjoner i 1991 om et Stay behind-system som 
opererte under kodenavnet Sambandssystemet. I Sveits er det 
sporet opp en organisasjon med dekknavnet Harpene eller 
P-26. Av NATO-landene ligger Portugal, Hellas og Tyrkia mest 
i mørke. Men vurdert ut fra den politiske situasjonen i disse 
landene og deres strategiske beliggenhet kan en gå ut fra at Stay 
behind-aktiviteten var minst like, om ikke mer, omfattende enn 

i de øvrige NATO-landene. Men aktiviteten utfoldet seg altså 
på det bilaterale planet mellom det enkelte land og CIA. Det er 
antydet at et Stay behind-system var på plass i Tyrkia i 1953, 
men det er mer sannsynlig at også det har hatt tidligere for- 
løpere. I Hellas er det registrert et system med dekknavnet 
Schafsfell. Spania kom ikke med i NATO før i 1980, men det 
betyr neppe fravær av et Stay behind-system i landet før den tid. 

Stay behind-systemet strakte seg utover Europas grenser. 
Også i Iran hadde CIA bidratt til å bygge opp et Stay behind-ap- 
parat. Mye tyder på at dette var intakt helt til Sjahens regime 
ble styrtet i 1979. Opplysninger fra topphemmelige NATO-do- 
kumenter tyder på dette. 

Den tidligere CIA-veteranen, mannen som hadde hovedansva- 
ret for å bygge opp Stay behind-systemet i Italia, Mark Wyatt, 
beskriver hvilken «wonderful» reaksjon de møtte i de seks 
start-landene: «Den var velvillig og entusiastisk . . . ». 4 

Malen for konseptet var smidig. Det viktigste var at det ble 
opprettet Stay behind-nett. Nøyaktig hvordan det skulle gjøres, 
måtte besvares med å se på den konkrete situasjonen i hvert 
enkelt land. Men noen grunnelementer skulle en holde fast ved 
- så langt som mulig: 

Samarbeidspartneren i det enkelte land burde være en av 
de hemmelige tjenestene. Der var den klandestine kultu- 
ren opprettet. Der fantes «old friends from WW2». 5 Der 
kunne en få etterretningsmessig «spin off» - litt ekstra. 
Og der fantes det «hellige» klandestine prinsipp om «need 
to know» - at ingen skulle vite mer enn nødvendig. 
Den formelle ledelsen av det nasjonale Stay behind-nettet 
skulle være nasjonal, men CIA og MI6 skulle ha alle mu- 
ligheter åpne for overstyring og strategiske korrektiv. 
Gjennom en formell avtale påtok CIA og MI6 seg ansva- 
ret for tilførselen av våpen og utstyr og knowhow gjen- 
nom utdanning og trening. 6 Dessuten skulle de sikre det 
utenlandske base-opplegget som de nasjonale Stay 

behind-stabene skulle bruke i eksil. 7 
Det skulle sikres backup-systemer, det vil si Stay behind 
bak Stay behind. Årsaken var at det egentlige Stay behind- 
systemet kunne rakne som følge av infiltrasjon, avslørin- 
ger eller politiske sammenbrudd. 

Politiske myndigheter skulle informeres og involveres 
minst mulig - og helst mindre enn det. 

I enkelte land kunne det svikte på alle disse punktene. Da gikk 
CIA og MI6 inn på egen hånd og bygde opp Stay behind-syste- 
mer uten noen forbindelser til militære eller sivile myndigheter. 

Blant de seks landene som tilhørte «startgruppen», ble kon- 
septet gjennomført noenlunde likt - på alle punkter. 

Et unntak var Sverige. Der satte den svenske nøytralitetspoli- 
tikken en stopper for bruken av hovedmalen til CIA og MI6. 
Starten ble, som tidligere skissert, et privatisert opplegg. I 1958 
endret dette seg ved at statsminister Tage Erlander og hans in- 
nenriksminister Rune Johansson tok den overordnede styringen 
av systemet. Men fortsatt ble det svenske Stay behind-systemet 
holdt på en armlengdes avstand fra det offisielle Sverige og nøy- 
traliteten. Og fortsatt lå den daglige ledelsen hos forsikringsdi- 
rektør Alvar Lindencrona/ Men når det ble holdt sjefsmøter i 
Stockholm, på hans kontor på Sveavegen eller i hans hjem på 
Stureplan, dukket det opp personer som forsvarsminister Tors- 
ten Nilsson, LO-sjefen Arne Geijer, arbeidsgiversjefen Bertil 
Kugelberg, noen militære toppsjefer og en representant fra bon- 
debevegelsen. Fra da av ble det svenske Stay behind-systemet 
tilført større deler av CIA og MI6s hovedkonsept. 150 «mot- 
ståndsledare» ble utdannet i Stay behind-pensumet og spredd 
utover hele Sverige - antakelig som ledere for et tilsvarende an- 
tall grupper av Stay behind-agenter. Dumper med våpen og ut- 
styr ble plassert ut. I 1 960 ble det svenske Stay behind-systemet 
etablert enda noe tettere opp til det offisielle Sverige. Da ble for- 
sikringsdirektøren Lindencrona avløst av en generalmajor 
Grafstrom, 9 og et nytt hovedkvarter ble etablert på Norrmalm i 
Stockholm. I 1968 ble Stay behind koblet vekk fra innenriks- 

departementet og over til forsvarsdepartementet. En ny sjef 
overtok, oberst Gunnar Areskoug. I løpet av Olof Palmes sju 
første regjeringsår gjennomgikk det svenske Stay behind-syste- 
met flere omorganiseringer. 10 Dette skjedde i nær kontakt med 
CIA." Det hele endte opp i noe som var svært likt det CIA og 
MI6 ville ha, og slik de fikk det til i de andre Stay behind-lande- 
ne i Europa. 

Om den svenske nøytraliteten bemerket CIA-veteranen 
Mark Wyatt tørt: «Sverige var ikke særlig nøytralt - absolutt 
ikke.» 12 

Investeringene og den øvrige bruken av ressurser i Europas 
hemmelige hær har vært enorme. Når det gjelder CIA, kan 
dette illustreres ved Office of Policy Coordination, avdelingen 
som hadde ansvaret for «verdensomspennende operasjoner», 
også Stay behind-engasjementet i Europa. I tidsrommet 1949 til 
1952 mangedoblet OPC sitt budsjett, og økte bemanningen fra 
302 personer til 6954. 13 Bare verdiene av våpen, ammunisjon 
og utstyr som bokstavelig talt ble gravd ned i dumpene, må ha 
kostet enorme beløp. I enkelte dumper ble det til og med lagt 
ned gull. Dette skulle benyttes som betalingsmiddel i gitte situa- 
sjoner. 14 

Omfanget av Europas hemmelige hær er umulig å slå fast 
nøyaktig. Men det er rimelig å anta at seksten land hadde Stay 
behind-systemer, i ulikt omfang og karakter. 15 Dette var Norge, 
Sverige, Danmark, Belgia, Nederland, Luxembourg, Vest-Tysk- 
land, Frankrike, Portugal, Spania, Italia, Hellas, Tyrkia, Øster- 
rike, Sveits og Finland. Basert på konkrete tall og kvalifiserte 
gjetninger har om lag 50 000 personer - pluss/minus 10 000 - 
vært med i Stay behind i Europa. Med andre ord har Europa i 
over førti år hatt en hemmelig hær på 50 000 personer, fullt 
bevæpnet, trenet og utstyrt for de mest hemmelige og delikate 
operasjoner som tenkes kan. 

CIA-veteranen Dave Whipple sier noe som er interessant om 
den amerikanske støtten i dette intervjuet:"' 



83 



www.pdf-arkivet.no/hemmelig/ 201 3 



- Kan du fortelle på hvilken måte dere hjalp til med å bygge opp 
Stay behind? 

- Penger, utstyr, kommunikasjon, støtte - det vil si støtte på 
en svært konkret og praktisk måte. Etter annen verdenskrig 
bygde, som dere forstår, etterretningstjenestens grunnleggende 
tenkemåte pa erfaringene fra krigen. Ikke minst i den første 
tiden - da trusselen fra landene bak jernteppet var stor - fikk 
ideen om å opprette et Stay behind-nettverk i Europa et særlig 
gjennomslag. I virkeligheten oppnådde vi to fordeler. Selve 
nettverker ble bygd opp. Og vi kunne nyte godt av velviljen fra 
menneskene som organiserte nettverkene. Som regel var det 
ikke vertskapsregjeringene som organiserte dem, men etterret- 
ningsfolk som vi hadde nær forbindelse og samarbeid med. Så - 
ved å hjelpe landet med å opprette sitt eget Stay behind-nett- 
verk, hjalp vi også dem. 

Etter en tid utviklet disse Stay behind-nettverkene seg til å bli 
en meget, meget god forsikring. Moralen var svært høy, og etter 
hvert fikk de karakter av en form for selskapsklubber, en type 
sosiale møtesteder. Menneskene som kom med i disse nettver- 
kene, hadde blitt personlig anbefalt av ledere i etterretningstje- 
nesten. De visste å holde kjeft. De visste hvordan de skulle leve 
med prinsippet «need to know», og ikke snakke om hva de 
holdt på med. 

Noe som bekymret oss var hva som ville skje dersom kom- 
munistene kom til makten i noen av de landene hvor vi hadde 
Stay behind-nettverk. Hvis folk i regjeringen visste om det, og 
regjeringen overga seg til kommunistene, kunne de identifisere 
medlemmene av nettverket. Men hvis nettene bare var kjent av 
etterretningstjenestens folk, var det lite trolig at det ville skje. 

En måte vi også kunne hjelpe dem på, var gjennom hyppige 
møter mellom de forskjellige landenes Stay behind-nettverk. Da 
lærte de hverandre å kjenne, og i en krigssituasjon - som for ek- 
sempel i 1950-årene - begynte de å føle seg så sikre at de kunne 
begynne å stole på hverandre. De kunne begynne å samarbeide 
og vite hvem de kunne regne med hvis de fikk bruk for hverand- 
re. 

Whipple har solid bakgrunn for egne meninger. Han har tjenes- 
tegjort for CIA i mange land, blant dem Finland. Her var han 
stasjonssjef fra 1972 til 1978. I Helsinki fulgte han godt med i 
hva som skjedde på den skandinaviske etterretningsfronten, 
også Stay behind. Nå er han daglig leder for AFIO, Association 
of Former Intelligence Officers. I praksis er dette den «etabler- 
te» organisasjonen for tidligere e-offiserer i USA. Den ble stiftet 
som et mottrekk mot organisasjoner som ble dannet av tidlige- 
re, men mer kritiske e-offiserer. 

Dave Whipple bekrefter i dette intervjuet at Stay behind- 
systemet i det enkelte land ikke har vært helt isolert. Systemene 
ble tvert om koblet sammen i et europeisk system som i sum ut- 
gjorde Europas hemmelige hær. 

Da spørsmålet om å opprette Stay behind ble drøftet og forbe- 
redt i Washington, dreide det seg ikke bare om «edle tanker» 
om å assistere europeiske land mot Sovjet og kommunistenes 
frammarsj. Den siste krigen hadde igjen vist at fronten for for- 
svaret av USA lå nettopp i Europa. Den våpentekniske utviklin- 
gen i krigens siste år åpnet også et perspektiv for at angrep 
kunne settes i verk over svært lange distanser. Atlanterhavet var 
ikke lenger en uovervinnelig forskansning for det amerikanske 
kontinentet. Fiendens langtrekkende bombefly og undervanns- 
båter på vei mot USAs østkyst måtte spores opp, overvåkes og 
stanses før de kom i angrepsposisjon. Europa var blitt USAs 
framskutte forsvarslinje. 

Ytterligere en faktor veide tungt: den politiske og ideologis- 
ke. Kommunismen var en trussel mot USAs kapitalistiske sys- 
tem og frihetsidealer. Og framfor alt var den en trussel mot 
USAs enorme økonomiske makt som blant annet bygde på ulikt 
fordelt handel og overforbruk av ressursene til egen fordel over 
store deler av verden. 

At USA satset så sterkt på Stay behind i Europa må forstås i et 
slikt perspektiv. Tankegangen i Washington strakte seg lenger 
og dypere enn til å hjelpe europeiske allierte med å etablere ok- 
kupasjonsberedskap. Dette kan illustreres på enkelt og høyst 

konkret vis. Den amerikanske hær hadde en «field manual» - 
en slags felthåndbok - med retningslinjer for såkalte stabilise- 
rende operasjoner i land der USA var til stede på ulike vis. 1 
Hvis ikke vertslandet var tilstrekkelig aktpågivende og offensivt 
i kampen mot kommunistene, skulle det settes i verk USA-kon- 
trollerte aksjoner. Voldelig eller ikke voldelig - det avgjorde si- 
tuasjonen. At USA hadde et høvelig redskap i slike situasjoner 
gjennom sitt Stay behind-engasjement er åpenbart. Og bekref- 
tet - i Italia. 

1 enhver hemmelig struktur ligger det en åpen mulighet for mis- 
bruk og pervertering. Det er ikke spørsmål om det har skjedd i 
det europeiske Stay behind-systemet, men i hvor stor grad. I 
Belgia har det blitt virvlet opp solide porsjoner grums, så mye at 
det er all grunn til å tro at systemet har vært på ville veier. Bel- 
gias Stay behind-system ble som i Norge plassert som en avde- 
ling, SDRA-8, inne i den militære etterretningstjenesten. Det la- 
ter for øvrig til at MI6 var sterkere involvert i Belgia enn CIA - i 
hvert fall fra starten av. I 1990 ble sjefen for den belgiske kon- 
traspionasjen sparket fordi det ble avslørt et samrøre mellom 
SDRA-8 og nynazistiske grupper. I pressen har det også versert 
påstander om forbindelser mellom belgiske etterretningsfolk, 
NATO-tjenestemenn og høyreekstreme grupper. Påstander har 
også kommet fram om infiltrasjon av en kommunistisk terror- 
organisasjon som ble manipulert til provokasjonsangrep på 
NATO-mål.' s De belgiske indikasjonene er likevel bare krus- 
ninger på overflaten mot det som etter hvert er blitt avslørt i Ita- 
lia. 

Men før vi tar for oss den italienske tragedien Gladio, skal vi 
tilbake til norske forhold for å se nærmere på noe av det som 
har skjedd med det norske Stay behind-systemet i tiden fram til 
dagen i dag. 

» 

Stay behind-opplegget i Europa sprang ut av behovet for en ok- 
kupasjonsberedskap i en rekke europeiske land. Men det var 
også i stor grad diktert av USA og delvis Storbritannias egne 
sikkerhetspolitiske interesser. USAs interesser var åpenbart de 
dominerende. 

USA bar hovedbyrden av finansieringen. CIA var den operative 
hovedkraften, med MI6 som den viktigste samarbeidspartne- 
ren. 

CIA og MI6 satset først og fremst på at e-tjenesten i det enkelte 
land skulle være samarbeidspartneren, og på et minimum av 
politisk innblanding. 

Opplegget var fleksibelt og tok hensyn til behovene i de enkelte 
landene. Det aller viktigste var at et Stay behind-system ble 
opprettet, ikke hvordan det ble ordnet i detalj. 

Europas Stay behind-nett kan anslås å ha vært en hemmelig 
hær på om lag 50 000 personer. 

Norges Stay behind var modell for det opplegget som CIA og 
MI6 helst ville satse på. Med variasjoner ble dette opplegget 
gjennomført i NATO-landene. Opplegget i Sverige illustrerer 
hva slags system en satset på i land som offisielt holdt på nøy- 
traliteten, som Østerrike og Sveits. Finland var et særtilfelle, og 
Italia noe spesielt. 

Hovedkvarter, nett og agent 



Året er 1962. En pent antrukket mann spaserer rolig forbi Ma- 
jorstuhuset, Oslo Vest. Grå frakk og hatt, svart paraply og do- 
kumentveske. Været er som det ofte pleier være i slutten av 
oktober, en merkelig blanding av lett duskregn og kuldedrag i 
lufta. Mannens tanker er preget av Cubakrisen, av Khrusjtsjovs 
utplassering av mellomdistanseraketter på Fidel Castros kari- 
biske oyrike. Der hele uroer ham sterkt. Likevel må hans eget 
gjøremål gå sin gang. Frekt og irregulært er det han skal gjøre, 
ja, ulovlig. Men han har gjort det så mange ganger. Han hand- 
ler på rutine. Og - er det ikke en stor og viktig sak han kjemper 
for? 

Mannen fortsetter rolig over plassen, over gatekrysset, svin- 
ger så inn på postkontoret i Kirkeveien. Vel inne i det nokså be- 
skjedne postkontoret ser han seg rolig rundt, lar blikket stanse 
ved en luke lengst inne i lokalet. Joda, han er på plass, tenker 
den velkledde mannen. Ingen kø heller. Han går bort, nikker 
lett til mannen i luka, som gjengjelder nikket. Han legger veske 
og paraply på skranken. Tar opp en ferdig utfylt postgirota- 
long, skyver den - sammen med en enkel legitimasjon - inn til 
mannen bak skranken. Ingen andre enn de to ser de viktige de- 
taljene i det som skjer. For utbetalingskortet manglet den ene 
talongen. Utbetalingstalongen kan med andre ord ikke sjekkes 
mot den andre delen. Likevel henter mannen bak skranken 
20 000 kroner i kontanter. Mannen utenfor skranken takker, 

ifører seg hatt, knepper igjen veska, nikker høflig og med et 
«Ha en fortsatt god dag» forlater han postkontoret. 

Et rutinemessig gjøremål er utført, gud vet for hvilken gang. 
Som vanlig går det hele greit, bare hjelperen bak skranken er på 
plass. Et høyst fiktivt utbetalingskort, uten kontrolltalong. Og 
en hjelper i Postverket som er innforstått med at mannen som 
kommer skal ha beløpet, uansett. 

* 

Slik ble 20 000 kroner brakt ut av det norske Postverket denne 
oktoberdagen i 1962 uten at det siden var mulig å spore opp 
hva som var skjedd. Eller mer presist: at det hadde skjedd noe 
som helst. 

Det hevder i alle fall kilder som mener å ha greie på hva de 
snakker om. 1 De hevder at det var slik en del av pengene som 
skulle finansiere Stay behind-systemet i Norge ble skaffet til veie 
både i 50- og 60-årene. Hvor mange millioner som ble tappet ut 
av det norske Postverket på denne enkle måten, er det neppe 
noen i dag som kan eller vil fortelle. Men dersom postgiro og 
bankgiro er blitt hjemsøkt på denne uortodokse måten gjen- 
nom et par tiår, må det ha betydd solide bidrag til den tredelen 
av Stay behind-utgiftene som nordmennene skulle betale. 

Trepartsavtalen 2 fra 1950 slår fast at amerikanerne skulle be- 
tale en tredel, britene en tredel og nordmennene det samme. 
Pengene skulle ikke kunne spores tilbake til noen kilde. Revisjo- 
nen foregikk ytterst diskré, i den grad en kunne snakke om revi- 
sjon. Den spesielle omgangen med postgiroblanketter kunne i 
alle fall ikke gås etter i sømmene av en revisor. 

De som deltok i dette systemet, var selv hellig overbevist om 
at det ikke var noen vanlig svindel. For dette skulle jo tjene en 
stor sak, bidra til å hindre et nytt 9. april. 

Tidligere skipsreder Hans Otto Meyer var aktivt med i den hem- 
melige hæren fram til 1964. Han bekrefter at han i sin tid fikk 
høre om den uhyre delikate operasjonen «postgiro-lekkasje». 

- I det offentlige fantes det jo en stor strøm av penger. Og 
hvis man kjente systemet i detalj, var det mulig å kanalisere 
noen av disse pengene ut av systemet slik at det var vanskelig å 
spore dem. Betalings- og finansinstitusjoner er som man vet 
ikke ufeilbarlige. Jeg har et bestemt inntrykk av at Stay behind- 
systemet fikk god hjelp til å kanalisere penger fra slike institu- 
sjoner for å dekke nødvendige utgifter. Jeg har fått forståelsen 
av at man fikk særlig god hjelp fra postgirosystemet, sier Meyer 
megetsigende. 

- Det er helt klart at det ble gjort ting som under andre om- 
stendigheter ville ha blitt betegnet som ulovlige. Jeg vil kalle en 
del av det vi gjorde irregulært etter vanlige regler. Men slik er 
det jo i all hemmelig virksomhet. Det ligger i sakens natur. Skal 
en ting være hemmelig, så er man nødt til å ta andre hensyn enn 
de vanlige, føyer han noe tenksomt til. 

Pengestrømmen som skulle finansiere hele den hemmelige 
hæren kom med andre ord ikke bare fra skjulte kilder, men også 
fra høyst uortodokse sådanne. Med disse, og langt større midler 
fra CIA og M16, ble Stay behind-systemet bygd opp. 

Fra første stund ble Stay behind-hæren i Norge lagt inn under 
den militære etterretningstjenesten. Trass i at dette var en okku- 
pasjonsberedskap, ble ikke Forsvarsstaben den direkte overord- 
nede. 

Nettene ble bygd opp med hver sin nettsjef sentralt. Først tre, 
siden et fjerde. I den fåtallige sentrale ledelsen i Oslo fikk hver 
nettsjef utstrakt myndighet på sitt område. I prinsipper skal 
ingen andre enn nettsjef og nestkommanderende ha fullt innsyn 
i det enkelte nett. 

Lokalt rundt om i landet ble det bygd små Stay behind-grup- 
per. Vanligvis besto gruppene av bare tre personer. Hver enkelt 
representerte sitt nett: Lindus, Rock og Blue Mix. Etter hvert 
kom også et fjerde til - Argus-nettet. ' Disse navnene bar nettene 
helt fram til 1978, da Meyersaken førte til at mye måtte endres i 
Stay behind-systemet, også navnene. 

Nettsjefen var den eneste som hadde oversikt over hele grup- 

pen. De to andre medlemmene visste vanligvis ikke om hver- 
andre. Disse medlemmene ute i distriktene blir omtalt som 
«agenter». Agentene hadde gått gjennom korte kurs før de var 
klar til innsats lokalt. Her hadde de blant annet fått lære om alt 
fra overlevelsesteknikker til KGB og kommunismen, og om 
hvordan de skulle beskytte seg mot KGB og deres mulige norske 
medløpere. 

De ulike nettene har gjennomgått en kraftig utvikling fra den 
første pionertiden til i dag. 

hindus, med andre ord etterretningsnettet, skulle rapportere 
om hva som foregikk lokalt. 4 Noen Lindus-agenter ble pålagt å 
rapportere om «uregelmessigheter» i sitt område i fredstid. I 
praksis betydde dette at agenten skulle følge med i det meste av 
det som foregikk i bygda, tettstedet eller distriktet. Det «uregel- 
messige» kunne bety at noen begynte å pleie sosial omgang med 
«suspekte» elementer. Tidligere betydde det vanligvis personer 
som hadde et positivt syn på Sovjetunionen. Eller sterkere: De 
kunne pleie omgang med personer som kanskje hadde en eller 
annen øst-kontakt eller hadde reist en eller flere turer i østerled. 
De suspekte kunne også ganske enkelt ha en sterkt kritisk hold- 
ning til myndighetenes sikkerhetspolitikk. Eller de var rett og 
slett opprørske, radikale personer med sterke meninger. 

Rutinemessig advarte nettsjefen agentene i sitt nett mot å 
omgås radikale eller «ultraradikale» krefter. 

Påstanden om at Lindus, etterretningsnettet, skulle ligge i ro i 
fredstid, står ikke til troende. Dersom Lindus ikke samlet infor- 
masjon i fred, ville det bli vanskelig å planlegge for krig. For et 
viktig spørsmål i krise og krig er hvordan folk flest stiller seg til 
den fremmede makt som truer, og som i neste omgang kanskje 
invaderer. Dersom de som er satt til å drive etterretning i krig 
bak fiendens linjer overhodet ikke samler informasjon om hvem 
som kan tenkes å bli medløper eller kollaboratør for fremmed 
makt i krise og krig, starter de med et enormt handikap når 
alvoret melder seg. 

Den som skal forberede seg på krig, må med andre ord plan- 

legge krigen i fred. Så også for Lindus. Men dermed oppstår 
også de mange og vanskelige dilemmaene. Hvor går grensene 
for illegitim politisk kartlegging og nødvendige observasjoner - 
av hensyn til rikets sikkerhet? 

Sikkert er det at rapportene fra de lokale Lindus-agentene i 
tiår på tiår strømmet inn til de høyst anonyme postboksene 
rundt om på Oslos vestkant og Oslo sentrum. Posten ble sortert 
omhyggelig i E-I 4. Raskt gikk en god del av rapportene i kopi 
til Overvåkingssentralen. 

Det var Andrew Torp som tok over ledelsen av Lindus da 
Hans Ringvold syntes han hadde gjort sitt. Andrew Torp var 
nevø av Oscar Torp, som avløste Einar Gerhardsen som stats- 
minister en kort periode i 50-årene. Helt på slutten av 70-tallet 
tok så Steinar Østgaard over og satt som Lindus-sjef til 1983. 
Da tok major Finn Horvei, som i dag er oberstløytnant, over. 
Han satt som nettsjef fram til 1988. 

Rock, eller gerilja- og sabotasjenettet, skulle som navnet sier 
sette små grupper i stand til å føre væpnet kamp bak fiendens 
frontlinjer.'' Derfor ble våpen, ammunisjon, plastisk spreng- 
stoff, klær, medisiner, narkotika for medisinsk bruk og nødpro- 
viant lagt ned i de mange dumpene over store deler av landet. 
Etter Meyersaken ble dumpene omorganisert, i stor grad plas- 
sert innenfor militært område og rasjonalisert ned til minst mu- 
lig volum. 

De gamle dumpene som ble skiftet ut først i årene 1978 til 
1982 var sårbare. Ofte var de svært store, mange av dem så 
store at de utgjorde et digert billass. Ikke minst tok det plastiske 
sprengstoffet mye plass. Uansett hvor godt bortgjemt og kamu- 
flert dumpa var, var risikoen alltid til stede for at noen kunne 
oppdage den. De nye dumpene ble langt mer beskjedne i volum. 
En meter lange PVC-rør fylt med håndvåpen, ammunisjon og 
litt plastisk sprengstoff representerer tross alt ikke den samme 
faren for å bli oppdaget. 

Bare den sentrale Stay behind-sjefen, den sentrale Rock-lede- 
ren, kanskje nestkommanderende i Rock og den lokale Rock- 

92 



www.pdf-arkivet.no/hemmelig/ 2013 



agenten skulle kjenne til hvor dumpa var plassert. Verken den 
lokale gruppelederen eller Lindus-agenten skulle vite om dette. 

Helt i starten var den tidligere Narvesen-direktøren, Jens A. 
Nordlie, sjef for Rock. En god stund senere overtok Odd Did- 
riksen. Dette ansvaret satt han med helt fram til 1993. 

Blue Mix var som tidligere omtalt evakueringsnettet. 6 Her 
skulle to - om ikke flere - kategorier personer tas hånd om i til- 
felle krise og krig for å føres ut av landet. Dels dreide det seg om 
et nett som kunne hente fram, ut og vekk amerikanske og andre 
lands piloter og annet mannskap som hadde havnet bak fien- 
dens linjer. Ikke minst USA og Storbritannia hadde stor interes- 
se av å bruke evakueringsnettet på denne måten. Dels skulle 
medlemmer av kongehus, regjering, storting og en del andre 
såkalte VIPer - svært viktige personer - evakueres så raskt og 
sikkert som mulig. Ulike fluktruter hadde vært klare siden Stay 
behind-systemets aller første tid, det være seg til vanns eller på 
land, unntaksvis også i luftrommet. Rutene var utstyrt med 
klær, mat og annet nødvendig utstyr. Kjøretøyer, fly, båter, alt 
var øremerket. Utskipingsstedene var for lengst lokalisert. 

En Blue Mix-øvelse fra 1981 illustrerer hva nettet skulle ta 
seg av. Den gang skulle Paul Thyness forsvinne fra landet. Thy- 
ness satt på Stortinget for Høyre fra 1965 til 1981. En gjengan- 
ger i forsvars- og utenrikskomiteen. Visepresident i Odelstinget. 
Siden fikk han høye FN-verv. 

Slik foregikk «eksfiltreringen» av Thyness: Først ble han 
fraktet raskt ut fra Oslo. Via diverse «sluser» stanset ferden like 
utenfor Kristiansand. Her ble han tatt om bord i fiskeskøyta til 
«Per Wang», aktiv i Heimevernet 07 i Kristiansand. Og Stay 
behind-mann. Skøyta gikk et kort stykke ut mot havgapet sent 
på kvelden. Like utenfor den norske territorialgrensa ga skippe- 
ren de avtalte signalene. Han lot kort sagt propellen gå et visst 
antall omdreininger i en avtalt rekkefølge. Dermed kunne disse 
«morsesignalene» fanges opp av en ubåt som lå under havflaten 
på avtalt sted. 

Så steg ubåten rolig opp til overflaten akkurat så høyt at dek- 

ket kom til syne. Fiskeskøyta gled helt inntil. 

Nå var det bare for Thyness å hoppe ned på ubåtdekket. 
Vennligstemte, men lett ironiske innsidere vil ha det til at den 
dresskledde høyremannen nektet å hoppe. Vegringen ble brakt 
til opphør da skipperen tok en godt grep om mannen og regel- 
rett kastet ham ned på ubåtdekket. 

Siden bar det over til England. 7 

Blant enkelte som mener å kjenne Stay behind godt, diskute- 
res det om evakueringsnettet kanskje ser noe annerledes ut nå 
enn i de første tiårene. Noen mener at kongehuset, regjerings- 
medlemmene og andre VIPer skal evakueres ved hjelp av et an- 
net «forsvarsledd» enn det vanlige evakueringsnetter, som skal 
ta seg av nedskutte piloter og annet mannskap bak fiendens lin- 
jer. 

I så fall betyr det at det finnes to evakueringsnett i dag: et for 
piloter og andre som skal bringes ut av okkupert område, og et 
for kongehus og andre VIPer. 8 

Evakueringsnettet har alltid krevd mye og dyrt utstyr. Derfor 
har det sannsynligvis vært flere skipsredere, velbeslåtte forret- 
ningsmenn og direktører i Blue Mix enn i de andre nettene. En 
av Norges rikeste menn i sin tid, Hans Otto Meyer, faller natur- 
lig inn som en del av Blue Mix. 

Fra starten av var det den dyktige Linge-mannen Gunnar Bjå- 
lie som var nettsjef. Dette ansvaret satt han med i mange, 
mange år. Først på 80-tallet overtok den tidligere telegrafisten 
Alf Bekker som sjef. Han gikk av for få år siden. 

Argus var observasjonsnettet i første linje. 9 Dette nettet førte 
om mulig en enda mer anonym tilværelse enn de øvrige tre. Det 
ble utviklet noe langsommere enn de andre. 

Lindus-nettet skulle tre i aktivitet i den andre fasen av en 
invasjon - når landet var okkupert. Observasjoner skulle da 
rapporteres. Argus-nettet derimot skulle være i aktivitet alle- 
rede fra invasjonens første stund. Nettets oppgave var å obser- 
vere hvordan fienden rykket fram. Så skulle Argus-agentene ved 
hjelp av avansert sambandsutstyr rapportere om hva som 

skjedde. En Argus-agent var med andre ord en feltetterretnings- 
agent. Agentene var som oftest rekruttert fra basepersonellet 
ved lyttestasjonene, særlig i Nord-Norge. 

Argus var med andre ord en førstelinje-organisasjon som var 
ulik alle de andre nettene i Stay behind som skulle tre i aktivitet 
bak fiendens frontlinjer når okkupasjonen var et faktum. 
Argus-nettet sørget for operativ etterretning mens kamphand- 
linger foregikk. Det finnes naturlig nok erfarne agenter som me- 
ner at denne operative delen av Argus egentlig var et fremmed- 
element i Stay behind- systemet. 

Argus skulle ta vare på kommunikasjonen lokalt fra og inn til 
senteret - i den grad det fantes et senter etter at invasjonen var i 
gang - og skulle binde nettene sammen. 

Argus skulle også sikre kommunikasjonen fra hovedkvarte- 
ret i utlandet, i første rekke fra basen i Storbritannia, nærmere 
bestemt i Wales. Men dette kunne bety at det norske senteret i 
denne andre fasen hadde brutt sammen, og at kommunikasjo- 
nen gikk mellom Wales og den enkelte Argus-agent lokalt i 
Norge. Den som satt med den sentrale kontakten i utlandet fikk 
i en slik situasjon stor makt over den hemmelige hæren i Norge. 

Fremmedelement eller ikke, man brukte i alle fall enorme 
summer på å fornye kommunikasjonsutstyret. Det sentrale ut- 
styret var blant det absolutt mest avanserte i verden. Hver 
enkelt agent lokalt hadde også godt utstyr. Rundt om i landet 
fantes det sannsynligvis flere enn hundre Argus-agenter. Da det 
gamle sambandsutstyret ble samlet inn i perioden 1978-82, ble 
mer enn hundre spesialkofferter kjøpt inn og utstyrt med det 
som den gang var svært avansert sambandsutstyr. Disse ble 
kjøpt inn fra et firma i Grenseveien i Oslo. 

Hvert år ble det kjørt en Argus-øvelse. Ofte var den knyttet til 
en større militærøvelse i Nord-Norge. 

I svært mange år var Leif Egil Bye nettsjef. Først for få år 
siden tok oberstløytnant Ole Bakkehaug fra Vestfold over som 
sjef for Argus. Men som sekretær for Nygaard Haug-utvalget 
som gransket om e-tjenesten hadde begått ulovligheter, kom 
Bakkehaug til de grader i rampelyset at han neppe kan brukes 

mer som en dypt hemmelig Argus-sjef. 

Nettsjefene var alltid nøkkelpersonene i den sentrale ledelsen 
i Oslo. Denne har alltid vært fåtallig. Det ligger i sakens natur. 
Jo flere involverte, desto verre blir det å holde en virksomhet 
skjult. Etter hvert stabiliserte tallet seg på tolv-tretten ansatte, 
med to-tre sekretærer i tillegg. 

Det var altså oberstløytnant Sven Ollestad som i 1957 over- 
tok som Stay behind-sjef etter Alf Martens Meyer. Han satt 
som sjef helt til april 1982. Meyersaken i 1978 var et stort ne- 
derlag for rogalendingen. 

Fra da av har sjefene sittet i korte perioder før de har forsvun- 
net - inn i sentrum eller ut i periferien. Oberstløytnant Roar 
Haugen var sjef fra 1982 til 1988. Siden ble han nestsjef i e-tje- 
nesten noen få år. Etter ham overtok nok en yrkesmilitær, ma- 
jor Finn Horvei, som ble oberstløytnant i løpet av kort tid. Men 
i desember 1992 ble han raskt fjernet fra sjefsjobben og 
«omplassert». Det skjedde etter at en høyst delikat hysj-sak - 
en operasjon mot irske IRA med Horvei i en viktig rolle - ble 
avslørt i november samme år. 10 Selv om verken navn eller bilde 
av Stay behind-sjefen ble brukt, hadde mannen med ett slag 
gjort seg ubrukelig som klandestin leder." 

1 dag er oberstløytnant Anders Fossesholm fra Hokksund sjef 
for tjenesten. 

Den sentrale ledelsen har skiftet hovedkvarter bare fire gan- 
ger i løpet av det nesten halve århundret som systemet har eksis- 
tert. Helt fra starten av holdt den til på Akershus festning, og i 
enkelte kontorer i sentrum. Ganske snart ble det bygd opp et 
nytt hovedkvarter i noen gamle tyskerbrakker på Smestad, 
Oslo Vest, like ved Smestadkrysset der Ringveien rundt Oslo 
passerer. 

I løpet av få år sørget en av Stay behinds trofaste støttespil- 
lere, entreprenør Olav Selvaag, for at Stay behind fikk seg et 
bedre hovedkvarter. Sven Ollestad og hans stab kunne flytte til 
beste vestkant på Frogner, nærmere bestemt Thomas Heftyes 
gate 6. At tømmervillaen hadde den britiske ambassaden som 
nærmeste nabo, var ingen tilfeldighet. På inngangsdøra til vil- 

Over: Tidligere skipsreder Hans Otto 
Meyer ble støtt ut i mørket da politiet i 
1978 fant et stort våpenlager i kjelle- 
ren hans. «Privat» lager, sa de som 
burde vite bedre. Men våpnene stam- 
met fra Meyers tid i Stay behind. Her 
sitter han i avhør hos politiet. (Foto: 
NTB) 



November 1978. Politiet og forsvarets 
folk i Hans Otto Meyers bunker. Her 
var våpen og annet utstyr til flere enn 
hundre personer. (Foto: NTB) 

Vilhelm Evang i retten 
1 949. Evang er den e-sjef 
som har sittet suverent 
lengst, fra 1946 til 1966. 
Også Stay behind hadde 
han kontroll over fra 
første stund. (Foto: NTB) 



Jens Chr. Hauge var for- 
svarsminister 1945-52 i 
Einar Gerhardsens regje- 
ring. Her er begge i Stor- 
tinget mars 1948. Hauge 
var en entusiastisk pådri- 
ver bak Stay behind. 
(Foto: Arbeiderbladet) 

Over: Asbjørn Bryhn ledet 
Overvåkingstjenesten 1 947-66. 
Sammen med e-sjef Evang stan- 
set han de største private hered- 
skapsgruppene. Men i det stille 
pleiet han kontakt med andre 
private grupper. Bildet er tatt i 
1967. (Foto: Scanfoto/Billed- 
sentralen) 



Direktør Jens I.ien, her avbildet 
på sin femtiårsdag. En nøkkel- 
person i arbeidet for å bygge 
opp en mektig, privat bered- 
skaps- og overvåkingsgruppe i 
Norge på slutten av 40-tallet. 
(roto: NTB) 

Direktor Theodor Platou, en 
annen nøkkelperson bak 
Lien/Platou-gruppene. Derte 
var den sterkeste private be- 
redskapsorganisasjonen mot 
slutten av 40-tallet. 
(Foto: NTB) 



Under: Alf Martens Meyer 
var en av de sentrale skik- 
kelsene bak Stay behind. 
Kanskje var han likevel mer 
en aktiv snekker enn arki- 
tekt. (Foto: Arbeiderbladet) 

En klandestin - hemmelig - 
teknikk besto i å bruke hem- 
melige postkasser. Her er et 
«posrkasse-trc» i Slottsparken 
i Oslo brukt under en Stay 
behind-ovelse. Men Overva- 
kingspolitiet trodde det var 
KGB som var pa ferde. (Foto: 
Ola Sæther) 



Skipsreder Erling Lorentzen 
var med i Kompani Linge 
under krigen. Siden ble han 
med i Stay behind. Bildet er 
tatt i 1953 da han giftet seg 
med prinsesse Ragnhild. 
(Eoto: Scanfoto) 

Whitehall i London, det politiske makt- 
sentcr i Storbritannia. I 1950 motte sju 
nordmenn med MT6 og CIA som vert- 
skap nettopp her. De onsket et Stay 
behind i Norge. Men det var allerede i 
gang. (Foto: Scanfoto/Billedsentralen) 



William Colby, CIA-sjef 1973-76. 1 be- 
gynnelsen av 50-årene var han stasjo- 
nert i Stockholm. Hans oppgave var å 
sette fart i Stay behind-arbeidet i både 
Norge, Sverige, Finland og Danmark. 
(Foto: Gerhard Helskog) 

Stay behinds freds-hovedkvarter ble i 1974 flyttet tiljens Evcnsen-gården pa hjørnet av 
Grønlandsleiret og Platous gate i Oslo. Ledelsen har holdt til i tredje og deler av fjerde 
etasje i over tjue ar. (Foto: Ola Sæther) 




Fort Monckton, like ved Portsmouth i Sør-England. Derte er det britiske utdannings- 
senteret for personell i sikkerhetstjeneste og klandestin virksomhet. Mange norske 
Stay bchind-ledere har også gått spesialkurs her. (Foto: Ronald Bye) 

laen sto det i alle år «Forskningsinstituttet». Men til daglig kal- 
te de innvidde hovedkvarteret for «Seksern». 12 

Mot slutten av året 1974 var Stay behind-ledelsen på flyttefot 
igjen. En av de som arbeidet i «Seksern» forteller hva som fikk 
fart på flytteplanene: 

- Sommeren 1973 hadde svenske myndigheter opplevd sitt 
store sjokk, ikke minst den sosialdemokratiske partiledelsen. 
De to journalistene Jan Guillou og Peter Bratt hadde klart å 
avsløre IB, den spesielle, sosialdemokratisk styrte etterretnings- 
organisasjonen i Sverige. Rettsapparatet belønnet deres innsats 
med et halvt år fengsel. Men snart var de i gang igjen, det vil si - 
i første rekke Guillou. Da han tidlig på høsten 1974 kom på 
besøk til Oslo, gikk det nærmest en sjokkbølge gjennom «Sek- 
sern». For ledelsen visste jo utmerket godt at IB-sjefen Birger 
Eimer ikke bare hadde hatt kontakt med betrodde folk i Over- 
våkingssentralen og e-tjenesten, men også e-tjenestens spesielle 
avdeling E-14, Stay behind. Bare det faktum at Guillou var i 
Oslo, skapte nerver hos ledelsen. For når Guillou hadde klart å 
avsløre IB, visste han kanskje også hvem IBs norske kontakter 
var? Om svaret var ja, kunne «Forskningsinstituttet» raskt bli 
avslørt og gå ned for telling. Kort sagt, Jan Guillous besøk i 
Oslo førte til at flytteplanene ble kraftig påskyndet. Jeg vil ikke 
si at hovedkvarteret ble flyttet i hui og hast. Men at det var ner- 
ver ute og gikk, det er mildt sagt, forteller den tidligere ansatte i 
«Seksern». 13 

Hva Ollestad og hans stab ikke visste, var at Jan Guillou ikke 
var i Oslo for å ta kvelertak på den norske hemmelige hæren. 
Han var rett og slett i Oslo for å besøke norske Palestina-venner 
og for å kaste glans over en Palestina-utstilling på Universitets- 
plassen. 

Men besøket førte altså til at hovedkvarteret ble flyttet raske- 
re enn planen var. Denne gangen rykket de inn i Holtan-gården 
i Grønlandsleiret. I dag kalles bygningen Jens Evensen-gården - 
etter eieren. I tredje etasje, deler av fjerde etasje og i kjelleren 

har ledelsen førr en anonym tilværelse i vel tjue år. Her - i nabo- 
bygningen til e-tjenestens hovedkvarter i Platous gate 14-16, 
har Norges mest hemmelige tjeneste holdt hus. 

Skjønt hemmelig og hemmelig. At hovedkvarteret i over tjue 
år har levd kinn til kinn med e-tjenestens hovedkvarter, må i 
beste fall være en grov brist på den mest elementære sans for 
sikkerhet. 

Beredskapshærens kommandosentral i krig er imidlertid 
langt bedre og sikrere plassert. Vi er vel kjent med nøyaktig 
hvor Stay behinds «Krigs-Ko» befinner seg. Denne kommando- 
og sambandssentralen er godt sikret og rikelig utstyrt. Her har 
blant annet hvert nett sitt eget utstyr. 

Selv om det alltid har vært få ledere og andre ansatte i hoved- 
kvarteret, har det vært desto flere agenter ute i felten. Informer- 
te kilder regner med at dette utepersonellet har vært så mange 
som vel tusen agenter på det meste. I et land med vel fire millio- 
ner mennesker er dette et stort Stay behind-system om en sam- 
menlikner med de fleste andre europeiske landene. Toppen ble 
nådd i midten av 80-årene. I dag teller nok systemet noen færre 
agenter, og en del har gått over i passivitet, men reduksjonen er 
likevel liten. 14 

De aller fleste av disse om lag tusen personene har hatt sitt 
eget yrke. Flesteparten har vært sivile personer som har vært 
underlagt militær ledelse. Stay behind har alltid utgjort en spe- 
siell del av den militære e-tjenesten, en svært stor del. 

Det sier ikke så lite, for den norske militære e-tjenesten har 
vært og er stor. I 1986 var ganske nøyaktig 2000 ansatt i e-tje- 
nesten. I dag er antallet redusert noe- til nærmere 1550. 15 Like- 
vel er tjenesten svært stor, både absolutt og relativt, i forhold til 
den militære e-tjenesten i mange andre europeiske land. Glas- 
nost, Sovjetunionens sammenbrudd og en ny internasjonal si- 
tuasjon har ført til at også de hemmelige tjenestene må bruke 
sparekniven. Først og fremst skyldes dette at amerikanerne og 
CIA nå har skåret ganske kraftig ned på sine hemmelige «ga- 
ver» - også til Stay behind. 

Lett er det neppe på kort varsel å finne nye rike kilder. Anno 
1995 er det neppe fristende å ty til nye «postgiro-operasjoner» 
for å kompensere tapet av milde gaver fra vest. 

At Stay behind-hæren har krevd enorme pengesummer, er de 
mange dumpene rundt om i Norges land gode nok bevis for. 

* 

Den hemmelige hæren i Norge ble fra starten av finansiert av 
USA, Storbritannia og Norge, en tredel fra hver. 

En del av den norske tredelen kan ha kommet fra høyst uorto- 
dokse kilder, via illegitim bruk av postgiro- og bankgirosyste- 
met. Kilder hevder at Stay behind-personell hadde hjelpere inn- 
ad i bankvesenet som sørget for store utbetalinger som ikke 
kunne etterspores. Dette systemet ble benyttet både i 50- og 60- 
årene. 

Hæren ble fra første stund bygd opp som en totalt klandestin, 
hemmelig, organisasjon. Den var og er en beredskapshær, en 
hær som skal sette i gang operasjoner - motstandskamp - bak 
fiendens linjer. 

Fire nett utgjorde - og utgjør - byggverket, hindus var etterret- 
ningsnettet. Rock var sabotasje- og geriljanettet. Blue Mix 
flukt- og evakueringsnettet. 1 dag består det muligens av to de- 
ler: et nett for evakuering av piloter og annet mannskap som må 
bringes ut av okkupert territorium, og et nett for kongehus og 
andre VIPer. Det fjerde nettet, Argus, var observatør- og sam- 
bandsnettet, et nett ulikt de øvrige ettersom det skal fungere i 
første linje. Det vil si at det skal rapportere om fiendens fram- 
rykking mens invasjonen ennå ikke er fullført. Nettene finnes 
fortsatt, om enn navnene er endret. 

Utepersonellet kalles agenter, og var organisert i små grupper, 
til vanlig bare tre eller fire personer. 

99 



www.pdf-arkivet.no/hemmelig/ 201 3 



Hovedkvarteret er flyttet fire ganger i løpet av den hemmelige 
hærens 45-årige eksistens. I 1974 ble hovedkvarteret flyttet fra 
Thomas Heftyes gate 6, den britiske ambassadens nærmeste 
nabo. En viktig grunn var frykt for at den svenske journalisten 
jan Guillou, som nylig hadde avslørt den svenske hysj-organi- 
sasjonen IB, skulle avsløre det norske Stay behind-hovedkvarte- 
ret. 

Kommandosentralen i krig ligger på et langt bedre sikret sted 
enn hovedkvarteret i fred.'" Fredshovedkvarteret preges av 
utrolig dårlig sikkerhet. 

På sitt største talte Stay behind-systemet om lag 1000-1200 
personer. I dag er tallet redusert. Beordret mannskap har be- 
gynt å erstatte de gamle «livsvarige» agentene i Stay behind. 
Mange av disse veteranene ligger nå «på været» og avventer hva 
som vil skje med den hemmelige hæren. Stay behind befinner 
seg i en overgangsfase. Likevel er den fortsatt en tallrik styrke. 

Denne spesielle tjenesten har alltid utgjort en betydelig del av 
den totale e-tjenesten. Den ordinære e-tjenesten hadde på sitt 
meste 2000 ansatte. Det var i 1986. I dag teller e-tjenesten 
1550 ansatte. Med andre ord fortsatt en svært stor tjeneste, 
både absolutt og relativt. 

Dumpene 



24. april 1973. Kvelden er fortsatt lys. En journalist og en foto- 
graf fra Rogalands Avis nærmer seg den bratte fjellsida like 
ovenfor Ollestad gård i Urdalen, Lund kommune i Rogaland. 

Det er ikke gått mer enn fire dager siden langfredagen da den 
elleve år gamle jenta fra Skien oppdaget depotet. Hun var på tur 
i Urdalen sammen med faren. Plutselig - godt skjult under store 
steiner oppe i steinura ved den østre bredden av Urdalsvatnet, 
finner hun et militært depot. Våpen, uniformseffekter, sanitets- 
utstyr, Nesquik-kaffe fra 1951, hvitmalte ski og proviant til fem 
personer lå under en presenning. 

Faren ringer politiet. Det hele er i gang. Folk i bygda observe- 
rer snart livlig trafikk der oppe. Politimester K. N. Stilloff har 
raskt avvist det hele som «grepet ut av lufta». Han ber pressen 
droppe saken. 

Med andre ord, tampen brenner. Når øvrighetspersoner gri- 
per til den slags formuleringer, da er noe på gang. 

Etter å ha fulgt en sti tre-fire kilometer opp forbi Ollestad 
gård, oppdager plutselig reportasjeteamet tre menn høyt oppe i 
steinura. De kjenner igjen den ene. Det er bonden, Gudmund 
Ollestad. De to andre virker som fremmedkarer, svært så 
upraktisk velkledde til turgåere å være. 

Alle tre ser ut til å jobbe hardt med å flytte på noen gjenstan- 
der akkurat der hvor teamet regner med at våpendepotet ligger. 
Fotograf Tor Bjarne Bringeland tar et bilde med telelinse av 

bonden. Da med ett blir de tre herrene klar over at de ikke len- 
ger er alene. De to velkledde gjemmer seg raskt bak noen store 
steiner i ura, mens Ollestad-bonden kommer i fullt firsprang 
ned mot reportasjeteamet. 

Han forlanger bryskt at fotografen skal gi fra seg fotoappa- 
ratet. Svaret er selvsagt nei. Deretter ber han de to om å ha seg 
vekk fra stedet. Svaret er igjen nei. 

Da sprekker det for bonden. Han blir rebelsk, slår og spar- 
ker. Reportasjeteamet ber bonden være mer forsiktig, ellers blir 
han anmeldt for overfall. Ollestad fnyser at det kan de gjerne 
gjøre, og setter så på nytt i gang med slag og spark. Da det heller 
ikke denne gangen nytter, griper Ollestad til siste praktiske ut- 
vei. Med stor glød kyler han steiner mot den arme fotografen og 
journalisten. Da finner teamet ut at tiden er inne for retrett. 
Bonden trekker seg opp i steinura igjen. Han og de to velkledde 
har fått nok en god grunn til å rydde lynkjapt opp i våpendepo- 
tet. 

Det ingen visste den gang, var at våpendepotet var en av den 
strengt hemmelige hærens mange dumper. Det var en liten 
dump, fylt med Stay behind-systemets våpen, ammunisjon og 
annet utstyr som skulle brukes bak en okkupants frontlinje. 
Kort sagt utstyr tilpasset en liten geriljagruppe for sabotasje 
mot en okkupant. 

Det heller ingen visste og som aldri kom fram, var at en av de 
velkledde herrene som la seg i dekning oppe i steinura mens 
Gudmund Ollestad kastet stein på pressens representanter, var 
ingen ringere enn oberstløytnant Sven Ollestad. Han var bror til 
bonden, og Stay behind-hærens leder siden 1957.' Først i 1988, 
fem år etter at han hadde gått av, sto han fram på TV.' 

I 1973 vakte våpendepot-saken stor oppmerksomhet i lokal- 
pressen.' Oberst Bjørn Egge, pressetalsmann i Forsvarets over- 
kommando, dro sporenstreks fra Oslo til Stavanger for å helle 
olje på opprørt hav. 

Han slo fast at dette nok var et våpenlager som hadde blitt 
liggende igjen fra krigens siste år. Men raskt ble han konfron- 
tert med et liten «detalj» - det faktum at både sanitetsutstyr og 
proviant, blant annet Nesquik-kaf fe - var datert 1951. Krigsde- 
pot-påstanden falt død til jorda. 

Så kom Egge med en forklaring som var mer plausibel. Det 
var «ikke mer enn naturlig at våre myndigheter og forsvaret 
bygde videre på Heimefrontens geriljastrategi . . . Men etter 
hvert som årene gikk, ble de fleste av disse lagrene inndratt.» 
Noe var sant, men det meste var desinformasjon. 4 

Først i mai 1978 kom det for en dag at våpendepotet var en del 
av Stay behind-systemet. På nytt virvlet saken opp da CIA- 
direktøren fra 70-årene, William Colby, ga ut sin memoarbok 
«Honorable Men. My Life in the CIA». Her fortalte han hvor- 
dan han i 1951-53 var med på å bygge opp Stay behind-nettene 
i Skandinavia, inkludert Norge. Plutselig passet Urdal-depotet 
inn i en begripelig sammenheng. 5 

Men også denne gangen startet dementi-maskinen med et 
rykk. Blant annet var den tidligere så mektige e-sjef Vilhelm 
Evang så dristig å hevde at det Colby la fram, var de reneste 
« r øver h i storier » . 6 

Knapt et halvt år etter, i november 1978, var dramaet i skips- 
reder Hans Otto Meyers kjeller i gang. For tredje gang gikk 
dementi-maskinen for fullt. Og hver gang hadde det vist seg at 
evnen til å ta hånd om den slags kriser har vært langt under 
pari. 

Det tok med andre ord svært lang tid før et minimum av 
sannhet om dumpene kom for en dag. Riktignok kunne det ha 
gått galt langt tidligere. Allerede på midten av 50-tallet oppda- 
get noen samer et våpendepot midt ute på Finnmarksvidda. De 
meldte fra til forsvaret lokalt. Og før saken rakk å komme ut i 
en ellers forsiktig og lydig presse, hadde e-sjef Vilhelm Evang og 
Lindus-mannen Andrew Torp kastet seg på første fly nordover. 
De rakk fram i tide, før kommandanten i forsvarsdistriktet gikk 

i fistel og vranglås - uvitende som han var om våpendepotet i 
eget distrikt. 

Viddas hemmeligheter forble den gang hemmelige. 7 

Det var i særdeleshet avsløringen av Meyers operasjonsdump i 
skipsrederens kjeller som førte til at Stay behind-systemets 
sabotasjenett og dumper fikk ny fasong. Dumpenes historie kan 
derfor deles inn i to store faser: før og etter Meyer-skandalen. 

Opp gjennom 50-årene ble de første dumpene i Rock-nettet 
plassert ute i land- og kystområder. Fra nord til sør ble dum- 
pene lagt ute i terrenget, fylt og dekket over - fra Øksfjord og 
Alta helt i nord, Bindalen helt sør i Nordland, langs kysten og 
rundt Bergen på Vestlandet, i Urdalen i Rogaland, flere steder i 
nedre Telemark og rundt om på Østlandet. 

Etter hvert ble det et anselig antall dumper. Erfarne veteraner 
i den hemmelige hæren regner med at det må ha vært minst 
hundre dumper rundt om i landet. 8 De fleste befant seg i Nord- 
Norge. En del dumper ble plassert ved strategiske punkter, ved 
for eksempel store fabrikkanlegg og kommunikasjonssentra. 
Men en del ble lagt i ganske uveisomt terreng et godt stykke 
unna folk og fe. Ikke sjelden ble de plassert i steinrøyser. Og 
svært ofte var de å finne på eiendommene til «bekjente» av en 
eller annen ukjent størrelse i Stay behind-systemet. Slik sett var 
dumpa i Urdalen typisk, ettersom den ikke lå så langt unna går- 
den til selveste Stay behind-sjefens bror. 

Vanligvis var det Stay behind-sjefen, Rock-sjefen og nestsje- 
fen i Rock som sammen godkjente hvor dumpene skulle plasse- 
res. Alt det praktiske måtte Rock-sjefene ordne. Hensikten var å 
ikke trekke inn flere enn strengt nødvendig. Jo færre som visste 
hvor dumpene var, desto mindre var risikoen for lekkasje og 
avsløring. 

For de få personene som skulle plassere utstyr i dumpene, be- 
tydde dette at de til tider fikk voldsomt tunge og krevende opp- 
gaver. Store mengder tungt utstyr skulle plasseres i løpet av en 
mørk natt på et kronglete sted. Som oftest var de opprinnelige 
dumpene fylt med så mye utstyr at det fylte planet på en stor 

lastebil. Mye av utstyret kom fra britene, siden kom en del fra 
amerikanerne og også fra norske produsenter. 

Den som hadde fått være med på å åpne og hente inn en stor 
dump, ville blitt imponert over hvor mye utstyr som fantes der. 
Her var godt med håndvåpen og maskingeværer. I de såkalte 
operasjonsdumpene som inneholdt utstyr som skulle brukes i 
spesielle operasjoner, fantes det også tyngre våpen, som 57 mm 
rekylfrie kanoner som skyter granater. Her var også såkalte 
PVRK, det vil si panservern-rakettkastere. Disse skulle brukes 
mot sabotasjemål som var pekt ut på forhånd, som for eksem- 
pel store tankanlegg. I de vanlige dumpene fantes store mengder 
ammunisjon i tillegg. Mye av plassen gikk videre med til plas- 
tisk sprengstoff, i første omgang britiske PE 2 og PE 3. Her var 
proviant, uniformer og annen konfeksjon, skomakerlest, pri- 
muser, telt, enkelte steder også skiutstyr. Medisiner, samt bety- 
delige mengder narkotiske stoffer for medisinsk bruk: amfeta- 
min, Valium, Vival. Alt utlevert i dypeste hemmelighet fra Riks- 
hospitalets apotek. Kort sagt, en ytterst følsom og risikofylt del 
av utstyret i dumpene. 9 Dersom de narkotiske stoffene fra alle 
dumpene hadde blitt solgt på gatenivå i dag, ville inntektene 
vært flere titalls millioner kroner. 

Når en dump var lagt ut og kamuflert, ble området fotogra- 
fert. Dumpa fikk nummer, og det hele ble arkivert. Slik skulle 
det bli mulig å finne tilbake til den selv om de ytterst få som 
kjente til dumpa plutselig skulle lide av hukommelsestap eller 
det som verre var - om de skulle miste livet. 

Til vanlig var det bare den lokale Rock-mannen som ble in- 
formert om hvor dumpa lå. Men han fikk ikke lov til å inspisere 
den. Skulle noe som helst inspiseres, måtte det skje ved at han 
tok seg en «jakttur» forbi for å sjekke at verken terreng eller 
kamuflasje var blitt endret. 

Men det var den gang, ikke nå. Da Meyer-bunkeren ble avslørt, 
gikk Stay behind-systemet - og dumpene med det - inn i en ny 
fase. Skandalen utløste nervøse rykninger både i e-tjenesten, 
Overvåkingspolitiet, ikke minst Stay behind-nettene og helt 

opp på politisk topplan. Noe måtte gjøres. Systemet måtte be- 
vares, men revideres noe. 

Revisjonen og omorganiseringen var i gang allerede før julen 
ble sunget inn i 1978 - det skjebnesvangre året for Stay behind- 
systemet i Norge. 

En episode fra 1979 forteller på sin måte at arbeidet med å 
fjerne dumper kunne være en jobb med livet som innsats. 

En svær Bedford lastebil raser fram på sin lange vei gjennom 
Trøndelagsfylkene. Våren har ennå ikke fått virkelig tak i disse 
fruktbare distriktene. Bilen ligger tungt på veien. Under høyt 
presenningtak og stramme vegger ligger en last som veier langt 
flere tonn enn veiloven tillater. En stor dump i Gratangen nord 
for Narvik er åpnet, tømt og hentet inn. Den søkklastete bilen 
er på sin lange vei til målet nede på Tjøme i Vestfold. Der skal 
en del utstyr brennes, sprengstoff lagres, og en del annet bruk- 
bart utstyr også tas vare på. Etter Meyer-skandalen må dum- 
pene dels fjernes, dels skifte plassering, og innholdet skal mo- 
derniseres. 

Trass i at bilen er, fullastet med våpen, ammunisjon og 
sprengstoff, bærer den intet varselsskilt om at den frakter farlig 
last. Stikk i strid med norsk lov skjer denne frakten - slik den 
har pågått i lang tid. 

Sjåføren kjører fort, men sikkert. Åpenbart svært rutinert. 
Han er vant til å ferdes i stor fart langs det ganske land.Vanlig- 
vis er det nesten ikke tid til en stans, kun lynkorte mat- og kaffe- 
pauser. 

Det er blitt sen kveld. Det nytter ikke lenger å klaske hender 
mot kinn for å holde den snikende søvnen unna. Her er bare én 
ting å gjøre før det går galt. Sjåføren parkerer den store bilen i 
Steinkjer sentrum, delvis inne på fortauet like utenfor politista- 
sjonen. Han tør ikke sette fra seg bilen utenfor byen. For hva 
om noen begynner å fikle med presenningen til den svære og to- 
talt fremmede bilen i det grisgrendte strøket der alle kjenner 
alle? Bilen er langt mer anonym inne i byen. Sjåføren tar inn på 
hotellet midt i sentrum og brekker den utslitte, støle og stive 

kroppen over ende i senga. Nå kan søvnen overmanne ham - 
risikofritt. 

Men søvnen vil ikke komme. En gjenganger av en tanke be- 
gynner å kverne rundt og rundt. Hva om noe skjer med lastebi- 
len? Hva om nysgjerrige personer fikler med presenningen? Og 
tenk om noen kaster en glødende sneip mot bilen? Selvsagt er ri- 
sikoen for at sneipen skal brenne seg gjennom en fold i presen- 
ningen, minimal. Enda mindre er risikoen for at sneipen finner 
veien inn gjennom en liten sprekk hist eller her. Likevel, tanken 
slipper ikke taket. Om det nesten umulige likevel skulle skje, 
ville den glødende sneipen antenne det plastiske sprengstoffet. 
De enorme mengdene ville utløse århundrets smell i Steinkjer. 
Mange liv ville gå tapt, de fysiske ødeleggelsene ville bli 
enorme. 

Det tar flere timer før sjåføren faller i en urolig søvn. Morge- 
nen etter føler han seg uggen, men som det typiske A-menneske 
han er, likevel nokså pigg. 

Han entrer lastebilen, starter opp og ferden går raskt forbi 
Levanger og Verdal. Snart er også Trondheim passert. Bilen 
fortsetter i god fart over de sørtrønderske flatbygdene og be- 
gynner å klatre oppover. Så nedover til høyre ved Berkåk, med 
Oppdal som neste mål. 

Sjåføren har lært seg å leve med disse lange turene med farlig 
last. Han trives godt med jobben og er egentlig ganske stolt av å 
være en del av den hemmeligste av de hemmelige tjenestene i 
Norge. 

Men hundrevis av ganger har han tumlet med plagsomme 
tanker. De enorme lassene må fraktes raskt. Bilen er kraftig 
overlastet. Den er ikke sertifisert for sprengstofftransport. I det 
hele tatt skjer det meste på ulovlig vis. En ting er å bli stanset i 
politikontroll. Da finnes det måter å vri seg ut av det hele på. 
Men hva om bilen velter, om søvnen overmanner sjåføren og 
lastebilen går rett i elvedypet? Og - tilsynelatende langt mindre 
dramatisk: Hva om bilen skulle støte borti ett eller annet langs 
veien i stor fart slik at det oppstår et kraftig støt? Sjåføren er 
ikke bare en dyktig sjåfør. Han er også våpen- og sprengstoff- 

ekspert. Han vet utmerket godt at dersom tett lastet plastisk 
sprengstoff blir utsatt for et kraftig, dumpt støt, kan de svære, 
ødeleggende kreftene utløses. 

- Ikke før jeg på nytt har tenkt tanken, så skjer det. Like før 
Oppdal går det plutselig et jernbanespor tvers over veien. Skin- 
nene ligger høyt opp over asfalten. En tunglastet bil i bra fart 
får en skikkelig smell når sporene passeres. Plutselig kjenner jeg 
at den ekstremt overlastete bilen smeller hjulene i skinnegan- 
gen. Den enorme vekten presser bilen ned slik at det hele føles 
kraftig ubehagelig. Noen sekunder står verden helt stille for 
meg. Jeg tør ikke puste, bare venter på at siste sekund er kom- 
met. Sekundene føles som måneder. Men bilen ruller videre, det 
store smellet kom ikke likevel. Svetten driver på panne, bryst og 
rygg. Hadde smellet kommet, ville ikke bare jeg blitt blåst til 
himmels i hundrevis av biter. Da hadde store deler av terreng og 
mennesker i nærheten fått omtrent samme medfart. For så kraf- 
tig og farlig last var det tale om, den gang og ofte ellers. Det er 
for jævlig å tenke på det . . . 

Det er Frank Siljeholt, først altmuligmann i E-14, siden nest- 
kommanderende under Rock-sjefen, major Odd Didriksen, 
som på denne måten minnes en av sine mange, slitsomme og 
slett ikke ufarlige turer fra nord til sør. 10 

Det hendte at slike livsfarlige, umerkede laster braste rett inn 
i en vanlig politikontroll. For å forhindre at politiet undersøkte 
lasteplan og presenning, visste sjåføren at det fantes en «nød- 
brems». Dersom alle former for snikksnakk eller overtalelse 
prellet av på UP-folkene, var det bare én ting å gjøre. Da ba sjå- 
føren politiet ringe Overvåkingssentralen i Oslo. Her skulle de 
spørre etter en navngitt person. Ofte var det politiinspektør, se- 
nere politiavdelingssjef, Ørnulf Tofte. Også politiinspektør og 
senere politiavdelingssjef Erik Næss var aktuell i rollen som 
reddende engel. Når Tofte eller en annen hadde gitt sin myndige 
beskjed om at alt var i orden, slo UP-folkene hælene sammen, 
førte hånden til lua og ønsket sjåføren god tur videre. 

Slik forsvant norsk lov i svart eksos langs våre langstrakte 

veier. Den spesielle klandestine elitekulturen hadde seiret. 

Men så risikofylt var denne måten å fjerne utstyr fra dum- 
pene på at en del av frakten til slutt ble utført av Herkules-fly. 
Det skjedde uten at flygerne fikk vite hva slags farlig last de 
hadde med å gjøre. Det eneste de fikk vite var at de burde be- 
handle lasten så forsiktig, så forsiktig . . . 

Det som de derimot virkelig fikk kjenne, var den fryktelige 
stanken fra råttent utstyr som lå sammen med sprengstoff og 
ammunisjon. 

I perioden fra 1978 til 1982 ble i alle fall nitti prosent av utsty- 
ret i de gamle dumpene hentet inn og kjørt til oppsamlingsste- 
det nede i Vestfold. Her ble dumpene «sprettet», som det heter 
på fagspråket. Noe ble brent, noe tatt vare på. 

Nye dumper ble lokalisert og nytt utstyr kjørt ut. Denne gan- 
gen ble de lagt slik at de lettere kunne holdes under oppsikt og 
slik at de var vanskeligere å oppdage. Mange ble lagt til mili- 
tære nøddepoter, disse små og mellomstore betongbunkerne 
som det finnes så mange av rundt om i landet. 

En del dumper ble fortsatt lagt ved eiendommer til Stay 
behind-familier og bekjente. Men det ble langt færre privatba- 
serte dumper. Erfaringene hadde vist at dette var for risikofylt. 

Større våpen-, ammunisjons- og sprengstoffdumper ble også 
flyttet inn på militært leirområde med vakthold. Her ble de 
plassert i en egen bunker eller spesielle rom der bare sjefen 
kunne ta seg inn dersom den lokale Stay behind-ansvarlige kom 
og ville inn. Der hvor dumpa ble plassert inne i et militært lager 
på denne måten, fikk den lokale lederen ofte et avrevet spillkort 
som identifikasjon for å få adgang til dumpa. For den nye rege- 
len var nå at den lokale Rock-ansvarlige skulle kjenne dumpa, 
kunne ta seg inn til den og kontrollere den. 

Det ble nå plassert dumper av den nye kaliberen også i byene, 
ikke bare i kyst- og landdistriktene. 

Norsk plastisk sprengstoff, merke HMX, ble hentet på fa- 
brikken på Gullhaug og lagret i operasjonsdumpene i stedet for 
det gamle britiske sprengstoffet. De fleste av de øvrige dumpene 

ble langt mindre omfangsrike enn 50-årsmodellen. For nå ble 
PVC-rør på vel en meter og med solid dimensjon fylt med hånd- 
våpen, ammunisjon, medisiner og litt spesialutstyr for øvrig. 
Når rørene var fulle av utstyr, ble lokket skrudd på. De ble pak- 
ket på et militært fort nede på Tjøme i hundretall, fraktet til 
Eggemoen og lagret i en bunker for så å bli fraktet ut etter hvert 
og plassert på sitt nye sted. PVC-rørene var lette å plassere og 
lette å skjule. 

Derfor er det i dag langt flere dumper enn det var de første 
tretti årene. De nye moderne, solide gummirørene med skru- 
kort, merket «militært nøddepot», har langt mindre volum enn 
de gamle. Men supplert med større dumper inne på militært 
område er dagens sabotasjenett neppe mindre effektivt enn det 
gamle." 

Skjønt, hvor lenge var de gamle dumpene brukbare? For å si 
det på fagsjargongens anglosaksiske språk - var de noen gang 
fit for fight? 

Sikkert er det imidlertid at enorme mengder utstyr er brent, 
mens like store mengder sprengstoff og våpen fra dumpene er 
blitt lagret - på Torås fort. Dette gamle kystfortet nede på 
Tjøme i Vestfold er blitt mye brukt til den slags virksomhet. I 
det hele tatt har Torås fort vært en viktig del av Stay behind- 
systemet i Norge, først og fremst som utdanningssenter for den 
hemmelige hærens agenter. 

* 

To dumper fulle av utstyr til den hemmelige hæren ble oppdaget 
før skipsreder Hans Otto Meyers operasjonsdump ble avslørt i 
1 978. Den ene ble oppdaget på Finnmarksvidda i 50-årene. Sa- 
ken ble dysset ned. Den andre ble oppdaget i Urdalen i Roga- 
land hos broren til Stay behind-sjef Sven Ollestad. De ansvarli- 
ge brukte den gang desinformasjon for å dekke over hva dette 
var. Først i 1978 - like før Meyer- bunkeren ble avslørt - kom 
det fram opplysninger som viste at dette var en del av Stay 
behind-systemet i Norge. 

De gamle dumpene var plassert i kyst- og landdistriktene. 
Mange av dem var svært store. De var fylt med våpen, ammuni- 
sjon, plastisk sprengstoff av britisk merke, nødproviant, klær 
og narkotiske stoffer til medisinsk bruk. Gammelt utstyr og ri- 
sikoen for at flere ble oppdaget førte til at nitti prosent av de 
gamle dumpene ble åpnet, utstyret transportert vekk og øde- 
lagt, dels tatt vare på ved Torås fort på Tjøme i Vestfold. 

Den gang fantes det minst hundre dumper rundt om i landet. 

De gamle dumpene ble hentet inn i perioden 1978-82. Mye av 
frakten foregikk under tidspress, i umerkede lastebiler og ofte 
med stor overlast. Frakten langs landeveien var så risikabel at 
deler av den til slutt ble ført over på Herkules-fly. 

De nye dumpene ble i langt mindre grad lagt ut i terrenget. 
Mange ble lagt i militære nøddepoter eller inne i spesielle bun- 
kere på militært område. Her ble mye av det nye, norskprodu- 
serte plastiske sprengstoffet plassert. De nye dumpene ble også 
plassert på utvalgte steder i byene. Bare spesielt autoriserte per- 
soner har adgang til de nye dumpene. 

Det nye standardutstyret i form av håndvåpen, ammunisjon, 
narkotiske stoffer og annet spesialutstyr er pakket i en meter 
lange PVC-rør. De er vanskeligere å oppdage enn de gamle, 
store dumpene. I dag er det plassert et stort antall slike rør 
rundt om i Norge. 

Agentsenteret Torås fort 



Det er en fin og varm ettermiddag i august 1973.Vinden leker 
seg i ujevne, kjappe kast og rykk over bergknauser og løvtrær. 
Solgangsbrisen fra havet i sør kommer alltid tidlig på ettermid- 
dagen på Tjøme. Mot sørøst rager Færder fyr, mot sør ligger 
Verdens Ende med sitt vippefyr, gamle tyske bunkere og mange 
knauser som alle ender brått her i Ytre Oslofjord. Det er en rik- 
tig fin dag for det sentrale personellet i E-14, sentralledelsen i 
Stay behind. Noen kqrte augustdager er de samlet på Torås 
fort, det gamle sjømilitære beredskapsfortet som i 1969 var 
blitt tatt over av Stay behind-avdelingen E-14. I løpet av et par- 
tre år ble det bygd om til å bli det viktigste utdanningssenteret 
for Stay behind-agenter i Norge. Kort sagt, de er samlet i agent- 
senteret på sørenden av det velstående ferieparadiset Tjøme. 

Men dagen er ikke bare idyll. Atmosfæren er riktignok hyg- 
gelig og jovial blant de sju-åtte personene, men samtidig noe la- 
det. 

Stay behind-staben har gjennomgått diverse forelesninger om 
utvalgte faglige hysj-temaer. Men det er spesielt én sak alle øns- 
ker å få vite noe om: Mossads drap på den marokkanske kelne- 
ren Ahmed Bouchiki på Lillehammer. Sommerens brennhete 
sak i Norge. Da saken bringes på bane, ser de to foreleserne lett 
nølende på hverandre. Skal, skal ikke? Hvem av oss? 

De to er ikke noen hvem som helst-er, ei heller i Stay behind- 
miljø. Politiavdelingssjef Erik Næss og politiinspektør Ørnulf 

Tofte er veteraner fra Overvåkingssentralen. I årevis har de vært 
populære forelesere på Torås fort for Stay behind-personell og 
vordende agenter. De er svært ulike. Tofte fra kontraspionasjen 
er den noe lukkede, kjølige. Næss fra Politisk avdeling er den 
utadvendte, engasjerte. Begge er kunnskapsrike. Og de utfyller 
hverandre, Tofte som kontraspionasjemann, Næss som infiltra- 
sjonsekspert. 

Etter blikkveksling er det Næss som tar initiativet. 

Orienteringen om det israelske drapet som med ett satte Lil- 
lehammer på verdenskartet og Mossad i vanry, blir tydelig tatt 
godt imot i det eksklusive selskapet. 

Likevel, noe forblir usagt. Derfor begynner spørsmålene å 
hagle. 

- Men var dere involvert? Og uansett måtte det vel være mu- 
lig å stoppe Mossad-agentene før de klarte å flykte fra Norge? 

En kjørerute på om lag 200 kilometer gjennom tre politi- 
distrikter burde sant å si ikke være den letteste fluktruta like etter 
at skuddene smalt på Lillehammer denne sene lørdagskvelden. 

Parhestene nøler. Bevegelsene blir ekstra langsomme. De 
veksler igjen blikk. Sekundene blir lange og mange. Ved hjelp av 
talende kroppsspråk og få ord er det igjen Næss som svarer: 

- Vi kunne nok ha sørget for at noen av dem ikke hadde 
kommet seg om bord på Jahre Lines Kiel-ferje. 

Han antyder også noe om at de, det vil si de innvidde på 
Overvåkingssentralen, hadde fått et «signal» om å la dem gå. 
Mer blir ikke sagt. Det er helt klart at mer vil ikke bli sagt om 
denne saken. 

Alle skjønner at punktum er satt. Svaret er for så vidt klart 
nok. For selv ikke i dette svært hemmelige utdanningssenteret 
for agenter kan alt sies i klartekst. Ikke engang den mest betrod- 
de kjernen i den mest hemmelige hysj-tjenesten får vite mer enn 
disse få, om enn megetsigende ordene om norske tjenesters for- 
hold til den følsomme Lillehammer-saken. 

* 

Men hadde de ikke vært blant de mest edsvorne og hadde de 
ikke vært i agentsenteret på Torås fort, ville kanskje veteranene 
fra Overvåkingssentralen holdt helt og fullt kjeft om en så deli- 
kat sak. 1 

Agentsenteret, som ligger skjult inne i det høyst synlige Torås 
fort, har kort sagt hatt en helt spesiell status i utvalgte etterret- 
nings- og overvåkingsmiljøer. Det er alltid blitt oppfattet som et 
stort privilegium å slippe inn her. Det har gitt et slags usynlig 
adelsmerke. 

Sett fra kloss hold tar fortet slett ikke pusten fra en, snarere 
tvert om. Men fra godt hold på sørsiden, fra knausene som stik- 
ker opp nede på Verdens Ende, rager likevel fortet opp med sin 
karakteristiske profil. Som en del av Ytre Oslofjord sjøforsvars- 
distrikt er det lett å se at fortet ligger strategisk til. Lett tilbake- 
trukket peker de store kanonmunningene ut mot Ytre Oslo- 
fjord. Selv om fortet var påbegynt før krigen, var det typisk nok 
de tyske okkupantene som sprengte ut fjell og bygde opp fortets 
indre og ytre. Sett fra Verdens Ende stikker en kanonstilling opp 
i retning vest. Lenger inn mot fortets sentrum rager en rund 
fjellknaus med nok en kanonstilling opp. Lenger mot øst og 
mot fjorden dominerer den høye kommandosentralen synsbil- 
det. Fra denne sentralen skal en eventuell ildgiving styres. 

I det hele tatt ser anlegget ut som et sjømilitært fort - et fort i 
beredskap. Her finnes ikke noe tegn til liv, verken i eller utenfor 
fortet. Kun en vaktmester passer på og tar imot ved hovedpor- 
ten like overfor Tjøme Radio om det skulle komme gjester med 
spesiell adgangsrett. 

Alt i alt er det lite å se fra kloss hold. Bak de høye nettinggjer- 
dene sørger steile fjellknauser og løvtrær som er plantet tett i 
tett, for at det aller meste av innsyn blir blokkert. 

Men dette sjømilitære beredskapsfortet har altså fungert som 
et cover, et skalkeskjul, for den virkelige aktiviteten som her har 
fått utfolde seg fra inngangen til 70-årene. 

Grovt sett har fire slags aktiviteter foregått i utdanningssente- 
ret: 

• Opplæringskurser for agenter, betrodde menn og noen 
få kvinner som utgjør Stay behinds celler rundt om i 
landet. 

• Lagring av våpen, ammunisjon og annet utstyr. 

• Skytetrening. 

• Viktige møter med få, men eksklusive deltakere. 

På oppstillingsplassen, godt skjermet for innsyn av de steile 
fjellknausene, ligger undervisningslokalene og messa. Her er 
også den gamle sykestua, omgjort til overnattingssted for eleve- 
ne, de kommende agentene. 

Ikke langt unna ligger Majorstua. Her bor instruktørene. Her 
er også Generalrommet. Et flott rom, det største av dem alle. 
Her bor de aller øverste i systemet når de er på visitt, det være 
seg e-sjef, forsvarssjef eller forsvarsminister. I Majorstua finnes 
også en stor og hyggelig peisestue. Det er her isbitene alltid må 
være klar for kveldens gratis drinker etter at kursdagen er over. 

Men det er det aller innerste i fortet som er egnet til å impo- 
nere, også de VIPene som en sjelden gang kommer på besøk. 
Store deler av fortets fjell og knauser skjuler enorme hulrom. 
Grunnflaten i de indre rommene og hallene er større enn hundre 
store OBOS-leiligheter, mer enn 10 000 kvadratmeter. 

I øvre magasin like ved Majorstua ligger store mengder plas- 
tisk sprengstoff, ditto fenghetter og lunter av ulike slag. Her fin- 
nes også store mengder annet utstyr, fra medisin og narkotika 
for medisinske formål til overlevelsesdrakter. 

Mye av sprengstoffet og det øvrige utstyret er blitt hentet inn 
fra dumpene rundt om i Norges langstrakte land. Nesten alt det 
gamle sprengstoffet er blitt tatt vare på, mens mye av det gamle, 
illeluktende utstyret er brent. 

Nytt sprengstoff, det norske HMX, og mye annet nytt utstyr 
har så erstattet det gamle rundt om i de nye, moderniserte dum- 
pene. 

I nedre magasin finnes et imponerende arsenal av nesten alle 
slags håndvåpen, automatvåpen, maskingeværer og ammuni- 
sjon. Her har alle nettene hvert sitt lager. 

Her finnes håndvåpen fra svært mange land. Noen er sinnrikt 
ombygd av norske eksperter, ikke minst er lyddemperne perfek- 
te. En selvlært, uvanlig dyktig mann, Bjørn Grøtting, har bi- 
dratt sterkt til at Stay behind-systemet har fått særdeles gode 
lyddempere til sine våpen - især til maskinpistolene. 2 

Like ved finnes også en utendørs skytebane, godt plassert 
mellom fjellknausene og skjermet for innsyn for de som målte 
ferdes utenfor de høye gjerdene. Det finnes også en annen popu- 
lær og velbrukt skytebane inne i et murhus et stykke unna Ma- 
jorstua. Her er skytebanen laget etter britisk mønster, med stort 
filmlerret og bevegelige objekter. 3 

Vanligvis har skytingen ligget på et høyt nivå. Men det har 
nok hendt at enkelte har skutt både i hytt og vær. Det skjedde 
særlig når enkelte sjefer og VIPer hadde tatt vel godt for seg, 
ikke bare av isbitene i Majorstua, men også av whiskyen. Det 
var noe som skjedde både titt og ofte. 

Hvor mye whisky som er blitt konsumert på Torås fort de 
siste 25 årene er det neppe noen som har oversikt over. Men lite 
er det ikke. Hadde militære sjefer skutt i mer eller mindre ani- 
mert tilstand på en vanlig militær skytebane, ville skytteren fått 
en alvorlig reaksjon på nakken - uansett militær grad. Men i 
den hemmelige hæren kunne den slags overtramp passere uten 
påtale. Vitnene var få. En ønsket ikke å stresse systemet. En var 
vant med å få ting gjort, ikke nødvendigvis først og fremst få 
ting til å skje i samsvar med norsk lov. Det var kort og godt 
snakk om at en elitekultur rådde grunnen. 4 

Men det meste av det som foregikk der, bar preg av seriøse og 
edruelige holdninger. Først og fremst ble stadig nye kull av vor- 
dende agenter tatt inn til fortet for å gjennomgå en ukes inten- 
sivkurs om «klandestin virksomhet». Fortet var slett ikke det 
eneste stedet for opplæring. Men fra begynnelsen av 70-årene 
var det nok et av de viktigste, kanskje det aller viktigste. 

År ut og år inn ble «kandidatene» hentet inn til ukekurs, sta- 
dig nye kandidater. Sjelden eller aldri mer enn fire-fem. Unnta- 
ket fra denne regelen representerte de såkalte Argus-kursene. 
Her kom kanskje så mange som tjue personer i Argus-nettet for 

å delta på kurs. Argus er, som tidligere beskrevet, et førstelinje- 
nett som skal varsle om hvordan fienden rykker fram under en 
invasjon. Det er med andre ord et kommunikasjonsnett som er 
ulikt de andre nettene. 

Argus-agentene var basepersonell fra de ulike stasjonene som 
skulle finpusse og fornye kunnskapene sine. 

Kursdeltakerne ble alltid hentet inn fra høyst ulike distrikter. 
Slik ble sjansen for at de skulle kjenne hverandre fra før, redu- 
sert til et minimum. Hit kom de, en personalsjef i Norsk Hydro, 
trafikksjefen i Trondheim, en forretningsmann fra Kirkenes, en 
direktør fra Falconbridge i Kristiansand og en entreprenør og 
HV-entusiast fra Oslo. 

I to-tre år hadde hver enkelt av dem gått på gress, uten en- 
gang å vite at de hadde blitt sirklet inn for å bli en mulig agent i 
Stay behind-systemet. Følgelig visste de heller ikke at de hadde 
blitt håndplukket av en talentspeider i distriktet eller miljøet. I 
løpet av disse årene skulle talentspeideren vurdere om kandida- 
ten holdt mål, politisk, moralsk, personlig. Etter at «prøveti- 
den» var over og Overvåkingspolitiets betrodde folk hadde 
gjort sin sjekk, var det opp til Stay behind-sjefen sammen med 
talentspeideren og en annen erfaren Linge-mann å trekke kon- 
klusjonen. 

Den erfarne Linge-mannen Gunnar Bjålie dro ofte rundt i 
landet under dekke av å være selger for Elektrolux. Det var ikke 
få hotellrom han demonstrerte støvsugere på, for så å ta en ut- 
valgt, invitert person til side etter at det hele var over. Personen 
ble informert. Han hadde passert nåløyet. Da tok det sjelden 
lang tid før kandidaten ble innkalt til kurs på fortet. 

Det vanlige opplegget var å møte på et avtalt sted i Oslo, uten 
annen beskjed enn at oppholdet ville ta en uke. De fra den sent- 
rale staben i Stay behind som hentet den potensielle agenten 
visste hvordan han så ut, og hentet ham med bil på det avtalte 
gatehjørnet. Så bar det ned til fortet. Det var nesten alltid en 
han. Kvinner var og er det få av i dette kryptiske systemet. 

Så langt var prosedyren for opphenting av kandidatene solid 
klandestint, «underjordisk». Men etter et par timers kjøretur 

endte de altså opp gjennom en og samme sluse, opp den smale 
veien forbi Tjøme Radio, opp til hovedporten, så inn gjennom 
porten etter at vaktmester Sverre Ruud eller andre på vakt 
hadde sjekket at alt var i orden. 

Men å lage et sikkert og desentralisert opplegg for frammøte 
for så å sende de dypt hemmelige agentkandidatene inn gjen- 
nom en og samme høyst sentraliserte sluse, må ut fra enhver 
sikkerhets-ABC kalles dårskap. Den KGB-mann som hadde be- 
stemt seg for å holde øye med fortet en ukes tid for å se hva slags 
virksomhet som egentlig ble drevet her, kunne skaffe seg en rik 
fangst ved hjelp av en brukbar telelinse og god tålmodighet. For 
terrenget og løvskogen rundt fortet var nærmest for en invita- 
sjon å regne for en tålmodig «turgåer» eller «fugleelsker». 5 

Vel inne på fortet fikk deltakerne dekknavn. Hver enkelt 
skulle vite minst mulig om de andre. Så satte instruktører fra 
forsvaret, fra andre deler av e-tjenesten eller Overvåkingssen- 
tralen i gang med sine kurs. Politiske foredrag om Sovjetunion- 
en, kommunismen og KGB, overlevelsesteknikk og klandestin 
virksomhet var blant gjengangerne. 

Skyteøvelser inngikk også i enkelte kurs. Men det var i første 
rekke for dem som skulle rekrutteres til sabotasje- og geriljanet- 
tet. 

På kveldstid ble agent-kandidatene tatt godt vare på. Utsøkte 
middager med indrefilet og dyre viner. Utover kvelden gratis 
whisky og andre drikkevarer uten restriksjoner. 

Etter at ukekurset var over, var rutinen siste kvelden at et par 
av instruktørene tok enkelte agenter til side. Som oftest var det 
et par erfarne karer fra Overvåkingssentralen. Om Erik Næss 
og Ørnulf Tofte var til stede, tok de seg alltid av den slags «busi- 
ness». Ikke bare var de populære forelesere på fortet. De tok 
også vare på sine overvåkingsinteresser og knyttet kontakter 
med enkelte agenter for eget bruk. 

- Her ble enkelte agenters oppdrag nærmere spesifisert. Både 
hvordan han skulle kontaktes, og ikke minst hva slags lokale 
forhold han skulle innrapportere, forteller en veteran som har 
hørt og sett mye av det som har foregått på Torås fort. 6 

- Offisielt er det jo blitt sagt at Stay behind-systemet skal 
ligge i ro i fredstid. Men det er en sannhet med store modifika- 
sjoner. For skal systemet kunne forberede seg på hvem som blir 
venn og fiende i en krig, må de også avklare i fred hvem som kan 
havne på venn- eller fiendeside. Dette er for så vidt naturlig. 
Men dermed oppstår en rekke «gråsoner» i rapportarbeidet. 
Hva er det som dreier seg om strengt strategisk arbeid for krig? 
Og hvor ender det hele opp i politisk kartlegging og rapporte- 
ring? Er det å sende inn rapporter til Overvåkingssentralen om 
suspekte, mistenkelige eller upålitelige nordmenn og andre per- 
soner i lokalmiljøet uproblematisk for en tjeneste som er under- 
lagt den militære e-tjenesten? 

Spør veteranen. Han har solid bakgrunn for egne meninger 
og spørsmål. Torås fort er en del av denne bakgrunnen. 

Fortsatt peker kanonmunningene ved Torås fort ut mot Ytre 
Oslofjord. Fortsatt ligger våpen og ammunisjon i enorme meng- 
der inne i fjellknausenes store hulrom. Fortsatt er det begrenset 
virksomhet på fortet. 

» 

Siden begynnelsen av 70-årene har Torås fort på Tjøme blitt 
brukt som senter for å utdanne agenter i Stay behind-systemet. 
Som regel har fire-fem håndplukkete personer deltatt på ukekurs. 

Veteraner fra Overvåkingspolitiet har vært faste og populære fo- 
relesere på kursene. De tok også vare på sine overvåkingsinter- 
esser og knyttet kontakter med enkelte agenter til eget bruk. 

Inne i fjellknausene er det enorme lagre med våpen, ammuni- 
sjon, sprengstoff og annet utstyr. Her er også skytebaner. Flate- 
innholdet inne i fjellet er større enn hundre store OBOS-leilig- 
heter. 

Her er store mengder sprengstoff, ammunisjon og annet utstyr 
fra de gamle dumpene blitt ødelagt. 

Israel Krupp 



Denne sommervarme junidagen i 1973 ligger Gudbrandsdalen 
badet i sol. Lågen flyter rolig forbi Vinstra, Hundorp, Ringebu, 
Fåvang, Tretten, Øyer og ut i nordenden av Mjøsa ved Lille- 
hammer. Turister passerer en og annen saktekjørende bonde på 
traktor. Dalen døser. Verdens fredeligste plett. 

En stor stasjonsvogn med gardiner i vinduene svinger av ho- 
vedveien ved Hundorp og glir opp mot Tofte gård. Et følge med 
israelere befinner seg i bilen, to av dem sitter i forsetet. Snart 
møter de en mindre bil. Israel Krupp sitter bak rattet. Bonden 
på Tofte gård er på vei ned i bygda, med Oslo som mål. Men da 
han ser de to i forsetet på den store stasjonsvogna, skjønner han 
at dette er det israelske følget som kvelden før meldte sin an- 
komst. Da hadde en kvinne ringt og spurt etter «farmer 
Krupp». Hun hadde sagt at de kom direkte fra Israel og at de 
ville besøke ham. 

Israel Krupp snur og drar tilbake til gården. Her venter israe- 
lerne på tunet. Krupp er en middels høy, kraftig kar som beve- 
ger seg med vuggende gange fram mot de ankomne. Under det 
kraftige, grå håret åpner det grovskårne ansiktet seg i et bredt 
smil. Han håndhilser på hver enkelt, og ber dem inn i vånings- 
huset. 

Hva som siden skjedde, kan intet levende vitne berette om i dag. 
Den eneste som har gitt sin versjon er Israel Krupp, nesten fem- 
ten år senere. 1 Og det er en noe merkelig beretning. Krupp for- 
talte at han hadde blitt urolig etter telefonen kvelden før besø- 
ket. Men han syntes ikke at han kunne avvise dem, forteller 
han. Dagen etter fikk han likevel kalde føtter og bestemte seg 
for å dra til Oslo. Det var da han møtte stasjonsvogna på vei 
opp til gården. 

- Jeg kunne jo ikke være feig. Jeg snudde. 

Men hva var det så israelerne ville? Ifølge Krupp ga de ingen 
forklaring på det. 

- Men jeg skjønte hele tiden at det var noe de ville, at de 
hadde noe på hjertet. Og det var trivelige folk. Jeg tilbød dem å 
overnatte, men det kunne de ikke. De skulle treffe noen på Bir- 
kebeineren i Lillehammer senere på dagen. De dro, og jeg har 
aldri hørt fra dem igjen. 

Dette var i det hele tatt et besøk som neppe ville fortjent en 
historisk fotnote om det ikke hadde vært for skuddene som falt 
en måned senere i Lillehammer. 21. juli ble marokkaneren 
Ahmed Bouchiki skutt ned og drept av israelske Mossad. 2 Da 
kom plutselig israelsk besøk kort tid i forveien hos Israel Krupp 
på Hundorp i et helt annet lys. For tilfeldig var det ikke at gård- 
brukeren bar navnet Israel, at han var norsk jøde, forsvarsvenn 
og Israel-venn. 

Derfor var det - i ettertid - naturlig å tenke at dette israelske 
besøket til Krupp noen få uker før Lillehammer-drapet kunne 
ha noe med udåden å gjøre. 

Skjønt interesse, det tok altså svært lang tid før besøket ble 
en offentlig sak. Nesten femten år tok det før saken havnet i 
avisspaltene. Like mange år etter at seks av Mossad-teamets 
medlemmer var blitt arrestert og ti hadde klart å flykte fra lan- 
det, inkludert han som løsnet skuddene. Og vel tretten år etter 
at fem av de arresterte hadde blitt dømt til relativt korte feng- 
selsstraffer. Men da saken endelig kom i spaltene, kom den ikke 
lenger enn til lokalavisa. 

Ifølge Krupp fikk han - pussig nok - aldri noe svar på hva is- 

raelerne ville. Like pussig er der ar han folre uro og fikk kalde 
førrer da han vissre ar de skulle komme på besøk. Hvorfor? 

Nesren femren år errer koblet Krupp selv derte merkelige 
besøker sammen med draper på Lillehammer korr tid senere: 

- Jeg har aldri vært i tvil om at de israelerne som besøkte meg 
sommeren 1973 hadde noe med drapet på Ahmed Bouchiki å 
gjøre. 

Etter at skuddene hadde falt på Lillehammer, ringte Krupp til 
Oslo for å si fra om besøket og om den mulige sammenhengen 
det kunne ha hatt med drapet. 

- Jeg ringre Forsvarsstaben, og meldte fra. 

Det må sies å være er merkelig sted å melde fra om en draps- 
mistanke. Avisa spør da også hvorfor han ikke i stedet meldte 
fra til politiet? 

Krupp: - Jeg er ikke ansatt i politiet. 

Hva skyldtes så denne hans forkjærlighet for forsvaret? Hva 
lå bak hans merkelige rapportering til forsvarets ledelse og ikke 
til politiet? Kunne det skyldes en sammenheng mellom det isra- 
elske besøket og udåden på Lillehammer en måned senere? Eller 
var årsaken Krupps gamle reflekser, hans nære forhold ril for- 
svarer? For ikke å snakke om hans intime forbindelser med for- 
svarers hemmelige rjeneste? Fortsatt er det ikke mulig å fortelle 
hele sannheten verken om besøket på Hundorp eller om norske 
hysj-tjenester på noen måte ga assistanse til Mossad-kollegaer. 

Derimot er det klart at Israel Krupp har vært en verdifull 
mann for Mossad i Norge. Samtidig viste han en varm fedre- 
landskjærligher for Norge. Han pleide også er nært forhold til 
den militære etterretningstjenesten. 

Og et spesielt nært forhold hadde han ril Sray behind. Krupp 
var en av den hemmelige hærens viktigste støttespillere i Norge. 
Han var både en del av systemet og en del av Stay behinds nær- 
miljø. Å fortelle Stay behinds historie uten å berette om Israel 
Krupp ville derfor være som å serte opp et hus på bare trekvart 
grunnmur. 

Hvem var han så, dette merkelige mennesket der oppe på 
Hundorp i Gudbrandsdalen? Som klarre å holde seg unna ram- 

122 



www.pdf-arkivet.no/hemmelig/ 2013 



pelyset praktisk talt hele sitt liv? Bare en mindre del av livet 
hans har det til nå vært mulig å grave fram. Men den er desto 
mer interessant. 

Familien kom østfra. Bestefaren var soldat under den russis- 
ke tsaren. Om oppveksten fortelles det lite, bortsett fra at han 
var fra beskjedne kår. På 30-tallet dukket han opp som habil 
fotballspiller. Så dyktig var han med lærkula at han fikk spille 
landskamp mot Sverige i juni 1930. Som indre venstre hadde 
han æren av å sørge for ett av Norges tre mål. 

Så kom krigen. Israel Krupp måtte flykte til Sverige, og gikk 
inn i de norske troppene der. Snart fikk han kureroppdrag inn i 
Norge. Flere ganger ble han bedt om å utføre viktige oppdrag 
for en av Arbeiderpartiets sentrale lederskikkelser, Martin 
Tranmæl. Dette var en forbindelse som skulle komme godt med 
etter krigen. 

Sommeren 1948 dukket så Krupp opp i en «helseleir» for un- 
ge jødiske jenter og gutter. Det skjedde like etter at staten Israel 
var proklamert 14. mai. Tilfeldige turgåere som passerte leiren, 
ble i alle fall fortalt at dette var en helseleir. Aktivitetene utfol- 
det seg på en slette i Bærum, ikke langt fra Skui. Her var en 
rekke norske militærtelt satt opp rundt Jødisk Ungdomsforen- 
ings hytte. 

I virkeligheten var «helseleiren» en militær treningsleir for 
jødiske kvinner og menn mellom 17 og 45 år. 3 Flere av delta- 
kerne kom fra oppsamlingsleire i utlandet, personer uten hjem 
og land. Noen få kom fra Norge. Arrangøren var Haganah, den 
jødiske undergrunnshæren i Palestina som hadde kjempet for 
en egen jødisk stat - mot britisk kolonimakt og ikke minst mot 
Palestinas arabiske innbyggere. 

Til sine nære og betrodde forbindelser kalte Krupp leiren ved 
Skui for «Utdanningssenteret». 

Det var Krupps gode og sentrale venner i Arbeiderpartiets le- 
delse som hadde gjort leiren mulig, ikke minst Martin Tranmæl, 
Haakon Lie og Trygve Bratteli. Det var ikke tilfeldig at Tran- 
mæl var den første Ap-leder fra Youngstorget som besøkte den 
nye staten Israel. 

Våpen og annet utstyr til leiren var lånt ut fra Jegerkompa- 
niet, Infanteriregiment 2 (IR-2), som den gang holdt til på 
Akershus festning. 

Det har tidligere vært hevdet at avtalen om «Utdanningssente- 
ret» ble inngått mellom enkelte i forsvaret og Haganah - uten at 
den norske regjering visste om det. Men blant de få gjenlevende 
kildene som kjente det hemmelige opplegget nærmest fra innsi- 
den, hevdes det at regjeringen hadde godkjent det hele. 4 

Men var dette senteret egentlig noe mer, noe viktigere og 
langt mer eksklusivt enn en leir som skulle skaffe våpenkyndige 
rekrutter til den nye israelske hæren? 

En veteran med store kunnskaper om det nære samarbeidet 
hevder at senteret slett ikke handlet bare om våpenopplæring. 
Det var på mange måter starten på det som snart skulle bli Isra- 
els mest kjente hemmelige tjeneste med operasjonsfelt i utlan- 
det, Mossad - eller Institusjonen for etterretning og spesielle 
oppdrag. Det hevder i alle fall denne veteranen, en person som 
bør vite hva han snakker om. 1 

Dette stemmer godt overens med hva Krupp i 1979 fortalte 
en av Stay behinds veteraner og en av de første sjefene for Blue 
Mix-nettet, nå avdøde Gunnar Bjålie. Kursene og våpenopplæ- 
ringen ved Utdanningssenteret i Bærum tok sikte på «å skolere 
unge jøder for spesielle oppdrag». 6 

I så fall betyr dette at rekruttene som fikk sin våpenopplæring 
ved Skui, var en del av den første kjernen i det nye Mossad. At 
de kom fra leire i mange og ulike land, kan også være en indika- 
tor på at rekruttene ble håndplukket. Allsidige kunnskaper om 
Europa ble sikret allerede i starten. 

Dersom dette viser seg å være riktig, dreier det seg ganske 
enkelt om en sensasjon. Det ville bety at personer i den aller in- 
nerste sirkelen av arbeiderpartiledere i Norge har en viktig his- 
torisk «aksje» i Mossad. Dette ville kaste nytt lys over det uvan- 
lig tette forholdet mellom Israels og Norges sosialdemokratiske 
ledelse i så mange tiår. Fra norsk side har Haakon Lie og Jens 
Chr. Hauge uten tvil vært nøkkelpersonene i dette samspillet. 

Dette ville også forklare hvordan det kunne være et så uvan- 
lig tett og fortrolig forhold mellom en norsk jøde på Hundorp i 
Norge og sentrale ledere i det israelske arbeiderpartiet, Mapai. 
Først og fremst dreide dette seg om landets statsminister i 60- 
og 70-årene, Golda Meir. 

På sin enkle, selvfølgelige måte bekreftet Israel Krupp dette 
nære forholdet mellom Golda Meir og ham selv senhøstes 
1973: 

- Har du hørt om Israel Krupp? spurte Stay behind-sjef Sven 
Ollestad den ferske altmuligmannen i E-14, Frank Siljeholt. 

- Ikke det, nei. Ollestad smilte, akkurat slik en kunne forvente 
det når han fikk mulighet til å demonstrere sine forbindelser med 
«særdeles viktige personer» overfor en fersking i tjenesten. 

- Han er norsk jøde, en meget viktig mann, fortsatte Olle- 
stad. 

- Han er en meget viktig støttespiller for vår avdeling. Du 
skal snart få treffe ham. 

Samtalen var over. Snart var bilen med sjåfør og sjef på vei fra 
Grønlandsleiret med kurs for Oslo sentrum. 

- Vi kaller ham bare Ivar, understreket Ollestad. Mer var 
ikke å si om den saken. 

På et hjørne i Rosenkrantz gate ba Ollestad sjåføren stanse, 
og åpnet døra. En tett og kraftig, gråhåret mann, kledd i jakke, 
rutete sportsskjorte og litt side bukser steg inn. 

Gjensynet mellom de to var hjertelig, sjåføren ble raskt pre- 
sentert. Så startet turen, rundt og rundt i byens gater. Samtalen 
løp lett som den gjør mellom fortrolige. De snakket om dum- 
pene, og utstyr til dumpene, om plassering. Om likt og ulikt i 
tjenesten. Om enkelte sensitive e-forhold. Krupp ga en rekke in- 
teressante opplysninger om forholdene i Israel. Det var tydelig 
at han var særdeles godt informert. Nå kunne han gi eksklusiv 
informasjon om Yom Kippur-krigen, også kalt Oktoberkrigen. 
I 1973 var Israel blitt tatt fullstendig på senga av et egyptisk 
lynangrep - et forsøk på å ta tilbake den israelsk-okkuperte 
Sinai-halvøya. 

Som den mest selvfølgelige ting på jord sa Krupp plutselig, 
som en forklaring på hvorfor han visste så mye: 

- Golda og jeg snakker ofte sammen. Ofte ringer hun hver 
dag. Hun formidler informasjoner fra blant annet Moshe 
Dayan. 

Dayan var Israels forsvarsminister, mannen som ble kjent 
over hele verden for sin svarte «sjørøverlapp» over høyre øye. 

«Golda og jeg snakker ofte sammen.» Ordene festner seg for 
livstid i sjåførens hukommelse. Denne «Ivar» var sannelig litt 
av en kar. At han var en «meget viktig støttespiller», var neppe 
noen overdrivelse, tenkte sjåføren. 

Så tok kjøreturen slutt. De to herrene steg av, med restaurant 
Blom som neste, mer avslappende mål for dagen. På bilturen 
kunne de utveksle sensitiv informasjon. Så åpent kunne de ikke 
snakke på en restaurant. 

Det var neppe tilfeldig skryt Krupp serverte i E-14-bilen den 
dagen. Han hadde så mye og gjorde så mye at skryt hadde han 
ikke særlig behov for, selv om han nok var kjent for å være stor 
i kjeften av og til. 

Enkelte andre veteraner som lærte Krupp å kjenne, bekrefter 
at ingen annen nordmann hadde så nært forhold til Golda Meir 
som Hundorp-bonden. Den eneste som spilte i samme divisjon, 
var Haakon Lie. 

Dette var en viktig forklaring på at norsk e-tjeneste ofte var 
bedre informert om forhold i Israel og Midtøsten enn andre 
lands tjenester, til og med bedre enn CIA. For Krupp hadde slett 
ikke bare et godt forhold til Stay behind og Sven Ollestad. Om- 
trent hver gang han var i byen, og det var ikke sjelden, tok han 
en tur innom Platous gate 14-16. Ikke sjelden var det Arbeider- 
partiet og tjenestens dyktige Trond Johansen han skulle slå av 
en prat med. 8 

I 1973 ledet statsminister Golda Meier personlig den eksklu- 
sive ledergruppen som styrte Operasjon Guds vrede. Operasjo- 
nen ble satt i verk etter at palestinske Svart September hadde 
aksjonert mot israelske idrettsmenn og -kvinner under som- 
mer-OL i Miinchen 1 972. 9 «Guds vrede» skulle være et svar, en 

systematisk hevn, for tapte israelske liv i Miinchen. Framtre- 
dende palestinske representanter, talsmenn, intellektuelle over 
hele verden, især i Vest-Europa, skulle likvideres. 21. juli 1973 
var turen kommet til den mannen som Mossad trodde var Al 
Fatahs og Yasir Arafats sikkerhetssjef, Abu Hassan Salameh. 
Men skuddene på Lillehammer drepte i stedet Ahmed Bou- 
chiki. 

Hva Israel Krupp visste om Lillehammer-likvidasjonen er 
fortsatt et spørsmål uten sikkert svar. Sikkert er det derimot at 
skulle overhodet noen person i Norge ha visst om operasjonen 
på forhånd, måtte bonden på Hundorp være en av ytterst få. 

Dette var i sannhet en meget viktig mann. Men i forhold til 
Stay behind var han neppe viktig fordi han hadde et så nært for- 
hold til Israel. Den viktigste grunnen var nok at han spilte rollen 
som «grossist» for E-14. Han leverte kort sagt konfeksjon og 
andre sivile effekter til dumpene landet rundt. 

Krupp kjøpte også en nedbrent eiendom på Hundorp og 
bygde opp Tofte gård. Etter hvert startet han med hønseri, 
skogsdrift, hester og fiske og jakt i eiendommene oppe på fjel- 
let. Da han kjøpte gården, skal han ha sagt de bevingede ord: 
«Jeg vil dyrke Norges annen etasje. » 

Krupp var allerede skilt fra sin første kone Lilly da han kjøpte 
gården. Det hører med i Krupps lange livsløp at deres eneste 
sønn døde bare sju år gammel mens de var i Sverige under kri- 
gen. 

Krupp kjøpte en del bygårder og boliger i Oslo, blant annet i 
Ebbells gate. Også på andre måter var han aktiv på hovedsta- 
dens boligmarked. Blant annet kunne han i 1965 yte e-tjenesten 
stor hjelp da staben flyttet inn i nytt hovedkvarter i Platous gate 
14-16. Da opptrådte han som mellommann og leide lokaler 
rundt hovedkvarteret. 10 Hensikten var å få ut eller hindre at 
andre fremmede leietakere slo seg til i nærheten av e-tjenestens 
bastion. 

Krupp eide også Oslo Linsømfabrikk, som han startet ganske 
tidlig. Likeså en konfeksjonsfabrikk som produserte skjorter på 
Hundorp. På toppen av det hele monterte og solgte han den 

svenske støvsugeren Ultra. Kort sagt, allerede få år etter krigen 
var Krupp en høyst rastløs og geskjeftig herre på varemarkedet. 

Men særlig mye penger virket det aldri som Krupp tjente på 
alt det han drev med. Krupps juridiske rådgiver gjennom mange 
år, advokat Einar Wellen, uttaler: 

- Krupp var en snill mann, men med et sterkt temperament. 
Med stor bekjentskapskrets. Økonomien hans var til tider høyt 
oppe, lavt nede til andre tider. Det virket som pengene brant i 
lommene hans. Han måtte kjøpe et eller annet. Så gikk det bra 
en stund, siden nedoverbakke. 

Det var nok «Ivars» leveranser av konfeksjon, uniformer, 
sivile klær og andre effekter til Stay behinds dumper som skaf- 
fet ham sikrest inntekter." Utstyret kom dels fra egne fabrikk- 
er. Dels kjøpte Krupp store varepartier fra Brødrene London og 
solgte videre til E-14. 

Hvorfor hadde Israel Krupp et så tillitsfullt, og innbringende, 
forhold til nettopp Stay behind-systemet? 

Det spilte nok en stor rolle at han under krigen fikk et nært 
forhold til en så sentral lederskikkelse i Arbeiderpartiet som 
Martin Tranmæl. Dette fungerte åpenbart som en døråpner til 
resten av den indre Ap-kretsen. Etter krigen oppsto det for ek- 
sempel ganske raskt et positivt og nært forhold til en annen vik- 
tig person i Arbeiderpartiet, sekretær Haakon Lie. 

Det spilte nok også en viss rolle at han kom ut av krigen med 
kapteins grad. Med sine gode forbindelser, bakgrunn i forsvaret 
og som aktiv forretningsmann pekte han seg ut som en viktig 
ressursperson for den hemmeligste av alle tjenester, Stay 
behind-hæren. Fra tidlig på 50-tallet var han med og bygde opp 
Stay behind. Senere CIA-direktør William Colby deltok for 
øvrig også i en Stay behind-øvelse i Krupps skogsterreng. Det 
var i 1951 mens Colby var stasjonert i Stockholm. At CIAs re- 
presentant allerede tidlig deltok i en øvelse i Krupps hjemlige 
trakter forteller i klartekst hvor sentral posisjon - i eller utenfor 
Stay behind - Krupp må ha hatt. 

Enkelte mener at han var Rock-kaptein. Andre tror han var 
talentspeider og ressursperson for Stay behind, at han altså sto 

utenfor, men bidro sterkt til å bygge opp systemet. 

Det mest sannsynlige er at han var med i systemet nesten helt 
fra starten av. 12 

- Jeg husker at jeg i 1954 ble invitert opp på Tofte gård på 
Hundorp for å være med i et jaktlag. Her deltok også tre-fire 
kjente personer fra næringslivet. Det var godt kjent at jeg hadde 
store ressurser på grunn av rederivirksomheten min, forteller 
tidligere skipsreder Hans Otto Meyer. 

- Vi jaktet både vel og lenge, og førte siden hyggelige samta- 
ler over leirbålet. Siden, etter en tid, fikk jeg en henvendelse fra 
mannen som tydeligvis eide gården og som arrangerte jaktlaget. 
Da fikk jeg vite at dette var Israel Krupp. Jeg ble spurt om jeg 
ville være med i det nye beredskapsarbeidet, i Stay behind. 

Det gikk opp for meg at den langvarige jakten nok var stelt i 
stand for å se hvordan vi som var invitert med, fungerte under 
forholdsvis krevende forhold. 

Det var altså Israel Krupp som rekrutterte Hans Otto Meyer 
til Stay behind-hæren. 

Men det ser ut til at Krupp, sammen med sentrale lederskik- 
kelser, snart fant ut at han burde «fase ut» sitt innside-engasje- 
ment. Kanskje var grunnen Krupps nære forhold til Mossad. 
Om dette ble kjent, ville det skape komplikasjoner. Fra da av 
deltok han med kanskje enda større kraft fra utsiden - som ta- 
lentspeider, ressursperson og «grosserer», først og fremst for 
Rock, sabotasje- og geriljanettet. 

Nå var ikke Krupps forhold til tjenesten uten problemer. At 
han etter få år kom på kant med Hans Otto Meyer fordi skips- 
rederen ikke ville låne ham noen millioner for å få ham ut av en 
pengeknipe, betydde neppe så mye." Viktigere var det nok at 
Krupp i første halvdel av 70-årene forsøkte å oppnå et mer 
direkte forhold mellom Mossad og Stay behind i Norge. Dette 
oppfattet «Knut», som da var nestkommanderende, som et uti- 
dig framstøt. Det skapte konflikter en tid. Men ikke større enn 
at Ollestad holdt kontakten med Krupp, og snart sørget for at 
den på ny ble tett og solid. 14 

25. oktober 1991 døde 83 år gamle «Ivar». Han ble minst 33 år 
eldre enn hva han hadde regnet med - og sagt til venner i 1953. 
Det året lot han seg feire både stort og flott på Hotel Continen- 
tal i Oslo. 45 år skulle ikke gå upåaktet hen. Da enkelte av hans 
nære venner spurte hvorfor han til de grader feiret dagen, be- 
merket han: - Jeg regner ikke med å bli femti. 

Det var ikke slik at han fryktet at døden skulle innhente ham 
på grunn av sykdom. Årsaken var at han skulle ut på et farlig 
oppdrag. Sammen med en amerikansk oberst skulle han inn på 
et territorium som var okkupert av Sovjetunionen. Krupp spilte 
med andre ord aktivt på flere av de hemmelige arenaene. 

Men overleve oppdraget som ble gjennomført på midten av 
50-tallet, det gjorde han. Ganske mange år senere fortalte han 
til en av sine venner: 

- Slapp jeg levende fra dette oppdraget, så hadde jeg lovet 
meg selv å drikke en hel flaske cognac på styrten. Det gjorde jeg 
- i Bodø - da vi kom tilbake. 15 

Dette var muligens første oppdrag av det slaget, men ikke det 
eneste. 

Da han ble begravet på den jødiske kirkegården ved Østre grav- 
lund i Oslo, var det svært mange prominente ledere fra de hem- 
melige tjenestene til stede. Blant de svartkledde eldre menn var 
også daværende seksjonssjef i e-tjenesten, Trond Johansen, og 
den tidligere Stay behind-sjefen Sven Ollestad. 

I et halvt århundre var Israel Krupp en viktig støttespiller for 
e-tjenesten, særlig den hemmelige hæren. Det fantes, og finnes, 
flere andre ressurssterke støttespillere. Men at Krupp nok var 
den mest originale, kan det neppe herske tvil om. 

Til syvende og sist var nok likevel de utenlandske tjenestene 
CIA og MI6 de kreftene som hadde størst innflytelse på det 
norske Stay behind-systemet. Men denne innflytelsen skapte 
også konflikter. Så skarp var konflikten med MI6 i 70-årene at 
det hele endte med en «frysperiode» på fire år. 

Hundorp-bonden Israel Krupp var en av den hemmelige 
hærens viktigste støttespillere i mer enn førti år. 

Israel «Ivar» Krupp var blant annet storleverandør av konfek- 
sjonsutstyr til de første dumpene. 

Krupp hadde et svært nært forhold til Israels tidligere statsmi- 
nister Golda Meir. 

Krupp var sannsynligvis en av Mossads aller viktigste menn i 
Norge. 

Den såkalte «helseleiren» som ble holdt ved Skui i 1948, var 
ikke bare et utdanningssenter for unge jøder som ville ha mili- 
tær opplæring. Mye tyder på at senteret i virkeligheten var ett 
av flere tiltak for å etablere Mossad. Senteret skulle utdanne for 
«spesielle operasjoner». 

12 



I konflikt med MI6 



E-sjef Johan Berg er ikke den typen som bruker mange og store 
ord når viktige meldinger og direktiver skal gis. Direkte, kort, 
uten å heve stemmen. Det er Bergs stil. 

Han sitter på sjefskontoret i hovedkvarteret i Platous gate. Vi 
skriver året 1970. Han kaster et blikk på klokka. En erfaren 
offiser skal plasseres for å løse en viktig oppgave. Og som ven- 
tet, presis ti sekunder før offiseren skal møte hos Berg, banker 
sekretæren på døra. Hun melder at den besøkende venter. Berg 
vinker bydende, la ham komme inn. 

Presis på sekundet går offiseren inn, hilser militært, men av- 
slappet, og blir bedt om å sette seg. Han er major av militær 
rang. Han lyder dekknavnet «Knut». Han er en kortvokst, 
rakrygget, mørkhåret mann, tydelig vant med å opptre som le- 
der. Rolig, bestemt. Den som ser godt etter, aner også at man- 
nen må ha en lun humor og glimt i øyet. 

«Knut» vokste opp i Finnmark og gjorde tjeneste allerede fra 
tidlig i 50-årene i ulike deler av forsvaret. Lenge var han stasjo- 
nert langs grensa til Sovjetunionen som E & S-offiser (etterret- 
nings- og sikkerhetsoffiser) i forsvaret. I 1967 avslørte han Sel- 
mer Nilsen fra Bakfjord som Sovjet-spion. Nilsen hadde helt fra 
1949 gitt sine sovjetiske oppdragsgivere opplysninger om mili- 
tære forhold i Nord-Norge. Han hadde også sendt beskjed øst- 
over om de amerikanske spionflyene U-2 som kom til og fra 
Bodø flyplass. Men i 1967 møtte han sin banemann. «Knut» 

hadde vist seg som en tålmodig systematiker og taktiker. Noen 
ville si at han var sta, andre at han var utholdende. Men alle 
som kjente ham var enige om én ting: Han var en dyktig feltoffi- 
ser. 

For dette arbeidet opplevde «Knut» å bli høyt dekorert. 

Det er med andre ord ikke tilfeldig at e-sjef Berg har hånd- 
plukket «Knut» til denne nye og viktige jobben. «Knut» har 
allerede fått et signal om at han skal bort fra den vanlige e-tje- 
nesten i hovedkvarteret. Her har han tjenestegjort de to siste 
årene. Han skal overføres til en av e-tjenestens underavdelinger, 
E-I 4. «Knut» skal bli nestkommanderende i den hemmelige 
hæren. Nestsjef i avdelingen for den hemmelige okkupasjonsbe- 
redskapen. For styrkene som skal styre operasjonene bak fien- 
dens linjer. 

E-sjef Berg mønstrer offiseren. Så kommer direktivet, klart og 
direkte: 

- Din oppgave blir å skaffe orden på visse forhold. Du skal 
sørge for at avdelingen får en bra opplæring. Og ikke minst, du 
skal sørge for at Stay behind gjenvinner sin nasjonale kontroll. 

«Knut» tar imot ordren med stoisk ro. Kanskje hadde han 
ventet at det var nettopp dette Berg var ute etter. Berg er ingen 
reddhare. Han vet hva han vil. 

Etter litt småprat er møtet over. «Knut» er klar for å flytte 
over til «Forskningsinstituttet» ved den britiske ambassaden på 
Frogner. I første omgang som nestkommanderende. Mye tyder 
på at han siden er tiltenkt rollen som sjef etter Sven Ollestad. 

» 

Bergs ord var neppe bare en marsjordre for «Knut». 1 De kunne 
vanskelig tolkes som noe annet enn et ønske om at Stay behind 
skulle ledes på en noe annen måte enn Sven Ollestad hadde 
gjort. Yrkesoffiseren fra Rogaland hadde tatt over i 1957. 
Mange hadde lært å sette pris på mannen og syntes han passet 
godt til jobben. Men enkelte syntes nok at han hadde en viss 
hang til å strebe oppover. De mente han trivdes best i selskap 

med direktører og andre VIPer. Men viktigere enn det: Mange 
mente at Ollestad var blitt for probritisk. De følte nok at de 
mange kursene, møtene og mottakelsene i Portsmouth, London 
og andre steder hadde satt sitt preg på ham. 

Det er en kjent sak verden rundt at en sterk hemmelig tjeneste 
i en stormakt ikke nøyer seg med å samarbeide på lik linje med 
den tilsvarende tjenesten i et lite land. 1 alle fall ikke dersom det 
lille landet befinner seg innenfor stormaktens interessesfære. 
Oversatt til norske forhold betyr det at særlig CIA og MI6 ikke 
bare har samarbeidet med norske tjenester. De har også forsøkt 
å skaffe seg innflytelse ved å penetrere - infiltrere - tjenestene. 
De har bygd opp egne nett. Og de har skaffet seg et ikke ubety- 
delig antall agenter og informatører i Norge. 

At MI6 hadde oppnådd et nært og tillitsfullt forhold til Olle- 
stad, er det ingen tvil om. Neppe noen ville finne på å kalle ham 
britenes mann. Til det var rogalendingen altfor selvstendig. 
Men probritisk var han. Nesten til det irriterende, ville nok en 
del av hans kollegaer si. De syntes han burde skjerme tjenesten 
bedre - også mot penetrering fra allierte tjenester. 

I løpet av sine knappe fire år i Stay behind fikk «Knut» erfare 
at det ikke er noen spøk å utfordre sterke krefter. 

Snart oppdaget han at alle viktige opplysninger om de norske 
nettene i Stay behind ble oppbevart ved hovedbasen i Wales og 
reservebasen i USA. Hvert år gikk det rapport om alle nettene til 
hovedbasen. Nettlederne i Rock, Lindus og Blue Mix sendte 
rapporter direkte til basen i Wales, ikke til den norske ledelsen. 

Det var heller ikke gjennomført noen egen norsk sikkerhets- 
sjekk av radiooperatørene ved de to basene i utlandet. 

Og om «Knut» hadde trodd at det norske Stay behind-syste- 
mets hovedbase i Wales var ledet av nordmenn, måtte han raskt 
skifte tro. Hovedbasen i utlandet for det norske Stay behind var 
kontrollert og ledet av britene. 

«Knut» fikk en sterk mistanke om at den britiske basen 
kunne aktivere de norske nettene uten at norske myndigheter 
visste om det. Mye tydet på at britene kunne sette i gang både 
etterretningsnettet og sambandsnettet på egen hånd. 

Han ventet ikke lenge med å fortelle sine forbindelser i MI6 
hva han mente om dette systemet. Hans krav om at Stay behind 
skulle være en selvstendig tjeneste under full nasjonal kontroll, 
ble mottatt både med overraskelse og sterkt negative reaksjo- 
ner. 

E-sjef Bergs ord om at den nasjonale kontrollen måtte gjen- 
vinnes, var med andre ord ikke tomme fraser. Om denne kon- 
trollen noen gang har eksistert fullt og helt, er et spørsmål som 
kan diskuteres. Men at kontrollen var svak i 1970, er mange 
som har gjort tjeneste i Stay behind sentralt, enige om. 

Ikke bare fikk «Knut» erfare hvor sterk kontroll MI6 og til 
dels CIA hadde over det norske Stay behind. Snart fikk han også 
bryne seg mot en annen fremmed tjeneste, israelske Mossad. 
Mossad prøvde å få delta med egne offiserer i en klandestin Stay 
behind-øvelse hvor blant annet ubåtoperasjoner utgjorde en 
viktig del. Slike øvelser har ofte fulgt et fast mønster. Agenter er 
blitt plassert et sted i Nord-Norge, for så å bli hentet ut av det 
fiktive «fiendelandet» med ubåt. Mossad hadde fått støtte til å 
delta fra dem som skjøttet forbindelsene med utenlandske tje- 
nester i e-tjenesten. Men «Knut» sa nei. Han mente at dette ville 
krenke det norske Stay behinds uavhengige status. 

Så ble «Knut» oppsøkt av Israel Krupp fra Hundorp - man- 
nen som etter hvert viste seg å være Mossads kanskje fremste 
mann i Norge. Krupp hadde helt fra starten et nært forhold til 
de norske tjenestene. Han var også leverandør av utstyr til dum- 
pene og hadde et godt forhold til sentrale ledere i e-tjenesten, 
også i E-I 4. Trass i disse gode kontaktene ønsket åpenbart 
Krupp å skaffe seg et godt forhold til den nye nestsjefen. Han 
visste nok også at «Knut» kunne bli den nye sjefen i Stay 
behind. Men også denne gang var «Knut» klar i sine meldinger, 
noen ville si sta. Han ønsket ingen spesiell kontakt med Krupp. 
For i praksis ville dette bety at «Knut» etablerte en delikat for- 
bindelse med en mann som hadde en vel tett kontakt med Mos- 
sad. 2 

Også andre spørsmål bidro til å skape en viss strid mellom 
«Ola» og «Knut». Ollestad ønsket tidlig at hans nye nestsjef 

skulle ta over kontakten med en av de private gruppene som 
fortsatt drev overvåking og etterretning. Men «Knut» mente at 
det ville være galt å samarbeide med en gruppe som førte sin 
egen krig og som i realiteten brøt norsk lov. 3 

Det tok ikke lang tid før enkelte ledere lenger oppe i systemet 
begynte å reagere. De likte ikke den kursen Stay behinds nest- 
sjef hadde slått inn på - uansett hvor mye han handlet i tråd 
med e-sjef Bergs ord. Men mange på lavere plan i tjenesten som 
oppdaget hva han sto for og gjorde, satte pris på hva de hørte 
og så. 

I 1973 kjølnet forholdet mellom den norske nestsjefen og 
MI6 noen ekstra grader. Det skjedde da Ollestad og «Knut» 
skulle delta på den hemmelige NATO-konferansen om «uorto- 
doks krigføring». Hvert år ble en slik konferanse om Stay 
behind avholdt i Brussel. I løpet av dette møtet var det tydelig at 
MI6 ville løse problemet de hadde fått i og med at «Knut» 
kjørte Stay behind med fastere tøyler. Et «fortrolig» møte var 
planlagt mellom den norske sjefen og nestsjefen for Stay behind 
og to representanter for MI6. Stramme muskler skulle løses 
opp, på britisk vis. Den som har opplevd britisk kurtise, vil vite 
at britene kan strekke seg langt og tilby mange privilegier - bare 
du er villig til å bli en del av kretsen. Men før «Ola» og «Knut» 
dro fra Oslo, hadde den nye e-sjefen Reidar Torp gitt dem en 
klinkende klar ordre. De skulle ikke diskutere norsk etterret- 
ning og Stay behind mens de var i utlandet. Slike diskusjoner 
fikk en føre hjemme, i planlagte former. Da britene ble fortalt at 
nordmennene ikke ønsket å møte dem under møtet i Brussel, 
ble de ganske oppbrakte. De tolket nok dette som en uvennlig 
handling. Dette innledet en fire år lang «frysperiode» mellom 
britene og det norske Stay behind. 4 

Under reisen hjem til Oslo forsøkte Ollestad å motivere 
«Knut» til å fortsette samarbeidet med britene. Men nestsjefen 
aktet ikke å kompromisse. Noen ville si han var prinsippfast. 
Andre ville mene han var en stribukk. Uansett - han fulgte opp 
e-sjef Bergs ord. 

1 slutten av mars 1973 leverte han en rapport om sitt syn på 

norsk Stay behind og den britiske og amerikanske overstyrin- 
gen av systemet. Det gjorde han etter en samtale med forsvars- 
sjef Folke H. Johannessen. Forsvarssjefen var klar: Skriv rap- 
port, skriv hva du mener. 5 

«Knut» skrev rapporten og sendte den i ett eksemplar til 
e-sjef Reidar Torp, som hadde tatt over etter Berg. 6 

Nestsjefen fikk støtte også fra Torp. Rapporten ble sannsyn- 
ligvis tatt alvorlig av mange andre høyere sjefer. Men av grun- 
ner som det har vært vanskelig å skaffe innsikt i, fikk ikke rap- 
porten noen synlige konsekvenser. Bergs ord om at tjenesten 
måtte gjenvinne sin nasjonale kontroll hadde ikke lett for å 
trenge gjennom oppover i systemet. «Knut» fant sannsynligvis 
at tiden ikke var moden. Derfor valgte han å forlate Stay behind 
frivillig. Siden fortsatte han sin militære karriere i Nord- 
Norge. 

Skismaet som var skapt mellom norsk Stay behind og MI6 
ble ikke uten videre skrinlagt. Det tok flere år før forbindelsene 
ble «normalisert». I 1977 var tiden moden for aktivitet av gam- 
melt, «normalt» slag. Da ble fire nordmenn fra Stay behind in- 
vitert over til Storbritannia. Som ventet ble de behandlet som 
grever av det britiske vertskapet. Men oppholdet forløp ikke 
uten dramatikk. 7 



Ved inngangen til 70-årene var daværende e-sjef Johan Berg be- 
kymret for det norske Stay behind-systemet. Han mente det var 
blitt for avhengig av britiske M/6. Den daværende nestsjefen 
ble beordret til å sørge for at systemet gjenvant sin nasjonale 
kontroll. 

Dette førte til en betydelig konflikt mellom den norske Stay 
behind-ledelsen og M/6. En «frysperiode» varte fra 1973 til 
1977. 

Stay behind-sjefen Sven Ollestad var en selvstendig og sterk 
sjef. Men han var sterkt probritisk og ønsket å unngå konflik- 
ten. 

Da nestsjefen oppsummerte sin kritikk i en rapport, fikk han 
støtte fra den nye e-sjefen Reidar Torp. Likevel førte ikke kritik- 
ken til synlige endringer. Nestsjefen følte at tiden ikke var 
moden, og forlot Stay behind frivillig. 

I 1977 dro en norsk Stay behind- delegasjon til Storbritannia, 
forbindelsene ble på nytt «normalisert». 

13 



Farlig spill i Sør-England 



1977. Våren er kommet til Hampshire. Isle of Wight demper 
vindene fra Kanalen og Atlanterhavet, og sender en mild sørlig 
bris inn over Portsmouth og det sørengelske landskapet om- 
kring. Tvers overfor Portsmouth ligger Gosport. Et område som 
kanskje kan kalles en by, men som bærer sterkt preg av militære 
aktiviteter. Gamle festningsvoller, garnisoner og nye avanserte 
installasjoner som strutter av antenner, forteller om stedets 
strategiske posisjon i forsvaret av Sør-England. Og det sier også 
noe om Storbritannias militære kontroll med Den engelske 
kanal og porten til Atlanterhavet. Historie og nåtid lever side 
om side. Portsmouth og Gosport er viktige baser for Royal 
Navy og Royal Marines. Men slett ikke alt dreier seg om havet. 

Nesten helt ytterst på Gosport ligger Fort Monckton. En 
militær installasjon av nyere dato, bygd på et gammelt fort, som 
virker utilnærmelig. Mot landsiden er det sikret av fem meter 
høye gjerder med piggtråd øverst. Det er under permanent opp- 
sikt av vaktposter og varslingsapparatur. Mot sjøsiden ser det 
tilsynelatende uskyldig ut, men voktes av den mest avanserte 
sikringsteknologi som kan skaffes - over og under vann. Store 
og lett synlige skilt roper sitt «DANGER». De varsler om mili- 
tært område hvor kun autorisert personell har adgang. Uved- 
kommende «keep away». Med hilsen Ministry of Defence. 

Inne på området kan det skimtes lave kaserneliknende byg- 
ninger. De fleste er i to etasjer og er omkranset av jordvoller og 

beplantning som hindrer nærmere innsyn. Spør en folk langs 
veien hva dette er for noe, trekker de bare på skuldrene og rister 
på hodet. Én svarer «militære greier - hysj, hysj» og legger til at 
det enkelte dager høres kraftige smell fra eksplosjoner inne på 
området. 

Denne vårmorgenen står fire nordmenn rundt en engelsk- 
mann som er i ferd med å demonstrere en sprengladning til 
bruk i sabotasjeaksjoner. Det er Finn Kirkestuen, Steinar Øst- 
gaard, Odd Didriksen og Frank Siljeholt. Den militær-staute 
engelskmannen, nordmennene kaller ham Old Joe, har nok 
blitt ekspert på det han nå skal lære nordmennene, helt andre 
steder enn ved skrivebord og teoretisk instruksjon. Hans sabo- 
tasjekunnskaper stammer fra «real experience». Omstendelig 
forklarer han hvordan den spesielle sprengladningen skal gjø- 
res klar, hvor den skal plasseres, og effekten av den. Han er ty- 
delig overbevist om at han nå gir nordmennene verdifulle 
kunnskaper som nesten ingen andre har. I alle fall ikke i 
Norge. 

Ingen av de fire har hjerte til å fortelle ham at det de nå har 
fått demonstrert, er noe de for lengst har lært. Klargjøring og 
bruk av en såkalt plateladning tilhører deres barnelærdom i det 
norske Rock-nettet. De vet like godt som Old Joe at dette er et 
riktig djevelsk sabotasjeverktøy. 



For de britiske tjenestene er Fort Monckton svært viktig. Dette 
er nemlig det engelske utdanningssenteret for personell i sikker- 
hetstjenester og klandestin virksomhet. Kort sagt en skole for 
personer som skal ut i høyst varierte hemmelige oppdrag, 
hjemme som ute. 

Men det er altså ikke bare engelskmenn som får sin opplæ- 
ring i Fort Monckton. Opp gjennom tidene har mange utlen- 
dinger fått innføring i britisk ABC og videregående pensum i 
overvåking og etterretning. Så også nordmenn. Med ujevne 
mellomrom har små delegasjoner dratt over hit. Ikke minst har 

det norske Stay behind-systemet trukket veksler på britisk gjest- 
frihet. 

Skjønt gjestfrihet og gjestfrihet. Jovisst har det britiske vert- 
skapet gjort stor stas på norske venner. Enkelte ganger er de 
sågar blitt behandlet som krøsuser. Men i denne ofte så kyniske 
hemmelige tjeneste-verden blir lite eller ingenting gjort uten at 
vertskapet forventer solide gjenytelser. Noen gjenytelser kan til 
og med være av den karakter at de ville skape politiske storm- 
kast her hjemme om de ble kjent mens sporet fortsatt var ferskt 
- for ikke å si hett. 

Så også denne gangen i 1977. Oppholdet på Fort Monckton 
hadde nemlig en dobbelt hensikt. 1 

Den ene var at nordmennene skulle få oppdatert en del kunn- 
skaper som de så kunne bringe videre til Stay behind-agentene i 
Norge. Den andre hensikten var nok noe de ikke var mentalt 
forberedt på. De skulle forberedes på å spille en høyst spesiell 
rolle i en større britisk øvelse som skulle holdes over hele Sør- 
England. Hele det engelske sikkerhetssystemet skulle settes i 
alarmberedskap. Fra MI6 og MI5. 2 Fra politiet, fra militære av- 
delinger. 

Scenariet var at IRA-agenter var på vei inn i området for å fo- 
reta aksjoner. 3 Det ble snart klart for de norske Stay behind-fol- 
kene at det var de som var utsett til rollen som IRA-agenter. To 
av dem skulle opptre som IRA-markører - som det heter på 
øvingsspråket. 

Deres oppgave var å trenge inn i området, gjennomføre en 
sabotasjeaksjon mot et strategisk viktig anlegg og så trekke seg 
ut. Det engelske sikkerhetssystemet skulle spore opp IRA-agen- 
tene, overvåke dem slik at de kunne avsløre så mye som mulig 
om seg selv og mulige lokale hjelpere, hindre dem i å gjennom- 
føre sabotasjeaksjonen og så gå til arrestasjon. 

Da øvelsen først var i gang, kom de engelske sikkerhetsfol- 
kene raskt på sporet av «IRA-agentene», de ble nøye overvåket 
og fotografert. 4 Til syvende og sist endte øvelsen uavgjort. I 
praksis betydde dette at de norske «IRA-terroristene» klarte å 
«sprenge» målobjektet: Pumpstation Testwood. Det påstås at 

«sprengingen» var svært så profesjonelt, rett ut sagt mesterlig 
utført. Engelskmennene klarte på sin side å arrestere dem under 
flukten. 

Men dette var en arrestasjon som ikke var udramatisk. De 
norske Stay behind-folkene ble stoppet i en veisperring av en- 
gelske politifolk. Det viste seg at de var utkommandert uten å få 
vite at det var en øvelse. De var på tå hev og jaktet på ekte IRA- 
agenter. Da bagasjerommet i bilen med de norske turistene - 
som de utga seg for - ble ransaket, avslørte politiet en stor bag 
fylt med sabotasjeutstyr. Og det som ved første øyekast kunne 
se ut som en uskyldig klessnor var i virkeligheten sprengladnin- 
ger. De engelske politifolkene var tydelig nervøse. Anstrengt 
minespill var signaler gode nok til at nordmennene skjønte at 
de engelske politifolkene slett ikke var informert om hva slags 
personer de hadde stanset i veisperringen. Ved synet av det som 
lå i bagasjerommet utløste de sikringene på sine skarpladde 
våpen. Det lå ulidelig spenning i lufta der de sto ved veisperrin- 
gen på den stille sideveien, ikke langt fra Southampton. 

Nordmannen som hadde kjørt bilen skjønte at nå, nå var det 
ikke lenger tid og rom for argumenter om at de var helt vanlige 
norske turister på biltur i Sør-England. For ikke å provosere 
fram en reaksjon fra politiets stedlige sjef førte han forsiktig og 
tydelig hånden opp i den ene brystlomma. Her lå papirene som 
ville bevise at «IRA-terroristene» egentlig var norske markører i 
en sikkerhetsøvelse. Men til og med den demonstrativt tydelige 
håndbevegelsen ble møtt med hevete maskinpistoler og fingre 
som krummet seg sterkere rundt avtrekkeren. Da nordmannen 
likevel fikk ta opp og vise fram papirene, pustet alle lettet ut da 
situasjonen ble avklart. Hvem som var mest lettet, forteller ikke 
historien noe om. 

De norske «IRA-agentene» ble så sluppet videre slik at de 
andre som var med i øvelsen også skulle få anledning til å prøve 
å fange dem. Men denne gangen kom de seg ned til kysten uten 
å bli anholdt flere ganger. Der ble de plukket opp av hurtiggå- 
ende gummibåter. Så ble de brakt ut til en motortorpedobåt 
som lå og ventet et stykke fra kysten. Dermed var øvelsen slutt. 

142 



www.pdf-arkivet.no/hemmelig/ 2013 



Den hadde vært langt mer nervepirrende for de to nordmenne- 
ne enn de kunne ha forestilt seg på forhånd. 

Det lå muligens erfaringer og kunnskaper i denne operasjonen 
som kunne være nyttige for det norske Stay behind-systemet. I 
alle fall var den en gjentjeneste for de gangene MI6 hadde stilt 
opp på øvelser i Norge som fulgte norske opplegg og scenarier. 
Men det sentrale spørsmålet er om norske Stay behind-folk skal 
og bør opptre som markører i en britisk sikkerhetsøvelse. Skal 
de på toppen av det hele - uansett syn på IRA - opptre som 
«IRA-terrorister» i en slik øvelse? Er det akseptabelt for norsk 
Stay behind-personell å stille opp i et britisk-irsk oppgjør? Det 
norske Stay behind skal ligge i ro i fredstid, heter det offisielt. Er 
det i sin orden at norsk Stay behind-personell må opptre som 
IRA-markører - så sant det skjer i utlandet? Neppe. 

Hadde virkelig Stay behind-sjef Sven Ollestad mandat til å la 
norske borgere og offentlige tjenestemenn spille rollen som 
IRA-markører for engelsk sikkerhetstjeneste? Hadde han virke- 
lig politisk eller tjenestemessig ryggdekning for dette? 

Det skulle vise seg at det ikke var siste gang norsk Stay 
behind var innblandet i britisk kamp mot IRA. Det hadde ikke 
gått mer enn tre-fire år før det brygget opp til noe som nærmest 
må kalles et opprør innad i E-14. Da spilte nettopp spørsmålet 
om overstyring og en altfor sterk britisk innflytelse i det norske 
Stay behind en sentral rolle. 

* 

Utdanning og trening gjennom øvelser har spilt en viktig rolle i 
Stay behind-arbeidet. Mange delegasjoner med norske Stay 
behind-folk har dratt til Sør-England og Fort Monckton for å 
lære mer. 

Det er her det britiske utdanningssenteret for personell i sikker- 
hetstjenestene og klandestin virksomhet befinner seg. 

Det faktum at norsk Stay behind-personell deltok som IRA- 
markører i en stor britisk sikkerhetsøvelse, må kalles et politisk 
overtramp. Det er her snakk om militære befalingsmenn og of- 
fentlige tjenestemenn som benyttes til å løse svært betente opp- 
gaver. 

Opplegget blir ikke mindre betent om norske politiske myndig- 
heter i sin tid godkjente dette og liknende «rollespill» for norsk 
Stay behind-personell. 

14 

Opprøret 



Den grå og ugne vinterdagen knuger Oslogryta. Det er som om 
været er i tvil og ikke riktig kan bestemme seg for hva det skal 
bli til. Det er ikke mange kuldegradene, men for dem som går 
langs fortauene utover Grønlandsleiret, kjennes det råkaldt. En 
bitende sno driver rundt hushjørnene og trenger gjennom ytter- 
klærne. Snøen kommer like mye fra snøkantene mellom fortau- 
et og gata som ovenfra. Fortauet er som vanlig dårlig ryddet - 
gammel som ung balanserer mellom issvuller og saltet sørpe. 
Beinbrudd og forstuinger lurer rundt hvert hushjørne. Legevak- 
ten bortest i Storgata har nok en stor dag. 

Inne i hovedkvarteret til Stay behind, på hjørnet av Grøn- 
landsleiret og Platous gate, hersker en underlig stemning. To- 
nen er mer dempet og anstrengt enn vanlig. Uvisshet og undring 
preger de fleste av dem. Sjefen, oberstløytnant Sven Ollestad, 
har tatt sin beslutning og gitt sin ordre: Den nasjonale sikker- 
hetskoden som kan utløse hele Stay behind-nettet, skal utleve- 
res til MI6. De aktive og intense protestene fra hans nærmeste 
medarbeidere blir feid til side av et eneste argument: «Vi må 
stole på våre allierte ...» 

De fleste av Stay behind-staben bivåner det som foregår med 
forbauselse og ubehag. Som offiserer opplever noen dette som 
om de blir fratatt den egentlige kommandoen over sine solda- 
ter, det føles som et nederlag. Og som lojale tjenestemenn opp- 
lever de det som en handling de egentlig ikke har rett til å gjen- 

nomføre uten politisk godkjenning. 

Filene med sikkerhetskodene blir lagt ned i en attachékoffert 
av metall og med kodelås. Et skotskrutet stofftrekk i grønt og 
rødt blir trukket utenpå kofferten - som en slags kamuflasje for 
det topp sensitive materialet den inneholder. 

Idet Leif Egil Bye, sjefen for Argus-nettet, bærer kofferten ut 
av døra, høres stille sukk fra dem som bivåner handlingen. 
Noen av dem spør hverandre: «Gadd vite hva forsvarsministe- 
ren hadde sagt om han visste dette . . . ?» Alle lurer på om sjefen 
har myndighet til alene og suverent å gjøre det som nå blir gjort. 
Noen lurer på om forsvarssjefen og e-sjefen har godkjent avgjø- 
relsen. En av de ansatte, som ennå husker hva som ble sagt i 
Stortinget et par år tidligere under Meyersaken, vil vite om 
statsministeren har godkjent dette opplegget - det som nå blir 
båret ut av døra i den skotskrutete kofferten, adressert til MI6 
og CIA. 

Finn Sverre Kirkestuen er en av dem i Stay behind-staben som 
undrer seg sterkest. I hodet hans romsterer tvil, undring og 
trass. 

* 

Den vinterdagen Kirkestuen så den skotskrutete kofferten for- 
svinne ut av døra, hadde han vært knyttet til Stay behind-sta- 
ben i om lag fire år. Førtifemåringen fra Grunerløkka i Oslo 
hadde gjort en bemerkelsesverdig militær karriere. Mange 
spådde ham en enda lysere framtid i det norske forsvaret. Om 
alt hadde utviklet seg normalt, og Kirkestuen hadde vært villig 
til å fire på sine prinsipper og kapitulere ved skjebnens kors- 
veier, ville få ha blitt forbauset om han hadde blitt både oberst 
og mer til. Men skjebnen og begivenhetene ville noe annet. 

Som niåring, i de hektiske og glade frigjøringsdagene, opp- 
levde Finn Kirkestuen det norske fallskjermkompaniet i en opp- 
visning på Grønlands Torg. Da bestemte gutten seg. Han skulle 
bli militær og hoppe i fallskjerm. Og slik ble det - viljesterk som 
han er. Etter artium ble det befalsskole, Hærens krigsskole og 

Stabsskolen. Og militær tjeneste rundt omkring i landet - spesi- 
elt i Nord-Norge. Han likte den landsdelen, menneskene, natu- 
ren. Og han visste at der kunne han få de militære utfordrin- 
gene som pirret hans engasjerte og aktive natur. Han ville være 
med på å utdanne og forberede norske gutter til å bekjempe fi- 
enden der det krevdes mest. I små enheter, i den kalde, harde 
vinteren, dekket av naturen og terrenget, helst bak fiendens lin- 
jer. Klatre i stupbratte fjellvegger, hoppe i fallskjerm. Han ble 
spesialist i ukonvensjonell krigføring, det som vanligvis forbin- 
des med Special forces. Han kunne de teknikkene som USAs 
Green Berets og de engelske SAS-styrkene benyttet seg av. Han 
lærte av dem - og de av ham. Under Falklandskrigen benyttet 
de engelske commandoavdelingene seg av hans konsept for tak- 
tiske troppeforflytninger med helikopter. 

Kirkestuens formelle militære karriere stoppet ved hovedin- 
struktør og nestkommanderende ved Hærens Jegerskole. En av 
de tøffeste og mest krevende posisjonene i det norske forsvaret. 
Før han forlot Jegerskolen, satte han bumerket sitt på et nytt og 
viktig innslag i politiet. Sammen med sjefen og hovedinstruktø- 
ren ved Politiskolen utarbeidet han konseptet for den nå så vel- 
kjente Beredskapstroppen, en politienhet som settes inn mot 
terrorist-anslag og i akutte situasjoner hvor ytterliggående vold 
og skytevåpen er inne i bildet. Han deltok også i ledelsen av de 
første kursene som mannskapene i Beredskapstroppen gjen- 
nomgikk og høstet stor anerkjennelse for den jobben. 

Så kom ordren: «Kaptein Kirkestuen skal melde seg for 
oberstløytnant Ollestad, FO.» 

I 1976 ble Kirkestuen knyttet til staben i Stay behind, under 
Sven Ollestads ledelse. Stillingsinstruksen, som ikke eksisterte 
på papiret, var noe uklar, men han skulle være en slags nest- 
kommanderende, kontorsjef og instruktør. Mange oppfattet 
nok stillingen som en «kronprinsposisjon» - for Ollestad nær- 
met seg pensjonsalderen. Kanskje skulle Kirkestuen bli «kron- 
prins» i Norges mest hemmelige forsvarsenhet. En enhet hvor 
den klandestine kulturen var findyrket og skulle leves opp til 

hver dag. De som var ansatt der, levde i hemmelighetenes ver- 
den tjuefire timer i døgnet - også i fredstid. 

På etterretningssjefens organisasjonskart sto enheten plassert 
i Seksjon D, betegnet som avdeling E-14. Men de aller fleste 
som jobbet i e-tjenestens hovedkvarter i Platous gate, ante ikke 
hva som skjulte seg bak den betegnelsen. Og de færreste hadde 
evne til å gjette. Enda færre gjettet riktig. 

I ettertid kan det reises spørsmål om ikke Finn Kirkestuen og 
E-14 ble en utilsiktet kulturkollisjon - med sterke konsekven- 
ser. Kollisjonen ble særlig kraftig mellom Ollestad og Kirke- 
stuen. Men det var Ollestad som «egenhendig» hadde plukket 
ut Kirkestuen, og slik sett var han selv skyld i kollisjonen. 

Konfliktene som vokste fram i E-14, ble også forsterket av gene- 
rasjonskløften - i erfaring og alder. Sjefen, Sven Ollestad, og et 
par-tre andre var Linge-folk, andre var Miiorg-karer fra krigens 
dager. I alder lå de en generasjon eller så foran Kirkestuen. 
Ollestad hadde vært med fra begynnelsen av 50-årene og vært 
sjef i nær tjue år da han rekrutterte Kirkestuen. Mange i staben 
var blitt «husmenn» - de hadde vært på «bruket» nesten fra 
starten av. De hadde for lengst vent seg til å leve på utsiden av 
det ordinære norske samfunnet. Dagligdagse replikker blant 
dem kan illustrere det: «Dette er så hemmelig at ikke engang 
statsministeren kan få vite om det.» Eller: «Lover og regler kan 
vi ikke bry oss om - vi kan ikke følge dem likevel.» «Vi spør 
ingen ...» Lederstilen til Ollestad var paternalistisk, og han 
var sterkt anglofil. 

Kirkestuen kom fra en helt annen kultur og tid. Han hadde 
ikke krigens erfaringer. Kanskje med ett unntak nær; da han 
som sju-åtteåring lekte på hjørnet av Olaf Ryes plass, bare noen 
få meter fra kafeen på hjørnet Markveien og Sofienberggata der 
Gestapo likviderte Milorg-mannen Gregers Gram. 

Det konvensjonelle forsvaret i fredstid fungerte helt annerle- 
des og ofte motsatt av den uortodokse stilen han møtte i Stay 
behind-hovedkvarteret. Han var lært opp til respekt for norske 
lover og regler, orden og kontroll, planer og reglement. Han 

hadde lært at forsvaret ikke er til for egen del, men for landet - 
og landets øverste myndighet er regjeringen og Stortinget. 
Norge er med i NATO og har gode og sterke allierte, men det er 
Stortinget og regjeringen som styrer forsvarspolitikken. Denne 
«læren» satt godt fast i Kirkestuens bevissthet, og han preket 
den både høyt og ofte for unge soldater. 

Kirkestuen hadde også med seg en personlig ballast som i 
E-I 4 bar ved til bålet. Den korrekte offiseren er kompromissløs, 
sta, stridbar og ukjent med begrepet «taktisk retrett» på det 
personlige området. Noen ville nok derfor velge å kalle ham en 
stribukk. Et ekstra moment av den klassiske typen kunne også 
ha spilt inn. Paternalistiske ledere liker ikke å kjenne «ilden» og 
entusiasmen fra sterke, dyktige og populære underordnede. Det 
truer autoriteten og herskerskapet. 

Men det var slett ikke Kirkestuen som startet det hele - det 
som til slutt kan betegnes som et opprør. Da han kom inn i Stay 
behind-kontorene i Grønlandsleiret, hadde det over år bygd seg 
opp et trykk. Det var en oppsamling av likt og ulikt; fra mis- 
nøye med lønns- og arbeidsforhold til mer prinsipielle og ve- 
sentlige saker om Stay behind-systemets opplegg. Kirkestuen 
ble katalysator for dette trykket. Dette ble forsterket av at det 
var sjefen, Ollestad, som hadde bedt Kirkestuen om å ta fatt i 
klagemålene og ankepunktene som verserte rundt kaffekop- 
pene mann og mann imellom. 

Som saksbehandler fikk Kirkestuen i oppdrag å lage en fram- 
stilling som kunne sendes til høyere myndigheter. Det hører 
med til bildet at kaptein Kirkestuen aldri kjørte med lav profil. 
Han ble også en slags tillitsmann i E-I 4. Han avanserte til for- 
mann i fagforeningen, NTL avd. 68. Dette er den såkalte Pam- 
peforeningen for høyere statsfunksjonærer og ikke minst enkel- 
te på sjefsnivå i e-tjenesten. 

Etter hvert ble det for mye for Ollestad. Finn S. Kirkestuen 
ble beordret vekk fra Stay behind-staben. Ollestad ville ikke ha 
opposisjon og stridbarhet. Han ønsket ro og lydighet i sin nær- 
het. Men Kirkestuen lot seg ikke feie av banen uten å ha fullført 
det oppdraget han hadde fått. 

Det skjebnesvangre notatet datert 27. januar 1981 stilet til for- 
svarsministeren og stemplet «Selektivt strengt hemmelig» var 
ikke noe spontant dokument. 1 Bak det lå en lang prosess. Den 
startet lenge før Kirkestuen kom inn i E-I 4. Han var i staben vel 
tre år før det første utkastet så dagens lys. Og det tok nesten to 
år til før notatet var ferdig bearbeidet. Underveis la han fram 
flere utkast for kollegaene. Det han skrev, var kvintessensen av 
det han hadde fanget opp gjennom lange diskusjoner og samta- 
ler i staben. Disse ble kombinert med hans egne observasjoner, 
opplevelser og erfaringer som han etter hvert hadde fått i den 
nøkkelposisjonen han hadde. Derfor var det både naturlig og 
problemfritt at alle i staben skrev under. Alle unntatt sjefen. 
Leif E. Bye, mannen med kofferten, skrev også under - men be- 
merker at han var uenig i formen! Dermed ga han, som en av ve- 
teranene, en ekstra autorisasjon til det saklige innholdet i nota- 
tet. 

I notatets innledning blir to sentrale problemstillinger tatt 
opp. Det ene er en klassisk problemstilling for klandestine tje- 
nester, at de kapsler seg inn i seg selv, med en stadig økende av- 
stand til det som skjer av utvikling i samfunnet, politisk og tek- 
nologisk. Slike systemer lever i en konstant fare for å bli seg selv 
nok og ignorante i sin holdning til alt utenfor. Det handler sna- 
rere om en ubevisst dynamikk enn om bevisste holdninger. I 
forlengelsen av dette følger den andre problemstillingen: Hvor 
mye visste de, og hva var godkjent av de politiske myndighetene 
i Norge? At disse to viktige problemstillingene sto sentralt i 
Stay behind-staben og at Kirkestuen fanget dem opp, var i ut- 
gangspunktet et sunnhetstegn. 

For øvrig er notatet redigert som spørsmål til forsvarsministe- 
ren - med kommentar. Det første spørsmålet dreier seg nettopp 
om politisk styring og kontroll. Notatet ble skrevet i 1981, og 
det eneste som finnes av politiske direktiver er et PM fra 25. 
oktober 1948, det vil si fra Stay behind-systemets barndom. 
Det ble utstedt av Jens Chr. Hauge, som da var forsvarsminis- 
ter. 2 I tillegg finnes et direktiv fra NATO/SACEUR. 3 Disse di- 
rektivene var blant de dokumentene som var introduksjonsles- 

ning for Kirkestuen da han kom til E-14 i 1976. Han fant ingen 
andre direktiver eller dokumentasjon som kunne indikere at 
overordnede politiske myndigheter hadde vært inne i bildet. At 
han ble satt til å utarbeide et forslag til direktiv fra politiske 
myndigheter til E-14, fant han noe paradoksalt. Det måtte bli et 
direktiv hvor de som skulle utstede det ikke ante hva saken 
egentlig dreide seg om. Og han som skulle utforme det, kunne 
ikke ane hvilke prinsipielle premisser utstederne ville legge til 
grunn. Direktivforslaget måtte bli et «blindebukkarbeid» og 
rant selvfølgelig ut i sand. 

Det var heller ikke foretatt noen politisk evaluering av den si- 
tuasjonen Jens Chr. Hauge ga direktiver for i 1948, kontra den 
sikkerhetspolitiske og militærteknologiske utviklingen i 1981 — 
32 år etter. Hvorfor? Saklig sett kunne det i alle fall ikke finnes 
argumenter for at det sikkerhetsmessig var mer naturlig å la 
Jens Chr. Hauge utstede direktiver for en av landets mest hem- 
melige virksomheter enn at Rolf Hansen, Thorvald Stoltenberg, 
Odvar Nordli og Gro Harlem Brundtland skulle gjøre det. 

Det er sannsynlig at Ollestad i begynnelsen av 1980 fikk en 
melding fra e-sjefen som satte fart på dette. Forsvarsminister 
Stoltenberg var i januar på. besøk i e-tjenestens hovedkvarter. 4 
Blant de temaene som ble berørt, var okkupasjonsberedskapen. 
Det ble da klart for Stoltenberg at denne virksomheten bygde 
på et notat fra Jens Chr. Hauge i 1948. Til det repliserte Stolten- 
berg at det kanskje var en idé at notatet ble oppdatert. E-sjef Jan 
Ingebrigtsen påla så Ollestad å vurdere hva som burde inn i et 
nytt direktiv. 5 Dette pålegget traff midt i den diskusjonen og 
uroen som hersket i E-14. 

Kirkestuen og hans kollegaer i Stay behind-staben satte her 
fingeren - bevisst eller ubevisst - på et av demokratiets vanske- 
ligste dilemmaer i forhold til de hemmelige tjenestene. I et de- 
mokrati kan en ikke ha så totalt hemmeiige tjenester at de hol- 
des skjult for demokratiets øverste politiske organer. Så «per- 
fekte» hemmelige tjenester kan bare eksistere der det ikke er de- 
mokrati. 

Riktignok vaket et slags kontrollutvalg rundt e-tjenesten og 

dermed E-14, men det lå på embetsmannsnivå. 6 Utvalget gikk i 
alle fall ikke inn på de operative sidene av virksomheten eller 
vurderte spørsmålet om politisk kontroll og styring. Utvalget 
var mest opptatt av administrativ og budsjettmessig kontroll. 
En gang i året hadde de en hyggelig tur til agentsenteret, Torås 
fort. Antakelig var kontrollutvalget under innflytelse av prin- 
sippet «need to know» - det åpnet ikke for noe innsyn i dybden. 
Kirkestuen skriver, og hans kollegaer underskriver på det: 

«Den eneste egentlige kontroll som har eksistert i alle år er 
den selvpålagte kontroll og dype lojalitetsfølelse overfor 
denne spesielle type arbeid som hver enkelt involvert har 
utvist.» 

Det som ikke står med rene ord i notatet, er selvfølgelig tvilen 
om hvorvidt den selvpålagte kontrollen og dype lojalitetsfølel- 
sen var i ferd med å slå sprekker. «Sprekkene» lå i den skotskru- 
tete kofferten som skulle til M16. Derfra var veien kort til CIA. 

Hva lå egentlig i denne kofferten? Det kan være grunn til å repe- 
tere: Det norske Stay behind-nettet var en okkupasjonsbered- 
skap. Den skulle aktiviseres om fienden satte seg fast i landet. 
Aktivisering og ordregiving skulle skje fra en base i Storbritan- 
nia, nærmere bestemt i Wales. Om dette ikke var mulig skulle 
det skje fra en base i USA. Dette skulle gjøres av den norske Stay 
behind-ledelsen og i forståelse med den norske politiske og mili- 
tære ledelse - i eksil. Kontakten med det illegale nettverket i det 
okkuperte Norge skulle skje pr. radio. Telegrafistene i Stay 
behind-nettet var systemets livline. De hadde nitid øvet inn fre- 
kvenser, sende- og lyttetider, koder og alt som hørte til faget. 
De var på det strengeste instruert til å neglisjere enhver sending 
som ikke inneholdt den såkalte «nasjonale sikkerhetskoden». 
Det kunne være et bestemt ord, bokstav, tall eller liknende som 
bare nettlederen og hans agenter kjente til. Lå ikke denne koden 
i sendingen, skulle det tolkes som at fienden eller utenforstå- 
ende hadde koblet seg inn på radiokommunikasjonen. Koden 

var også lagt inn for at de allierte og de nære samarbeidspart- 
nerne MI6 og CIA ikke skulle aktivisere og styre det norske 
Stay behind-nettet bak ryggen på den norske ledelsen og over 
hodet på norske politiske og militære myndigheter. 7 I dette lå 
det også en sikring mot misbruk av et apparat som kunne akti- 
viseres og settes inn i for eksempel en politisk situasjon. 

Men det var ikke bare spørsmålet om nasjonal styring og 
kontroll som befant seg i hodet på dem som hadde protestert 
sterkest mot at den nasjonale sikkerhetskoden skulle utleveres. 
Det var også et annet mareritt som spøkte i bakhodet. Risikoen 
for at det norske Stay behind-nettverket skulle komme innenfor 
rekkevidden av KGB og de sovjetiske Spetnaz-styrkene økte. 
Marerittet lå i den muldvarp-infiltrasjonen som KGB hadde 
lykkes med i England. 8 Ingen, ikke engang engelskmennene 
selv, regnet med at alle muldvarpene var utryddet. Den topp- 
hemmelige organisasjonen i Norge ville være en riktig godbit 
for dem. Den første Stay behind-sjefen, Alf Martens Meyer, var 
helt overbevist om at Kim Philby, som hoppet av i 1 963, var ori- 
entert om det norske Stay behind-nettet, selv om han ikke kjen- 
te de vesentlige detaljene, agentenes identitet og utløsningsme- 
kanismene. 9 Martens Meyer priste seg lykkelig over at han og 
Evang hadde nektet de allierte den typen informasjon. Hvorfor 
Ollestad brøt med denne kodeksen, fikk ingen i Stay behind- 
staben noen fornuftig begrunnelse for. Handlingen var kort og 
godt ubegripelig. 

Notatet grep også fatt i organisasjonsmessige svakheter som 
mange mente fantes i opplegget. Flere var opptatt av at Stay 
behind-organisasjonen lå innebygd i det militære apparatet og 
figurerte som E-I 4 på et militært organisasjonskart. Det var en 
farlig svakhet. Det ville gi KGB en flying start i arbeidet med å 
spore opp organisasjonen. Bedre ble det ikke av at mange som 
tjenestegjorde i ledelsen, lå inne i det militære beordringssyste- 
met. Det siste betydde at det etter hvert ville bli en del «blind- 
gjengere» rundt om i de ordinære militære avdelingene som 
hadde tjenestegjort i Stay behind. De satt inne med kunnskaper 

som KGB ville sette mye inn på å presse fram - om de kom i 
nærheten av dem. På toppen av det hele hadde Stay behind-ho- 
vedkvarteret blitt plassert vegg i vegg med etterretningstjenes- 
ten i Platous gate. KGB-agentene kunne bare stille seg på hjør- 
net av Grønlandsleiret og Platous gate og følge godt med i tra- 
fikken på fortauet. 

Historisk finnes det forklaringer på at Stay behind ble en del 
av det konvensjonelle militære apparatet. Men det eksisterer 
neppe fornuftige forklaringer på at en lot det forbli der. Det 
kunne med litt kløkt vært gjemt i en eller annen offentlig insti- 
tusjon. De militære tjenestemennene som ble rekruttert inn i 
Stay behind-ledelsen, måtte si farvel til sin militære karriere og 
være innstilt på å bli pakket bort i det sivile - om de sluttet. Or- 
ganisasjonsmessig så Kirkestuen og hans kollegaer alvorlig på 
slike sikkerhetsmessige og operative svakheter. De mente at dis- 
se måtte tas opp til vurdering og endres. 

Kirkestuen ble også mer og mer forskrekket over hvordan de 
store verdiene som Stay behind-organisasjonen rådde over, ble 
administrert og forvaltet. Hundretalls millioner av kroner var 
både bokstavelig og billedlig pløyd inn i organisasjonen og ned i 
jorda. Ikke minst våpen og sabotasjeutstyr, men ellers alt fra 
kokekar til narkotika. 10 Uten skikkelig registrering og kontroll. 
Noen mente at kontrollen med de store pengemidlene mildt 
sagt var på kanten av det forsvarlige. Her hersket prinsippet 
kontant uten bilag - men ingen har noensinne påstått at mulig- 
heten ble misbrukt. 

Ingen av dem som stilte seg kritisk til manglende registrering 
og kontroll, mente at en skulle sette opp den typen tungrodde 
og byråkratiske systemer som ble brukt i det konvensjonelle 
forsvaret. Det ville i så fall være en sikkerhetsrisiko når KGB be- 
gynte å lete etter det norske Stay behind-nettet. Men en uorto- 
doks enhet kan også finne uortodokse registrerings- og kon- 
trollsystemer - mente man. 

I diskusjonen om organisasjonen inngikk også spørsmålene 
om hvor informert og forberedt regjeringsmedlemmene og and- 
re VIPer som skulle evakueres ut av landet, egentlig var, og 

burde være. Hvordan ville denne «eksport-operasjonen» funge- 
re når den mest sannsynlig møne et hav av uvitenhet og villrede 

- i en kritisk og kanskje panikkartet situasjon? Og hvordan 
skulle en få en miniatyr av landets politiske ledelse til å fungere 
raskt og effektivt i eksil? Hva med familiene til for eksempel 
forsvarsministeren og statsministeren? Hvem tok vare på dem 
og fikk dem ut av landet? Nære familier kunne bli delikate 
utpresningsobjekter for KGB, og til konstant bekymring for de 
nøkkelpersonene som fortrinnsvis skulle bruke hodet til andre 
ting enn å bekymre seg over familiens skjebne. «Det ordner seg 

- det vil bli sørget for» var et for vagt, svakt og tilfeldig grunn- 
lag for Kirkestuen og flere andre i Stay behind-staben. De tenkte 
på forberedelser og planer på en ganske annen måte. Situa- 
sjonsbestemte improvisasjoner når fienden sto på dørstokken, 
hadde de liten tro på. 

Kirkestuen ville ikke ha vært fagforeningsmann om han ikke 
hadde fått med i notatet at personellet i E-I 4 hadde sakket 
akterut i spørsmål om arbeidsforhold, status og lønn. Personel- 
let i en av landets mest hemmelige tjenester kunne jo ikke akku- 
rat bruke pauker og basuner for å stå på kravene. Men selv om 
en jobb i E-14 utviklet seg til å bli en nærmest altoppslukende 
livsstil, var det også her snakk om en arbeidsplass med alt det 
innebærer. 

Da notatet ble lagt på bordet til Stay behind-sjefen, beseglet 
Finn Kirkestuen sin egen skjebne. Det tok et halvt døgn før 
Ollestad reagerte. Da innkalte han Kirkestuen og sa i klartekst 
at notatet var det verste han noen gang hadde sett og opplevd. 
Han hadde ikke hatt blund på øynene hele natta. Han ga det 
råd at notatet ble trukket tilbake og saken glemt. Kulturkolli- 
sjonen slo ut i full blomst mellom Ollestad, Linge-mannen som 
hadde vært organisasjonens enehersker siden 1957, og den un- 
ge robuste, aktive, sta Kirkestuen. For Ollestad betydde det be- 
gynnelsen på slutten. For Kirkestuen slutten. 

Ollestad hadde selv initiert notatet ved å gi Kirkestuen i opp- 
drag å lage en samlet framstilling av diskusjonen og de syns- 

punktene som rørte seg i Stay behind-staben. Dette oppdraget 
ble en bumerang. Kirkestuen tok oppdraget bokstavelig og 
brukte klartekst. Tydeligst kommer det fram i beskrivelsen av 
de organisasjonsmessige og administrative temaene. Og han fo- 
kuserer på den ubegripelige utleveringen av den nasjonale sik- 
kerhetskoden til CIA og MI6. Da Ollestad hadde lest notatet, 
var det kanskje ikke så rart at han ble søvnløs. Han leste det 
som en knallhard kritikk av seg selv, sin ledelse og sine disposi- 
sjoner. Hvilket det også var. 

Kirkestuen bøyde ikke unna. Notatet var en velformulert, 
men usminket beskrivelse av det som rørte seg i Stay behind- 
staben. I sak hadde innholdet full støtte, og det var adressert til 
forsvarsministeren. Ollestad var kun det første leddet på tjenes- 
teveien dit. Han ble selv nødt til å gå de få skrittene ned i Pla- 
tous gate til det neste leddet i notatets vei oppover i systemet, til 
e-sjef, kommandør Jan E. Ingebrigtsen. 

Kirkestuen var ikke akkurat heldig på det punktet. Ingebrigt- 
sen vil neppe gå inn i historien som en av de store e-sjefene. Han 
var kjent som en offiser uten særlig smidighet og egenskaper for 
å takle slike delikate situasjoner som kom som en iskald vind 
inn av døra hans i februar 1981. Hadde for eksempel Ingebrigt- 
sens forgjenger, generalen og forsvarssjefen Fredrik Bull-Han- 
sen, sittet i sjefsstolen, ville nok historien blitt en annen. 

Kirkestuen måtte møte opp hos e-sjef Ingebrigtsen, som for 
anledningen stilte i fulle pontifikalier. Vanligvis gikk han i sivil. 
Kirkestuen ble plassert i en av kontorets laveste stoler foran det 
store skrivebordet som e-sjefen tronet opphøyet bak. Regien for 
konfrontasjonen var innstudert. Kirkestuen måtte sitte i sin lave 
«posisjon» og vente i tjue minutter til e-sjefen fikk gjort seg 
«ferdig med en sak». Heller ikke den teknikken mørnet Kirke- 
stuen. Han hadde selv instruert i denne herskerteknikken - til 
bruk i avhør. 

E-sjef Ingebrigtsen ville at notatet skulle trekkes tilbake - det 
var noe av det dummeste og mest infame han noen gang hadde 
sett. Ifølge Kirkestuen lokket han med muligheter for en stilling 
med oberstløytnants grad - og truet med at Kirkestuens karri- 

ere ville bli ødelagt og fordervet. 

Men e-sjefen hogde i stein. Kirkestuen holdt på sitt. Notatets 
innhold var reelt og det talte på vegne av en samlet Stay behind- 
stab. Han ville ikke trekke det tilbake. 

Neste stopp for notatet var forsvarssjefen. Derfra hørte ikke 
Kirkestuen noe, og det ligger et tåkeslør over behandlingen av 
notatet etter konfrontasjonen med e-sjefen. 

Saken ble behandlet i kontrollutvalget, antakelig som en per- 
sonalsak. E-sjef Ingebrigtsen laget et notat til forsvarsministe- 
ren. Innholdet er en blanding av forsvarsskrift, bortforklaring 
og angrep på Kirkestuens person. Ingebrigtsen påberopte seg 
kontrollutvalgets rolle som et forhold mellom styre og etat, 
hvor «styret» blir jevnlig og grundig informert ... 11 

Formannen i utvalget har ansvaret for å gi informasjonene vi- 
dere til forsvarsministeren. Ifølge Ingebrigtsen var derfor den 
politiske siden av saken tatt godt vare på. E-sjefen meddelte at 
han hadde forklart Kirkestuen at han hadde misforstått, at hans 
troverdighet kunne trekkes i tvil, og at han ville skade tjenesten. 
E-sjefen var også opptatt av om det nå var slik i E-14 som Kir- 
kestuen beskriver. Hvordan kunne han jobbe der år etter år 
uten å si noe? 

Notatets kjernepunkt - at sikkerhetskoden ble utlevert til 
MI6 - er det vanskelig å få rede på. Noen hevder at koden er 
under sikker norsk kontroll i Wales. Derfor er ikke dette noen 
«sak». Andre hevder at når en slik sikkerhetskode er brakt ut av 
landet, eksisterer det ikke lenger noe som heter «sikker» norsk 
kontroll. 

For Kirkestuen senket det seg en slags underlig stillhet over sa- 
ken - både bokstavelig og billedlig. Men for krigeren Kirke- 
stuen var «fred ei det beste». Han hadde laget et notat som var 
adressert til forsvarsministeren og dit skulle saken. Om han så 
skulle bære den dit selv. 

Han fikk hjelp av NTL. 12 Det er tradisjon at når et LO-for- 
bund ber en arbeiderpartistatsråd om noe, lytter og handler 
statsråden. NTL ba forsvarsminister Thorvald Stoltenberg om 

å ta en samtale med Finn Kirkestuen fra E-14 om notatet han 
hadde forfattet på vegne av sine kollegaer og initiert av sin sjef. 
Stoltenberg sa ja til det. Det ble to samtaler mellom ham og Kir- 
kestuen - på tomannshånd. 

Forsvarsminister Stoltenberg tok vel imot. Han lyttet forstå- 
elsesfullt og vennlig. Men Kirkestuen følte at det var som å 
snakke utover et vakkert skogstjern i fin sommerskrud. Og å få 
svar tilbake som en mild bris som forsvinner ut i intet - uten at 
et løvblad rører seg. Da Kirkestuen gikk bortover korridoren i 
statsrådfløyen på Huseby, hadde han en underlig følelse av 
tomhet, og en bestemt følelse av at han hadde snakket om en 
sak som ville bli borte med vinden. Notatet var en død sak. To 
ganger fikk han den følelsen og den andre gangen bestemte han 
seg: «Jeg slutter i forsvaret ...» 

I ettertid har Kirkestuen filosofert mye over hvorfor det gikk 
som det gjorde, og hvem som befant seg bak forsvarsministeren 
og e-sjefen. Hans teori er at Stoltenberg fikk det råd å la saken 
smuldre opp. Opprøret i Stay behind-staben kunne enkelt og ef- 
fektivt begraves. 

Og slik gikk det. Staben fikk «ny» informasjon om saken. De 
fikk seg forklart at de var interessert i lønninger og arbeidsmes- 
sige forhold, og ikke de problemene som Kirkestuen hadde for- 
ledet dem til å underskrive på. Presset var i gang. Budskapet for- 
sto de. Alle underskriverne trakk sine underskrifter. n 

Stoltenberg hadde nok også fått et vink om at Kirkestuen 
ikke var noe problem. Ham kunne de putte bort i en avkrok. 
Dessuten hadde han taushetsplikt og var en militær tjeneste- 
mann som var usedvanlig lojal mot regler og forsvaret. Når han 
gjorde «opprøi», skjedde det innomhus. 

Det hører med til historien at da notatet ble delvis offentlig- 
gjort, ble han innkalt til Oslo og bedt om å underskrive på at 
han ikke var kilden bak lekkasjen. 14 En slik insinuasjon tok han 
som en personlig fornærmelse. 

Notatet hadde bekreftet én ting. Sjefen, Ollestad, var kom- 
met til veis ende. Men for at hans skjebne ikke skulle bli koblet 
sammen med sakene i notatet, var det best at det gikk noen tid. 

Han ble reddet av gongongen. Pensjonsalderen var rett rundt 
hjørnet. 

I april året etter gikk han av. 

Kirkestuen mener i dag at rådgiveren var Trond Johansen, 
sjefen for e-tjenestens Seksjon D, hvor E-I 4 var organisasjons- 
messig plassert. Johansen er en velkjent rådgiver for Arbeider- 
partiets forsvars- og utenriksministre. Thorvald Stoltenberg 
hadde lyttet til hans råd både før notat-saken - og senere. Et 
ekstra moment var at Trond Johansen og Sven Ollestad ikke var 
verdens beste venner. Det sies at de både fysisk og psykisk har 
vært i strupen på hverandre, og gjort opp mellomværender på 
tørre nevene. At Trond Johansen har spilt den rollen som Kir- 
kestuen tillegger ham, har det ikke vært mulig å få verifisert. 

Noe i taktikken som ble brukt for å takle saken, glapp. Den 
eller de som ga råd, hadde ikke regnet med at Kirkestuen ville si 
opp og slutte i forsvaret. Så lenge han var i forsvaret, hadde de 
den hele og fulle kontrollen på ham. Gikk han ut, måtte de bare 
håpe på hans grunnfestede lojalitet. Derfor brukte stabssjefen i 
Forsvarets overkommando, general Svenn Hauge, en hel etter- 
middag for å få Kirkestuen til ikke å slutte i forsvaret. Men han 
holdt på sitt - trass i at han følte at noe i ham ble rykket opp 
med hjerterota. Dette «noe» var det som hadde festet seg hos 
ham som niåring våren 1945 da han så det norske fallskjerm- 
kompaniet komme dalende ned på Grønlands Torg. 

I dag må Finn S. Kirkestuen forholde seg til at notatet fra 
1981 er blitt kjent - uten at han har medvirket til det - og til at 
historiens granskende lys er rettet mot det. I ettertid har han 
nok god grunn til å mene at notat-saken ødela mye av livet for 
ham. 

Selvfølgelig har en slik sak også en annen side. Men de som 
kunne vise oss den, har avslått en invitasjon til å gi sin versjon. 
En skriftlig henvendelse til Thorvald Stoltenberg med spørsmål 
som kan kaste et annet lys over saken og behandlingen av den, 
ble av Stoltenberg besvart på en underlig måte. 15 Han meldte 
ganske enkelt at henvendelsen var oversendt forsvarsminister 

Jørgen Kosmo. 16 Kosmo skrev så og meldte at han hadde fått 
brevet oversendt fra Stoltenberg. Og svarte: «Jeg kan ikke kom- 
mentere de forhold du omtaler fra 1981, simpelthen fordi jeg 
ikke har kjennskap til saken.»! 17 Ingen kan forlange at forsvars- 
minister Kosmo, som i 1981 var fagforeningssekretær i Vest- 
fold, skal ha noen personlig kjennskap til en hemmeligstemplet 
sak i e-tjenesten på det samme tidspunktet. Men som forsvars- 
minister i 1 995 kan han be om å få hva som helst av informasjo- 
ner han måtte ønske - fra fortid og nåtid. 

Sven Ollestad ble også invitert til å gi sin framstilling av sa- 
ken. IS Han har valgt å avslå å svare, og har vist til taushetsplik- 
ten. 19 E-sjef Jan E. Ingebrigtsen har heller ikke ønsket å stå fram 
offentlig og fortelle om saken. 

Kilder sier at saken framstilles som en personalsak som ble 
behandlet som nettopp det. Slik takles den internt i forsvarets 
ledelse og av de som var i nærheten av saken i 1 98 1 - og som nå 
møter den med kollektiv taushet. 20 Det sies at disse ansvarlige 
personene mener at saken ble behandlet på en skikkelig og kor- 
rekt måte. Det kan godt tenkes. Om notatet var en personalsak, 
er egentlig av mindre interesse - om ikke for den personen det 
gjaldt, Finn S. Kirkestuen. I sin ytterste konsekvens kan det hev- 
des at personen Kirkestuen ikke er interessant i det hele tatt. I 
denne sammenhengen er det innholdet i notatet som er av inter- 
esse. Innholdet kan ikke begraves som en personalsak og gjøres 
ufarlig ved subjektive karakteristikker av personen. Notatet fra 
1981 inneholder en politisk sak. Det er derfor det er tatt opp 
her og behandlet som det. 

Uansett om de ulike aktørene strides om hva saken gjaldt, tok 
notatet opp helt vitale spørsmål for det norske Stay behind- 
systemet. Mange dilemmaer og konflikter finnes innebygd i et 
slikt system. Særlig er konflikten mellom hemmeligholdelse og 
demokratisk innsyn og kontroll et sentralt spørsmål. 1 dette 
spenningsfeltet kan faren for maktmisbruk vokse fram. 

Nesten ti år senere kom det for en dag ar det italienske Stay 
behind-systemet hadde gitt rom nettopp for maktmisbruk i stor 

skala. Den italienske tragedien Gladio er neppe et negativt 
lærestykke bare for Italia. 

Notatet av 1981 satte et stort spørsmålstegn ved hele det orga- 
nisatoriske opplegget for det norske Stay behind-systemet. En 
del av svakhetene ble ettertrykkelig avslørt gjennom den såkalte 
Meyersaken i 1 978, uten at det skjedde annet enn rent kosme- 
tiske endringer. Om ikke før, så hadde KGB fra da av et sikkert 
spor å arbeide etter. 

Den sikkerhets- og forsvarspolitiske situasjonen og den mili- 
tærteknologiske utviklingen hadde endret seg dramatisk uten at 
tilsvarende endringer hadde blitt gjort i det norske Stay behind- 
systemet. Det er grunn til å tro at en hadde et konsept som ikke 
ville makte den viktige oppgaven det var tiltenkt. I USA og and- 
re NATO-land betraktet mange tidligere etterretningsoffiserer 
Stay behind-konseptet fra 50-årene som avleggs. 

Den interne kulturen hadde utviklet seg i en retning hvor det ble 
mer akseptert å ignorere norske regler og lover. Ledelsen var 
paternalistisk og egenrådig. Den interne kontrollen var det også 
all grunn til å sette spørsmålstegn ved. 

Forholdet til de politiske organene, særlig regjeringen, ble full- 
stendig neglisjert. Politisk innsyn og kontroll eksisterte ikke. 
Det politiske direktivet som en påberopte seg, var fra 1948. 
Siden den gang hadde det ikke blitt oppdatert. 

Det mest dramatiske poenget i notatet er budskapet til forsvars- 
minister Thorvald Stoltenberg om at den nasjonale styringen og 
selvråderetten over det viktige Stay behind-systemet i Norge var 
utlevert til MI6 og CIA. Riktignok hadde disse tjenestene vært 
«aksjonærer» i det norske Stay behind-nettet siden begynnelsen 
av 50-årene. Men nå fikk de en helt annen mulighet for kontroll 

og bruk. Alvoret i dette kan best illustreres av hva daværende 
forsvarsminister Rolf Hansen sa i Stortinget 13. desember 1978 
i samband med Meyersaken. 

I denne saken hadde Hansen tidligere sagt at Stay behind- 
organisasjonen ikke hadde noen forbindelser til CIA! Sann- 
heten var da - og enda mer da Stoltenberg lukket øynene for 
Kirkestuens notat - at vel hadde Norge den daglige ledelsen av 
«butikken». Men eierskapet og styringsretten lå like mye, om 
ikke mer, i hendene på M/6 og CIA. I alle fall mer hos dem enn 
hos den norske regjeringen. 

Da den nasjonale sikkerhetskoden ble utlevert, skapte dette 
også en risiko for at den kunne falle i KGBs hender. 

Det som ble avdekket gjennom notatet av 1 981, var en politisk 
skandale. Dette forsto Stoltenberg og hans rådgivere. Notatet 
og mannen bak det måtte nøytraliseres. Det lyktes. 

I komplott mot IRA 



Året er 1991. Det er en helt alminnelig augustdag på Fornebu. 
En høyreist atletisk mann midt i trettiårene går mot hovedhal 
len. Da han kommer inn, møter han umiddelbart en annen høy- 
reist slank mann med lyst hår og gullbriller. Han er oberstløyt- 
nant i den norske e-tjenesten. De to kjenner hverandre åpenbart 
godt. Begge beveger seg raskt, men diskré, i retning av Café 
Caravelle. 

Vel inne i kafeen reiser en eldre gråhåret og kortvokst herre 
seg fra et av hjørnebordene. Han smiler og håndhilser på dem 
begge, først på oberstløytnanten, deretter på atleten. 

Etter en kort replikkveksling tar oberstløytnanten farvel og 
forlater kafeen med raske skritt. Han har fullført sitt oppdrag - 
så langt. Av den eldre herren har han tidligere på sommeren 
blitt bedt om å finne en nordmann som kan påta seg et vanske- 
lig og politisk sensitivt oppdrag. Mannen har han funnet. Nå 
har han koblet oppdragsgiveren og den potensielle feltagenten. 
Så er det opp til disse to å se om kjemi og kompetanse holder. 

Møtet mellom den eldre herren og atleten varer knapt en halv 
time. De stikker hodene sammen. Samtalen føres ganske lav- 
mælt. For en erfaren feltagent er det ikke særlig krevende å stille 
en noenlunde riktig diagnose, her diskuteres ømtålige saker. 

Og ganske riktig. Den eldre herren er ingen hvem som helst. 
Det er den erfarne John Venning, førstesekretær ved den britis- 
ke ambassaden i Oslo, som for øvrig hadde det norske Stay 

behi nd-systemets hovedkvarter som nærmeste nabo i mange år 
før ledelsen i 1974 fant det sikrest å flytte til Platous gate på 
Oslos indre østkant. 

Men Venning er ikke bare diplomat. Hans viktigste rolle er å 
representere M15, det britiske overvåkingspolitiet. Nå er han 
ute i et av sine mange hysj-ærender, kanskje et av de viktigere. 
Etter en rekke mer personlige spørsmål vil han vite om atleten 
kan klare å organisere et våpentyveri fra et av forsvarets våpen- 
lagre i Norge. 

Atleten svarer ganske raskt at jo, det kan han nok. Men det 
vil kreve en del penger. Et våpenbrekk krever jo medhjelpere, 
må vite. 

Atleten kjenner operasjonen som skal settes ut i livet fra før, i 
alle fall grovskissen. Den har han allerede fått av oberstløytnan- 
ten. Han har fått den servert av Venning. 

Britene ønsker kort sagt å kompromittere den hemmelige irs- 
ke hæren, Irish Revolutionary Army - IRA. 

Britene mener at våpen som er blitt stjålet fra det norske for- 
svarets våpenlagre har havnet i hendene på IRA. Minst fire 
sivile personer skal ha blitt drept med slike våpen. Nå vil den 
britiske hysj-organisasjonen lokke IRA i en felle. Venning vil at 
nordmannen skal organisere et våpentyveri fra et av forsvarets 
lagre et sted i Østlandsområdet. (Ifølge godt informerte og sent- 
rale kilder i forsvaret kan våpenlageret som skulle ranes, være 
lokalisert i Østfold.) Så skal IRA tilbys våpenkjøp på det svarte 
markedet. Atleten skal stå for denne delen av operasjonen. Når 
salget til irene er utført, skal britiske spesialstyrker slå til. 

Slik ønsker britene å slå to fluer i ett smekk. De skal avsløre 
hvordan IRA skaffer seg våpen i Norge. Og de skal påføre IRA 
betydelig skade. 

I Norge er Vennings samtalepartner ingen ukjent størrelse. 
Den 35 år gamle Espen Lie har en variert merittliste å vise til. 
Riktignok er trolig hans ry som eksleiesoldat sterkt oppskrytt. 
Hans bakgrunn i de militære rullene skyldes nok stort sett at han 
har vært i det norske forsvaret. Som løytnant gjorde han også 
tjeneste i de norske FN-styrkene i Sør-Libanon allerede i 1978. 

Men mest kjent, eller kanskje beryktet, er han blitt som hardt- 
slående pengeinnkrever. Lie spiller i torpedoenes elitedivisjon. 

Likevel har han hatt få oppgjør i rettssalen. Han har bare et 
par dommer på rullebladet sitt. Og de dreier seg om ganske be- 
skjedne lovbrudd. Dette er noe Venning er blitt gjort kjent med. 
I løpet av samtalen med Lie lar han det skinne klart igjennom at 
han synes dette taler til Lies fordel - som potensiell operatør i et 
oppdrag som skal kompromittere IRA. 

Alt tyder på at det korte møtet i Café Caravelle har vært vel- 
lykket. Venning informerer sin nye norske samarbeidspartner 
om at han nå skal ta kontakt med sine folk i London, så skal 
han ta ny kontakt med Lie. Møtet skjer allerede 28. august. 
Også denne gang møtes de to i Café Caravelle på Fornebu. Lie 
får penger til en reise til London. Der skal han treffe de hysj-per- 
sonene som skal legge opp den videre operasjonsplanen sam- 
men med Lie. 

10. oktober drar Espen Lie til London. Dagen etter treffer 
han en mann og en kvinne på avtalt sted. Planen, og mye annet, 
diskuteres. Alle er klare til å gå et skritt videre. Lie drar hjem 
igjen. Etter noen dager ringer kvinnen, og opplyser at kollegaen 
hennes vil ringe Lie i løpet av en uke. Så skjer, og mannen spør 
om Lie er klar for oppdraget. Dette bekrefter Lie. Men dagen 
etter ringer den samme mannen og opplyser at operasjonen må 
utsettes noe. Grunnen er at det nærmer seg juletider, og IRA er 
vanligvis svært aktive i London på den tiden. 

Etter dette skjer ingenting. Den følsomme operasjonen ren- 
ner av ukjente grunner ut i det store intet. 

* 

Denne affæren ble avslørt i november 1992.' Pussig nok fikk 
den sparsom oppmerksomhet i media. Men bak kulissene i 
både Forsvarsdepartementet, Forsvarets overkommando og i 
e-tjenesten summet det både tidlig og sent. For det er ikke hver 
dag at en så delikat og politisk betent hysj-operasjon blir 
avslørt i norske media. 

Hovedspørsmålet dreide seg ikke om hva folk flest måtte 
mene om IRAs systematiske terrorbombing, ikke bare mot mili- 
tære britiske mål, men også med uskyldige sivile som ofre. Det 
dreide seg om hvorvidt det er i samsvar med den norske e-tje- 
nestens mandat å blande seg inn i den britisk-irske konflikten. 
Svaret er enkelt. Den militære e-tjenesten har ingenting med 
slike saker å gjøre. 

Om noen norsk tjeneste overhodet skulle blandes inn, måtte 
det i så fall være den sivile Overvåkingstjenesten. Men også le- 
derne i denne tjenesten ville nok nølt både vel og lenge før de sa 
ja til en slik internasjonal operasjon. Om ikke annet, så av frykt 
for at det skulle bli avslørt at de hadde gått med på at en leid 
norsk agent skulle få utføre et våpentyveri i et av forsvarets 
våpenlagre. 

Representanter for Forsvarsdepartementet rykket hardt ut 
og lovet at den offiseren som var blandet inn, ville få seg en 
alvorlig smekk. Både mellom og på linjene ble det gjort klart 
at dette måtte dreie seg om et solospill, ikke et renkespill der 
e-tjenestens sjefer hadde godkjent oberstløytnantens kobler- 
oppgave. 

Men ikke før hadde Forsvarsdepartementet kommentert 
saken, så ble det avdekket at det ikke var hvilken som helst 
oberstløytnant som hadde koblet MI5-representant John Ven- 
ning og Espen Lie. Offiseren var sjef for den norske hemmelige 
hæren. Sjef for Avdelingen for okkupasjonsberedskap. Sjef for 
det norske Stay behind. Kort sagt en offiser i en av det norske 
forsvarets mest betrodde posisjoner. 2 

Trass i at saken var en uvanlig het putet bak forsvarskulis- 
sene, vakte avsløringen fortsatt liten oppmerksomhet i media. 
Kanskje dempet det skandalen at Stay behind-sjefen ikke ble 
presentert med «navn og nummer». 

Hans navn er Finn Horvei. 

Saken fikk negative konsekvenser for oberstløytnant Horvei. 
Like før jul 1992 ble han frabeordret som sjef for Avdelingen 
for okkupasjonsberedskap.' Han fikk sitte i bare fem år som av- 
delingssjef. I 1988 tok han over etter oberstløytnant Roar Hau- 

gen, som rykket opp til nestkommanderende for e-sjefen. 

Om den tidligere eleven ved Hærens Jegerskole, Finn Horvei, 
er det delte meninger - i alle fall blant gamle kollegaer. Uansett 
blomster eller tornekvister som blir delt ut - i dag er oberstløyt- 
nant Finn Horvei tilbake der han traff Espen Lie i 1978, i de 
norske FN-styrkene i Sør-Libanon. 4 

Også den gang var Horvei overordnet Espen Lie i militær 
rang. Siden har de holdt sporadisk kontakt. 

Det var med andre ord ingen tilfeldig trekant som tok form i 
den planlagte operasjonen mot IRA. Horvei og Lie kjente hver- 
andre fra FN-tjeneste. Og Horvei kjente MI5s John Venning 
ganske enkelt fordi den norske Stay behind-sjefen hadde et nært 
forhold til den britiske ambassaden. Eller mer korrekt, til de 
britiske hysj -tjenestene. Først og fremst til MI6, den militære 
e-tjenesten, men også til MI5, den innenlandske overvåkings- 
og sikkerhetstjenesten. 

Horvei behøvde bare ta noen enkle og kjente håndgrep for å 
koble partene. 

Men gjorde Horvei dette på eget initiativ? Spilte han solo? 
Visste ikke sjefene hans i e-tjenesten og Overkommandoen noe 
som helst? 

Også her er meningene og påstandene delte. Kilder som til 
vanlig er godt informert i Overkommandoen på Huseby, mener 
at Horvei i alle fall orienterte sine sjefer like etter at koblingen 
hadde skjedd, men før operasjonen ble avblåst. 5 

Espen Lie hevder at Finn Horvei hadde fortalt ham at e-tje- 
nesten hadde lett etter en passende person i egne rekker for ope- 
rasjonen, men ikke funnet noen. Da Horvei så fikk spørsmål 
om å finne en passende kandidat, hadde han klarert med sine 
sjefer at han kunne ta kontakt med Lie. Det hevder i alle fall 
Espen Lie. 6 

Mye tyder på at e-tjenesten var involvert i affæren, og at Hor- 
veis sjefer på et eller annet tidspunkt ble informert. Likevel har 
spørsmålet ennå ikke fått et helt klart svar. 

Men kanskje gir en tidligere kollega av Finn Horvei det beste 
svaret som kan gis - så lenge sjefene holder kjeft. 

- Når en høyere offiser i en så betrodd og viktig posisjon be- 
gir seg ut i den slags affærer, kan det ikke kalles solospill. Da er 
det en del av ledelsen som handler. Det er sikkert bekvemt for 
de høyere sjefene å la den ene offiseren ta støyten når det begyn- 
ner å røyne på og de trenger en syndebukk. Men det løser ikke 
problemet med tvilsomme grenseoverskridelser innad i tjenes- 
ten. 7 

Ikke bare har norske Stay behind-offiserer spilt farefulle og 
politisk betente roller som IRA-markører i øvelser på engelsk 
jord. 8 Den norske Stay behind-sjefen har også deltatt i et ren- 
kespill med MI5 og MI6 mot IRA. Et komplott som ville ha 
startet med innbrudd i et av forsvarets våpenlagre i Norge. Hva 
hele operasjonen kunne ha endt med, finnes det intet svar på. 

Sikkert er det i alle fall at denne anti-IRA-affæren viser at det 
norske Stay behind-systemet ikke bare kan brukes, men også 
misbrukes, i fredstid. 

Den som leter etter misbruk, må imidlertid ikke lete bare 
etter de store titteloppslagene. 

Misbruket skrives for det meste med små bokstaver. Misbru- 
ket og det tvilsomme finnes ofte i gråsonene mellom rett og galt, 
mellom norm og normbrudd. Det oppstår også gjennom ufor- 
melle kontakter i de andre tjenestene, i Heimevernet, i de pri- 
vate gruppene. 



Høsten 1991 møttes John Venning, representant for den britis- 
ke sikkerhetstjenesten M1S og den norske eksleiesoldaten 
Espen Lie på Fornebu. Formålet var å verve Lie til en britisk- 
styrt operasjon som skulle kompromittere irske IRA. Planen 
var å stjele våpen fra et av forsvarets våpenlagre i Østlandsom- 
rådet, selge våpnene til IRA og slå til. 

Det var ingen ringere enn sjefen for den hemmelige norske 
hæren som hadde satt Lie i kontakt med MI5. Sjefen for det 
norske Stay behind-systemet, oberstløytnant Finn Horvei, kob- 

let de to sammen. Dermed trakk den norske Stay behind-sjefen 
tjenesten inn i en internasjonal konflikt, en britisk-irsk konflikt. 

Siden måtte han forlate den viktige posisjonen som sjef for Stay 
behind. Den offisielle versjonen var at han hadde spilt solo. 
Men mye tyder på at han hadde informert sine overordnede. 

Operasjonsplanen ble av hittil ukjente grunner ikke satt ut i li- 
vet. Like fullt viser den at Stay behind-systemet, som skal ligge i 
ro i fredstid, kan misbrukes. Ikke bare innenlands, men også i 
en internasjonal konflikt. 

De private gruppene 



9. juni 1945. Nok en stor dag i norsk historie. Om den ikke kan 
måles med frigjøringsdagen 8. mai, så er den likevel blant de 
store. I alle fall for «gutta på skauen» - og en del jenter - som 
endelig skal få paradere i frihet. Den dagen marsjerer nærmere 
15 000 Milorg-jegere i sine sivilist-«uniformer» opp foran Slot- 
tet for å hilse kongefamilien, og motta hilsen. De har kommet 
hit fra hele landet. 

Blant de mange lag,, tropper, kompanier og bataljoner som 
slutter seg til paraden, er gutta fra den gamle «bataljon Øst». 
Fra høsten 1942: Område 13 130 i Milorg, i Stor-Oslo distrikt, 
avsnitt 13 100. Blant disse finnes også det som blir omtalt som 
Bekkelagstroppen (13 133). Den passerer Slottet med spesielt 
stolte følelser. For det var denne troppen som ble beordret av 
Milorg-ledelsen å besette Slottet 8. mai, og kaste alle rester av 
okkupantmakt og medløpere på porten. Siden denne store da- 
gen har de holdt slottsvakt døgnet rundt. 

Troppen har vært en av de mest aktive i Oslo-området. Godt 
organisert og godt bevæpnet - blant de aller beste. Den har ikke 
besatt bare Slottet, men også Kongsgården og Kongsseteren. 
«Og halve byen,» hevdet sjefen mange år senere. Nå marsjerer 
han i spissen for troppen. 

«Iver Holt», alias Theodor Dahl («Teddy») er en ung, mager, 
middels høy mann fra Nordstrand, i det sivile avdelingsdirektør 
i Christiania Glasmagasin. I motstandskampen sjef for Milorgs 

avsnitt 13 100 i Stor-Oslo. Et av de mest aktive avsnittene som 
dekker Oslo øst for Akerselva, Østre Aker og Nordstrand Sogn. 
Hans virkelige navn er Terje R. Diesen. 

Diesens hær telte mot slutten av krigens dager over 800 
mann. Fra 8. mai til paradedagen en måned senere har det 
knapt vært tid til frigjøringsfest, enn si å hvile på laurbærene. 
Slottsvakt og tusen andre gjøremål rundt om har krevd all opp- 
merksomhet. Nettopp derfor er kanskje 9. juni en ekstra stor 
dag. Første dag i full frihet, sammen med karene fra avsnitt 2, 
Oslo vest for Akerselva og Vestre Aker og avsnitt 3, Bærum og 
Asker - og alle Milorg-karene fra hele landet. Med den unge 
Milorg-sjefen Jens Chr. Hauge i front. 

Noen få uker senere, 1. august 1945, er Diesens Milorg-hær i 
område 13 130 avviklet. 

* 

Mer enn førti år senere skrev Terje R. Diesen, som da hadde 
vært toppsjef i Norsk Scania A/S både vel og lenge: 

«Lovlige sivile og militære myndigheter hadde overtatt. Vår 
jobb var gjort.» 1 
Var den ? 

Eller kom Terje Diesen - og mange Milorg- og XU-ledere - 
snart tilbake på stridens arena? Nå som lederskikkelser i pri- 
vate eller uoffisielle beredskaps- og etterretningsgrupper? Like 
fordekte, om ikke mer, som de var i krigens dager, da de måtte 
kjempe mot de tyske okkupantene? 1 grupper som enten var 
stemplet «godkjent» av Jens Chr. Hauge, eller i grupper som 
aldri fikk den slags autorisasjon, men som likevel fikk drive med 
sitt? Grupper som levde side ved side med de offisielle hysj-tje- 
nestene? Ikke minst som både støttespiller og samarbeidspart- 
ner til Stay behind-systemet? Grupper som hadde sine folk i 
Stay behind-cellene? Grupper som har vært viktige aktører i 
Stay behinds nærmiljø fra krigens dager og til i dag? Som har 
fulgt leveregelen om at den ene tjenesten er den andre verdt så 

lenge det tjener den store saken: kamp mot kommunistene og 
andre «femtekolonnister»? Nå i fredstid, men likevel i krig. 

Femti år senere roper spørsmålene på svar. For dersom slike 
grupper har eksistert i en hemmelig struktur eller nettverk i det 
meste av norsk etterkrigstid, må de ha vært med på å forme 
alles hverdag. De har i tilfelle eksistert uten politiske fullmak- 
ter, eller med fullmakter som har definert rikets sikkerhet så 
vidt at det også har gitt rom for illegitime aktiviteter. Bak vår 
rygg. I så fall har gruppene vært et slags sammensatt nettverk av 
Stay behind bak Stay behind-systemet. 

Til dags dato har det knappe, halvoffisielle svaret vært at de 
private og uoffisielle gruppene florerte en kort tid i de første 
etterkrigsårene. Så ble de enten forbudt eller overtatt og «sosial- 
isert» av myndighetene. Ikke minst har den tidligere hysj-major 
og Morgenblad-redaktør, nå avdøde Chr. Christensen, fram- 
stilt temaet på denne måten. 2 

Et stykke på vei er dette riktig. Men det er ikke hele sannhe- 
ten. Dette må kalles en flik av den virkelige historien. Trass i at 
CC skrev med et stadig åpnere sinn jo eldre han ble, må kapitlet 
om de private og uoffisielle gruppene og deres forhold til tjenes- 
tene - især Stay behind - skrives på nytt. 

For alle gruppene forsvant ikke. 

Vel var Milorgs kamp mot tysk okkupasjon ved veis ende. 
Men den nye tid innvarslet ikke bare fred. 

Snart kastet striden mellom øst og vest lange skygger inn over 
Norge. En bred tverrpolitisk allianse tok form og rettet angrep 
mot kommunistene. Snart dukket nye, mer eller mindre private 
aktivistgrupper opp. De kunne ikke slå seg til ro med regjerin- 
gens politikk - uansett hvor vestvendt den var. 

Etterretning mot, overvåking av og kamp mot kommunistene 
og andre femtekolonnister sto på gruppenes program. Etter et 
par år sto hele 250 navn på «hvite grupper» i mappa hos det 
reorganiserte, statlige overvåkingspolitiet. 3 Antikominform. 
Antikommunistisk etterretnings-, kupp- og sabotasjeorganisa- 
sjon. Organisasjon til kommunismens bekjempelse. Mange av 
de «hvite» gruppene bar navn som ikke etterlot tvil om hva de 

fryktet. Og flere uoffisielle grupper i det nye Heimevernet med 
røtter i Milorg vokste fram og var svært utålmodige. Mange le- 
dere tok befalingsmannens instruks om å «holde gruppene 
gående» bokstavelig. Også de ønsket å ta saken i egne hender. 4 

Underskogen av private og uoffisielle «hvite» grupper vokste. 
Norge ble medlem av NATO. Kampen mot kommunistene og 
«femtekolonnistene» ble offisiell regjeringspolitikk. 

I mars 1950 tok Hauge initiativet til det såkalte Femtekolon- 
nistutvalget. 5 Ut av dette kom også en oppskrift som etter hvert 
kom til å dominere mye av norsk samfunnsliv. Et totalforsvar 
måtte gjennomsyre hele samfunnet i kampen mot femtekolon- 
nistene og sovjetisk okkupasjon. I desember 1950 ble det hele 
komplettert med beredskapslovene, som ga regjeringen utstrak- 
te fullmakter i tilfelle krise og krig. 6 

Den indre kretsen i Arbeiderpartiet hadde etablert kontroll 
og styring. Jens Chr. Hauges totalforsvar tok form. 

Men dette betyr ikke at alle de private og uoffisielle gruppene 
forsvant. Både de sterke og de svake, de disiplinerte og de noe 
mer rufsete kunne brukes i denne kampen. 

Totalforsvaret kunne inkludere det aller meste, om ikke alt. 

Derfor dukker Terje R. Diesen og en rekke av hans gamle 
kollegaer i Milorg fram på nytt. Små og store grupper fortset- 
ter, noen innenfor det nye Heimevernet, andre utenfor. De fleste 
med nære forbindelser til de offisielle hysj -tjenestene, da først 
og fremst til Stay behind og Overvåkingspolitiet. 

- Det er bare en liten del av historien at den store Lien/Pla- 
tou-gruppen ble overtatt og delvis «sosialisert» av Hauge og 
Evang og de mange andre gruppene oppløst. Det er grunn til å 
tro at minst ti-tolv private og uoffisielle grupper fortsatte å leve 
videre i Oslo. Det fantes også noen grupper i Bergen. Gruppene 
eksisterte ikke bare opp gjennom 50-årene, men også på 60-tal- 
let. Mange mistet nok mye av sin kraft ved inngangen til 70- 
årene. Men likevel fortsatte de fleste å eksisterte. Noen med en 
viss kraft. Enkelte hadde også et landsomfattende nett. Jeg reg- 
ner med at de eksisterer den dag i dag. 

Det er Kristen Ringvold som sier dette. Den tidligere direktø- 

ren i Norges Industriforbund og før det direktør i Veritas, vet 
hva han snakker om. Hans far var Fernando Ringvold, aktiv i 
Stay behind fra starten av. Hans onkel er Hans Ringvold, en av 
de mektigste menn i den hemmelige hæren fram til 1957. 7 

Som ung konservativ hadde han god kontakt med den mør- 
keblå næringslivsorganisasjonen Libertas. 8 I 1965 gikk han 
som vernepliktig soldat på russisk-kurs. Siden gjorde han unna 
det meste av førstegangstjenesten i e-tjenestens hovedkvarter i 
Platous gate i Oslo. 

I de stormende 70-årene kom han på dagsavisenes førsteside. 
Da kom det for en dag at han på oppdrag fra Den norske Cre- 
ditbank og til glede og nytte for Norges Arbeidsgiverforening 
og LO, hadde utført en spesiell jobb. Han hadde satt opp en 
lang liste over radikale og «suspekte» personer på den mang- 
slungne venstresiden - ikke minst i studentmiljøene. Slik kunne 
de to hovedorganisasjonene beskytte seg mot «uønskede» indi- 
vider - om disse prøvde å skaffe seg arbeid. 9 

Men først og fremst er den 51 år gamle Ringvold en skarp 
observatør. På ulike vis har han skaffet seg omfattende kunn- 
skaper om det «uoffisielle, hemmelige Norge». Særlig om de 
første par tiårene etter krigen. Frittalende er han også. 

- Det var først og fremst to personer godt ute på høyre side i 
politikken som pleide uformell kontakt med de uoffisielle be- 
redskaps- og etterretningsgruppene. Det var den mangeårige 
generalsekretæren i Libertas, Trygve de Lange. Og det var over- 
våkingssjef Asbjørn Bryhn. 

Ettersom 50-årene gikk og 60-årene kom, ble Libertas mer 
og mer et samlingspunkt for den høyre fløyen. Generalsekretær 
Trygve de Lange hadde stor autoritet og tillit hos de private 
etterretningsgruppene. Hans autoritet snarere økte etter som 
årene gikk, sier Ringvold. 

I Libertas-miljøet møttes topplederne i de store selskapene i 
bank og finans, industri og handel. Her møttes sentrale skikkel- 
ser i Oslo Forsvarsforening. Og her møttes enkelte andre, vikti- 
ge ledere i det norske samfunn. 

- Det vil kanskje forundre mange at overvåkingssjef Asbjørn 

Bryhn også hadde nær kontakt med gruppene - i alle fall flere 
av dem. Han var jo med på den virksomheten som først og 
fremst e-sjef Vilhelm Evang drev for å ta kontroll over gruppe- 
ne, ikke minst Lien/Platou-gruppen. CC har også framstilt 
Bryhn som en korrekt embetsmann, en mann som absolutt ikke 
ville tolerere private grupper. Men dette er nok en noe forenklet 
framstilling, sier Ringvold. 

- Bryhn var riktignok en konservativ embetsmannstype. 
Men også han, som Evang, så nok nytten av å ha slike grupper 
intakt - bare han selv hadde en viss kontroll med dem. Og nytte 
av dem. Ikke minst fordi han så på Evang med voksende mistil- 
lit, tidligere motdagist og nå arbeiderpartimann som jo e-sjefen 
var, sier Ringvold. 

- Supplert med Asbjørn Bryhns mange kontakter med offise- 
rer i det norske forsvaret og i USA ga det hele Bryhn en ikke 
ubetydelig makt, føyer Ringvold til. 

Men Bryhn klarte ikke å oppnå den tillit hos de private grup- 
pene som de Lange gjorde. 

- Det gikk nok bra lenge. Men etter hvert presterte Bryhn 
stadig flere kontroversielle utspill og ble mer og mer omstridt. I 
takt med denne utviklingen fant gruppelederne mindre grunn 
til å henvende seg til ham når de hadde behov for assistanse eller 
samarbeid, sier Ringvold. 10 

Ringvold peker også ut en tredje person som hadde mye kon- 
takt med de private, uoffisielle gruppene. 

- Chr. Christensen var nok i en periode mer sentral enn 
Trygve de Lange. Men CC bidro til å skape konflikter da han 
var organisasjonssjef i Libertas på slutten av 50-tallet og i be- 
gynnelsen av 60-årene. CC var ifølge de Lange altfor villig til å 
etablere kontakt mellom Libertas, de private gruppene og de 
hemmelige tjenestene. Denne CCs iver bidro til at det skar seg 
mellom ham og de Lange, forteller Ringvold. 

Selv om Libertas fortsatte å eksistere lenge etter at Trygve de 
Lange døde i 1964, ble Libertas kraftig svekket som et kraft- 
sentrum på høyre fløy. Libertas fikk dermed mindre å si for de 
private gruppene. Flere av gruppene som hadde kontakt med de 

Lange, ble også redusert i styrke. Men mange av dem hadde 
aldri vært avhengig av Libertas-støtte og -kontakt. Disse levde 
videre med en viss kraft. 

Kristen Ringvold gjør ellers oppmerksom på to ledetråder for 
den som vil nøste opp de private og uoffisielle gruppenes nett- 
verk: 

- Skal en spore opp noen av sjefene som både har hatt mye å 
bety for de private gruppene og samtidig hatt kort vei til Stay 
behind-systemet, kan en sette seg ned og studere håndbøkene til 
Gimle Rotary Klubb. I tillegg kan en spore opp sjefene i de ulike 
Heimevern-avsnittene, ikke minst i og rundt hovedstaden. Her 
glir private grupper, Stay behind og andre tjenester nærmest 
over i hverandre. 

Den første Gimle Rotary-håndboka for perioden 1950 til 
1960 bekrefter at Ringvold vet hva han snakker om. Her duk- 
ker generaldirektøren i Norsk Philips, Rolf Riise, opp som den 
første presidenten. Riise var en av de mektige menn i den 
såkalte Femmannsgruppen - Lien/Platou-gruppens ledelse. 
Som kjent fortsatte den et kontrollert samarbeid med e-tjenes- 
ten og Vilhelm Evang i arbeidet med å bygge opp Stay behind- 
systemet. 

Den åttende presidenten var Stay behind-veteranen Hans 
Ringvold. Han var en av de mektigste fra starten av og fram til 
1957, og mellommann mellom Femmannsgruppen og e-sjef 
Vilhelm Evang. 

Den niende presidenten var overvåkingssjef Asbjørn Bryhn. 11 

Den som leter tålmodig i de mørke krokene finner etter hvert en 
rekke grupper og organisasjoner. Dette er noen av dem: 

• Lisa Nielssens gruppe 

• Terje R. Diesens gruppe 

• Per Røeds «Base» 

• Andreas Hauges privatinspirerte «nærforsvar av Forne- 
bu» innenfor rammen av Luftforsvarets HV 

• Helge O. Spilhaugs gruppe 

Det eksisterer sannsynligvis fortsatt enda flere grupper. Men 
disse fem kan illustrere det mangfoldet som er et typisk trekk 
ved denne underskogen av privat beredskaps- og hysj-initiativ. 
Uten kjennskap til disse gruppene vil Stay behind-systemets 
spesielle nærmiljø og uformelle samarbeidspartnere ikke bli 
forstått. 

- Det var fire kategorier private eller uoffisielle grupper som 
vokste fram etter krigen. To av dem sprang ut fra gutta på 
skauen. Den ene fløyen samlet seg om «Aldri mer 9. april», 
skepsis og misnøye med Arbeiderparti-regjeringen. Den andre 
fløyen fylket seg også om «Aldri mer 9. april», men holdt sam- 
men på kryss og tvers av partigrenser. Den tredje kategorien var 
de kommunistiske undergrunnsgruppene som snart døde hen. 
Og den fjerde kategorien var nydannede Heimevern-grupper 
som ville fortsette kampen. 

Det er en erfaren reserveoffiser som utfyller Kristen Ring- 
volds framstilling på denne måten. Han minner om at reserve- 
offiserene er en viktig og undervurdert gruppe i Norge. Norske 
Reserveoffiserers Forbund (NROF) må regnes som en betydelig 
maktfaktor. 12 

- Husk, det er en viktig Samfunnsmessig egenskap ved reser- 
veoffiserene. De har én fot i det sivile samfunn, og en i det mili- 
tære. De er både sivilister og soldater. Det kan gi dobbelt inn- 
sikt. Dobbelt nettverk. 

Offiseren ønsker å være anonym. Ikke fordi han ikke kan stå 
for hva han sier. Men fortsatt setter ikke hans overordnede og 
en del kollegaer pris på den åpne holdningen han legger for da- 
gen. Den klandestine selvjustisen er sterk og virksom. Han er 
slett ikke noen opprører. Tvert om står han godt til høyre i det 
politiske landskapet. Men et samfunn uten rom for debatt og 
dialog over selv de dypeste politiske og ideologiske kløfter, er et 
fattig samfunn. Det kan til og med vise seg å være et farlig sam- 
funn, mener han. 

- Og dere vet jo så mye allerede. Om jeg kan påvirke dere til å 
skrive riktig, så ser jeg det som min samfunnsplikt, sier han. 

Vi aner et skjevt smil. 

Og slik velger han å utdype hva han har sagt om de fire kate- 
goriene grupper som vokste fram etter krigen. Om den første 
kategorien har han dette å si: 

- Ut av etterretningsorganisasjonen XU fra krigens dager 
sprang det flere grupper, ofte i nært samarbeid med venner fra 
Milorg. De fryktet et kommunistkupp. De stolte ikke på Arbei- 
derparti-regjeringen. De ville ligge lavt, ikke tre fram. Men fort- 
sette kampen under nye forhold. 

Om den andre: 

- Også denne fløyen sprang ut fra gutta på skauen, mer fra 
Milorgs rekker enn fra XU. «Det kommer en dag da vi trengs på 
nytt,» sa de. Dette var folk med høyst ulike politiske meninger, 
fra ulike samfunnslag. Men båndene som knyttet dem sammen 
var tette. Bånd som aldri er blitt slitt over. 

- Disse ulike gruppene har operert som selvstendige enheter. 
Ofte i en viss konflikt med hverandre. Men samtidig har de hatt 
gjensidig kontakt og samarbeid. De har vært grupper i et større 
nettverk, sier offiseren. 

Om den tredje kategorien grupper: 

- Dette var restene av det jeg vil kalle den kommunistiske un- 
dergrunnsbevegelsen. Dels dreide det seg om en del folk rundt 
«Osvald», Asbjørn Sundes gruppe fra krigens dager. Dels en- 
kelte personer som fortsatt var knyttet til Ernst Wollwebers 
sabotasjegruppe som opererte både før og under krigen i store 
deler av Europa." Dels mindre lokale grupper som etter krigen 
satt tilbake med både våpen, ammunisjon og vilje til å fortsette 
kampen. 

Om den fjerde og siste kategorien grupper: 

- Innenfor det nye Heimevernet sprang det fram mange nye 
organisasjoner og grupper av uoffisiell og nærmest privat 
karakter. Også de ville fortsette kampen. Også her var venn- 
skapsbånd det viktigste. Men noen av disse gruppene og orga- 
nisasjonene hadde ledere som opererte ut fra vikarierende moti- 
ver. De elsket «høye blanke støvler». Satte disiplin høyere enn 
det meste. Sto for ideer og visjoner som ofte lå meget langt til 
høyre på den politiske skalaen. Her fantes grupper som ga rom 

for gammelnazister. Fra midten av 50-årene kunne disse lene 
seg tilbake og si med en viss triumf i stemmen: «Hva sa vi?» De 
hadde den kalde krigen i tankene. De minnet om hvem Hitler 
førte krig mot i øst, som nå hadde blitt også Vestens fiende 
nummer en. 

La meg minne om at Reinhard Gehlen, Hitlers etterretnings- 
sjef, også hadde sitt nett i Norge. 14 Hvor ble det av Gehlens 
menn i vårt eget land? Forsvant de alle ut av landet og ble over- 
tatt av enten CIA eller Vest-Tysklands nye e-tjeneste? Eller var 
det også en del nordmenn som arbeidet for Gehlen? Fant de seg 
snart godt til rette i utkanten av eller i kretsen av nydannede 
HV-grupper? Og enkelte andre private grupper? 

Offiserens minespill etterlater ingen tvil om hva han mener. 

- Når det gjelder disse HV-gruppene og organisasjonene, er 
det også verdt å minne om at i en periode forsøkte noen sentra- 
le, sterkt høyrevridde krefter å infiltrere HV-ungdommen. Dette 
skapte mange problemer for HV-ungdommen, ikke minst i 70- 
årene, sier offiseren. 15 

Til sammen blir dette ikke rent få private eller uoffisielle 
grupper. Offiseren mener at Kristen Ringvolds utsagn om ti- 
tolv grupper er nøkternt, kanskje vel nøkternt. 

- Og vi snakker på ingen måte bare om museumsobjekter. 
Det ville være å gjenta Chr. Christensens feil, hans bevisste eller 
ubevisste unnlatelsessynd. 

Noen småkonger har dødd, og gruppene med dem. Andre 
grupper er sovende. De er ikke lagt ned, de har ledelse, utstyr og 
planer. Men er altså ikke i aktivitet før klarsignalet går. Enkelte 
er blitt holdt i live trass i et visst generasjonsskifte og har fort- 
satt ved hjelp av knoppskyting og rekruttering. Noen er betyde- 
lige i styrke, andre er små og svake. Enkelte er helt og fullt uoffi- 
sielle og private. Andre igjen er nok høyst uoffisielle, fordekte, 
private. Men har en usynlig hjemmel i kraft av beredskapslo- 
ven. De fleste blir brukt for hva de er verdt. Noen ganger kan de 
også fungere som syndebukker, dersom de offisielle instansene 
har behov for å avlede oppmerksomheten fra noe som ellers 
kan bli ubehagelig, mener offiseren. 

- Disse gruppene danner til sammen et større nettverk. Nyt- 
tig for tjenestene. Særlig viktig er det å merke seg at en god del 
av medlemmene i gruppene også har vært og er med i Stav 
behind-cellene. Slik sett går det an å snakke om en del av de pri- 
vate gruppene som et slags privat nettverk bak det statlige Stay 
behind. Forbindelsene går med andre ord på kryss og tvers. 
Dette kan ofte være svært nyttig. Og det er omtrent umulig å 
oppdage dette nettverket for en som står utenfor det hele - enn 
si oppdage det og så skjønne hvordan det fungerer. 

Offiseren smiler lurt. 

Men det er noen grupper og individer han ønsker å markere 
distanse til. Disse hører ikke hjemme i det nettverket av private 
eller uoffisielle grupper som mer eller mindre er stemplet «god- 
kjent» - i det skjulte. 

- De nynazistiske gruppene har ingen plass i det nettverket vi 
nå snakker om. Det har heller ikke enkelte provokatører som 
stadig dukker opp i ulike sammenhenger. 

Det er et trekløver han har i tankene. 

Den ene har blant annet vært offiser i Heimevernet. Han har 
også deltatt i de norske FN-styrkene i det tidligere Jugoslavia. 
Tidligere fristet han tilværelsen som leiesoldat i flere land. 

Den andre deltok i de norske FN-styrkene i Sør-Libanon alle- 
rede på slutten av 70-tallet. Snart dukket han opp hos major 
Haddad, lederen for den israelsk-kontrollerte Sør-Libanesiske 
Frigjøringshær. Siden har han med ujevne mellomrom dukket 
fram som Israel-lobbyist, forsvarslobbyist og skribent. 

Den tredje tjenestegjorde også i en av de aller første kontin- 
gentene i de norske FN-styrkene i Sør-Libanon. Også han gikk 
raskt i major Haddads tjeneste. Siden dukket han opp som en 
meget aktiv leder i den norske avdelingen av International 
Voluntary Aid for Freedom (IVAF). IVAF er et ikke ubetydelig 
internasjonalt nettverk for leiesoldater fra mange land. 16 

- Disse tre personene opptrer først og fremst som freelancere 
på markedet. Men av og til benytter seriøse tjenester og instan- 
ser dem som utposter for å snappe opp et og annet som kan vise 
seg å være av interesse. 

Men han understreker at disse «elementene» ikke kan regnes 
som seriøse. Ei heller er de en del av de private og uoffisielle 
gruppene og det nettverket som de til sammen utgjør. 

- Av og til kan de også være nyttige som lynavledere. De kan 
brukes til å lede oppmerksomhet vekk fra saker som seriøse 
krefter ønsker å holde skjult, føyer han til. 

Reserveoffiseren har gitt sin versjon. Og den stemmer godt 
overens med hva flere enn tjue andre tidligere og nåværende 
Stay behind-personell, politikere, redaktører, økonomer, direk- 
tører, HV-veteraner, politiembetsmenn, e-offiserer og statstje- 
nestemenn har fortalt. 

Hva som kan kalles seriøst, mindre seriøst eller useriøst, vil av- 
henge av moralsk, faglig, ideologisk og politisk ståsted. De pri- 
vate gruppene fordeler seg over en bred og variert verdiskala. 

Lisa Nielssens gruppe sprang ut av krigens motstandskamp. 
Geografisk hadde denne private beredskaps- og etterretnings- 
gruppen sitt utspring på Smestad og denne delen av Oslos vest- 
kant. Lisa Nielssen var en kjent motstandskvinne, hardt tortu- 
rert av gestapistene under krigen. Politisk var hun sterkt kon- 
servativ. Hun var ansatt som bedriftssykepleier ved Christiania 
Glasmagasin. Her hadde hun kort vei til Terje R. Diesen, som 
var avdelingsdirektør i en del år. Nielssen var vel ansett i høyst 
ulike kretser. Positiv til det siste, alltid hjelpsom, sier venner av 
henne. «Kjempedame», kaller enkelte henne. Hun var blant an- 
net aktiv Røde Kors-arbeider i India en tid. 

Den positive omtalen deles også av de som er mindre begeist- 
ret for gruppens politiske virksomhet og etterretningsarbeid. 
Nielssen hadde et enormt kontaktnett. Det strakte seg helt inn 
på sjefsplan i Justisdepartementets politiavdeling. 

Med i gruppen var innflytelsesrike personer som Egil Offen- 
berg. Offenberg var uten tvil den mest kjente skikkelsen i grup- 
pen. Fra 1932 var han adm. direktør i Schous Bryggeri. Siden 
satt han sentralt i Norges Industriforbund, i hovedstyret fra 
1 936 til 1 942. 1 august 1 942 tok han initiativet til industriens il- 

legale «utvalg for kontakt og paroler». Samtidig ble han indu- 
striens kontakt i Hjemmefrontens koordinasjonskomité (KK). 
Det betydde at han i praksis var Industriforbundets fungerende 
formann fram til frigjøringsdagene. I 1945 ble høyremannen 
forsymngsminister i Einar Gerhardsens samlingsregjering, som 
satt bare noen få måneder. I 1950 ble han så valgt til president i 
Norges Industriforbund for tre år. 17 

Også Jonn Caspersen, som var direktør ved Rikshospitalet i 
mange år, var med i Lisa Nielssens gruppe. 

Gruppens ledere hadde et nært forhold til Libertas. Gruppens 
oppgaver? Å samle opplysninger om øst-vennlige, kommunis- 
ter og venstreorienterte ansatte i utvalgte deler av industrien. Å 
overvåke enkelte personer som hadde kontakt med østeuro- 
peisk ambassadepersonell. 

Gruppen holdt det gående til midten av 60-tallet. Omtrent så 
lenge var Libertas nærmest et aktivistisk senter på høyre fløy. 
Den fortsatte en viss, om enn stadig svakere, aktivitet opp til 
70-årene. Men i dag er den historie. Lisa Nielssen døde på ny- 
året 1 994. Det sies at det var uvanlig mange ukjente prominen- 
ser til stede i hennes begravelse. 

Per Røeds gruppe, kalt «Base», sprang ut fra Stor-Oslo Milorg- 
distrikt D 13 - forkortet fra distrikt 13 000. Dette var Norges 
suverent største Milorg-distrikt med 7000 mann under kom- 
mando. Per Røed fra Jar i Bærum ledet aksjonskommandoen 
AKS 13, og utførte hele 102 sabotasjeaksjoner i løpet av det siste 
krigsåret. I frigjøringsdagene var han livvakt for kongehuset. 

Umiddelbart etter krigen sørget Europa-sjefen for den ameri- 
kanske etterretningsorganisasjonen OSS, Commander Georg 
Unger Vetlesen, for at Røed fikk stipend for å studere i USA. 
Ved et polyteknisk institutt i Massachusetts utdannet han seg til 
sivilingeniør. Ikke før var han tilbake i hjemlandet i 1950, så 
opprettet han en eliteavdeling i Heimevernet. En avdeling med 
hele 150 mann, tidligere sabotører og slippkarer fra D 13. 
Avdelingen ble lagt direkte under distriktssjefen i Stor-Oslo 
HV 02, med «Persa» Røed som sjef. 18 

Avdelingen ble kalt «Base». Offisielt besto den til 1980. Men 
informerte kilder hevder at den aldri er blitt lagt ned helt og 
fullt. Dette er en avdeling som har vært halvt offisiell, halvt pri- 
vat. Formelt var den en HV-avdeling. Men den var så til de gra- 
der en privilegert avdeling at den må sies å ha hatt særstatus. 

Avdelingen var svært aktiv, først og fremst i den industrielle 
sektoren. Spesielle former for beredskap skulle bygges opp, ikke 
minst i storindustrien. En rekke beredskapsøvelser med fall- 
skjermslipp på fjellet og ubåt-mottak på Sørlandet inngikk i av- 
delingens virksomhet. 

I tillegg drev utvalgte medlemmer i avdelingen ganske omfat- 
tende etterretning og overvåking. I første rekke rettet denne 
virksomheten seg mot personer som de mente spionerte for 
fremmed makt i norsk industri, særlig antatte spioner fra Øst- 
Europa. Men også personer på andre arbeidsplasser som ble 
vurdert som venstreorienterte og radikale, ble registrert og tid- 
vis overvåket. Spaningsrapporter ble laget. Noen av dem ble 
overlevert Overvåkingspolitiet. Muntlige rapporter ble også gitt 
til spesielle kontakter i e-tjenesten, og i særlig grad til Stay 
behind-systemet. 19 

Dette var ikke tilfeldig. For tidlig på 50-tallet ble Røed vervet 
til Stay behind, den hemmelige hæren, av e-sjef Vilhelm Evang. 
Snart var Røed aktivt med i arbeidet for å bygge opp sabotasje- 
og geriljanettet Rock. Etter hvert avanserte han til major. 0 

Og det var nettopp denne dobbeltfunksjonen som er interes- 
sant. Både Per Røed og mange med ham var aktive både i HV- 
eliteavdelingen og i Stay behind. De dypt hemmelige dobbelt- 
rollene sikret bånd på kryss og tvers. Dette skapte uformelle, 
usynlige og nærmest ukontrollerbare posisjoner som kunne 
utnyttes. Et betydelig etterretningsnett ble bygd opp. 

Og som veteraner med betydelig innsikt i denne virksomhe- 
ten sier: - Dette var et nett som ikke forsvant. 21 

At Røed og mange av hans nærmeste medarbeidere hadde 
storindustrien som sitt spesielle ansvar, gjør ikke avdeling 
«Base» mindre interessant. Svært mange «tungvektere» i solide 
posisjoner var med i Røeds nett, eller støttet virksomheten på 

ulike måter. Røed var da også i sitt sivile liv knyttet til en av 
Norges viktigste storindustrier, Norsk Hydro. De første sytten 
årene var han driftsingeniør ved Norsk Hydro på Herøya. I de 
neste femten årene arbeidet han som overingeniør ved Hydros 
hovedkontor i Oslo. De siste fem årene var han stedfortredende 
divisjonsdirektør. 

I svært mange av disse årene hadde Per Røed som sin spesielle 
oppgave å holde øye med hva som foregikk i Norsk Hydro, ikke 
minst på det store Herøya-anlegget. Her skjedde en omfattende 
registrering av politisk aktivitet og av aktive arbeidere og andre 
ansatte. Ikke bare av de som kunne betyr en fare for rikets sik- 
kerhet, men også av venstreorienterte og radikale personer. 

Det var ikke tilfeldig at Haakon Lie i 1952 sørget for å få gitt 
ut heftet «Cella på Herøya». Det var særlig en mann blant de 
ansatte han samarbeidet nært med om dette registreringsarbei- 
det. Det var Tor Halvorsen, Hydro-tillitsmannen som senere ble 
LO-formann. 22 

Andreas Hauges gruppe representerer en høyrefløy blant de pri- 
vate og uoffisielle gruppene. Hauge er i dag best kjent som skri- 
bent og tegner. Et utall tegninger av mang en dramatisk situa- 
sjon fra krigens dager bærer hans signatur. 

Som en drivende kraft i Heimevernet i Asker og Bærum mar- 
kerte han seg raskt på to fronter. Han var glødende antikom- 
munist. Og han så det nærmest som sitt kall å bygge opp et nær- 
forsvar av Fornebu. Som avsnittssjef dirigerte han Luftforsva- 
rets Heimevern (LVHV) med myndig hånd. 

Fra krigens dager sto det tilbake en rekke bunkeranlegg 
rundt Fornebu etter at tyskerne hadde kapitulert. Etter hvert ble 
disse ryddet og utbedret. Snart bygde geskjeftige heimeverns- 
folk opp en stor avdeling som ble drevet på en slik måte at det til 
slutt vakte oppsikt. På 70-tallet kom det for en dag at heime- 
vernområdet Fornebu, ikke minst Ungdommens HV, ble ledet 
på en måte som kunne vekke uhyggelige minner. Høye blanke 
støvler. Kortklipt hår. Meget streng disiplin. Spesielle, «mili- 
tante» øvelser. Intens forakt for meningsmotstandere, med spa- 

ning og overvåking som virkemidler. En stor gruppe hvor per- 
soner «med vikarierende motiver» hadde altfor mye å si, som 
flere tidligere offiserer uttrykker det. Den såkalte Foreningen for 
militære kjøretøyer hadde sterk innflytelse i miljøet. I denne for- 
eningen fantes det et sterkt innslag av svært høyreorienterte 
personer. 23 

Det skal sies at det var en rekke personer i LVHV som på 
ingen måte fulgte en slik linje. Disse var opptatt av å gjøre for- 
svaret av Fornebu så sterkt som mulig. De hadde ingenting til 
overs for den svært høyrevridde kulturen som vokste fram i de- 
ler av miljøet. 

Nå var det ikke bare rundt Fornebu at slike problemer duk- 
ket opp. I St. Hanshaugen HV-område i Oslo hadde det noen år 
tidligere blitt avslørt private lagre med store mengder spreng- 
stoff, panservernraketter m.m. i kjelleren hos områdesjefen. 

Såpass ille utviklet det seg, særlig i FTV-ungdommens rekker i 
Oslo, at generalinspektør Herluf Nygaard måtte gripe inn. Han 
truet med å legge ned Ungdommens Heimevern om ikke aktivi- 
teten kom over i et sunnere spor. 

Kunne HV-gruppen til Hauge kalles privat? Svaret er både ja 
og nei. Den var en høyst legal HV-gruppe. Men enkelte av de per- 
sonene som ledet den, forfulgte i ekstrem grad private politiske 
mål. At en del av gruppens mer høyrevridde personer også hadde 
kontakt på kryss og tvers i Stor-Oslos HV, er hevet over tvil. 

Så er det tid for å vende tilbake til Terje R. Diesens gruppe. 

Den oppsto allerede i perioden 1947-48. Det hadde i lengre 
tid eksistert en rekke konflikter mellom flere kretssjefer i Hei- 
mevernet. Striden gjaldt sannsynligvis både mål, oppgaver, me- 
toder og folk. En konsekvens av denne striden var at general 
Fredrik Pran ba Terje R. Diesen om å opprette en spesiell tropp, 
en slags elitegruppe, utenfor HV. Det var flere ledere som gikk 
ut av HV, men Diesens gruppe ble sannsynligvis en av de mest 
aktive. Gruppen var fra starten av militært forankret i Infanteri- 
regiment 2 (IR-2). 

Like fullt sto den utenfor HV og forsvaret. Den var privat. 

185 



www.pdf-arkivet.no/hemmelig/ 201 3 



Den skulle løse beredskaps-, overvåkings og etterretningsopp- 
gaver. Den var ledet av en dyktig Milorg-mann. Og den var 
sanksjonert og beskyttet av en general. 

Mye tyder på at dette var en gruppe som e-sjef Vilhelm Evang 
ikke fikk tak i da han forsøkte å bringe de private gruppene 
under kontroll. 

Diesens gruppe var stor. Fra starten talte den hele 60-70 per- 
soner. 

Det finnes dem som mener at gruppen ble opprettet mest som 
«terapi» for tidligere Milorg-folk som måtte «holde det 
gående» etter krigen. Slike psykologiske behov har nok bidratt 
til aktiviteten. Men gruppen hadde klare beredskaps- og etter- 
retningsoppgaver. Blant annet gjennomførte den større spa- 
ningsoperasjoner like etter at Norge gikk inn i NATO i 1949. 
Mye tyder på at gruppen holdt det gående svært lenge. Det er et 
åpent spørsmål om den fortsatt eksisterer. 

Det er også interessant å merke seg at Diesen fikk en rekke opp- 
drag fra Helge O. Spilhaug og hans gruppe. 24 

Og det er nettopp til denne gruppen mange tråder kan følges 
fra mange av de andre gruppene. Spilhaugs gruppe inntar en 
særstilling i det private og uoffisielle nettverket bak og ved siden 
av de offisielle hemmelige tjenestene. 

Spilhaug kalles blant de få innvidde for Kjerringmannen. 
Hans organisasjon og apparat har aldri tidligere vært omtalt of- 
fentlig. Han har vært og er en mektig person. God for sine ven- 
ner. En sterk kraft i det mangslungne beredskaps-, overvåkings- 
og etterretningsnettverket som har eksistert og eksisterer i det 
skjulte Norge. Organisasjonen har levd kinn til kinn med Stay 
behind-systemet. 

Det er ikke mulig å beskrive Stay behinds nærmiljø og samar- 
beidspartnere i Norge uten å tegne et riss av Kjettingmannen og 
hans organisasjon. 

Kjettingmannen fyller et eget kapittel. 

* 

Mange private og uoffisielle beredskaps- og etterretningsgrup- 
per forsvant ikke i etterkrigsårene. Kanskje har det eksistert så 
mange som ti-tolv slike grupper. 

Disse gruppene har eksistert i et mer eller mindre nært samspill 
med de statlige hemmelige tjenestene. 

Flere av gruppene har hatt et spesielt nært forhold til Stay 
behind-systemet. Mange medlemmer i disse private gruppene 
har samtidig vært medlemmer i Stay behind-systemet. Disse 
dobbeltrollene har skapt et betydelig, godt fordekt nettverk. 

Hvor privat beredskap, overvåking og etterretning slutter og 
det statlige tar over, blir dermed svært vanskelig å avdekke. Til- 
svarende vanskelig er det å avdekke hvor den statlige virksom- 
heten slutter og den private nyter godt av det dypt hemmelige 
samarbeidet. Dette skaper et nettverk på kryss og tvers som 
gjør demokratisk kontroll illusorisk. Ikke minst gjelder dette 
Stay behind. 

Det er ikke mulig å beskrive Stay behind-systemets nærmiljø og 
samarbeidspartnere uten å ta med disse gruppene i det totale 
bildet. 

Kjettingmannen 



En vel tretti år gammel høyreist, slank mann i elegant dress rus- 
ler rolig langs Karl Johans gate. Trass i den nærmest slentrende 
gangen virker han besluttsom. Han forfølger et mål. Slik har 
han vandret opp og ned langs Oslos hovedgate i et par dager. 

Det er høsten 1956. Den beryktede Black-gjengen har for 
lengst satt sitt preg på gatebildet. Den holder til i området langs 
Spikersuppa og Musikkpaviljongen like ved Nationaltheatret. 
Noen titalls unge mennesker har lenge satt skrekk i besteborge- 
re, forretningsstand og vanlige fotgjengere. De fleste halvvoksne 
gutter og unge menn. Noen få jenter, «kjærester». Rufsete. Al- 
koholiserte. Høyrøstede. Provoserende. Trakasserende. På tvers 
av vanlige spilleregler og normer. Nærmest for datidens fille- 
proletariat å regne. Et tett gjengmiljø. Om de unge menneskene 
er aldri så rufsete, klan-identiteten er likevel klart markert. 
Mange har svart lærjakke. De fleste bærer Black-gjengens sym- 
bol. En geværkule som det er boret hull i, henger i snor rundt 
halsen. For å få lov til å henge dette symbolet rundt halsen, må 
hver enkelt gjennom en spesiell opptaksprøve. 

Kanskje er deres provokasjoner for små og ganske uskyldige 
å regne. Men beryktet - det er gjengen blitt. 

Den dresskledde mannen har tydeligvis bestemt seg. Med ett 
skrår han over gata, går med myndige skritt rett bort til gjengen. 

-Jeg vil snakke med sjefen! Jeg har noe som skal gjøres. 
Stemmen lyder myndig, budskapet som en kommando. 

Mannens stil og klare tale går rett hjem hos gjengen. I alle fall 
hos svært mange. For et par dager senere møter 43 lærjakke- 
kledde medlemmer av Black-gjengen opp på Sinsen HV-brakke 
på Løren, like ved Vinmonopolets ruvende bygning. Sjelden har 
en så aparte flokk gjort sin ankomst i Heimevernets brakker. 
Klokka er sju, fredag kveld. 

Nå står mannen i HV-uniform, sammen med tre unge, nyut- 
dannede sersjanter fra Befalsskolen ved siden av seg. 

Mannen nøler ikke. 

- Det er jeg som er sjefen, som har kommandoen her. Skal 
dere være med må dere gjøre som jeg og sersjantene legger opp 
til. Dere skal bli soldater. Dere skal trenes hver dag. Unntatt 
søndag før kirketid. Den som ikke vil følge opplegget, kan bare 
stikke. 

De fleste hang med. Hele 40 ble med i den frivillige HV-av- 
delingen. Og det ble «folk» av de fleste. I dag er til og med en av 
dem blitt oberstløytnant. Det sies at det ble bomskudd med 
bare ett av Black-gjengens medlemmer. 



Helge O. Spilhaug hadde startet sin karriere i Heimevernet som 
områdesjef i Sinsen HV. Siden ble han avsnittssjef i HV 021 
som omfattet Bekkelaget, Nordstrand, Oppegård og Nesod- 
den. Det var mens han var sjef for Sinsen HV at han hadde tatt 
kontakt med Oslos kriminalsjef Lars L'Abée-Lund for å rydde 
opp på Karl Johan. Sammen med noen Linge-karer skulle det gå 
kjapt og greit. Politimesteren ga først klarsignal. Så fikk han 
kalde føtter. For dette kunne lett bli framstilt som selvtekt, bor- 
gervern. Noe det uten tvil ville ha vært. 

Derfor valgte mannen sin egen, originale strategi. 

Etter hvert ble ti medlemmer av Black-gjengen silt ut og tatt 
spesielt vare på. Blant dem «Svarte-Per», Roger «Takraset», 
«Leggern». Noen av de ti ble ansatt hos mannen. På Kjetting- 
fabriken A/S i Hasleveien 28, rett overfor Carl Berners plass på 
Oslos østkant. 

Adm. direktør Helge O. Spilhaug, også kalt Kjettingmannen, 
hadde ryddet opp på Karl Johan. Samtidig skaffet han seg nye 
underordnede i sin organisasjon. Sitt private etterretnings- og 
beredskapsnettverk. Han sikret seg nye, ytterst lojale soldater 
til sitt eget apparat og sin spesielle bruk. 

Kjettingmannen var utvilsomt sosialt engasjert. En av dem 
som kjenner ham godt, sier dessuten at han alltid har vært arbei- 
derpartimann. Det finnes skeptikere som hevder at dette bare var 
en «frakk» han tok på seg av taktiske grunner. Slik var det lettere 
å nå fram i stat og forvaltning, hevder disse. 1 Uansett - mangt et 
medlem i Black-gjengen visste å sette pris på Spilhaugs engasje- 
ment. Men omsorgens skyggeside besto i at Spilhaug også var 
en lederskikkelse som benyttet de «nyfrelste» som rekrutter til 
sin egen organisasjon. Det fantes neppe noen annen måte å re- 
kruttere dem på som kunne gjøre dem til de grader lojale. 

Kjettingmannen ryddet altså opp på Karl Johan. Kanskje var 
dette en uvanlig episode i hans liv og virke. Eller kanskje ikke, 
for denne mannen er ikke en hvilken som helst administrerende 
direktør i det private næringsliv: 

• Han bygde opp et betydelig privat etterretnings- og be- 
redskapsapparat. 

• Han benyttet seg tidvis av bevæpnete livvakter. 

• Han utførte etterretningsoppdrag for e-tjenesten og 
Overvåkingspolitiet både i inn- og utland. 

• Ved hjelp av sine folk har han overvåket personer som 
kunne mistenkes for å drive spionasje i Norge. 

• Ved hjelp av sine folk har han også drevet politisk 
kartlegging og overvåking både i forsvaret og i sivile 
venstreorienterte miljøer i Norge. Noen av hans utvalg- 
te menn har drevet infiltrasjon i enkelte av disse politis- 
ke miljøene. 

• Han har levert overvåkings- og spaningsrapporter til 
Stay behind-ledelsen, vært talentspeider for Stay 
behind, og hatt flere av sine egne folk i Stay behind- 
systemet. 

• Han har også utført en rekke oppdrag i inn- og utland 
som ikke har noe med de hemmelige tjenestene å gjøre. 
Blant annet leteaksjoner etter forsvunne personer og 
forsøk på å avdekke narkotika-affærer. 

• Han har bygd opp et betydelig privat og uoffisielt nett- 
verk som har utført tjenester for de statlige hemmelige 
tjenestene. 

• Til dags dato har han og hans organisasjon forblitt 
dypt hemmelig. 

Noen vil si: dyktig gjort. Andre vil si: dyktig, javel. Men det er 
først og fremst betenkelig at en slik privat beredskaps-, overvå- 
kings- og etterretningsorganisasjon kan få vokse og virke i et 
demokratisk samfunn. 

Hvem er så denne Kjettingmannen? 

Han ble født i Kragerø for sytti år siden. Faren, som var tidli- 
gere sjømann, startet Kjettingfabriken. 2 Som altså har produ- 
sert hva navnet forteller i alle år. Tidlig ønsket Spilhaug å bli 
politimann, noe han da også ble. Han forsøkte å verve seg til 
Vinterkrigen, i sympati med finnene og antipati med Stalin og 
Sovjetunionen. Men han ble avvist, han var for ung. 

Da Norge ble okkupert, deltok han i motstandskampen i Te- 
lemark, nærmere bestemt Vinjesvingen. Han gikk ut av politiet 
da det tyskstyrte politiet avkrevde ham lojalitetserklæring. Han 
flyttet til Oslo, ble hjelpearbeider på fabrikken Per Kure på 
Hasle, like ved Sinsen. Han ble med i Milorg 1-32, begynte å 
studere juss i 1942, samtidig som han opprettet et dekkontor i 
Osterhaus gate. Fra dette drev han etterretning mot tyskerne på 
jernbanen, nærmere bestemt Østbanen. Han var også med på å 
ta imot flyslipp i Nordmarka. En gang ble han arrestert. Det 
skjedde i samband med studentaksjonen, men han slapp unna. 

Kjettingmannen var åpenbart ingen skvetten kar. Det for- 
undrer derfor ingen som kjenner ham godt at han deltok i flere 
anslag mot tyskere og norske nazister under krigen. Men først 
og fremst arbeidet han som etterretningsmann i organisasjonen 
XU. 3 

Etter at krigen var slutt, ble han utkommandert til å være 
med på å registrere alle tyske militære installasjoner i Oslo- 
området. Derte ga Spilhaug et glimrende innblikk i bunkere, 
festningsverker, kommandosentraler, våpen og ammunisjons- 
lagre. Store deler av denne strukturen og utstyret skulle snart bli 
tatt i bruk, ikke minst i det nye Heimevernet. 

Snart fikk også Kjettingmannen - som de fleste andre tidlige- 
re XU-agenter - beskjed fra høyeste hold: Ligg lavt. Hold lav 
profil. Vi kan få bruk for deg senere. 

Det var en oppfordring som Helge O. Spilhaug virkelig tok 
på alvor. Eller «Birger», som var dekknavnet hans fra XU- 
tiden. For den som tror at det finnes rikelig med bilder og infor- 
masjoner om denne betydelige krigsveteranen og forretnings- 
mannen, må tro om igjen. I jubileumsboka til Kjettingfabriken 
er det et meget utydelig bilde av ham. 4 Han finnes ikke i detalj- 
rike standardverker om XU og andre illegale aktiviteter fra kri- 
gens dager. 5 Ingenting tyder på at denne nærmest totale anony- 
miteten skyldes dårlig innsats - verken i forretningslivet eller 
under krigen. Den skyldes heller en ekstrem vilje til å holde sin 
person vekk fra all offentlighet. 

Heller ikke da det oppsto konflikt i familiens rekker om fir- 
maet, tvang dette Helge O. Spilhaug fram i lyset. Men firmaet 
ble delt mellom ham og broren. Broren overtok produksjons- 
fa brikken i Kragerø, han selv overtok den store bygården med 
kontorer og lager mellom Hasle- og Sinsenveien og tok tittelen 
administrerende direktør. 

I bygården brukte han kontorene til å administrere forretning 
og lager, og her hadde han også sitt organisasjonssenter. 

Nesten hele tiden - fra 1 947 - var han aktiv i Heimevernet på 
Sinsen og siden som avsnittssjef i HV 021. Ikke minst dette av- 
snittet som blant annet omfattet Bekkelaget og Nordstrand, var 
et av de mest aktive under krigen. Ikke uventet ble det også et av 
de mest aktive HV-områdene etter krigen. 

Lenge før han ryddet opp i Black-miljøet på Karl Johan og 
knyttet til seg nye lojale folk, sto han i kontakt med Overvå- 
kingssentralen. Kontakten ble etablert på et HV-kurs på Nes- 

Hundorp-bonden Israel 
Krupp var både en viktig 
støttespiller for Stay be- 
hind og en av Mossads 
aller viktigste menn i 
Norge i mer enn førti år. 
Her fotografert i 1987. 
(Foto: Nils Ole Karlsen) 



Under: Frank Siljeholt i 
London 1977, fotogra- 
fert i smug av MI5. Leie- 
bilen skulle han og en an- 
nen norsk Stay behind-le- 
der benytte i et oppdrag. 
Snart viste det seg at de 
spilte rollen som «IRA- 
terrorister» i en stor bri- 
tisk sikkerhetsovelse. 
(Foto: MI5) 

Frank Sil jeholt. Fra starten av i 1972 var han altmuligmann i Stav behind. Siden ble 
han nestleder i Rock og våpenekspert. (Foto: Ronald Bye) 

Tidligere seksjonssjef Trond Jo- 
hansen (nummer to fra høyre) 
hadde i tiår en sterk innflytelse i 
e-tjenesten. Men han hadde ald- 
ri det direkte ansvaret for Stay 
behind. Her sammen med Gro 
Harlem Brundtland (til venstre) 
og Thorbjørn Jagland. (Foto: 
Arbeiderbladet) 

Finn S. Kirkestuen kom inn i 
Stay behind-ledelsen i 1976 som 
en slags nestkommanderende, 
kontorsjef og instruktør. Han 
forte det sterkt kritiske notatet 
om Stay hehind fra 1981 i pen- 
nen. (Privat foto) 

Under til venstre: Giulio Andre- 
otti, statsminister i Italia 1972- 
.■ M 7 5 i ig I 976 79. 1 Lm hadde \ æn 

involvert i Gladio før han fikk 
sitt hoye embete. (Foto: NTB) 
Under til høyre: Italias davæ- 
rende statsminister Aldo Moro 
ble i 1978 kidnappet i Roma av 
terrorister og myrdet etter flere 
uker i fangenskap. Mye tyder på 
at det såkalte Gladio II hadde re- 
gien bak kulissene. (Foto: NTB) 




www.pdf-arkivet.no/hemmelig/ 2013 




Over: CIA-veteranen Victor 
Marchetti er sterkt kritisk til 
at Stay behind-systemet fort- 
satte å eksistere utover 50- 
årene. Her i samtale med Finn 
Sjue i Washington i mai 1 995. 
(Foto: Gerhard Helskog) 



Mark Wyatt arbeidet for CIA 
fra 1947 til 1979. Mye av 
tiden bodde han i Italia, hvor 
hans viktigste oppgave var å 
bygge opp Gladio - Italias Stay 
behind. 

(Foto: Gerhard Helskog) 

Helge O. Spilhaug rekrutterte 
flere medlemmer av den beryk- 
tede Black-gjengen i Oslo både 
til Heimevernet og til sin egen 
gruppe. Deres kjennemerke var 
et geværprosjektil i kjede rundt 
halsen. (Foto: Scanfoto/Billed- 
sentralen) 



Denne store Heimevern-bunke- 
ren på I. jan ikke langt fra Nord- 
strand kirke brukte Helge O. 
Spilhaug også som et senter for 
sine ovrige beredskapsaktivite- 
ter. (Foto: Ola Sæther) 

Helge O. Spilhaug, alias Kjettingmannen. Sjefen for en betydelig privat beredskaps- og 
etterretningsgruppe. Med nær kontakt til de offisielle tjenestene, ikke minst Stay 
behind og Overvåkingspolitiet. (Foto: Ola Sæther) 

odden i 1950. Kontaktmannen var Sverre Krokaas, som ble den 
første leder av det som den gang het Politisk avdeling. I dag er 
Krokaas pensjonist, men aktiv som frimurer - embetsmann i 
Veteranlosjen som han er. 6 

Et stykke opp i 60-årene fikk Spilhaug ny kontakt i Politisk 
avdeling. Denne gangen var det politiinspektør Erik Næss, som 
siden ble avdelingsleder. 

Før Næss gikk av i 1977, fikk Spilhaug ny kontaktmann, 
denne gang Steinar Stavseng fra Trøndelag. Fortsatt har Spil- 
haug fast kontaktperson på Overvåkingssentralen. Nå er det 
politiinspektør Mona Samuelsen som tar seg av kontakten med 
Kjettingmannen. 

Allerede tidlig utførte han spesielle operasjoner på oppdrag 
fra Overvåkingspolitiet. Like etter at Norge i 1949 hadde gått 
inn i NATO, begynte USA å transportere våpen til landet. 
Mange av disse skipslastene med våpen og utstyr kom til Oslo 
havn. Forsvaret og Overvåkingspolitiet fryktet sovjetisk spio- 
nasje og sabotasje. XU-agenten «Birger» fikk i oppdrag å orga- 
nisere overvåkingen av en av de «farligste» personene: Ragnar 
Sollie. Han hadde vært leder av den såkalte Pellegruppa, som 
opererte i Oslo-området i 1944. Den omfattet hundre mann og 
gjennomførte om lag tjue sabotasjeaksjoner, blant dem den 
største skipssabotasjeaksjonen under krigen på Nylands Verk- 
sted. 7 Sollie og hans Pellegruppe hadde tilknytning til kommu- 
nistene og forbindelse med «Osvald», Asbjørn Sunde, som var 
nøkkelmannen i oppbyggingen av et hemmelig kommunistisk 
etterretningssystem i Norge fra 30-årene til han ble arrestert for 
spionasje i 1954. 

Sollie og hans forbindelser skulle overvåkes tjuefire timer i 
døgnet, noe som krevde mange folk. Spilhaug kontaktet sin 
gamle venn fra Milorg-tiden og Bekkelaget HV, Terje R. Die- 
sen. Diesen, som hadde en gruppe på seksti-sytti mann, mobili- 
serte de nødvendige «fotfolk» som kunne dekke den store over- 
våkingsoperasjonen. 

Men Spilhaug har ikke bare hatt nær kontakt med Overvå- 
kingspolitiet og utført oppdrag for dem. Han har også vært en 

aktiv og nyttig mann i Stay behind-systemets nære omland. 
Men ikke uten gnisninger, som det lett kan bli mellom tjenester, 
enten de er offisielle eller uoffisielle, statlige eller private. 

Kontakten ble første gang opprettet via oberstløytnant Knut 
Haukelid, en av mennene bak tungtvannssabotasjen på Rjukan. 
Haukelid formidlet kontakt til Stay behind-sjef Sven Ollestad. 
Enkelte mener at det var da Spilhaug ble talentspeider. Han 
skulle finne folk som kunne rekrutteres til Stay behind. Andre 
mener at han nok var langt mer aktiv og hadde sine menn plas- 
sert i Stay behind. 

I virkeligheten var begge påstander sanne. Han var talent- 
speider for Stay behind, og han fikk plassert flere av sine folk i 
Stay behind-systemet. For det var ofte sine egne folk han sørget 
for ble rekruttert. 

Dette skapte en rekke nyttige dobbeltroller. Flere av Spil- 
haugs menn sto med ett bein i hans apparat og ett i Stay behind. 
Slik kunne han skape innflytelse, innsyn - og makt. 

En av Kjettingmannens menn i Stay behind var Frank Silje- 
holt. En annen var «Jan-Erik» - som vi velger å kalle ham. 

Frank Siljeholt hadde arbeidet i rederiet Wilhelm Wilhelmsen 
siden 1953. På fritiden var han særdeles aktiv i Heimevernet, 
HV 02 105, det vil si Nordstrand/Bekkelaget. I 1962 traff han 
Spilhaug for første gang. Kjettingmannen var avsnittssjef, mens 
Siljeholt var sersjant. Den unge mannen hadde store militære 
kunnskaper, var energisk og aldri redd for å gå i felten når 
«drittjobber» måtte gjøres. I et HV-miljø som ikke alltid var 
like inspirerende og nyskapende, kom han nok inn som et friskt 
pust. Sersjanten fikk utvilsomt en høy stjerne hos Spilhaug. Han 
avanserte da også ganske raskt til løytnant i HV. Han var blitt 
en av Spilhaugs menn. Heimevernet dannet den ytre rammen, 
nærmest et cover. 

Siljeholt ble en nyttig mann for Kjettingmannen, som etter 
noen år reiste spørsmålet om ikke Siljeholt burde overta som 
områdesjef i Bekkelaget HV. Det som da skjedde, viser hva 
slags metoder Spilhaug tok i bruk om han mente det var nød- 
vendig. 

I 1971 søkte Siljeholt stillingen som områdesjef. Men så viste 
det seg at den andre kandidaten opererte med et forfalsket rulle- 
blad for å være sikker på å få stillingen. Dette kunne områdesje- 
fen umulig være ukjent med. Da Siljeholt forsto dette, gikk han 
til Spilhaug, som var hans nærmeste militære foresatte, og for- 
talte hva som hadde skjedd. Etter at Spilhaug hadde kontrollert 
opplysningene om den andre kandidaten i HV 02s ruller, viste 
det seg at forfalskningen var et faktum. Dette utløste et vold- 
somt rabalder. Saken ble innrapportert til Krigsadvokaten. Det 
ble vurdert å treffe strafferettslig forfølgelse av områdesjefen. 
Men Kjettingmannen ønsket å vite mer om hva som egentlig fo- 
regikk på møtene til områdesjefen og hans stab. Dermed skaffet 
han til veie avlyttingsutstyr. Siljeholt og en annen av hans menn 
ble beordret til å gjennomføre operasjonen. I veggen inn mot 
møterommet i HV-huset på Ekeberg boret de så et hull nesten 
tvers gjennom den tykke veggen. Det tynne trelaget som var 
igjen ble perforert. Her ble mikrofonen plassert, lydbåndoppta- 
keren plasserte de i et skap like ved. Da stabsmøtet ble satt, 
satte de i gang lydbåndet og forlot åstedet. 

Dagen etter hentet nok en annen av Spilhaugs menn, Asbjørn 
Kilde, utstyret og lydbåndet. Alt ble levert til Spilhaug. 

Hva han fant på lydbåndet, fikk ikke engang hans nærmeste 
noen gang vite. Det eneste han sa var at «det var lite interes- 
sant». Pussig nok fikk forfalskningen heller ingen konsekvenser 
for kandidaten. Han ble ansatt som områdesjef. 

Det hele startet altså med en forfalskning av et rulleblad - en 
alvorlig sak. Kjettingmannen reagerte som rimelig var, men 
grep til politimetoder som ingen hjemmel har i Heimevernet. 

På slutten av 60-tallet fikk Siljeholt et spesielt oppdrag av 
Spilhaug. Kjettingmannen ba ham lage en komplett liste over 
både aktive og tidligere aktive telegrafister i rederiet han arbei- 
det i. Siljeholt sa som han pleide å gjøre at det skulle han ordne. 
Raskt. Etter noen dagers arbeid leverte han en liste med vel to 
hundre navn til Spilhaug. 

Siden fikk han vite hvorfor Spilhaug hadde bedt om den kom- 
plette oversikten over rederiets telegrafister. 

«En» hadde fanget opp klandestine - hemmelige - radiosig- 
naler fra norsk territorium. Hurtigsendinger attpåtil. Hvem var 
det som sendte? Kunne det være KGB? Eller var det CIA, for 
den saks skyld? Kjettingmannen hadde åpenbart fått i oppdrag 
fra en av tjenestene å være med på å finne ut hvem dette kunne 
være. Derfor fikk Siljeholt i oppdrag å lete opp enhver aktiv og 
passiv telegrafist i rederiet. 

Kjettingmannen opererte med andre ord nærmest som en 
storoperatør for tjenestene. En grossist i hemmelig informasjon. 

I 1969 satte Kjettingmannen i verk en stor og langvarig spa- 
ningsoperasjon. I mer enn et år voktet deler av hans apparat på 
«en forretningsmann fra Drammen». Spaningen fant sted i 
området ved innkjørselen til Ekeberghallen og i skråningen opp 
mot ridehallen like ved. Hvorfor fikk knapt nok en eneste un- 
derordnet vite. Men spaningsoperasjonen viser hvilke ressurser 
denne mannen kunne sette inn. 

Så - i 1972 - forsøkte Kjettingmannen å få Siljeholt inn i 
Overvåkingspolitiet. Men dette ble det aldri noe av. Derfor 
søkte Siljeholt en stilling i Forsvarets overkommando. Den var 
en «spesiell» stilling annonsert som sekretær I-stilling. Han ba 
om å få bruke Spilhaug og Knut Haukelid som referanser. Det 
fikk han. Snart ble han innkalt til Platous gate og møtte «Ola» - 
Stay behind-sjef Sven Ollestad. I samtalens løp bemerket «Ola» 
at han visste at Siljeholt kjente Kjettingmannen. Siden, da Silje- 
holt ble ansatt, understreket «Ola» at han ikke skulle si til Spil- 
haug at han nå var ansatt hos ham. Så la ham til - megetsigen- 
de: «Det ordner seg etter hvert.» 

Siljeholt var blitt ansatt i «Olas» brød. Og Kjettingmannen 
fortsatte sin kontakt med «Ola». «Ola» ba etter en stund Silje- 
holt om å ta kontakt med Kjettingmannen på nytt. 

Slik foregikk dette spillet. 

Det tok ikke lang tid før Siljeholt oppdaget at Overvåkings- 
politiets mann Erik Næss stadig hadde kontakt med Sven Olle- 
stad. Og selv om nettopp Ollestad ba Siljeholt om ikke å si at 
han nå var med i Stay behind-systemet, så oppdaget den nye 
mannen snart at Ollestad og Spilhaug også hadde god kontakt. 

Bildet ble klart nok: Næss og Spilhaug samarbeidet tett. Svært 
mye av den informasjonen Næss fikk om potensielle spioner og 
«interessante» folk i venstreorienterte miljøer, kom fra Spil- 
haug og hans infiltrasjonseksperter. Og Spilhaug var støttespil- 
ler for Ollestad. Fra tid til annen leverte han skygge-rapporter 
til Stay behind-sjefen. Både om suspekte offiserer, potensielle 
spioner og andre skikkelser i de venstreorienterte miljøene. 8 

Men samarbeidet mellom Kjettingmannen og Ollestad forløp 
ikke uten konflikter. Ganske hett ble det i 1974 da en av Spil- 
haugs trofaste menn, Asbjørn Kilde, rapporterte til sin sjef at 
han hadde observert Siljeholt i HV-huset på Ekeberg - midt på 
blanke formiddagen. Uten noe forklarlig ærend. Han skulle ha 
blitt overrasket av kona til vaktmesteren, og stukket av i hui og 
hast. Kort tid etter oppdaget Siljeholt at Kilde spanet på ham. 
Han ble mektig forbauset over å bli fotfulgt av Kjettingmannens 
menn. Han kontaktet Spilhaug og ba ham holde Kilde unna. 
Samtidig rapporterte han saken til Ollestad. Og det var lett å 
overbevise «Ola» om at det var Siljeholt som snakket sant. For 
samme dag han skulle ha flyktet fra HV-huset, satt han sammen 
med nettopp Ollestad i det innerste av Kolsås, i Nord-komman- 
doens hovedkvarter, som ivrig deltaker i en NATO-øvelse. Olle- 
stad ble rasende, kontaktet Kjettingmannen og ba ham holde seg 
vekk. Kjettingmannen ble erklært persona non grata i E-14. 9 

Slike konflikter mellom sterke personligheter lar seg ikke 
trylle vekk i løpet av noen dager eller uker. Men etter en god del 
måneder ble Siljeholt bedt om å ta kontakt med Spilhaug. Spil- 
haug skulle ikke lenger være en persona non grata i E-14. Silje- 
holt ble bedt om å gjenopprette kontakten. Som sagt, så gjort. 
Fra da av var kontakten gjenopprettet. En nyttig kontakt. 

Siden kom det for en dag at det var Erik Næss og Overvå- 
kingspolitiet som hadde bedt Spilhaug om å bruke sitt eget ap- 
parat for å spane på Siljeholt. Årsaken var en rapport om «fluk- 
ten fra HV-huset» som POT hadde fått! 

En annen av Kjettingmannens nære menn i Stay behind var 
mannen som vi velger å kalle «Jan-Erik». Han var «infiltra- 

sjonseksperten». Slik omtaler tidligere kollegaer ham. 

Også han deltok i Heimevernet, først på Sinsen og siden på 
Bekkelaget. Han hadde ikke selv vært med i Black-gjengen, men 
kom inn under Spilhaugs vinger så å si i kjølvannet av Kjetting- 
mannens oppryddingsaksjon. Hærens Jegerskole på Trandum 
tok han også. I det sivile utdannet han seg til optiker, og ble en 
dyktig sådan. 

I 1974 ble han så rekruttert til Stay behind-systemet, møtte i 
«Seksern», og var med på det obligatoriske kurset på Torås 
fort. Han var rekruttert av veteranen Gunnar Bjålie - via Spil- 
haug. Han tilhørte siden Lindus-nettet. Ettersom han hadde 
lært en del om samband på Jegerskolen, var det ikke unaturlig 
at han ble plassert i etterretningsnettet. 

Dermed hadde Spilhaug nok en lojal mann i den hemmelige 
hæren. Noen ville kalle det dyktig rekruttering ved hjelp av en 
erfaren talentspeider. Andre ville si det var dyktig infiltrasjon i 
en offisiell tjeneste. I virkelighetens verden var det begge deler. 
Nok en nyttig dobbeltrolle var skapt. 

Kjettingmannen kunne bruke sitt dypt hemmelige, uoffisielle 
apparat og nettverk til mangt og mye. Ikke minst kunne han 
infiltrere ulike politiske miljøer uten særlig risiko. Han hadde 
folk som kunne gli inn i miljøene på en naturlig mate. De offisi- 
elle tjenestene hadde større problemer med å få utdannede poli- 
tifolk til å virke naturlige i nye miljøer - ikke minst venstreori- 
enterte. 

Allerede i 1970 var Kjettingmannen noe mer åpen og infor- 
mativ overfor sin trofaste mann Frank Siljeholt enn han brukte 
å være. Han var normalt en dreven hysj-leder. Han visste hvor- 
dan «need to know»-prinsippet skulle anvendes. Få av hans 
nærmeste visste om hverandre. Og underordnede skulle ikke få 
vite mer enn de strengt tatt måtte vite for å gjøre jobben på sin 
avgrensede sektor. Men ingen regel uten unntak. 

- Han fortalte meg at han hadde folk i alle ungdomsorgani- 
sasjonene, først og fremst på venstresiden. Men også til høyre. 
Deres oppgave var å finne ut hva som foregikk av politisk akti- 
vitet, ikke minst de formene som reiste spørsmål om rikets sik- 

kerhet var truet. Så rapporterte de tilbake til Spilhaug. Han ga 
den informasjonen han ønsket videre til blant annet Erik Næss i 
Overvåkingspolitiet, forteller Siljeholt. 

Kjettingmannens folk klarte å infiltrere ikke bare ungdoms- 
organisasjonene, men også studentorganisasjonene på Univer- 
sitetet i Oslo, både på Blindern og i sentrum. Nære medarbeide- 
re sier at Spilhaug også klarte å infiltrere enkelte avdelinger i 
NRK som var av «spesiell interesse». Til og med den revolusjo- 
nære AKP(m-l)-avisa Klassekampen ble infiltrert av en person, 
hevdes det. 10 

Disse infiltrasjonsoperasjonene foregikk særlig aktivt i perio- 
den 1975 til 1978. Men de hadde foregått lenge før den tid, og 
opphørte ikke etter 1978. «Jan-Erik» var en viktig og dyktig 
infiltrator, særlig i den mest aktive perioden. Et nett på titalls 
personer sørget for at øyne og ører fanget opp mye av det som 
foregikk. Ikke bare på venstresiden, men også på den ekstreme 
høyresiden. Inkludert Erik Bluchers Norsk Front, som etter 
bombeattentatet mot 1. mai-toget i Oslo i 1979 tok navnet Na- 
sjonalt Folkeparti. Spilhaugs menn infiltrerte også enkelte gan- 
ger mer tradisjonelle kriminelle miljøer. Ofte var det narkotra- 
fikk som skulle avsløres. 

Hva kunne så kalles legitim innhenting av informasjon og 
hva var illegitim virksomhet - rett og slett politisk kartlegging? 
En av Spilhaugs nære menn sier: 

- Grensene fløt ofte over i hverandre. I praksis var det ikke så 
nøye med å passe på den slags grenser. Vanskelig var det også. 
Mye foregikk i gråsonen. Men det var ikke alltid like trivelig å 
drive med dette. Ofte kunne det gå på nervene løs. 

Militær disiplin og våpen sto alltid sentralt i Kjettingman- 
nens organisasjon. At han i enkelte tilfeller opptrådte med 
bevæpnete livvakter, antyder problemets art. En av Kjetting- 
mannens mest trofaste menn har vært Asbjørn Kilde, rekruttert 
fra Black-gjengen. Han var Kjettingmannens faste sjåfør, en 
slags altmuligmann. Og livvakt. En hengiven, andre ville si fa- 
natisk trofast tjener. Politisk hellet han i sterkt høyreekstrem 
retning. Han var ofte godt bevæpnet. Som livvakt sammen med 

en annen av Spilhaugs menn passet han på sin sjef, dag og natt 
om det krevdes. 

En episode - det må ha vært i 1 964 - forteller på sin måte om 
Kjettingmannens livvakter. En dag ble han plutselig lagt inn på 
Ullevål sykehus. Ting kunne tyde på at han hadde blitt forgiftet. 
Han ble lagt inn i en slik hui og hast at han ikke hadde fått vars- 
let sine livvakter. Men med én gang Kilde og hans kompanjong 
fikk vite hva som var skjedd, kastet de seg i bilen og raste opp til 
Ullevål. Så stormet de fullt bevæpnet inn i sykehuset for å ta 
vare på sjefen ..." 

En annen av Kjettingmannens nære menn var Per Runddal. 
Han ble bare kalt «Svarte-Per», et oppnavn han bar fra Black- 
gjengens dager. Også han var en slags altmuligmann. Han ble 
brukt i en serie «spesielle operasjoner». Politisk og sosialt hørte 
han til de mest ekstreme høyreorienterte, rasistiske miljøene. En 
våpenglad, for ikke å si våpengal type. En trang - riktignok i di- 
siplinerte former - han fikk lov til å leve ut i Kjettingmannens 
organisasjon. 

Ikke uventet hadde han kontakt med Andreas Hauge og hans 
spesielle HV-gruppe ved Fornebu. På grunnlag av gamle tegnin- 
ger og kart som Spilhaug hadde, hjalp «Svarte-Per» til med å 
finne fram til og restaurere en del av de tyske bunkerne fra kri- 
gens dager. Intet var mer naturlig ettersom Kjettingmannen 
hadde god kontakt med Hauge. 

Da «Svarte-Per» døde for fem år siden, gjorde hans gamle sjef 
og en av hans nære medhjelpere en befaring hjemme hos ham i 
Ribstonveien på Refstad i Groruddalen. De troppet opp for å 
fjerne våpen og ammunisjon som de visste han hadde. Men de 
enorme mengdene de fant i garasjen hans, hadde nok ikke en- 
gang Kjettingmannen ventet å finne. 

For sikkerhets skyld tok de seg inn gjennom bakveggen etter 
å ha fjernet noen bord. Hadde de ikke gjort nettopp denne 
manøveren, ville det gått dem ille. For hele fronten av garasjen 
var underminert. Dersom de hadde åpnet døra, ville hele garas- 
jen blitt sprengt i filler. Og så store mengder sprengstoff fantes 
det her at Aker sykehus som nær nabo neppe ville ha gått klar. 

Her var store mengder plastisk sprengstoff. Miner. Panservern- 
granater. Bombekastergranater. Håndgranater. Ulike typer 
håndvåpen. Og mer til. 12 

Hadde «Svarte-Per» samlet alt dette på egen hånd? Uten at 
noen visste om det? Uten at sjefen visste noe? Neppe. Han var 
på mange måter et produkt av den organisasjonen og klan- 
ånden han hadde tilhørt - om enn et ekstremt produkt. 

Våpen sto også sentralt hos en annen av Kjettingmannens 
menn og eksperter. Bjørn Grøtting var sønn av en brannmann 
og flymekaniker hos SAS på Fornebu. Grøtting var uhyre dyktig 
når det gjaldt tekniske spørsmål, ikke minst våpen. 70-årene var 
ikke gamle før han ble våpenekspert hos Kjettingmannen. Av 
alle ting konstruerte han en koffert med våpenfutteral for ham. 

Han var også våpenekspert for e-tjenesten, inkludert Stay 
behind. Grøtting var dyktig til å lage ekstremt gode lyddempere 
for ulike typer våpen, blant annet for Colt kaliber 11.25. Lyd- 
demperen ble blant annet demonstrert for imponerte CIA-re- 
presentanter som besøkte Torås fort så sent som i 1977. 

Denne tekniske begavelsen rakk ikke å bli gammel. Han døde 
av hjerteinfarkt rett etter oppvisningen for CIAs folk - bare 44 
år gammel. 13 

En langt viktigere person for Kjettingmannen var «Kongo- 
Jack». I 50-årene jobbet Roger Sulland, som han heter, først i 
Oslo El-verk. Siden dro han til Kongo og gjorde tjeneste i FN- 
styrkene. Oppholdet i Kongo ga ham oppnavnet. Han var en av 
flere med erfaring fra FN-styrkene som ble rekruttert av Kjet- 
tingmannen. 1 1 976 ble han ansatt hos Kjettingmannen. Det var 
etter at Spilhaug hadde sluttet som direktør i firmaet og hadde 
dannet et nytt, Kjettingkonsulenten. I samarbeid med Arbeids- 
tilsynet lærte det opp kontrollører av laste- og losseredskaper. 
Samtidig fungerte det som et dekkfirma for «spesielle operasjo- 
ner», forteller noen av Spilhaugs tidligere menn. Sulland kom 
ikke fra Black-gjengen, men ble rekruttert av Spilhaug fra Bek- 
kelaget/Nordstrand HV. Han hadde vist gode konspirative 
egenskaper. Han hadde også store kunnskaper om våpen. Han 

ble en nyttig «multi-purpose man», altmuligmann, for Spilhaug 
i mange, mange år. 

«Kongo-Jack» kunne settes til så mangt. En gang var han 
med på å lage en studie av hvor store og slagkraftige anti-Spet- 
naz-aksjoner kunne tenkes å være i Oslo-området. Dette 
skjedde på midten av 70-tallet da en slik norsk kampstyrke mot 
sovjetiske sjokk-tropper skulle etableres med unge HV-folk fra 
mange ulike områder. 

Han deltok også i en rekke spaningsoperasjoner. Ofte gjaldt 
det sovjetiske diplomater. Andre ganger ble han bedt om å del- 
ta, høyst diskré, i demonstrasjoner i Oslo sentrum for å gjøre 
sine observasjoner. 

Det var Erik Næss som i en lang periode var hans kontakt- 
mann i Overvåkingspolitiet. 

I 1983 ga Chr. Christensen ut boka «Det hemmelige Norge». 
For første gang ble søkelyset satt på deler av Stay behind-syste- 
met, tjenestene for øvrig og samspillet mellom Youngstorget og 
Overvåkingspolitiet. Boka skapte oppstyr. Mang en hysj-sjef 
fikk nerver. Også Kjettingmannen ante uråd. «Kongo-Jack» 
fikk raskt i oppdrag å bli «gatefeier». Han skulle rydde opp i og 
fjerne en rekke hemmelige og høyst uoffisielle våpenlagre, lagre 
som i stor grad besto av tyske våpen som aldri var blitt regist- 
rert. Store mengder ble ødelagt. Noe ble også dumpet på spesi- 
elle steder på Ringerike. 14 

Som avsnittssjef i HV har Kjettingmannen også disponert en 
stor og sinnrikt utrustet bunker på Ljabru, like sør for Sæter på 
Bekkelagshøgda. Vaktholdet her ble til tider utført av «Svarte- 
Per», Asbjørn Kilde og «Kongo-Jack». 

«Kongo-Jack» opplevde også en gang på 70-tallet å få delta i 
et treningskurs som - av alle - ble ledet av instruktører fra det 
israelske Mossad. Deltakerne ble instruert i hvordan de skulle 
drive effektiv og diskré spaning, og hvordan de skulle klare å 
riste av seg spanere. 

«Kongo-Jack» har med andre ord vært med på mange og spe- 
sielle operasjoner. Han er kanskje en av de dyktigste Kjetting- 
mannen har hatt. 15 

I dag lever sjefen - Kjettingmannen - som pensjonist sammen 
med sin kone i villaen på Oslos østkant. Siden 1982 har han 
vært reservebefal, med majors grad. Men den som tror at han 
har lagt inn årene, tar feil. 

Han har reist mye, blant annet i Asia og Egypt. I 1990 var 
han på ferietur i Nord-Russland. Men ferieturen var krydret 
med hysj-oppdrag. Ved Murmansk videofilmet han russiske 
marinefartøyer. Han skulle skaffe oversikt over russernes nye 
nummerering av nordflåten. 

Oppdraget kom - pussig nok - fra Overvåkingspolitiet. 
Dette illustrerer hvor tett samarbeidet mellom Overvåkingspo- 
litiet og den militære e-tjenesten i virkeligheten er. 

Da kong Olav døde, deltok Kjettingmannen i arbeidet med å 
legge opp sikkerheten omkring begravelsen. For hvem annen 
enn han - og hans like - er det som kjenner Oslos fysiske 
«underverden» bedre? 

Da PLO-leder Yasir Arafat, Israels statsminister Yitzhak 
Rabin og utenriksminister Shimon Peres kom til Oslo for å ta 
imot Nobels fredspris, var Spilhaug også aktiv for å sikre at 
Nobelfesten skulle gå trygt av stabelen. 

Og alt dette er bare eksempler på Kjettingmannens meritt- 
liste. Den er lang og variert. Imponerende. 

Men deler av den er skremmende. 

Hva slags apparat er det egentlig Kjettingmannen har stått 
sentralt i? Sannsynligvis vil han selv benekte at han har dispo- 
nert et apparat eller en organisasjon. Like fullt har han hatt et 
privat og uoffisielt apparat for beredskap og etterretning. Men 
den har også vært en organisasjon til disposisjon for de offisielle 
hemmelige tjenestene. Nært knyttet til Overvåkingspolitiet. 
Den har dessuten utført oppgaver for e-tjenesten. 

Men også tett knyttet til Stay behind-systemet. Det har vært 
et virksomt nettverk i og rundt Stay behind-systemet. 

Den dag i dag eksisterer apparatet - selv om omfang og 
styrke er redusert. 

En offiser med betydelige kunnskaper om de private gruppe- 
ne, føyer til: 

- Bortsett fra «de menige» har de sentrale skikkelsene i 
denne organisasjonen sittet i sentrale posisjoner i næringsliv, 
forsvar og samfunn for øvrig. Kort sagt, personer i maktposi- 
sjoner. Jovisst, det har vært en betydelig beredskaps- og etter- 
retningsorganisasjon. Den har operert i gråsonen mellom privat 
etterretning og overvåking og de hemmelige tjenestene. Den har 
også vært et apparat for mektige venner og deres venner. Det er 
i det hele tatt utrolig at de som har ledet et så virksomt apparat 
med så mange forgreninger til andre grupper og nettverk, har 
maktet å holde dette totalt skjult - til nå. 16 

Kjettingmannens gruppe må ha vært en av de aller viktigste 
av de private gruppene - kanskje den viktigste. Han kunne 
spille på langt flere kontakter enn de han rekrutterte fra Black- 
gjengen og fra Heimevernet. Sammen med flere andre ulike 
grupper har hans apparat vært en viktig del av det uoffisielle 
nettverket bak de hemmelige tjenestene. Som et slags sterkt 
mørklagt Stay behind bak det offisielle Stay behind og de øvrige 
tjenestene. Fra dette nettverket går det sannsynligvis bånd vest- 
over - til Storbritannia og USA. Til MI6 og CIA. 

Dette mørklagte nettverket opererer bak og sammen med de 
offisielle tjenestene. Nettverket har mest sannsynlig oppdrags- 
givere høyt på strå - og i det offisielle Norge. Vi har lagt fram 
noen fragmenter i denne strukturen. Mye står tilbake å bringe 
fram i lyset. Men vi har satt bumerket på strukturen. 

Det er dette nettverket som noen kaller Alfa. 17 



Helge O. Spilhaug rekrutterte flere medlemmer av den berykte- 
de Black-gjengen som opererte på Karl Johans gate i Oslo sent- 
rum. Her sikret han seg svært lojale menn. 

Spilhaug har ledet en omfattende og allsidig virksomhet, som 
spenner fra sikkerhetsarbeid i samband med store begivenheter 
i Oslo, politisk kartlegging av venstreorienterte miljøer til kon- 
traspionasje. 

Som talentspeider har han plassert flere av sine menn i Stay 
behind-systemet. Dermed har han skapt nyttige dobbeltroller 
og tverrgående forbindelser mellom sin egen gruppe og de hem- 
melige tjenestene - særlig Stay behind. 

Spilhaugs apparat og nettverk må ha vært en av de viktigste pri- 
vate beredskaps- og etterretningsgruppene i Norge. 

Hæren lever videre 



- Hva sier du dersom vi forteller deg at det anno 1995 fortsatt 
finnes et Stay behind-system i Norge? 
- Da sier jeg at det må være en spøk. 

Vi befinner oss en halv times kjøring vest for Washington 
sentrum. Her i Viennas løvskoger og en av forstadens mange 
fornemme villaer lever Victor Marchetti et fredelig familieliv. 
Men det er nå. 70-årene var alt annet enn fredelige for ham. For 
i 1969 forlot han CIA etter fjorten år i tjenesten. Vietnamkri- 
gen, CIAs mange «skitne operasjoner» og mangel på moralske 
standarder slik Marchetti følte det, gjorde at han til slutt 
«blåste i fløyta», ropte et advarende varsko. Da han i 1972 
skulle utgi boka om sine erfaringer, opplevde han å få en høyes- 
terettsdom mot seg som slo fast at boka måtte sensureres. Etter 
to års kamp kom «CIA and the Cult of Intelligence» (CIA og 
etterretningens kultus) endelig ut. Men 168 passasjer var strø- 
ket av sensuren - i det frie Amerika. 

Saken vakte enorm oppsikt. Navnet Marchetti bit kringkas- 
tet og velkjent i store deler av i alle fall den vestlige verden. For 
det var ikke hvem som helst i CIA som hadde sagt at nok er 
nok. Da han forlot «kompaniet», hadde han avansert og blitt 
den nærmeste assistenten til CIAs visedirektør. Marchetti 
hadde kort sagt arbeidet innenfor CIAs aller innerste sirkler. 
Han kunne ikke avvises som en uvitende outsider. 

* 

Nå - 21 år etter at boka vakte slik storm, lener han seg avslap- 
pet tilbake i sofaen. 1 Han har tydeligvis gått klar av paranoia- 
ens umiskjennelige favntak. Han humrer til og med godlynt når 
han minnes sin tidligere norske nabo her ute i Beeky Court. 

- Halvorsen ja, han jobbet for CIA på lyttestasjonene i Norge 
på begynnelsen av 70-tallet. Gjorde et stort vesen av at han ikke 
jobbet for CIA, var veldig hemmelighetsfull. Da han kom til- 
bake gjorde han det han mente var hans samfunnsplikt etter at 
boka endelig var sluppet ut på markedet. Han spionerte på 
meg, dag og natt. Det må ha vært ganske kjedelig. 

Men altså, Stay behind. Alvorlig talt, ut fra min egen erfaring 
vil jeg si at dette systemet nok var seriøst ment fra starten av - 
rett etter krigen. Men allerede fra om lag 1955 ble det sett på 
som en spøk. I alle fall av de som hadde greie på beredskap. De 
mente at dette systemet ikke ville fungere. 

I retrospekt minner det mest om en gammel Humphrey 
Bogart-film, med sine penge- og gullkister, skjulte våpen og 
kommunikasjon og annet utstyr. Allerede fra 1960 var det 
holdningen i den øverste CIA-ledelsen at en ønsket å avvikle 
systemet gradvis, og bruke pengene og ressursene på noe annet 
og viktigere, sier Marchetti. 

Han spissformulerer og dømmer dagens Stay behind nord og 
ned i spøkefull form. Det offisielle CIA ville nok ikke uttrykke 
seg slik. Men det er neppe tvil om at atom-strategien slik den 
ble utviklet allerede fra tidlig på 50-tallet nok førte til at mange 
i CIA hadde sine tvil om «gammeldags» konvensjonell bered- 
skap ville fungere. 

Blant tidligere Stay behind-ansatte i Norge som har rettet kri- 
tikk mot den norske utgaven av Stay behind, blir den slags total 
kritikk møtt med skepsis. Selv en av de hardeste kritikerne, ma- 
jor Finn Kirkestuen, som førte «opprørsnotatet» fra 1981 i 
pennen, mener at Marchetti går altfor langt. 

- Dette er en slags amerikansk jippo som ikke tar hensyn til 
de spesielle behovene et lite land som Norge har, sier Kirke- 
stuen. 

Uansett om CIA har hatt en viss interesse av å «utfase» Stay 
behind-systemet i Europa, har det likevel blitt holdt i live inntil 
nylig. Først i oktober 1990 sprakk det italienske Gladio. 2 Fra 
da av er systemet lagt ned både i Italia og de fleste europeiske 
land. Det vil si ifølge hel- og halvoffisielle erklæringer. Hva som 
virkelig er tilfelle, kan muligens vise seg å være noe ganske an- 
net. For kanskje er et hemmelig Stay behind-nett «kjekt å ha» - 
om ikke i beredskapens navn, så for andre formål? 

Det norske Stay behind-systemet eksisterer imidlertid den 
dag i dag, uansett om Marchetti oppfatter det som en spøk. 

Hvordan ser så den hemmelige hæren i Norge ut i dag? De 
som har god innsikt, forteller bare dersom de får forbli anony- 
me. Enkelte av dem har store kunnskaper. Noen av disse kilde- 
ne har i årevis sittet som sentrale aktører i strategiske deler av 
beredskapsarbeidet i forsvar og stat. 3 

Dagens Stay behind-system og filosofien bak det kan skisse- 
res på denne måten: 

- Norges geopolitiske rolle har minsket etter at den kalde kri- 
gen er over, etter at Sovjetunionen gikk i oppløsning. Men selv 
om unionen er historie, består fortsatt unionens viktigste be- 
standdel - Russland. Situasjonen er svært labil i dette enorme 
landet. Dermed vil Norges plass som nabo til Russland fortsatt 
ha interesse, både for Norge selv og for Norges tradisjonelle al- 
lierte. 

Flere atlantiske makter viser økt interesse for de arktiske 
områdene, Barentsregionen, Svalbard og Arktis. Dette gjelder 
Canada, Frankrike, Storbritannia og Tyskland. Det gjelder 
også for Den europeiske union. 

Selv om USA midlertidig viser mindre interesse for Norge og 
allerede har redusert sine militære overføringer, betyr ikke dette 
at USA avvikler sine interesser. Investeringene justeres ned et 
par hakk, de opphører ikke. 

Amerikanske planer om å sende egne tropper til Norge der- 
som Russland skulle vise ekspansjonistiske hensikter, er på 
ingen måte skrinlagt. Også enkelte europeiske makter vil holde 

208 



www.pdf-arkivet.no/hemmelig/ 2013 



på en slik mulighet, blant dem Tyskland, som allerede i dag har 
egne militære lagre i Norge. 

- Sannsynligvis vil disse maktene ha mindre interesse av å holde 
ved like det norske Stay behind-systemet som en del av norsk 
okkupasjonsberedskap. 

Interesse av å holde systemet mer eller mindre intakt finnes 
snarere i det faktum at Stay behind-systemet gir fremmede mak- 
ter muligheter for å bygge ut egne nettverk i Norge. I dag er det 
primært tre stormakter som har sine egne nettverk her: USA, 
Storbritannia og Tyskland, som alle har tre typer nettverk: 
etterretnings-/spionasjenett, det ordinære diplomatiske nettet 
og et eget nett som tar vare på forhåndslagret militært utstyr i 
Norge. Stay behind-systemet har tradisjonelt vært tett knyttet 
til britiske MI6 og amerikanske CIA. 

Erfarne kjennere og tidligere deltakere i systemet poengterer 
at MI6 og CIA alltid har lagt stor vekt på å infiltrere Stay 
behind-nettene. Først og fremst har dette skjedd ved at norske 
deltakere i nettene, det være seg kommunikasjonsnettet, evaku- 
eringsnettet eller sambandsnettet, er blitt rekruttert av disse 
utenlandske tjenestene. 4 

Logikken er klassisk. Én ting er å samarbeide med norske 
myndigheter og tjenester. Noe annet er å bygge ut egne nettverk 
i Norge som kan brukes direkte - i såvel fred som krise og krig. 
Dette dreier seg med andre ord ikke bare om de mange tradisjo- 
nelle rapportørene og informatørene rundt om i samfunnslivet 
som flere utenlandske tjenester har hatt og fortsatt har i Norge. 5 

Her er det snakk om infiltrasjon og rekruttering av personer 
som allerede deltar i beredskapsarbeid i Norge. Kjennere av sys- 
temet forteller at det særlig er britiske MI6 som har drevet en 
spesielt aktiv infiltrasjon. Det snakkes ikke bare om dobbelt- 
agenter, men til og med trippelagenter. Og dette er vel å merke 
en virksomhet som foregår fra allierte tjenester. Erfarne etter- 
retningsfolk lar seg ikke forbause. Dette er den klassiske ar- 
beidsmetoden. Mange andre vil derimot forbauses. 

Stay behind-systemet vil kort sagt være et nettverk i Norge 

som enkelte fremmede tjenester kan trekke veksler på, blant an- 
net i deres eget arbeid for å utvikle nettverk på norsk jord. 

Det finnes med andre ord sterke interesser som ønsker å 
holde det norske Stay behind-systemet gående. 

De som er satt til å lede Stay behind-hæren i Norge i dag, er 
ikke uvitende om dette. 

• De ulike nettene i den hemmelige hæren er fortsatt mer eller 
mindre intakt. Særlig er kommunikasjonsnettet utviklet. Det vil 
si rapporteringsnettet i Norge og systemets kontakt med hoved- 
basen i Wales. 

• Evakueringsnettet finnes også fortsatt. Muligens finnes det 
to typer evakueringsnett i dag. Ett for kongehus, regjeringsmed- 
lemmer og andre VIPer. Et annet for å hente ut nedskutte pilo- 
ter og annet mannskap bak fiendens linjer. 

• Sabotasjenettet har gjennomgått store endringer. I dag finnes 
knapt en eneste av de gamle dumpene med våpen, ammunisjon, 
medisiner og klær ute i Norges distrikter. Ikke minst Meyer- 
skandalen i 1978 viste at risikoen for at slike dumper stadig 
skulle bli oppdaget, var blitt for stor. I stedet valgte de ansvarli- 
ge å bygge opp et nytt våpen- og ammunisjonsnett. Nå er mye, 
om ikke alt utstyret plassert i spesielle bunkere og lagre inne på 
en rekke militære leire og installasjoner rundt om i det ganske 
land. Noen ytterst få utvalgte personer i hvert område har ad- 
gang til lageret. 

• Det såkalte Argus-nettet finnes også. Teknisk sett er det et 
avansert system i dag. 

• Fortsatt velges en rekke personer, både sivile og militære, 
hvert år ut til å bli nye deltakere i den hemmelige hæren. I dag 
velges langt flere fra de militære rullene enn i tidligere tider. Ve- 
teraner som har vokst opp med den strengeste grad av hemme- 
lighet og sikkerhet, grøsser over en slik utvikling. For dette be- 

tyr at stadig flere personer i de militære rullene blir trukket inn i 
Stay behind-systemet og blir der i en kortere periode enn den 
«livslange» tjenesten som var vanlig tidligere.'' Gjennomtrek- 
ken blir større. Faren for lekkasjer og flere «utro tjenere» øker. 

• Fortsatt finnes det mellom 1000 og 1200 personer i den hem- 
melige hæren i Norge. Men i dag befinner hele Stay behind- 
systemet seg i en vanskelig og noe uklar overgangsfase. Mange 
offiserer blir beordret inn i systemet, mens mange av de gamle, 
sivile og «livsvarige» agentene går i passivitet. 

• Det eksisterer fortsatt et nært samarbeid med Overvåkings- 
politiet. Og Heimevernet fungerer fortsatt som en slags kamu- 
flasje for deler av Stay behinds virksomhet. Stay behind-syste- 
met har fortsatt et samspill med private beredskaps- og etterret- 
ningsgrupper. 

• Fremdeles ligger den utenlandske hovedbasen i Wales. Reser- 
vebasen ligger i USA. 

• Hovedkvarteret i fredstid er også det samme som det har vært 
i hele perioden fra 1974. Det ligger i Jens Evensen-gården, vegg i 
vegg med e-tjenestens hovedkvarter på Grønland i Oslo sent- 
rum. Helt vitale funksjoner av teknisk art befinner seg fortsatt i 
denne gården. For mange som kjenner dette hovedkvarteret vir- 
ker det helt ubegripelig at senteret i en dypt hemmelig tjeneste 
kan ligge så utsatt og oversiktlig til. Sikkerheten ved avdelingen 
karakteriseres som skandaløs av mange som kjenner senteret. 

• Riktignok finnes det et annet senter for bruk i krig, Krigs- 
kommandosentralen. Og det finnes et reservesystem som skal 
aktiviseres dersom den ordinære ledelsen bryter sammen. Men 
det er en fattig trøst. For denne reserveledelsen skal ifølge planen 
ta over i akutte krisesituasjoner eller i tilfelle angrep på Norge. 
En slik «backup» er ingen unnskyldning for å skjøtte sikkerhe- 
ten så dårlig ved hovedkvarteret som i dag, mener innsidere. 

• Den tidligere E-14-avdelingen kalles i dag Avdelingen for ok- 
kupasjonsberedskap. Leder for avdelingen er oberstløytnant 
Anders Fossesholm fra Hokksund. 

• Reserveorganisasjonen for den sentrale ledelsen i Stay 
behind-systemet består i dag av en leder og fire underledere. 
Disse skal ikke ha noen fysisk kontakt med dagens hovedkvar- 
ter. Lederen har oversikt over hva som finnes av mannskap og 
utstyr i hele systemet. De fire underlederne kan aktiveres av le- 
deren, og hver har oversikt over ett enkelt nett. 

Dette «backup» -systemet skal først og fremst ta seg av kom- 
munikasjonen. Kommunikasjonen til basen i Wales skal sikres, 
og kommunikasjonen til de ulike kontaktleddene rundt i landet 
skal tre i funksjon - om mulig. Hvis ikke, må apparatet aktive- 
res fra utlandet. I tillegg har denne ene hovedlederen og de fire 
underlederne oversikt over den operasjonelle kapasiteten syste- 
met har i dag. Det vil blant annet si hvilke mannskap som fin- 
nes, og hvor våpen, ammunisjon og annet utstyr befinner seg. 

Dette er med andre ord ingen parallell-organisasjon fra topp 
til bunn. Det dreier seg om en reserveledelse. Kanskje kan det 
også tilføyes at den høyst anonyme lederen - «Mr. Nobody» - 
sitter med en usedvanlig makt i sine hender. Dette er en konsen- 
trert makt som heller ikke Stortinget er informert om. 

* 

Den hemmelige hæren finnes fortsatt i Norge. Riktignok er den 
redusert i omfang. Det er i særlig grad tilfelle for sabotasje- og 
geriljanettet. Det finnes flere beordrede personer fra forsvaret i 
systemet enn før. 

Fremmede tjenester - især CIA og M/6 - har uten tvil interesse 
av at systemet holdes intakt. Stay behind-systemet gir et nett- 
verk som kan infiltreres fra slike tjenester. For disse tjenestene 
er ikke likeverdig samarbeid med den norske tjenesten nok. De 
ønsker også å bygge opp sine egne nett i landet. 

Det finnes et reservesystem som skal tre i funksjon dersom det 
vanlige Stay behind-systemet rakner. En sjef og fire underord- 
nede sjefer har oversikt og kunnskap nok til å ta over på sentralt 
plan om det skjer. 

Gladio - en italiensk tragedie 



Gladio refererer til gladium, det korte tveeggede sverdet som de 
romerske gladiatorene benyttet i sine heroiske kamper. 

- Har du noen gang hørt om Wyatt Earp . . . ? 

Reporteren som sorterer sine notater før han skal starte inter- 
vjuet med ham som spør, ser litt overrasket ut. Det navnet sto 
ikke i notatene hans. Mannen fortsetter: 

- Han var min grand, grand onkel. En nær venn av min bes- 
tefar, sheriffen i Tombstone, Arizona. Wyatt Earp, den største 
gunfighteren i det ville Vesten. Han som med sine brødre gikk 
seirende ut av den berømte gunfighten ved OK Coral i 1881. 

Mannen som påberoper seg et fjernt slektskap med en av ville 
Vestens store legender, heter Mark Wyatt. Nå er den kraftige 
mannen pensjonert - fra CIA. 

Ettersom han påberoper seg sheriffen i Tombstone som en av 
sine aner, har han neppe italiensk blod i årene. Men det er noe 
italiensk over ham - fakter, mimikk, temperament. Det er da 
heller ikke noe merkverdig. Wyatt tjenestegjorde for CIA i ut- 
landet fra 1947 til 1979, og svært mange av disse årene opp- 
holdt han seg nettopp i Italia. Her var hans viktigste oppgave å 
bygge opp det italienske Stay behind-systemet - Gladio. Men 
han har også inngående kjennskap til Stay behind-operasjone- 
ne i andre europeiske land, og til den filosofi som CIA la i sitt 
engasjement på dette området. 

En av de mest betente problemstillingene bak temaet om Stay 
behind er spørsmålet om politisk styring og demokratisk kon- 
troll. Det kan være kort vei fra en hemmelig organisasjons legi- 
time forsvarsoppgave til misbruk og rolleforveksling. Det er i 
særlig grad Gladio-systemet i Italia som har avdekket dette. 

Reporteren konfronterer Mark Wyatt med problemstillingen: 
- Var det fare for at en organisasjon, som i utgangspunktet var 
ment å skulle tjene en god sak, kunne utvikle seg til et monster? 

Mark Wyatt: - Ja, jeg tror faren absolutt var til stede, og det 
skremte meg . . . 



Dette er det altså en av CIAs mest erfarne Stay behind-eksperter 
som konkluderer med. Det hele kunne bli et monster ... 1 

Historien om Stay behind i Italia er ikke uten interesse for 
den som ønsker å analysere dypt hemmelige strukturer. Denne 
italienske tragedien kan ikke feies under teppet med enkle og 
banale formuleringer om at Italia ikke er Norge. Selv om det 
som skjedde der er uvanlig ekstremt og brutalt, kan det nettopp 
i sin outrerte form kaste et ettertenksomhetens lys over hemme- 
lige strukturer i andre land. Også i Norge - selv om det meste 
her til lands fortoner seg som en mild bris i forhold til de italien- 
ske stormkastene. For de prinsipielle, politiske og etiske dilem- 
maene og konfliktene har i bunn og grunn noe til felles. Det er 
også et poeng at tragedien dreier seg minst like mye om CIAs 
spill i Italia som italienernes egne intriger og maktkamp. 

Historien om Italias Stay behind er blitt mer og mer avdekket 
de siste årene, men fortsatt ligger mye i det skjulte. Noe av det er 
så sensitivt og kompromitterende at det ikke tåler dagens lys. 
Noe er så fantasifullt at det er vanskelig både å tro og fatte det. 

Det var erfaringene fra de hemmelige operasjonene bak tys- 
kernes rygg i Norge og Frankrike - og operasjonene i Italia - 
som dannet grunnlaget for CIAs filosofi om Stay behind. Da in- 
vasjonen på Sicilia ble forberedt i 1943 - det som skulle bli star- 
ten på slutten for Mussolinis fascistregime og Italias allianse 

med Hitler - innledet amerikanske OSS et samarbeid med ma- 
fiaen. De fikk løslatt «Lucky» Luciano, USAs beryktede gangs- 
terboss, fra fengsel. Til gjengjeld skulle han etablere kontakt 
med mafiavenner på Sicilia som kunne samarbeide med OSS og 
USAs invasjonstropper. 2 «The Luciano deal» dannet etter si- 
gende en langvarig allianse mellom klandestine amerikanske 
myndigheter og den internasjonale Cosa Nostra.' Avtalens 
Godfather var OSS-sjefen for Italia, Earl Brennan. 4 Før krigen 
tjenestegjorde han ved den amerikanske ambassaden i Roma og 
knyttet kontakter med Mussolinis hemmelige politi og ledende 
fascister. Samrøret inneholdt flere ingredienser. OSS-sjefen Wil- 
liam Donovan, også kalt «Wild Bill», var medlem av malteser- 
ordenen i Roma. 5 Denne ordenen var et tilholdssted for fascist- 
er, den konservative overklasse, høyere militære og Vatikan- 
topper. Blant medlemmene fantes også den amerikanske diplo- 
maten Myron Taylor og William Casey. Casey ble CIA-sjef 
under president Ronald Reagan. En annen CIA-topp med en 
fortid i Italia var den legendariske og paranoidforklarte James 
Jesus Angleton. Han bygget opp en familiebusiness i Italia som 
ble brukt til å formidle finansiering av klandestine aktiviteter, 
også Gladio. 

Etter det kommunistiske kuppet i Tsjekkoslovakia i 1948 
steg den politiske feberen på begge sider av Atlanteren. I Italia 
var febertoktene ekstra kraftige, ikke minst på grunn av det ita- 
lienske kommunistpartiets sterke posisjon. 

Situasjonen i Italia gikk ikke upåaktet hen i Washington. 
Tvert om ble den viet stor oppmerksomhet. En årsak til dette var 
Italias militærstrategiske posisjon i Middelhavet. En annen var 
de sterke båndene mellom Italia og USA gjennom de store grup- 
per av mennesker av italiensk herkomst i USA. En tredje var 
nettopp den at en rekke sentrale personer i Washington, spesielt 
innenfor CIA, var personlig involvert og engasjert i Italia. 

Da Italia gikk med i NATO i 1949, var kravet om at de skulle 
ha et opplegg for «unorthodox warfare» ikke problematisk. På 
samme måte som i Norge var det allerede i 1947-48 i gang virk- 
somheter som liknet sterkt på Stay behind-systemer. Forskjellen 

mellom de to landene var at CIA var langt mer engasjert i Italia. 
I Italia sydet og boblet en kjempestor klandestin gryte. Oppe i 
den sorte italienske gryte fantes en blanding av CIA-prosjekter 
og en smørje av politiske og militære grupperinger, etterret- 
nings- og sikkerhetstjenestene, Carabinieri-politiet, Vatikan- 
geistlige, frimurer- og broderskapslosjer. Personene som var in- 
volvert, er beskrevet som fanatiske og aggressive antikommu- 
nister med en grunnfestet tro på den sterke og autoritære ledelse 
av Italia. 6 CIA hadde ingen problemer med å finne allianser i sitt 
arbeid for å oppfylle NSC-direktivet om at USA for enhver pris 
skulle hindre at kommunistene vant det italienske parlaments- 
valget i 1948. 7 Hvis de vant, gikk direktivet ut på at USA umid- 
delbart skulle sette i verk utvidede strategiske disposisjoner i 
Italia . . . 

Kommunistene vant som kjent ikke, men det stoppet ikke 
CIA og deres italienske alliansepartnere. Tvert imot, da begynte 
virkelig den langvarige og til dels perverterte kampen mot kom- 
munistene og alt annet som smakte av venstrekrefter i Italia. Di- 
mensjonene på innsatsen i denne kampens første fase kan illu- 
streres med at den kostet USA 4 milliarder dollar mellom 1 945 
og 1953. 8 

Ifølge en uttalelse fra Giulio Andreotti da han var statsminister, 
ble Gladio etablert i 1951. Han skulle vite det ettersom han 
hadde et intimt forhold til organisasjonen. Et meget populært 
biljardbord i Gladios treningsleir på Sardinia var en gave fra 
ham. Det framgikk av messingplaten som var festet på det - 
med inskripsjonen: «Til Gladios menn - fra Giulio Andreotti». 9 
Året 1951 var neppe begynnelsen, men snarere slutten på be- 
gynnelsen for Gladio. CIA-medarbeidere peker ut 1956 som det 
sentrale årstallet. Dette er ikke korrekt. Det som skjedde i 1956 
var at det forelå en spesiell avtale mellom Italia og USA som in- 
nebar en mer spesifikk og forsterket innsats fra CIAs side når 
det gjaldt å utvikle, drive og bruke Gladio. Den avtalen ble av 
ukjente årsaker ikke undertegnet før i 1959 - uten at det førte 
til praktiske forsinkelser eller hindringer. 

Den formelle samarbeidspartneren for CIA i Gladio-prosjek- 
tet var den italienske etterretningsorganisasjonen SIFAR. 1 " 
Men ingen hindret CIA i å gå sitt eget løp. SIFAR var CIA-infilt- 
rert på kryss og tvers. I de ledende SIFAR-posisjonene satt det 
personer som var manøvrert inn på sine plasser av CIA. Den 
første sjefen var egentlig amerikaner og hadde det talende klen- 
genavnet «Godfather». CIA sørget for at hans etterfølger ble 
general DeLorenzo, nettopp i 1956. DeLorenzo ble senere, i 
1962, manøvrert inn i den viktige posisjonen som sjef for Italias 
halvmilitære politiorganisasjon, Carabinieri, som også hadde 
kontrollen med sikkerhetstjenesten." Dermed kunne den skjeb- 
nesvangre alliansen besegles mellom Gladios Stay behind-virk- 
somhet og Carabinieris sikkerhetstjeneste. Denne tjenesten 
brukte store ressurser på å overvåke kommunister og venstresi- 
den. 

CIA kunne uforstyrret bygge opp Gladio fra en hemmelig leir 
på Sardinia. Organisasjonen ble bygd opp på 40 hovedgrupper. 
Disse ble spesialisert på bestemte områder; 10 på sabotasje, 6 
på hver av områdene etterretning, propaganda, evakuering og 
12 på gerilja. 12 1 hovedkvarteret på Sardinia var det også enhe- 
ter som tok seg av agenttrening og logistikk. Under dette nivået 
ble Gladio delt opp i små, uavhengige celler som hadde sine 
operative oppgaver og plasseringer rundt i hele Italia. Gladio- 
cellene hadde adgang til hemmelige depoter - dumper - med alt 
det nødvendige av våpen, sabotasje- og radioutstyr, proviant, 
feltutstyr osv. M Gladios Stay behind-konsept var på mange 
punkter likt det norske. 

Treningen av agentene ble ledet av CIA, assistert av MI6. 
Instruktørene var toppspesialister på gerilja, sabotasje, etterret- 
ning og alt som hørte til faget. Både de amerikanske Green 
Berets og de britiske SAS-styrkene ble brukt. Et innslag som 
ikke kan spores i det norske opplegget er at etterretningsopplæ- 
ringen inneholdt faget propaganda. 14 Hva og hvorfor er nå, 
med all tydelighet, blitt avdekket. 

Gladio-cellene ble spredt over hele Italia. I begynnelsen ble 
hovedvekten lagt på Nord-Italia og spesielt på den østlige gren- 

sen mot Jugoslavia. Der lå den største faren for et landbasert 
angrep - i hvert fall i den tiden da forholdet mellom president 
Tito og Kreml var noenlunde til å leve med. Tyngdepunktet av 
de 139 dumpene - våpen- og utstyrsdepotene - som er regist- 
rert, var plassert i nord. Men etter hvert ble Gladio-nettverket 
forskjøvet i retning av de mer folkerike områdene og de politis- 
ke tyngdepunktene i Italia. Av åpenbare årsaker. 

I den utstrekning en kan snakke om en formell ledelse, sty- 
ring og kontroll av Gladio-systemet, var den italiensk. Men det 
hele skjedde på CIAs premisser. De sørget for at de få politike- 
re, militære sjefer, etterretningsbosser og Carabinieri-topper 
som ble informert og involvert, var CIA-proselytter. Det var 
neppe uten mål og mening at CIA brukte hundretalls millioner 
av dollar til å støtte politikere og andre viktige personer i Italia. 
Derfor kan CIA-folkene gjerne den dag i dag kalle seg «rådgive- 
re» og vise til at ledelsen lå i italienske hender. Her er det mile- 
vis mellom formelle betraktningsmåter og realiteter. Det var et 
rent «puppet on the string»-opplegg. Eller som Mark Wyatt ut- 
trykker CIA-filosofien: «If you're going to do it then you're 
going to be in charge of it. . . . And that was clearly the way it 
was in Italy.» 15 Han levner ingen tvil om hvem som var store- 
bror når spørsmålet om Gladio kom på dagsorden. 

I forholdet mellom MI6 og CIA var Italia helt fra første stund 
CIA og USAs arena. Her spilte MI6 annenfiolin. Italienerne var 
«the puppets». 

Omfanget av Gladio har vært uklart og omdiskutert. Ikke 
minst fordi informasjonene som ble gitt fra offisielt hold da de 
skandaløse Gladio-avsløringene sveipet over Italia i 1990, var 
manipulerende. Et eksempel på dette sørget statsminister And- 
reotti for. Han fortalte at Gladio bare besto av 622 operatører - 
på en måte som kunne få mange til å tro at det dreide seg kun 
om 622 personer. Han unnlot bevisst å fortelle at det var tale 
om personer som hver hadde 12-15 agenter i sin kommando. 
Etter at dette ble klarlagt, er antallet personer i den operative 
Gladio-hæren anslått til om lag 15 000. I tillegg kom et større 
antall personer som var knyttet til hovedbasen på Sardinia. 

219 



www.pdf-arkivet.no/hemmelig/ 201 3 



På samme måte som i Norge finnes der legitime grunner til at 
det ble opprettet et Stay behind-system som ledd i Italias okku- 
pasjonsberedskap. Den kalde krigens trusler og frykt var like 
kald i det varme Italia som i det kalde nord. Og ettersom også 
Italia ble NATO-medlem, var samarbeidet med NATOs klan- 
destine tjenester i utgangspunktet ukontroversielt - i prinsippet. 
Men på den klandestine arena kan det som er legitimt og prinsi- 
pielt i orden, fort komme i gal bevegelse. Det kan begynne å leve 
sitt eget liv i hendene på de få maktpersonene som holder de 
hemmelige tjenestene i sitt grep. De - som holder alle andre på 
avstand ved hjelp av den klandestine trylleformelen «need to 
know». Hvorfor det gikk akkurat slik som det gjorde med Ita- 
lias Stay behind-system Gladio, har mange forklaringer. Det 
finnes både historiske, kulturelle, politiske. Men ingen kan 
bortforklare de mekanismene og psykologien som ligger i den 
klandestine kulturen. 

Da avsløringene om Gladio bølget fram i 1990, tok det ikke 
lang tid før det viste seg at en rekke dramatiske hendinger i Ita- 
lia i 60- og 70-årene hadde hatt noe med Gladio å gjøre. Avslø- 
ringene traff både statsminister Andreotti og presidenten Cos- 
siga med stor tyngde. Det skyldtes i mindre grad de posisjonene 
de hadde hatt den gangen. Det viktigste var at de hadde vært in- 
volvert i Gladio lenge før de nådde sine topposisjoner som stats- 
minister og president. 

Selve kjernen i avsløringene var svært lett å få øye på. Gladio, 
som skulle bekjempe en mulig okkupasjonsmakt, var i stedet 
blitt omgjort til en viktig, skjult aktør på den innenrikspolitiske 
arena. Fiendebildet ble mindre og mindre Sovjet, og mer «alt og 
alle» som kunne oppfattes som en indre trussel mot høyresiden 
og den etablerte makteliten i Italia. Dette var en ekstrem høyre- 
side med klare nyfascistiske trekk. Hovedfienden var Italias 
venstreside med kommunistene i spissen. Ut av dette politiske 
terrenget er det så blitt virvlet opp en rekke aksjoner hvor Gla- 
dio skal ha vært involvert. Ingrediensene har vært mange: de- 
stabilisering, provokasjoner, likvidering, infiltrasjon, bombeat- 
tentat og kuppforsøk. Den fulle og hele sannheten er neppe 

kommet for en dag ennå. Kanskje vil det aldri skje. Faren for at 
Gladio blir brukt som en forklaring på likt og ulikt og som tra- 
gediens hjemmeadresse, er klart til stede. 

Men et viktig faktum er at det i Italia ble etablert et Stay 
behind bak Stay behind - et Gladio II. Og dette skjedde med 
CIAs viten og vilje og gode hjelp. Det er dette Gladio II som er 
det skjulte apparatet bak de fleste skandaløse aksjonene som 
etter hvert ble gjennomført. 16 Denne konstruksjonen for under- 
cover undercover ga italienerne en usedvanlig bevegelsesfrihet 
til å gripe inn på ytterst følsomme områder i samfunnet. Den 
gjorde det også mulig for CIA å fortelle Washington og omver- 
denen - om noen ble nysgjerrige - at de ikke hadde det fjerneste 
kjennskap til hva som egentlig foregikk. 

Gladio II-strukturen ble organisert av SID-generalen Vioto 
Miceli.' 7 Han har siden fortalt at oppsettet ble organisert etter 
ønske fra amerikanerne og NATO. Gladio II ble en «blekk- 
sprut» med sine armer langt inne og overalt i det italienske sam- 
funnet. Kjernen i strukturen var en styrke på 4000 mann. De 
fikk som de øvrige Stay behind-agentene sin commandotrening 
på Gladio-basen på Sardinia. Siden ble de utplassert på strate- 
giske posisjoner. Agentene fikk høy lønn og forsikringer om at 
deres barn ville få sin utdanning på USAs regning - om de selv 
ble drept i den farefulle jobben. De fikk også adgang til å benyt- 
te det ordinære Gladios våpen- og utstyrsdepoter. Dette er 
sannsynligvis forklaringen på at 12 av de opprinnelige 139 
dumpene forsvant totalt, og mange av de øvrige var ribbet for 
store mengder våpen og eksplosiver. Det nære samarbeidet med 
Carabinieri ble bekreftet av at Gladio II kunne disponere noen 
av deres leire, og agentene kunne opptre i politiuniformer når 
det var formålstjenlig. 

Og Gladio II-strukturen inneholdt mer. Den ble forsterket 
gjennom samarbeid med private organisasjoner. Samarbeidet 
varierte fra å være tett og permanent til mer ad hoc og spora- 
disk i forhold til enkelte operasjoner. Felles for alle samarbeids- 
partnerne i Gladio II var at de var høyreorientert, på eller over 
grensen til det ekstreme. Fascistinnslaget var tydelig til stede. 

221 



www.pdf-arkivet.no/hemmelig/ 201 3 



Bindemidlet i denne klandestine strukturen var den hatefulle 
frykten for kommunistene, og ideen om at Italia trengte en 
sterk, autoritativ ledelse. Drivkraften var nok også spørsmålet 
om personlig makt. Francesco Cossiga, som var sterkt Gladio- 
involvert, endte da også opp som president. Bak det hele sto 
CIA og pustet til ilden. CIA sørget for at det meste lot seg finan- 
siere. 

Men Gladio II-strukturen ble ikke alene bygd på våpen, pen- 
ger og primitivt politisk hat. Grunnmuren hadde også sine raffi- 
nerte innslag. Et av disse var en «studie» som ble gjennomført i 
Roma i mai 1965. Studiets tema var «revolusjonær krigføring» 
og dreide seg ikke om beredskap for å møte en kommunistisk 
revolusjon, men teknikken for hvordan en selv kan gjennom- 
føre den. En rekke høyreekstremister, nyfascister, journalister 
og militære personer satt sammen og lærte «the strategy of ten- 
sion». Innholdet i denne strategien var å skape frykt gjennom 
terroraksjoner, provokasjoner og kaos. På den måten skulle 
opinionen manipuleres og skremmes til å rope på en sterkere og 
autoritær regjering som kunne ordne opp. 

Et annet eksempel var USAs mer «normale» seminaraktivitet 
som var beregnet på det «europeiske teater». I begynnelsen av 
60-årene var et tema for disse seminarene «The Techniques and 
Prospects of a Coup d'État in Europe». 18 På slike seminarer om 
hvordan en gjennomfører et statskupp, deltok også italienere 
som senere ble sentrale aktører i Gladio II. 

Mange av de «private» gruppene som ble lenket opp til Gla- 
dio II besto av ekssoldater, fallskjermjegere og medlemmer av 
den paramilitære organisasjonen «Decima MAS».'" Lederen 
var den beryktede Junio Valerio Borghese, med tilnavnet «Black 
Prince». Et suspekt individ som under krigen jaktet på og myr- 
det antifascistiske partisaner. Ved å gå i USAs tjeneste slapp han 
unna rettssaker og harde dommer da frigjøringsdagene kom. 
Ikke uventet ble han tatt under CIA-mannen James Jesus Ang- 
letons vinger. 

Et par tiår senere forberedte «Black Prince» og hans menn et 

statskupp: «Plan Solo» i mars 1964. Planen slo feil fordi Cara- 
binieri-troppene som skulle støtte kuppet, ikke rykket ut. Den 
militære operasjonen bak Plan Solo ble ledet av en oberstløyt- 
nant i SIFAR, Renzo Rocca. Han tok sitt eget liv - så sies i alle 
fall. Dermed hindret han og hans likesinnede at forbindelsene 
til bakmennene ble avslørt. Minst en av de antatte bakmennene 
hadde vært deltaker på coup d'état-seminar - statskupp-semi- 
nar - i USA. Dette var en fascist ved navn Stefano Delle Chiaie, 
som opererte med egen terrorgruppe. 

Gladio II-strukturens tyngste, farligste og mest innflytelsesri- 
ke medspiller var frimurerlosjen Propaganda Due, som oftest 
omtalt som P2. Medlemstallet var på nær tusen personer - alle 
høyreorienterte i ulike grader, de fleste ekstreme og nyfascis- 
tiske. Medlemmene bekledde topp- og nøkkelposisjoner i det 
italienske samfunnet. I medlemsstokken var det flere regjerings- 
medlemmer, et stort antall parlamentsmedlemmer, 160 av Ita- 
lias militære ledere inklusive hærsjefen, SIFAR- og Carabinieri- 
sjefer, finansfolk, industriledere, diplomater, mediefolk. Det er 
kanskje noe mer enn en kuriøs parentes å nevne at forretnings- 
mannen og milliardæren som ble statsminister i 1994, Silvio 
Berlusconi, også var knyttet til P2. 

Den sentrale personen i P2 var Licio Gelli, som også var mal- 
teserridder. Gelli hadde en minst like uryddig og suspekt fortid 
som «Black Prince» Borghese. Han hadde tilhørt Mussolinis 
«svartskjorter» og deltok i borgerkrigen i Spania for Franco, og 
han samarbeidet med nazistene under annen verdenskrig. De 
antifascistiske partisanene hadde ham på likvideringslisten. 
Han ble reddet unna av amerikanerne og puttet inn i en av deres 
etterretningsenheter, og deretter inn i SIFAR. Etter en del år i 
Argentina dukket han på slutten av 60-årene opp igjen på den 
italienske arena. Raskt klarte han å manøvrere seg inn i nøkkel- 
posisjoner, ikke minst takket være sin forankring i P2 og mal- 
teserordenen. I 1969 opprettet han en forbindelse med den 
amerikanske generalen Alexander Haig, som da var stabssjef 
hos president Nixon og senere NATOs øverstkommande- 
rende. 20 Gjennom Haig nådde Gelli også fram til Henry Kissin- 

ger, som på det tidspunkt var leder for National Security Coun- 
cil. Disse forbindelsene åpnet for økt CIA-innsats, mer penger 
og større konsesjoner til å operere i kampen mot kommunistene 
og venstresiden i Italia. Og det åpnet for et tiår i Italia som er 
blitt beskrevet som noe lik en borgerkrig. I 1968 ble det regist- 
rert 147 terroraksjoner. Det hele endte i et klimaks i 1978 da 
det ble registrert hele 2498 aksjoner. Langtfra alle kan beviselig 
knyttes til Gladio II-strukturen. Men det er tydelig at de sentra- 
le aktørene i Gladio II ikke hadde studert loven om aksjon og 
reaksjon nøye nok da de gikk på revolusjonsstudier og semina- 
rer om coup d'état. 

Blant de større og spektakulære provokasjonene og destabili- 
seringsaksjonene som kan knyttes til Gladio II-strukturen, kan 
nevnes: 

Bombeattentatet på Piazza Fontana i Milano i 1969. 18 ble 
drept og 90 hardt skadet. Anarkistgruppene ble brukt som syn- 
debukker og 150 ble arrestert. Et par år senere pekte nye bevis 
og ledetråder mot en gruppe nyfascister og SID-offiserer. Derfra 
var avstanden til Gladio II kort. 

I 1972 rykket tre carabinieris ut for å undersøke en anonym 
melding om en mystisk bil som sto parkert i Peteano - nær 
Venezia. Bilen eksploderte og alle tre ble drept. Ansvaret ble 
plassert hos den venstreekstremistiske gruppen «Røde briga- 
der», og 200 kommunister ble arrestert. Men ingen ble ankla- 
get. Det manglet bevis. Etter ti år ble saken gransket på nytt, og 
en fant at bomben var plassert av den militante fascistgruppen 
Ny orden. Forberedelsene til bombeprovokasjonen var kjent av 
den militære sikkerhetstjenesten. Igjen skimtes forbindelser til 
Gladio II. 

En bombe eksploderte midt i en antifascistisk demonstrasjon 
i Brescia i 1974. 8 ble drept og 105 skadet. Anarkistene fikk 
igjen skylden. Men etter hvert dukket det opp spor som førte til 
en Gladio Il-agent. 

Samme året eksploderte en bombe i et tog utenfor Bologna. 
Den drepte 12 og skadet 105. To nyfascister ble sporet opp som 

ansvarlige. De var medlemmer av en klandestin politigruppe 
som kalte seg Black Dragons, og luktet Gladio II. 

I 1980 eksploderte en bombe inne på jernbanestasjonen i 
Bologna. 85 personer ble drept og mer enn 200 såret. En spesi- 
ell granskning ble hindret og manipulert av politimyndighetene 
og SID. To mistenkte som var knyttet til SID, flyktet fra landet. 
Etterforskerne fant også spor til P2 og Licio Gelli, to personer 
fra Carabinieri og fire personer med tilknytning til Gladio. 
Ingen ble dømt. Men det ble avslørt at bomben besto av T4-eks- 
plosiver. Samme type som ble brukt blant annet i Peteano og 
Brescia og ved en rekke andre bombeattentater rundt om i Ita- 
lia. T4 var den type eksplosiver som var lagret i Gladio-dum- 
pene og som skulle brukes til sabotasjeoperasjoner. 

Alliansen mellom de høyreekstreme og nyfascistene og CIA, 
SID og Carabinieri gikk meget langt i sin kamp mot kommunis- 
tene og venstresiden. Uten hemninger benyttet de Gladio-syste- 
mene i sine provokasjoner og aksjoner for å destabilisere det 
italienske samfunnet. Hvor mange av bombeattentatene og 
andre voldelige aksjoner som rystet Italia fra 60-årene og opp i 
80-årene som denne alliansen sto bak, er umulig å si. 

Gladio II-provokasjonene måtte få en reaksjon. Den kom i 
form av de venstreekstreme Røde brigader. De fleste av de vol- 
delige aksjonene som høyrealliansen ikke kan gjøres ansvarlig 
for, kan de Røde brigader lastes for. I gråsonen mellom disse to 
politiske ytterpunktene kunne kriminelle og mafiaen operere 
nærmest fritt med en egen «portefølje» av aksjoner. 

Den dypere meningen med høyrealliansens strategi for spen- 
ning og destabilisering var at den skulle berede grunnen for 
coup d'état - statskupp. Ved siden av Plan Solo til Black Prince 
Borghese i 1964, er det gjort en rekke forsøk. Og det er sikkert 
langt flere enn de som er avdekket: 

I 1970 var Black Prince i gang med et nytt kuppforsøk. Femti 
mann bevæpnet med maskinpistoler kom seg en natt inn i in- 
nenriksministeriet i Roma og gjorde seg klar til aksjon. Denne 

aksjonen ville blitt støttet av et tusentall Gladio-agenter. I siste 
minutt ble aksjonen stoppet etter at SID-sjefen, general Miceli, 
grep inn. 

Samme år ble det registrert et nytt kuppforsøk hvor Gladio II 
helt åpenbart var med. Her hevdet et vitne at kuppopplegget 
var stimulert og godkjent av NATO og amerikanske autoriteter. 

I 1974 ble det hevdet at NATO og CIA hadde godkjent et 
opplegg som en av de mest berømte og dekorerte partisanene 
fra krigens dager sto i spissen for - Edgardo Songo. Han hadde 
mange innflytelsesrike venner i Washington, og hadde organi- 
sert sin egen Gladio-gruppe. Opplegget feilet, og Songo ble ar- 
restert. Og løslatt - av mangel på bevis. 

Crescendo i denne italienske tragedien med Gladio som en av 
hovedaktørene, ble nådd i 1978. Da ble statsminister Aldo 
Moro kidnappet og myrdet. Motivet for denne operasjonen var 
åpenbart at Moro ønsket å løse opp og bygge ned de politiske 
spenningene i Italia. Allerede mens han var utenriksminister be- 
gynte han å snakke om en regjeringskoalisjon som kunne åpne 
for at også venstresiden og kommunistene kunne delta. Han 
innledet en dialog med den sterke lederen av kommunistpartiet 
PCI, Enrico Berlinguer. 

Moro søkte etter en politisk løsning på den voldskarusellen 
som var satt i gang i Italia. Det var utvilsomt en klok tanke, men 
farlig for den som tenkte den. Det første signalet fikk Moro 
under et besøk i Washington. Da ble han lest teksten, blant an- 
net fra utenriksminister Henry Kissinger: «Dropp tanken på en 
koalisjon med kommunistene - ellers vil det koste deg dyrt.» 21 
Liknende meldinger mottok han også senere, blant annet fra se- 
nator Henry Jackson. 

Kidnappingen av Moro fant sted da han var på vei til å slutt- 
forhandle en avtale som ville åpne for kommunister i regjerin- 
gen. Han ble holdt i forvaring av kidnapperne i 55 dager. Da 
myndighetene nektet å forhandle med kidnapperne, ble han 
skutt og lagt i bagasjerommet på en bil som ble funnet i en av 

Romas gater. Kidnapperne identifiserte seg som den venstre- 
ekstreme Røde brigader. 

Siden har det vist seg at kidnappingen og mordet på Aldo 
Moro var langt mer intrikat enn som så. Mange indisier peker 
mot at Røde brigader i lang tid hadde blitt infiltrert av agenter 
fra CIA og den italienske sikkerhetstjenesten. Dette skjedde ved 
hjelp av Gladio II-strukturen. Hensikten var åpenbar: Volds- 
aksjonene skulle stemples Røde brigader og dermed øke spen- 
ningen og diskreditere kommunistene og venstresiden. Det var 
ikke bare infiltrasjonsagenter som infiltrerte de Røde brigader. 
Enkelte brigademedlemmer ble arrestert og tatt under behand- 
ling i fengsel, og endte opp som dobbeltagenter. 

Indisier peker mot at kidnappingen og mordet på Moro var 
noe helt annet enn en Røde brigader-operasjon. Et fengslet bri- 
gademedlem hevdet at den profesjonelle militære commandos- 
operasjonen som ble gjennomført da Moro ble kidnappet, 
umulig kunne vært satt ut i livet av Røde brigader-enheter. De 
hadde ikke kapasitet til å utføre en så kompleks militær opera- 
sjon. Dette utsagnet ble styrket av de ballistiske testene av am- 
munisjonen som ble brukt, og som blant annet drepte fem av 
Moros følge. Ammunisjonen var identisk med den typen som 
var lagret i Gladio-dumpene. Røde brigader spredte en rekke 
trykksaker under den tiden Moro var kidnappet. Trykkerimas- 
kinen ble funnet en uke etter mordet på ham. Maskinen viste 
seg å stamme fra en spesiell avdeling i sikkerhetstjenesten som 
hadde koden «RUS». 

Den er senere blitt identifisert som en superhemmelig avde- 
ling innenfor Gladio. 22 Denne avdelingen var sannsynligvis Gla- 
dio n. 

Etterforskningen ble ellers preget av at viktige vitner forsvant 
eller ble myrdet. Særlig dreide dette seg om personer som hadde 
informasjoner som kunne kaste lys over et brev Aldo Moro 
hadde skrevet da han satt i kidnappernes forvaring. Det er blitt 
hevdet at passasjer i brevet som kunne gi viktige indikasjoner og 
spor, var manipulert bort. En Carabinieri-general som visste 
noe om dette, ble overflyttet til Sicilia - og myrdet av mafiaen. 

En journalist som hadde funnet spor som gikk via en gruppe 
fascister til P2-mannen Licio Gelli, ble likvidert på åpen gate i 
Roma. 

Det gikk med Moro-etterforskningen som med de fleste and- 
re sakene hvor indisier og bevis pekte i retning av Gladio-alli- 
ansene. Den smuldret opp. De som havnet i retten, ble som 
regel frikjent på grunn av mangel på fellende bevis. Det har ty- 
deligvis vært umulig å trenge gjennom det nettverk som Gladio 
II-strukturen representerte. Like vanskelig har det vært å avdek- 
ke P2-broderskapet som var plassert i alle nøkkelposisjoner i 
politiet, militæret, etterretnings- og sikkerhetstjenestene og 
rettsvesenet. 



Stay behind-systemet Gladio ble en hovedaktør i en italiensk 
tragedie. Dersom informasjonene taler sant, gikk teppet ned for 
denne tragedien i 1990. 2 ' Det hevdes hardnakket at USA ikke 
ga en cent til de italienske Stay behind-operasjonene etter 
1978. 24 Årsaken var at koblingen mellom terroraksjonene og 
Gladio ble for synlig og kompromitterende. Om dette er riktig, 
gjenstår kanskje å se. 

Tragediens historiske rolle vil neppe bli avdekket på mange 
år ennå - om den noen gang blir det. Kommunistene og venstre- 
siden og Røde brigader ble nedkjempet, CIA og USAs italienske 
skrekkscenario avverget og Italias politiske høyreside har kun- 
net beholde makten - over eller under bordet. Prisen for dette er 
et lemlestet demokrati, blod og død. Og at nyfascistene, mafia- 
en og den politiske korrupsjonen fikk større og friere albue- 

25 

rom. 

Tragedien blir ikke mindre av at mordet på Aldo Moro 
førte til at kristelig-demokraten Giulio Andreotti, ofte kalt 
«Ulven» eller Belzebub - Djevelen - nådde toppen i italiensk 
politikk. Han har blant annet vært statsminister sju ganger 
og utenriksminister seks ganger. Han har hatt en lang og tett 
forbindelse med CIA og Gladio. I dag står Giulio Andreotti 
på anklagebenken og skal svare på påstanden om han har 

hatt et tett samarbeid med Cosa Nostra, Italias største og ster- 
keste mafia. 

- Ble Stay behind opprettholdt for lenge? 

Spørsmålet går til CIA-veteranen Mark Wyart, mannen som 
hadde som hovedoppgave å bidra til å bygge opp det italienske 
Stay behind-systemet. Det er reporteren som ved starten av in- 
tervjuet ble noe overrumplet av spørsmålet om Wyatt Earp, 
som spør. 26 

- Jeg kan ikke svare for situasjonen i andre land enn der hvor 
jeg tjenestegjorde lengst: Italia. Der varte det for lenge og det 
skapte problemer. Da de skandaløse avsløringene kom på bord- 
et i 1990, skapte det et inntrykk av at Stay behind-nettverket 
var omdannet og utnyttet i hendene på det ekstreme høyre. Vi 
var for sene med å komme fram til beslutningen om å stoppe 
Stay behind. 

- Hvorfor? 

- Jeg vet ikke riktig. Sannsynligvis var det mange årsaker. 
Italienerne syntes Stay behind var en viktig sak og operatørene 
var dyktige og oppofrende. Det kunne jeg selv konstatere da jeg 
besøkte basen. 

- Var Stay behind også en klubb - en sosial struktur? 

- Det er et viktig og riktig poeng. Da jeg var på besøk på ba- 
sen, registrerte jeg en voldsom spirit. Det ble sunget patriotiske 
sanger og det ble holdt foredrag og diskusjoner. Det var det 
komplette kameratskap hvor alle hadde sverget total sikkerhet 
og taushet. Men Italia måtte betale prisen. I over førti år var 
Stay behind en absolutt hemmelighet, og så: Italia var full av 
konspirasjoner og en rekke personer som ville «take over». 
Hvis noen av disse, blant dem fire-stjerners generaler, ville ri på 
den «hvite hesten» og kjente til Stay behind, da visste de hvor 
de kunne finne operatører de kunne stole på, og dumpene med 
våpen og utstyr. 

- Mener du at Stay behind også kunne være farlig for demo- 
kratiet? 

- Jeg tror det. 

- Var det fare for at en organisasjon, som i utgangspunktet 
var ment å skulle tjene en god sak, skulle kunne utvikle seg til et 
monster? 

Mark Wyatt nøler noen sekunder. Så kommer svaret, klart 
og tydelig: 

- Ja - jeg tror faren absolutt var til stede, og det skremte meg. 

* 

Italias Gladio er det klareste eksemplet på hvilket potensial for 
maktmisbruk et Stay behind-system kan romme. At de som var 
ansatt i ledelsen for det norske Stay behind var bekymret nett- 
opp for denne faren, var i boy grad på sin plass. 27 

Den italienske tragedien, med Gladio som en hovedaktør, viser 
også hvor langt USA og CIA ville gå for å holde kommunistene 
og venstresiden borte fra politisk innflytelse i et strategisk viktig 
land. Nasjonal suverenitet og demokrati blir i et slikt tilfelle to- 
talt overkjørt. 

Gladio-eksemplet har vist hvor farlig det er å blande og tillate 
samrøre mellom legitime hemmelige tjenester og private grup- 
per, losjer, organisasjoner, private personer o.l. 

Eksemplet Gladio kan ikke gjøres ufarlig for norske forhold 
ved å vise til det trivielle faktum at Norge ikke er Italia. For- 
skjellen finnes først og fremst i at kampen mot kommunistene i 
Norge tross alt ble ført med langt mindre ekstreme og militante 
metoder og på et tidligere tidspunkt. Om dette ikke hadde 
skjedd, kan ingen forsverge at enkelte ingredienser fra den itali- 
enske Gladio-tragedien ikke kunne ha blitt tatt i bruk - også i 
Norge. 

Bak demokratiets rygg 



I tre srive rimer har de sirrer på den lille kafeen og diskurerr. De 
har knapt registrert at folk har kommet og gått, og at en spar- 
som sol for lengst har trengt gjennom skylaget og speiler seg i 
Tromsøysundet. Han sier det samme om og om igjen - denne 
gangen med litt andre ord: 

- Hemmelige virksomheter har alltid vært, er og vil alltid for- 
bli tærende kreftsvulster på demokratiets tandre sjel. 

Han tar en pause som for å finne formuleringen. 

- Vær på vakt når det forkynnes intense og svulstige forsik- 
ringer om at hemmelighetene er til demokratiets beste. Det vil 
aldri noen gang - så lenge vi befinner oss i et virkelig demokrati 
- være noe annet enn det totale selvbedrag eller reinspikka hyk- 
leri. Ka fasken . . . Det beste demokratiet kan håpe på er at 
gifta ikke sprer seg. Jo sterkere forsikringene er om at demokra- 
tiet råder over sine hemmelige virksomheter, jo større er faren 
for at nettopp dette dekker over at hemmelighetenes menasjeri 
øker sin makt. Og at demokratiet er på vikende front. For de- 
mokrati og hemmeligheter går ikke i hop. I det ligger det mo- 
ralske og farlige dilemmaet når demokratiet legger sin skjebne i 
hemmelige virksomheters hender. 

Dette har han tenkt mye og lenge på - særlig i den siste tiden 
hvor han har vært svært syk. Det går mot slutten, og han ser 
mørkt på det meste. 

- Vårt håp ligger hos aktørene, menneskene som er involvert. 

Og at noen tar dem i øra. 

Pessimismen slipper ikke taket i ham. 

- Men den menneskelige faktor kan være en skrøpelig forsik- 
ring for demokratiet. - Æ veit . . . 

Slik ender diskusjonen om de hemmelige tjenester og demo- 
kratiet. 

Mannen som uttaler seg, har gått runden i det norske sam- 
funn, kjenner landet, menneskene, det politiske spillet. Han er 
en kjenner av de hemmelige tjenestene - han hadde selv jobbet i 
en av dem. Politisk befinner han seg godt til høyre for sentrum. 

» 

Var det en handling bak demokratiets rygg da det norske Stay 
behind-systemet ble opprettet? Har virksomheten fra 1947 fram 
til våre dager vært fullstendig utenfor politisk innsyn, kontroll 
og styring? Har Stay behind befunnet seg på en unntaksliste 
hvor demokratiets politiske styrende organer er ekskludert fra 
innsyn og kontroll? Har det skjedd ut fra en selvbestaltet vurde- 
ring av «noen» om at dette er til demokratiets eget beste? 

Det finnes mange, gode og forstandige argumenter for at de 
hemmelige tjenestene må holdes på en armlengdes avstand fra 
politikere. På toppen av alle disse argumentene kan det legges 
noen ekstra når det gjelder Stay behind. At Norge for eksempel 
har en etterretningstjeneste som spionerer på fienden, er opplest 
og vedtatt og akseptert som en viktig del av forsvars- og sikker- 
hetspolitikken. At Norge har et overvåkingspoliti som vokter 
rikets sikkerhet, er vel kjent. At det eksisterer en Forsvarets sik- 
kerhetstjeneste som vokter våre militære virksomheter, forsva- 
rets personell og tar vare på sikkerhetstjenesten i sivile deler av 
statsforvaltningen, er også kjent - selv om den fører en mer 
anonym tilværelse enn e-tjenesten og Overvåkingspolitiet. At 
disse tjenestene eksisterer, kan spores i mangt et offentlig doku- 
ment. Hvordan de er organisert og hva de driver med, kan også 
et stykke på vei leses ut av offentlige dokumenter. Og de har 
vært omtalt og blitt informert om. De har vært gjenstand for in- 

tens offentlig debatt. Men det kan ikke spores at Stay behind 
har hatt noen tilsvarende kontaktflate til samfunnet og de poli- 
tiske myndigheter. 

Stay behind har tvert imot ligget i stupmørke bak demokrati- 
ets rygg - til det smalt i november 1978 med Meyersaken. Det 
kan spores kun én reell politisk kontakt med Stay behind-syste- 
met før 1978. Det er forsvarsminister Jens Chr. Hauges person- 
lige kontakt med systemet da det ble opprettet. Her finnes hans 
direktiv eller PM fra 1948 om Stay behinds grunnlag og virk- 
somhet. 1 Men, vel å merke, for den som graver, går det an å 
finne ut at direktivet eksisterer. Innholdet derimot er det få for- 
unt å lese. 

At den type okkupasjonsberedskap som Stay behind repre- 
senterer, måtte graves ned i den dypeste kjeller og leve et nær- 
mest illegalt liv også i fredstid, finnes det mange argumenter for. 
Hvis det var alminnelig kjent, ville det miste mye av sin hensikt 
og verdi. Derfor skulle dette tilsi at færrest mulig utenfor syste- 
met skulle vite at det eksisterte. Og de som var innenfor, skulle 
ikke vite mer enn det de selv hadde behov for i sitt mer avgren- 
sede arbeidsfelt. Det var med andre ord tale om den mest ren- 
dyrkede klandestine kultur. I den finnes det ingen plass for de 
politiske myndighetene. Her skiller en av de hemmelige tjenes- 
tene, Stay behind, definitivt lag med demokratiet. Deri ligger 
det store og alvorlige dilemmaet. 

Meyersaken i november 1978 startet egentlig med en ouverture 
i Stortinget samme år. I spørretimen 7. juni ville Stein Ørnhøi 
vite om forsvarsministeren ville forklare hva som lå i presseopp- 
slag om at det i 50-årene ble bygd opp våpenlagre som syntes å 
være i strid med straffeloven. Forsvarsminister Rolf Hansen ga 
Stortinget en kort historisk innføring. Han fortalte at politiet i 
1948-50 hadde kommet over opplysninger om at det var opp- 
rettet såkalte «kupp-beredskapsgrupper». Noen slike grupper 
hadde skaffet seg tilgang til våpen som de hadde gjemt ute i ter- 
renget. Han fortalte at politiet også hadde kommet over «etter- 
retningsgrupper» som hadde til formål å forsyne myndighetene 

med informasjoner som hadde betydning for landets sikkerhet. 
Deretter sa Rolf Hansen: 

«Disse forholdene ble avdekket og avklart ved politiets etter- 
forskning og forsvarets undersøkelser. Det ble raskt etablert 
ordninger og gitt direktiver som fjernet enhver tvil om ansvar 
og myndighet i forbindelse med slike forberedelser i Norge. De 
som var involvert, ble gjort oppmerksom på de muligheter de 
hadde til å yte innsats innenfor det norske forsvar.» 2 

Det Rolf Hansen fortalte Stortinget med disse ordene er - 
uten å si det direkte - den dramatiske historien om Lien/Platou- 
organisasjonen, om e-sjef Evang og overvåkingssjef Bryhn som 
grep inn, om Evangs kunstgrep som fødte Stay behind, og for- 
svarsminister Jens Chr. Hauge, som strødde politisk sand på det 
hele. 

Men Rolf Hansen gikk et skritt lenger i sine informasjoner. 
Han fortalte at spredte depoter med våpen og utstyr var et selv- 
følgelig ledd i mobiliseringsforsvaret. Han la til: 

«En del slike lagre er lagt opp for avdelinger som også kan 
gjennomføre geriljaoperasjoner mot en fiende i områder som er 
okkupert. Jeg går ut fra at alle vil forstå at planlegging og opp- 
legg av slike depoter ikke kan være gjenstand for alminnelig 
debatt og offentliggjøring.» 

Stein Ørnhøi kommenterte svaret med å si at han var gledelig 
overrasket over at statsråden var så åpen. Men det er tvilsomt 
om Ørnhøi, eller noen andre stortingsrepresentanter, overhodet 
forsto at Rolf Hansen lot nasjonalforsamlingen kjenne på duf- 
ten av en av den kalde krigens best bevarte hemmeligheter. Men 
at det var et mesterstykke i politisk informasjon fra Rolf Han- 
sens side er ikke tvilsomt. Dette var den perfekte «åpenhet» - 
om det som ingen skulle vite noe om. Et politisk stykke «need 
to know». En informasjon som for så vidt var ganske megetsi- 
gende, men som samtidig var umulig å forstå rekkevidden av 
dersom en ikke kjente en rekke andre og viktigere forhold. Som 
sådan var det et perfekt politisk alibi som det kunne henvises til 
i ettertid - om det skulle bli nødvendig. 

Og det ble det. Da Meyersaken eksploderte, viklet både for- 

svarsledelsen og den politiske ledelse seg inn i håpløse informa- 
sjoner, desinformasjoner og dementier. På Stortinget falt føl- 
gende uttalelser: 

Rolf Hansen til Stein Ørnhøi: «Like lite er det grunnlag 
for å tale om forbindelse til den amerikanske etterret- 
ningsorganisasjonen CIA.» 3 

Statsminister Odvar Nordli til Hans Hammond Ross- 
bach: «Etter mitt skjønn har vi tilfredsstillende innsyn og 
kontroll på det politiske planet også med denne virksom- 
heten.» 4 

Rolf Hansen til Stein Ørnhøi: «Det har ikke på noe tids- 
punkt vært reist tvil om at organiseringen av denne virk- 
somheten har ligget innenfor Regjeringens og forsvarsmi- 
nisterens arbeidsområde.» Og: 

«For øvrig vil jeg bare gjenta at den organisasjonen som 
det her dreier seg om, og som er kjent i sammenheng med 
den såkalte Meyersaken, fra den ble etablert i forsvarets 
regi, helt og holdent har vært en norsk organisasjon med 
norsk bestemmelse i alle ledd og linjer. Det er ikke spørs- 
mål om at den er underlagt andre organer enn våre egne 
forsvarsmessige organer.» 5 

Forsvarsminister Rolf Hansen klarte ikke denne gangen å takle 
Stortinget så elegant som han hadde gjort det fem måneder tid- 
ligere. Om han kunne takke seg selv for dette, om årsaken var 
forvirring i Forsvarets overkommando eller at Hansen ikke fikk 
den hele og fulle sannheten før han gikk på Stortingets talerstol, 
er vanskelig å si. Mye tyder på en blanding av forvirring og at 
militære sjefer holdt tilbake informasjoner overfor forsvarsmi- 
nisteren. Ellers hadde ikke den politiske ringreven benektet at 
Stay behind hadde forbindelse til CIA. 

Han hadde heller ikke hevdet så kategorisk at Stay behind 

helr og holdent var en norsk organisasjon med norske bestem- 
melser i alle ledd og linjer. 

Han hadde dekning for å si til Stortinget at Stay behind-orga- 
nisasjonen lå innenfor regjeringens og forsvarsministerens ar- 
beidsområde. Om det er bevist at han benyttet begrepet «ar- 
beidsområde», men utelot «ansvar», vet vel ingen utenom han 
selv. Kanskje hadde han en urolig følelse av at statsminister Od- 
var Nordli hadde uttalt seg vel bastant da han et par uker tidli- 
gere hadde forsikret Stortinget om at det etter hans skjønn var 
et «tilfredsstillende innsyn og kontroll på det politiske planet» 
med Stay behinds virksomhet. 

Per Bortens forhold til de hemmelige tjenestene er omdiskutert. 
Han var svært skeptisk og reservert til slike virksomheter. Dette 
skinner klart igjennom i uttalelser han har kommet med i flere 
år. Han fikk i alle fall tidlig erfare hvor sterke konflikter det 
kunne eksistere mellom disse tjenestene. I hans statsministerpe- 
riode ble det ryddet opp i det meget betente forholdet mellom 
overvåkingssjef Asbjørn Bryhn og e-sjef Vilhelm Evang. 6 De ble 
i realiteten gitt sparken selv om det formelt dreide seg om å la 
dem gå over i andre stillinger. 

Men det var ikke bare i forhold til de hemmelige tjenestene at 
mange i det politiske miljøet og media ofte undret seg over Per 
Borten. Han hadde sin spesielle form, og sin egen oppfatning 
om hva han hadde hørt og ikke hørt. Han hadde også selvsten- 
dige meninger om hva han kunne tillate seg å si i full offentlig- 
het. Høyre-statsråder i hans regjering som satt i Justisdeparte- 
mentet, Elisabeth Schweigaard Selmer og i Forsvarsdeparte- 
mentet Otto Grieg Tidemand, var neppe helt komfortable når 
saker om rikets sikkerhet skulle - eller burde - drøftes med 
statsminister Borten. 

For Borten hadde tydelig et annet syn på slike spørsmål. Om 
det som statsminister Nordli anså for «tilfredsstillende innsyn 
og kontroll på det politiske planet», sier Per Borten i et inter- 
vju: 7 

- Men Borten, betyr det at du satt som statsminister og 
ikke visste at det var bygget opp en Stay behind-hær i 
Norge? 

- Ja. Jeg visste ingen ting om det. 

- Mener du at det kunne komme en gjeng fra Stay 
behind på døra og si: «Herr Statsminister, vi må flytte deg 
fra boligen din og ut av landet» - uten at du visste at 
denne organisasjonen eksisterte? 

- Hvis det hadde skjedd så hadde jeg bare stått og 
måpa. Jeg visste ingen ting om det, jeg. Jeg hadde ikke blitt 
orientert om det i Sikkerhetsutvalget. 8 Det er jo der det 
burde blitt tatt opp - hvis forsvarsministeren var blitt ori- 
entert (om Stay behind) - hvilket han sier han var. Men 
han orienterte aldri Sikkerhetsutvalget, for der var jo and- 
re enn meg med. Han trudde jeg huska feil og det kan han 
jo tru. Men det er jo i Sikkerhetsutvalget det skal skje og 
der fikk jeg da godtgjort etterpå at verken Selmer eller 
(utenriksminister) Stray, som begge var medlemmer, hel- 
ler ikke hadde hørt om dette Stay behind. Sånn var det. 

- Så det betyr at vi hadde en hemmelig væpnet militær 
organisasjon som ikke engang statsministeren fikk vite 
om? 

-Ja- 

- Hvilken tanker gjør du deg om det? 

- Nei, det vil jeg helst ikke sette ord på, for det blir 
såpass fordømmende at . . . 

Per Borten var statsminister 1965-71. Han sier at den første 
gangen han hørte om Stay behind, var da Meyersaken eksplo- 
derte i 1978. Han hadde ikke hørt noe, verken som regjeringens 
sjef eller som stortingsrepresentant. Borten var stortingsrepre- 
sentant fra 1950 til 1977 og hadde vært innom de komiteene 
hvor sensitive saker naturlig hører hjemme, og han satt i perio- 
der i Presidentskapet. 

Hvis Bortens beskrivelse er riktig - og ennå har ingen vært i 
stand til å motbevise det - så foreligger det følgende slutninger: 

Enten ble statsministrene ikke informert om Stay behind. I så 
fall ga Nordli Stortinget et feilaktig inntrykk da han forsikret at 
det forelå tilfredsstillende innsyn og kontroll på det politiske 
planet. Ellers måtte Nordli ha valgt å utelukke landets statsmi- 
nister blant dem som burde ha innsyn og kontroll. I så fall må 
det bety at han mente at «noen» i byråkratiet og blant statsmi- 
nisterens nærmeste medarbeidere kan avgjøre hva som skal gis 
av informasjon til en statsminister, men ikke en annen. Det vil si 
at det som kunne meddeles Nordli ikke kunne meddeles Bor- 
ten! At en slik oppsiktsvekkende forskjellsbehandling er kurant 
i et demokrati, må sies å være mer enn tvilsomt. 

Det er underlig å oppleve at personer med tidligere topposi- 
sjoner med arrogant forakt blåser av navnet Per Borren. Slik gir 
de til kjenne at landets statsminister ble betraktet som noe bort- 
imot en bygdetulling. Hvem og hva er en slik offiser eller em- 
betsmann lojal mot? 

Men mye tyder på at Odvar Nordli ikke var helt på høyde 
med det han uttalte seg om. Sytten år senere gir han til kjenne at 
han ikke visste mer om Stay behind enn det han hadde lest i 
avisene. 4 Og han avdekker at han manglet de mest elementære 
kunnskaper om Stay behind-systemets oppgave. Dette står i slå- 
ende kontrast til det han ga uttrykk for til Stortinget i 1978. 

Kåre Willoch var statsminister i perioden 1981-86. Før det 
var han innom Borten-regjeringen som handelsminister i 
1965-70. Han hadde sete i Stortinget fra 1957 og har blant an- 
net vært medlem av de komiteer hvor sensitive saker blir be- 
handlet, inklusive den «komiteen» som er så hemmelig at den 
«ikke eksisterer» og ikke avholder møter. Hans første kunn- 
skap om Stay behind kom med Meyersaken i 1978. 

Det er verdt å minne om at Kåre Willoch ble statsminister i 
oktober 1981, kort tid etter at det hadde vært tilløp til opprør i 
Stay behind-staben - blant annet på grunn av forholdet til de 
politiske myndighetene. Temaet om forholdet mellom Stay 
behind og blant andre statsministeren var brennaktuelt. 

Willoch har en rasjonell holdning til spørsmålet om informa- 
sjon om hemmelige tjenester til politikere. Han mener at en 

bred orientering til for eksempel alle regjeringsmedlemmene 
ville øke risikoen for at hemmeligheter ikke lenger forble hem- 
meligheter. Men forsvarsministeren og i særlig grad statsminis- 
teren må være informert, mener han. Mye tyder på at heller 
ikke Willoch som statsminister ble påtrengende informert om 
Stay behind-systemet. 10 

Informasjoner om Stay behind-systemet til landets øverste 
politiske ledelse har åpenbart vært sterkt begrenset." Det er 
også grunn til å tro at topper i den militære ledelsen har fått lite 
eller ingen informasjon. På samme måte er det grunn til å tro at 
informasjonen om de private beredskaps- og etterretningsgrup- 
pene og deres forhold til tjenestene, har vært mer enn mangel- 
full. 

Når noen i disse miljøene sier at de ble informert, er det et 
spørsmål om hva og hvor mye de ble informert om. Eksistensen 
av en hemmelig hærstyrke, som ledd i en okkupasjonsbered- 
skap, kan ut fra prinsippet «need to know» hevdes å være god 
nok informasjon. Men ut fra en politisk og demokratisk vurde- 
ring er det ikke tilstrekkelig. Få, om noen, vil være uenig i at det 
må finnes en norsk okkupasjonsberedskap. Men mange vil nok 
ha sterke merknader til karakteren og kontrollen med opplegget. 
Og noen vil med rette kunne reise konstitusjonelle problemstil- 
linger. De fleste vil sannsynligvis ha forståelse for at det eksisterer 
kontakt med CIA og MI6. Men svært mange vil sette spørsmåls- 
tegn ved det reelle innholdet i deres innflytelse og rolle. 

Prinsippet om «need to know» spiller en viktig rolle på den 
klandestine arenaen. Men prinsippet henger også nøye sammen 
med spørsmålet om politisk informasjon og kontroll. Også det 
offentlig oppnevnte Nygaard Haug-utvalget fant at dette prin- 
sippet er såpass vesentlig at de behandlet det i et eget avsnitt. 
Her defineres prinsippet som en speilvending i forhold til vanlig 
taushetsplikt: 

« . . . « Need to know «-prinsippet innebærer en vurdering 
av hvilke opplysninger det er grunn til å gi mottakeren, og 

ikke hvilke det er grunn til å holde tilbake. Bare opplys- 
ninger mottakeren har tjenestlig behov for å få, skal gjøres 
kjent.» 

Nygaard Haug-utvalget mener at prinsippet er fulgt nøye i e- 
tjenesten. Det betyr en pulverisering av kunnskaper og informa- 
sjon hvor den enkelte bare får fragmenter. Utvalget konstaterer 
at «need to know»-prinsippet også til en viss grad har vært 
praktisert mellom ledelse og underordnet: 

«Innen Etterretningstjenesten synes ledelsen i større grad 
enn vanlig ved forholdet mellom ledelse og underordnede, 
å ha konsentrert seg om informasjon som er nødvendig 
for å ivareta ledelsesfunksjonen, og ansvaret i den forbin- 
delse. De enkelte detaljer i ulike operasjoner etc. har ikke 
rent sjeldent vært ukjent, i alle fall for toppledelsen. Det 
skal imidlertid presiseres at Utvalget ikke med dette mener 
å kritisere en slik praksis, som for øvrig til en viss grad kan 
begrunnes i personellsikkerhetshensyn. Men den beskrev- 
ne praksis har betydd at det heller ikke innen Etterret- 
ningstjenestens ledersjikt har vært lett å finne tilstrekkelig 
informasjon samlet på én eller noen få hender, for et fullt 
og nøyaktig bilde av de fenomener eller hendelser Utvalget 
har ønsket å undersøke.» 

Nygaard Haug-utvalgets diskusjon om «need to know»-prin- 
sippet begrenser seg til forhold innen e-tjenesten. I diskusjonen 
om Stay behind står forholdet mellom de hemmelige tjenestene 
og den folkevalgte og politiske ledelsen helt sentralt. De viktig- 
ste spørsmålene er hvilke problemer «need to know» skaper for 
informasjon og demokratisk kontroll med tjenestene. En kunne 
legge til: og med de private og uoffisielle beredskaps- og etter- 
retningssgruppene. Hvilken fare er det for at dette prinsippet 
pulveriserer informasjon og dermed åpner for manipulasjon av 
informasjonen? Dette reiser også spørsmål ved påstander fra 
tidligere toppfolk i e-tjenesten om at de selv var godt informert 

om hva som foregikk i Stay behind. Og det reiser også spørsmål 
ved den informasjonen de hevder er brakt videre til politikere. 12 
De første rundene i Meyersaken tyder på at «need to know»- 
prinsippet fungerte såre «godt». Det bidro rett og slett til å vil 1- 
lede både folk i forsvarsledelsen og landets regjering. 

Det er klart at mangelen på politisk innsyn og kontroll ikke en- 
sidig kan formuleres som en anklage mot den ansvarlige leder i 
Stay behind, mot e-sjefen eller forsvarssjefen. Den viktigste an- 
klagen må rettes mot de politiske organene. Nesten samtlige 
politikere har forsømt seg, og unnlatt å kreve innsyn og kon- 
troll. En typisk reaksjon er at politikere har avvist å få mer in- 
formasjon om Stay behind enn «overskriften»." Kanskje skyl- 
des dette en misforstått forestilling hos toppolitikere om at det 
er best å vite minst mulig om de hemmelige virksomhetene. I 
praksis har dette ført til en ansvarsvegring som i dag må betrak- 
tes som langt mer alvorlig enn militære tjenestemenns strenge 
bruk av «need to know»-prinsippet. 

Men forholdet mellom landets politiske ledelse og det inn- 
kapslede, isolerte Stay behind-systemet har vært forankret i sys- 
temets egen kultur. Dette har vært en kultur som opp til 80- 
årene bygde på impulser fra krigstidens illegale virksomheter. 
Samtidig ble den sterkt påvirket av den klandestine ideologien 
til MI6 og i særlig grad CIA. I tillegg kommer at isolerte «organ- 
ismer» produserer en egenkultur som rettferdiggjør at de kan 
«gjøre som de vil». Disse stimulerer også ideer om egen rolle og 
betydning som kan nærme seg det elitistiske. Organisasjonens 
kultur blir egosentrisk. 

CIA-veteranen Dave Whipple formulerer klart CIAs syn på 
hva slags forhold tjenestene bør ha til de politiske myndighete- 
ne. Hvert land må bestemme hvordan dette forholdet skal ord- 
nes. Men rådet er: Hold politikerne unna. 

- Når du samarbeider med regjeringer, så samarbeider du 
med politikere. Når du samarbeider med politikere, så har 
du muligheten for lekkasje. Jeg tror de fleste klandestine 

tjenestene foretrekker å drive sine egne nett (Stay behind) 
og ikke fortelle for mye til politikerne. De innser at politi- 
kere er mennesker som kan miste makt, eller som kan 
lekke for å oppnå politiske fordeler. 14 

Spørsmålet om hvordan Stay behind ble opprettet, hva slags 
virksomhet som er blitt drevet og hvordan samarbeidet har 
foregått med både innenlandske grupper og utenlandske tjenes- 
ter, inneholder en viktig politisk problemstilling. Hvor mye 
eller lite skulle regjeringen og Stortinget ha av innsyn og kon- 
troll? Hva om regjeringsmedlemmer og stortingsrepresentanter 
mener de er ført bak lyset? Her foreligger selvsagt ingen opp- 
høyet objektiv sannhet. Den finnes knapt i politikkens verden. 
Politikk avgjøres i strid mellom aktører som har ulike politiske 
ståsteder. Likevel er det all grunn til å reise disse politiske spørs- 
målene. For problemstillingen har også en juridisk og konstitu- 
sjonell side forankret i Grunnloven, hvor det heter i § 25: 

«Kongen har høieste Befaling over Rigets Land- og Sømagt. 
Den maa ikke forøges eller formindskes, uden Storthingets 
Samtykke. Den maa ikke overlades i fremmede Magters Tjenes- 
te, og ingen fremmede Magters Krigsfolk, undtagen Hjælpe- 
tropper imod fiendtligt Overfald, maa inddrages i Riget uden 
Storthingets Samtykke.» 

At politisk informasjon og kontroll med Stay behind har vært 
ofret på «need to know»-prinsippets alter, finnes det vektige 
grunner for å hevde. Men enda viktigere er spørsmålet om hvor- 
vidt etableringen av Stay behind hører inn under denne grunn- 
lovsbestemmelsen. Og har Stay behind-systemet noen gang fått 
det «samtykke» som paragrafen befaler? Om svaret er ja på det 
første spørsmålet og nei på det andre, oppstår noe langt mer 
enn et alvorlig tankekors. Da snakker vi om en politisk skan- 
dale som strekker seg over fem tiår. 

Det er ikke mulig å forene de totale og absolutte klandestine tje- 
nestene med demokratiets spilleregler om politisk innsyn, kon- 
troll og styring. Det er bare mulig i totalitære samfunnssyste- 
mer. Her representerer Stay behind-systemet et stort dilemma 
for det norske samfunnet. 

Dersom ikke demokratiet skal undergraves, må det tradisjonel- 
le argumentet om at politisk innsyn, kontroll og styring svekker 
de klandestine tjenestene, vike for argumentet om at det er de- 
mokratiets rett og plikt å kreve innsyn, kontroll og styring. 

Det finnes klare indikasjoner på at informasjon til landets stats- 
ministre om Stay behind har vært selektiv. Sett fra de hemmeli- 
ge tjenestenes side kan dette kanskje virke fornuftig og riktig. 
Men sett fra demokratiets side er det uakseptabelt. 

Spørsmålet om svikten i politisk innsyn og kontroll med Stay 
behind kan ikke ensidig lastes den militære ledelsen. De har 
handlet ut fra et politisk direktiv fra 1 948 - riktignok gitt fra en 
lukket og snever politisk krets. Men etter Meyer-skandalen i 
1978 har politikerne hatt muligheter for å kreve et helt annet 
innsyn og kontroll. Lite tyder på at de har akslet dette. Derfor 
sitter de nå med det tyngste ansvaret. 

Det politiske innsynet, kontrollen og styringen med det norske 
Stay behind-systemet har faktisk ikke eksistert. Stortinget ble 
under Meyersaken gitt feilaktig inntrykk av noe annet. 

Det aller meste tyder på at Stay behind-systemet, fra det ble 
opprettet til våre dager, har blitt skjult bak demokratiets rygg. 

Vedlegg 1 



Orientering om de hemmelige tjenester 

Orienteringen er en forkortet og redigert framstilling bygd på 
Etterretningsutvalgets innberetning (Nygaard Haug-utvalget), 
som ble avgitt 20.07.94. 

Orienteringen må derfor betraktes som en offisiell, autorisert 
framstilling av de hemmelige tjenestene. 

Plansjene er utarbeidet av forfatterne av denne boka. Bruk av 
anm. refererer seg til forfatterne. 

Det som omfattes av begrepet «hemmelige tjenester» i denne 
orienteringen er: 

Forsvarets Etterretningstjeneste 
Forsvarets Sikkerhetstjeneste 
Politiets Overvåkingstjeneste 



FORSVARETS ETTERRETNINGSTJENESTE 
Historikk 

I 1915 ble det etablert et eget kontor for etterretning i Forsva- 
rets overkommando, den gang kalt Generalstaben. Under den 
andre verdenskrig ble all etterretningstjeneste underlagt Forsva- 
rets militære ledelse ved at Forsvarsdepartementets etterret- 

ningskontor og Forsvarets overkommando 2. avdeling ble slått 
sammen til en avdeling i Forsvarets overkommando, benevnt- 
«FO II». 

Krigstidens etterretningsvirksomhet gikk ut på å samle mest 
mulig opplysninger om norske forhold og tysk militært potensi- 
ale og planer i Norge. Virksomheten tok ikke først og fremst 
sikte på å dekke de norske styrkenes behov, men å være et bi- 
drag til den samlede allierte krigføringen. 

Personellet som utførte denne tjenesten under krigen ble i 
stor utstrekning hentet utenfor de militære rekker. Dermed 
unngikk en å binde opp folk fra den operative krigføringen, 
samtidig som en kunne ta hensyn til mer spesielle egenskaper 
enn de som det ble stilt krav om i befalsyrket. Krigen ga således 
erfaring i bruk av sivilt personell i etterretningsvirksomhet og i 
samarbeid med allierte om etterretning. 

Ener frigjøringen i 1945 fikk FO II ansvaret for etterforsk- 
ning og repatriering (hjemsending m.m.) av tyskere i Norge. 
Deretter ble E-tjenesten bygd opp i takt med Forsvaret for øvrig 
og tilpasset krav som NATO-medlemskapet stilte. 

Ut fra spenningsforholdene mellom øst og vest var der natur- 
lig å konsentrere virksomheten om Sovjet og Warszawa pa kt- 
landene. At tjenesten skulle være åpen og tilgjengelig for all- 
mennheten, var for de som hadde høstet erfaringene fra krigs- 
årene, en fremmed tanke. Men det var stor forståelse for behovet 
for slike tjenester både militært og politisk. 

I oktober 1947 ble FO II organisert i fire seksjoner: radio, 
chiffer, etterretning og forvaltning. Navnet ble endret til For- 
svarsstabens 2. avdeling: FST/II. 

I 1950-årene ble E-tjenesten bredt omtalt i media og drøftet 
en rekke ganger i Stortinget. Debatten dreide seg i hovedsak om 
tjenesten skulle være under sivil eller militær ledelse. Den kul- 
minerte med St.prp. nr. 100 (1954) hvor tjenesten ble underlagt 
sjefen for Forsvarsstaben og kalt Forsvarsstabens utenriks- og 
etterretningsstab: FST/E. 

FST/E ble organisert i seks avdelinger: 



248 



www.pdf-arkivet.no/hemmelig/ 2013 



I Forvaltning 

II Sikkerhetstjeneste 

III Etterretning 

IV Chiffer 

V Radioetterretning 

VI Særskilte oppdrag 

Avdeling II skulle ivareta den forebyggende sikkerhetstjenesten 
og Avd. VI inneholdt blant annet okkupasjonsberedskapen 
(Stay behind). 

Antallet ansatte i FST/E ble i perioden 1945-65 nær tredob- 
let. Tradisjonen fra krigen med å rekruttere utenfor de militære 
rekker fortsatte, med ca. 90 % av personellet som sivilansatte. 

Den neste store organisasjonsforandringen skjedde i april 
1965, da FST/E, Avd. Il, Sikkerhetstjenesten ble omgjort til en 
selvstendig fagstab: Forsvarsstaben/Sikkerhetstjenesten, FST/S. 
Enhetens oppgave var å kontrollere og samordne sikkerhetstil- 
takene i Forsvaret og statsforvaltningen for øvrig. 

I 90-årene har E-tjenesten, som Forsvaret for øvrig, vært 
under påvirkning av avspenningen øst-vest og derav følgende 
omlegging av virksomheten. 

Sjefer for E-tjenesten framgår av organisasjonskartet. Vil- 
helm Evang er den E-sjef som har tjenestegjort lengst (anm.: og 
er historisk sett den mest interessante). Evang ble født i 1909 og 
døde i 1 983. Han var utdannet cand.real. Han var i sin tid med- 
lem av Mot Dag. Han ble major ved E-kontoret i London i 
1942. Han var E-sjef fra 1946 til 1966. 1 denne perioden omfat- 
tet tjenesten også Sikkerhetstjenesten. 



Ansvarsforhold 

Forsvarssjefen er ved kgl. res. 27. november 1970: «Midlertidig 
instruks for forsvarssjefen» § 6, gitt direkte ansvar for E-tjenes- 
ten, og skal gjennom forsvarsministeren gi regjeringen informa- 

sjoner som er av betydning for dens virksomhet. For å løse 
denne oppgaven benytter forsvarssjefen FO/E som utøvende 
organ. 

E-staben inngår organisasjonsmessig som en av stabene i For- 
svarets overkommando. E-staben får sine oppdrag og direktiver 
gjennom forsvarssjefen og er hans nærmeste rådgiver i etterret- 
ningsspørsmål. 

Forsvarsministeren har det konstitusjonelle ansvar for E-tje- 
nestens virksomhet, som for all annen virksomhet innenfor For- 
svaret. 

Begrepet «etterretningstjeneste» omfatter mer enn bare 
FO/E. Egentlig ligger det i begrepet etterretning to forhold. Det 
ene er den strategiske etterretningen som gjelder rikets sikker- 
het og utøves av FO/E. Den andre er den taktiske etterretningen 
som Forsvarets forskjellige staber og enheter innhenter med 
sikte på stridssituasjoner. 



Oppgaver 

E-tjenestens hovedoppgave er å skaffe regjeringen grunnlag for 
en løpende vurdering av den sikkerhetspolitiske situasjonen. 
Vurderingen baseres på informasjon om ikke-allierte lands 
militære styrker og aktiviteter som kan tenkes å bli en risiko for 
Norges sikkerhet, eller viktige norske interesser. 

Områder som grenser opp mot norsk territorium er særlig 
viktige. Men tjenesten må også være virksom mot andre områ 
der der krise- eller krigssituasjon direkte eller indirekte kan få 
betydning for norsk sikkerhet eller viktige norske interesser. 

Tjenestens virkeområde er (anm.: pr. i dag) angitt i «For- 
svarssjefens oppdrag og operative direktiv til E-staben» av 1. 
november 1993. Direktivet er gradert. Det angir de grunnleg- 
gende retningslinjene for E-tjenestens virksomhet. På denne 
bakgrunn utarbeider E-sjefen sitt operative direktiv og slår fast 
omfang og prioritering av etterretningsbehovet. 

E-tjenesten skal avdekke en eventuell militær trussel mot 
Norge, og vurdere hva som er normal fredsaktivitet. Tjenestens 
evne til raskt å kunne skaffe fram det nødvendige grunnlaget for 
riktig vurdering av en gitt situasjon, kan være avgjørende for en 
vellykket håndtering. 

Dagens E-tjeneste har som mål å være en del av et åpent de- 
mokratisk miljø. Til forskjell fra etterkrigsårenes taushet skal 
offentlighetens ønske om informasjon etterkommes så langt råd 
er. At Norge har en E-tjeneste må være allment kjent. Nærmere 
opplysninger om etterretningskapasitet og resultater, kilder, 
prosedyrer og organisasjonsforhold må likevel knyttes til et ra- 
sjonelt hemmelighold. 



Organisasjon 

Ref. organisasjonskartet. 

Seksjon A - Militær etterretning. Seksjonen forestår det over- 
ordnede stabsarbeidet med analyse av all informasjon. Seksjo- 
nen utarbeider løpende aktivitetsrapporter, trusselvurderinger, 
inklusive militærpolitiske vurderinger av betydning for norsk 
sikkerhet, og presenterer disse for den politiske og militære le- 
delse. 

Seksjon A er E-tjenestens organ for samarbeid med NATO, 
og nasjonalt med de andre stabsleddene i Forsvaret og den sivile 
delen av totalforsvaret. Seksjon A gir bidrag til NATOs fellesdo- 
kumenter. Disse dokumentene gir de samlede etterretningsvur- 
deringer som det er oppnådd enighet om innen NATO. Samar- 
beidet med NATO-landene gir mulighet for å skaffe informa- 
sjon og koordinering av ressurser for å dekke felles behov. 
NATO har ingen egne organer for etterretningsinnsamling og er 
derfor avhengig av de enkelte lands bidrag. 

Seksjon B - Elektronisk etterretning. Seksjonen samler inn, 
analyserer og rapporterer radio-, radar- og sonardata fra frem- 
mede ikke-alliertes militære enheter. Seksjonen har en rekke 

stasjoner spredt rundt i Norge. Og sentralt er det et eget senter 
for analyse av elektroniske data. Seksjonen har også ansvaret 
for den tekniske støtten og utviklingen innen E-tjenesten. 

Seksjon C - Forvaltning. Seksjonen har ansvaret for admini- 
strasjon, forvaltning, utdannelse, foto- og dokumentproduk- 
sjon. 

Seksjon D - Spesiell etterretning. Seksjonen forestår innsam- 
ling av informasjon som av fremmede stater er særlig beskyttet, 
og som ikke kan skaffes med elektronisk etterretning. Innhen- 
tingen av opplysninger og etterretninger skjer blant annet ved 
avgrenset og prioritert utveksling av informasjon med andre 
staters E-tjenester. I enkelte korte perioder, på midten av 60- 
tallet, og i begynnelsen av 90-årene hadde seksjonen ansvaret 
for okkupasjonsberedskapen (anm.: Stay behind, på organisa- 
sjonskartet benevnt som E-14). 

Sjefen for Seksjon D var fra 1977 til 1994 Trond Johansen. I 
1992 ble han utnevnt til E-sjefens faste nestkommanderende 
samtidig som han fortsatte som sjef for Seksjon D. Johansen har 
vært i E-tjenesten siden 1945. 

(Anm.: I den utstrekning E-tjenesten driver med «human in- 
telligence», dvs. agentvirksomhet i utlandet, sorterer det under 
seksjon D, E-13.) 

Avdelingen for okkupasjonsberedskap (anm.: på organisa- 
sjonskartet benevnt som E-14) er i dag organisatorisk og kom- 
mandomessig direkte underlagt E-sjefen. Avdelingens primære 
oppdrag er å innhente og formidle etterretning fra områder som 
i krigssituasjon er blitt okkupert. Etter direktiv fra forsvarsmi- 
nisteren har E-tjenesten planlagt og øvd på slike oppdrag siden 
1948. 

Okkupasjonsberedskapstjenesten er frivillig og etter en utvel- 
gelse som foretas i samarbeid med politiet (anm.: POT). Den 
opplæring som gis er av samme varighet som for andre mobili- 
seringsmannskaper. Det gis ingen våpenopplæring, unntatt i 
pistolskyting for de som selv måtte ønske det. Mannskapene 
har ingen annen godtgjørelse enn for tapt arbeidsfortjeneste og 
reiseutgifter ved kurs og øvelser. For å ha best mulig sikkerhet 

for å fungere i krig, skjules identitet meget strengt. Kun de nær- 
meste foresatte i E-tjenesten kjenner mannskapene og deres per- 
sonalia. 

Okkupasjonsberedskapen er ved omfattende okkupasjon 
forutsatt ledet fra utlandet. Forberedelser for en slik situasjon er 
derfor foretatt i andre NATO-land. Kun autoriserte norske 
sivile og militære myndigheter kan iverksette noen militære til- 
tak fra disse landene. 



Samarbeidet med utenlandske tjenester 

Etterretningssamarbeidet er best utviklet med de allierte som 
yter de største bidragene til norsk sikkerhet (anm.: USA, Stor- 
britannia, Canada). Imidlertid må det understrekes at E-tjenes- 
te er et nasjonalt ansvar og utøves kun av norsk personell og fra 
stasjoner og med materiell som er norsk eiendom. 

En etterretningstjeneste kan ikke løse sine oppgaver alene i et 
isolert nasjonalt miljø. E-tjenesten har samarbeidet og hatt 
kontakt med utenlandske institusjoner. Samarbeidet er begrun- 
net i ønsket om å skaffe de beste informasjoner om situasjoner 
som i verste tilfelle kan føre til krig eller sikkerhetspolitiske kri- 
ser. E-tjenesten står fritt til å velge de samarbeidspartnere og 
-former som er best egnet til å gi regjeringen og forsvarssjefen et 
korrekt grunnlag for å ta avgjørelser. Samarbeidet med uten- 
landske tjenester skjer tradisjonelt uten formelle avtaler. Der- 
som partene påtar seg økonomiske forpliktelser, blir det imid- 
lertid utarbeidet skriftlige avtaler. 



FORSVARETS SIKKERHETSTJENESTE 

Mens E-tjenesten har ansvaret for å følge, registrere og holde 
oversikt over ikke-allierte lands styrker og aktiviteter som kan 

tenkes å bli en risiko for Norge, skal Forsvarets sikkerhetstje- 
neste ha ansvaret for den forebyggende, alminnelige sikkerhets- 
tjenesten innen Forsvaret og statsforvaltningen for øvrig. Opp- 
gavene er: 

Koordinere og kontrollere sikkerhetstjenesten i Forsvaret 

Forestå nødvendig kontroll med sikkerhetstjenesten innen 

de sivile deler av statsforvaltningen og herunder gi råd og 

veiledning til de enkelte statsinstitusjoner 

Iverksette tiltak for å begrense sikkerhetsbrudd 

Bistå med og kontrollere sikkerhetstiltak i bedrifter som 

har oppdrag for Forsvaret. 

Da Sikkerhetstjenesten ble skilt ut fra E-tjenesten i 1965, var 
begrunnelsen todelt: Det ene var mulighetene for sammenblan- 
ding og misforståelser ved å ha personkontroll og militær etter- 
retning under samme ledelse. Det andre var erkjennelsen av at 
det var for mange og omfattende oppgaver for en sjef å ha an- 
svaret både for etterretning og sikkerhet. 

E-tjenesten er bruker av Sikkerhetstjenestens tjenester. Ved 
behov for samarbeid mellom de to tjenestene, skjer dette gjen- 
nom forsvarssjefen eller stabssjefen i FO. 



POLITIETS OVERVÅKINGSTJENESTE (POT) 

Overvåkingstjenesten ble etablert som egen tjeneste i 1937, un- 
derlagt Politimesteren i Oslo. Tjenesten ble gjenopprettet i 
1947. 1 1957 ble det opprettet et eget embete som overvåkings- 
sjef og tjenesten ble direkte underlagt Justisdepartementet. 

Tjenestens virksomhet er regulert av instruks gitt ved kgl. res. 
25. november 1977. POT har til formål å bidra med beskyttel- 
sestiltak mot aktiviteter som direkte eller indirekte har vært ini- 
tiert fra fremmede stater, og som kan medføre fare for rikets 
sikkerhet. Herunder ulovlig etterretningsvirksomhet, infiltra- 

254 



www.pdf-arkivet.no/hemmelig/ 2013 



sjon, sabotasje og attentat mot offentlige eller sivile mål. POT 
skal også bekjempe terrorvirksomhet. 

POT er pålagt å innhente opplysninger om personer, grupper 
og organisasjoner, som kan mistenkes å forberede eller foreta 
handlinger som Overvåkingstjenesten skal bekjempe. Tjenesten 
har et særlig pålegg om å kontrollere fastboende og tilreisende 
utlendinger. 

POTs instruks pålegger tjenesten å opprettholde, vedlikehol- 
de og sanere landsomfattende registere over de opplysninger 
den innhenter. 

Virksomheten er basert på informasjon fra åpne kilder. I til- 
legg får tjenesten mye informasjon fra såkalte kilder og kontak- 
ter, som enten frivillig oppsøker POT eller som blir kontaktet 
fordi de antas å ha opplysninger av betydning. Det benyttes 
også spaningsvirksomhet. 

Det kan også være aktuelt å bruke metoder som representerer 
inngrep i den personlige integritet. Det vil si post-, telegram- og 
telefonkontroll. Disse metoder kan kun brukes i henhold til lov 
av 24. juni 1915 og forskrift av 19. august 1960. POT må inn- 
hente samtykke fra forhørsretten før avlytting kan settes i verk. 
Det regjeringsoppnevnte Kontrollutvalget fører kontroll med 
POTs virksomhet. 

POT og Forsvaret samarbeider om forhold som vedrører ri- 
kets sikkerhet. Personopplysninger utveksles bare når det 
trengs for å sikkerhetsklarere og autorisere Forsvarets personell. 

Etter initiativ fra POT ble det i 1971 plassert en liaison-offi- 
ser fra E-tjenesten hos POT. Denne offiseren mottok først og 
fremst materiale av etterretningsmessig verdi. Ordningen opp- 
hørte i 1987-88. 

(Anm.: Den mest kjente av overvåkingssjefene er Asbjørn 
Bryhn. Han var sjef fra 1947 til 1966. Døde i 1990.) 

Det er etablert et samarbeid mellom Etterretnings-, Sikkerhets- 
og Overvåkingstjenesten. Det skjer i Koordineringsutvalget i 
henhold til kgl.res. av 25. november 1977. I dette utvalget del- 
tar også en ekspedisjonssjef fra Utenriksdepartementet. 

Vedlegg 2 

Dette er «opprørs-notatet» av 27.01.81. Det er forfattet av ma- 
jor Finn S. Kirkestuen, som da var nestsjef i Stay behind, og sti- 
let til Thorvald Stoltenberg, som var forsvarsminister. Med 
unntak av E-14-sjefen Sven Ollestad skrev alle de andre tolv i 
den sentrale Stay behind-ledelsen under på notatet. Bare en av 
de tolv var uenig i at dette skulle fremmes i «denne form». 

SELEKTIVT STRENGT HEMMELIG 
SELEKTIVT STRENGT 
HEMMELIG 
Side 1 av 7 

NOTAT 
Til 

Forsvarsministeren 
Fra 

Major Finn S. Kirkestuen, FO/E-14 
Dato 

27 jan 81 

VISSE OPPLYSNINGER ANGÅENDE BEKYMRINGSFULLE FORHOLD INNEN 
DEN KLANDESTINE TJENESTE FOR FORBEREDELSE AV AKTIV MOTSTANDS- 
KAMP UNDER EN EVENTUELL FRAMTIDIG OKKUPASJON 

Innledning 

1. Hensikten med dette notat er å gi visse faktiske opplysninger 
av meget sensitiv karakter vedrørende ovennevnte sakskompleks. 

2. De forhold som trekkes fram er ikke et resultat av min egen 
subjektive vurdering, - eller briljanteevner, - Jnen et 
resultat av utallige informasjoner og betraktninger som er blitt 
meg til del gjennom faglige drøftelser og samtaler innenfor 
virt "lukkede samfunn". Jeg ser meg selv i dette bilde som 

en blanding av en katalysator og en "ignition key". 

3. Jeg drister meg ikke til å hevde at Forsvarsministeren er 
ukjent med vare problemkompleks, - men jeg tillater meg å 
sitere et velkjent spørsmål fra utallige og nær sagt daglige 
interne diskusjoner: "Undrer meg på om den ansvarlige politiske 
ledelse er kjent med dette ?" 

4. Jeg må også innledningsvis nevne at denne klandestine 
stab har levet "en ikke eksisterende tilværelse" fra oop- 
rettelsen i 1948/51, - og helt til "Meyer-saken" eksploderte 
i ansiktet på oss alle. 

5. A fare en ikke eksisterende tilværelse i et moderne og 

åpent demokrati', - og lykkes med det, er like vanskelig som under 
en okkupasjon - om ikke så farlig. Det betyr at staben er 

SELEKTIVT STRENGT HEMMELIG 

MIKTIVT STRENGT HEMMELIG 
Side 2 av 7 



1 krig hver dag med aktive sikkerhetstiltak for å beskytte 
Tjenesten mot penetrering fra fremmed etterretningstjeneste, 
såvel som mot avsløring av mer eller mindre infantile norske 
statsborgere. Denne daglige arbeidstilstand preger etterhvert 
samtlige stabsmedarbeidere : Arbeidet er ikke lenger bare 
lønnet arbeide, sikkerhetsregler og spesielle prosedyrer, - men 
utvikles til å bli en livsholdning . 

6. Men - i følge noen av de eldste - er vår sikkerhet idag ikke 

profesjonell i forhold til tidligere bla på grunn av 
sentralisering og rasjonalisering innen statsforvaltningen, 
dataregistere osv. '.; 

7. Samfunnet forøvrig distanserer seg stadig lengre fra aktiv 
okkupasjonsf ilosof i, - heri også inkludert de konvensjonelle 
offiserer som beordres for kortere, eller lengre tid til å 
bekle tjenestestillinger på kommandolinjen mellom fagstaben 
og den ansvarlige politiske ledelse. De offiserer som sitter 
med avgjørelsesmyndighet over fagstaben er - generelt sett nå - 
i klandestin sammenheng-å b-trakte som ufaglærte. Men av- 
gjørelser tas, og anbefalinger fremmes for høyere myndighet 

uten a6 fagstabens anbefalinger blir hørt. Hvilke orienteringer/ 
faglige anbefalinger når til sist frem til den ansvarlige 
politiske ledelse ? Heri ligger vårt egentlige problem og 
spørsmål . 

t 

8. Jeg skal fra nå av fatte meg i korthet - hvilket jeg beklager - 
og forsøke å formulere problemstillinger som bor bekymre 

den ansvarlige ledelse. 

9. Jeg redigerer problemstillingen som et spørsmål 

10. Jeg forsøker å gi en kortfattet bakgrunn for spørsmålet. 

11. Og i enkelte tilfelle en personlig kommentar 

Politisk styring og kontroll 

12. Spørsmål : Er den hemmelige organisasjon for aktiv motstand 
under en eventuell okkupasjon under tilfredsstillende politisk 
styring og faglig kontroll ? Hvilke operative og administrative 
direktiver gjelder 7 Hva omfatter kontrollen ? 

Bakgrunn : Det eksisterer ikke noe egentlig operativt direktiv. 

Grunnlaget for virksomheten finnes nedlagt i et PM fra 
daværende Forsvarsminister Jens Chr. Hauge av 25 okt 1948. 
Administrativt finnes heller ikke noe direktiv. Derimot 
finnes et direktiv fra SACEUR "Directive for Unorthodox Warfare". 
Kommentar : Jeg kan ikke se at noen operative direktiver er 
kommet til Tjenesten unntatt de sporadiske bisetninger i 
diverse brev som kan tolkes som direktiver. Som saksbehandler 
har jeg skrevet et forslag til Operativt direktiv pr 12 nov 78 
sora min sjef fremmet for godkjennelse, - uten respons. SJE 
har pålagt min sjef å utarbeide "forslag til Regjeringens 
direktiv til de militære myndigheter". Dette arbeide er 
påbegynt. Men jeg har gitt uttrykk for som saksbehandler 
at et direktiv fra den politiske ledelse bare kan bli godt 
ved direkte pol i tisk- faglig samarbeide mellom oppnevnte 
politiske representanter og fagstaben. Sora offiser kan jeg 
(antageligl utrede et hvilket sora helst militært emne, * 
men jeg må få noen oppdaterte "inputs* om hva den ansvarlig e 
politiske ledelse ønsker av ytelser, rammebetingelser mm. 
Tilsvarende aner det meg at den politiske ledelse må få 
informasjon om hva slike ytelser kan omfatte uten t bli 
ureallistiske og for å møte 1980 og 1990-årenes krav til 
sikkerhet, faglig nivå mm. 

Den eneste egentlige kontroll som har eksistert i alle år- 
er den selvpålagte kontroll o<? dyne lojal Itetsfølelse overfor 
denne spesielle type arbeid som hver enkelt Involvert har utvist . 
Dette er den største kompliment jeg - sora forholdsvis "ny" - 
kan gi Tjenestens eldste. • 
Kontrollutvalget befatter seg kun med administrativ kontroll 
Gjennom et nært og daglig politisk og klandestint faglig 
samarbeide b^r/skal Regjeringen gis en reell mulighet for 
politisk styring og faglig kontroll, - og som bidrar til at alle 
"Meyer-saker" er kjent og anerkjent på politisk nivå som 
kalkulerte risikoer, - f gr de evt eksploderer 1 
Angående SACEURs direktiv kan jeg ikke se noe dokument som 
tyder på at den ansvarlige Dolitiske ledelse har fått dette 
forelagt til godkjennelse 

13. Spørsmål: Bør det ikke vurderes om det er organisas jonsteknisk 
ufornuftig å bibeholde nåværende ordning med at" et uortodoks 
sivilt apparat er lagt inn under ren konvensjonell militær 
kommando ? 

Bakgrunn: Tjenesten rekrutterer personell i egenskap av 
sivilister son under en okkupasjon forutsettes å leve et normalt 
familie-/yrkesliv, - og som nettcpp derfor kan lykkes i å 
overliste okkupas jonsapparatet . Personell med tilknytning 
til Forsvaret (son vpl med befalsutdannelse) eller andre kategorié 
sivile med organisatoriske lederfunksjoner vurderes å ha liten 
overlevingsevne overfor KGB. {F. eks aktive politikere, 
eller fagforeningsfolk). Riktignok - Tjenesten har fungert 
under konvensjonell militær kommando i alle år - og det er 
vanskelig å endre sa fast etablert forhold. Dette forhold 
ble tatt opp i eget notat son et resultat av oppfølging av 
"Meyer-saken". (SJE-14 26 jan 79), - men anmodningen ble 
oversett . 

Beskyttelse mot penetrering og misbruk av organisasjonen/organi- 
sasjons sikker het 

Spørsmål.: Er organisasjonen ivaretatt på en slik måte at 
apparatet ikke kan misbrukes ? 

Bakgrunn : Daværende Forsvarsminister Rolf Hansen uttalte til 
Stortinget - hvis jeg ikke husker helt feil - at dette 
apparatet var under tilfredsstillende politisk kontroll. 
Takket vatre organisas jonstekniske endringer siden etableringen, 
er det liten grunn til å tro at apparatet kan misbrukes innen- 
riks. 

Derimot er det bekymringsfullt å vite at dette apparat som skal 
være en ren nasjonal tjeneste bare til disposisjon for vår egen 
lovlig valgte politiske ledelse, kan aktiviseres pr d.d. av våre 
al 1 i erte hemme 1 ige tjenester over hodet på oss, - og følgelig over 
hodet på vår politiske ledelse. Dersom vi må gjennomleve en 
ny eksil-situas jon, er det planlagt å aktivisere våre agenter 
i okkupert område gjennom UK og US - radiobaser hvor nordmenn^ • 
ikke vil ha adgang. For å være sikker på at UK og US ikke 
skal kunne aktivisere og drive våre agenter under et hvilket 
som helst påskudd i en kaotisk krigssituasjon, er det innebygget 
et kodeord i hver melding til våre agenter. Et kodeord som 
bare den norske føringsoffiser og hans agent kjenner. Men for 
ca. ETT år siden beordret avdelingens sjef - uvisst av hvilken 
grunn - at også den nasjonale sikkerhetscheck skulle oppbevares 
i utlandet av UK- og US-hemmelige tjenester - og mot aktive 
protester innen staben. "Vi må jo stole på våre allierte". 
(Konfr om bruk av bl a KP-Linge personell uten Regjeringens 
kjennskap i 1940 - ca 43 :) 

Jeg minner også om KGBs vellykkede penetreringer av bla 
UK hemmelige tjenester og hevder at vi ikke forvalter vårt 
pund forsvarlig ! 

Operat i ve planer/forberedelser 

15. Spørsmål : Er våre okkupas jonsforberedelser tilstrekkelig 
forberedt ? Hvordan får Forsvarsministeren kontakt med 
"eksportorganlsas jonen* etter at Forsvaret av Norge har brutt 
sammen og SA må rammes og landet er okkupert ? Hvem har tatt 
seg av Forsvarsministerens familie slik at ikke disse kan 
utnyttes som gisler ? Er avtaleverket med våre allierte 
fasttømret og k*n vi stole på at det klandestine samarbeide 
vil funksjonere ? 

Bakgrunn : Operative planer eksisterer narmest som filosofiske 
betraktninger uten praktisk oppheng. Avtaler er inngått på 
tjenesteplan enten i form av muntlige forsikringer, eller som 
vagt utformede dokumenter. Avtalene med allierte må gjøres 
bindende og sikre ved at de er inngått på politisk nivå. 
Kommentar : Dersom Regjeringen trenger å utføre hemmelige 
forberedelser for å v*re effektive i en eksilsituas jon, så 
vil denne klandestine fagstab være det verktøyet som kan 
utføre forberedelsene uten å uroe befolkningen. Etter vår 
oppfatning er det ingen nytte i at den klandestine stab er 
etablert og operativ l eksil såfremt ikke representanter for 
den politiske ledelse er til stede og handler på vegne av den 
lovlig valgte politiske ledelse: Regjeringen ! 

Personal pol itikk 

16. Spørsmål : Hvordan er denne lille og lojale arbeidsgruppe 
tatt vare på ? 

Bakgrunn: Davatrende SJE, oberst Bull-Hansen har gitt svaret: 
"To-mannsutvalget behandlet i liten grad personellsituasjonen 
ved E-14, og i forbindelse med de regulire justerings- og 
normer ing soppgjør har E-14 ikke på samme vis som øvrig 
personell i FO/E fått støtte av organisasjonene. E-14s 
personell har av lojalitet til Tjenesten heller ikke fremmet 
sine synspunkter organisas jonsvel, eller utenom tjenestevei" 

og videre: 

" synes det klart at E-14 over tid har tapt terreng i 

forbindelse med den generelle bedring av de enkelte seksjoner 

5&EKTIVT STRENGT HEMMELIG 



263 



www.pdf-arkivet.no/hemmelig/ 201 3 



SELEKTIVT STRENGT- HEMMEUG 
Side 6 av 7 



og avdelingers arbeidsforhold, status og økonomiske forhold". 
(Notat av 5 okt 78) 

Utover denne erkjennelse er intet gjort 

17. Forøvrig henvises til notat til SJE av 10 mar 77 som 
anbefales lest fordi det oppsummerer en rekke personalpolitiske 
vurderinger over tid samt gir uttrykk for stabens syn i hoved- 
trekk - også idag. 

18. SJE har forøvrig uttalt at han vil gå inn for at alle 
tjenestestillinger innen fagstaben skal gis militær status og 
legges inn under beordringssystemet, f or å hindre etablering 
av en liten maktelite (7) Men stabens faglige reaksjon er 

at ingen agent med vettet i behold vil betro sin Identitet 
til en så bevegelig masse som offiserer i et beordringssystem I 
(Kan en offiser - selv om han sitter med beslutningsmyndighet 
og rett til å fremme anbefalinger til departementet - bryte 
over tvert med samtlige tidligere E-sjefers vurderinger siden 
krigen! 

Fremtidsrettet organisasjon 

19. Spørsmål : Har denne tjeneste en veletablert organisasjon med til 
f red sst il lende arbeidsforhold, status og avlønning ? 
Bakgrunn : SJEs betraktninger ora overgang til militære stillinger 
og forslag til SOP fremsendt av min avdelingssjef. Heri ligger 
mye av avdelingens uro son jeg har gjort meg til talsmann for. 
Vi setter nå vår lit til den nye Hovedavtalen som skal bidra, 
til å forhindre at ledelsen gjennomfører organisasjonsendringer 
uten å ta de ansattes faglige råd med i vurderingen. 

Adm ln istratlve forhold 

20. Spørsmål : Er de administrative forhold lagt opp sikkerhets- 
messig, operasjonelt og forvaltningsmessig forsvarlig ? 
Bakgrunn: Operasjonell og sikkerhetsmessig oppdekning antas å 
være uprof es jonell og utilstrekkelig. ¥ Materialforvaltning 1 
vanlig forstand eksist * »n>r ikkg. Men vi disponerer materiell 
for millioner av kroner \ 

Avslutning 

Dersom jeg har bragt opp spørsmål som er uinteressante for 
Forsvarsministeren , og det viser seg at jeg bekymrer meg 

unødig, fordi jeg mangler total Innsikt pi et tilstrekkelig 
høyt nivå, - da ber jeg om unnskyldning for å ha ødet 
Forsvarsministerens kostbare tid. 

22. Skulle jeg derimot ha oppnådd å berøre felter som Interesserer 
den ansvarlige ledelse, si står jeg gjerne til rådighet for 
ytterligere utdyping av disse, og også andre like viktige 
forhold. 

23. Jeg er frabeordret dette arbeidsfelt pr 1 mar 81. Det er derfor 
prlmaurt for meg i fl realisert et gammelt ønske innen Tjenesten 
om å nå frem til den ansvarlige politiske ledelse mens jeg 

ennå har rett til i uttale meg om disse sensitive emner - 
i tillit til «t den vil ha større forstielse for det totale 
problemkompleks, enn hva som synes tilfelle blant vire høyere 
konvensjonelle offiserer. 

24. Dette notat er skrevet av overbevisning for en sak jeg har 
tro pi - og som en anerkjennelse av mine kollegers uoppsllte- 
llge lojalitetsfølelse og deres fortrengning av egne behov, - 
samt beundring for alle de som har tatt pi seg kanskje den 
vanskeligste oppgaven av alle: A vare villig til i motarbeide 
et fremmed maktapparat pi norsk okkupert område til fordel 
for vire lovlig valgte politiske myndigheter. 



Enig. Gunnar Bjålie 
Lest: 2.2.81. Enig. Olav Eggen 
2.2.81. Enig. Rolf Deglum 
Høyst nødvendig. Andrew Torp 

Berører vesentlige punkter av vår tjeneste. O. Didriksen 

Enig at dette berører de vesentligste punkter av vår tjeneste. A. Bekker 

Viktig at disse problemer tas opp! J.S. Østgård 

Absolutt enig. F. Siljeholt 

Realistisk og rei. godt til ettertanke. R. Haugen 

Enig. S. Myrvang 

Leif E. Bye. burde ikke fremmes i denne form 




www.pdf-arkivet.no/hemmelig/ 



2013 



Vedlegg 3 



Forfatterne henvendte seg tidlig til Sven Ollestad, som var Stay 
behind-sjef fra 1957 til 1982. Et stort antall skriftlige spørsmål 
ble også levert ham. Vi mente det var viktig at en så sentral leder 
i Stay behind fikk god anledning til å kommentere våre opplys- 
ninger, inkludert en rekke spørsmål som berører ham som Stay 
behind-leder. Ollestad valgte til slutt å vise til taushetsplikten, 
og ønsket ikke å besvare noen spørsmål. 

Oslo, 17/8-95. 



Jeg viser til ditt brev av 12. august, som inneholder en rekke spørsmål til 
meg. 

Som du vil være kjent med har jeg taushetsplikt når det gjelder forhold ril 
min tidligere arbeidsgiver. En rekke av dine spørsmål dreier seg om 
graderte forhold, som jeg av hensyn til taushetsplikten ikke kan hverken 
svare på eller kommentere. 

Jeg viser til sjefen for E-tjenesten som rette kilde for dine spørsmål. 

Jeg har ingen ytterligere kommentarer, og ønsker ingen videre 
korrespondanse eller annen form for kontakt om denne saken. Det gjelder 
også med min kone Joan. 

Jeg ber deg om å respektere denne beslutning. 



Vennlig hilsen 

Forfatterne arbeidet i flere måneder for å få tilgang til tidligere 
forsvarsminister Jens Chr. Hauges såkalte PM om Stay behind i 
Norge av 25.10.48.* Den første henvendelsen ble sendt til for- 
svarsminister Jørgen Kosmo 20. november 1994. Ingenting 
skjedde. Så ble ny henvendelse sendt 28. februar 1995. 8. mars 
lover Kosmo svar (se faksimile). 24. mars svarer så Forsvarsde- 
partementet med å vise til Riksarkivet. Her finnes Hauges arkiv 
for perioden 1945-51 (se faksimile). Forfatterne henvender seg 
så til Riksarkivet 29. mars. Etter et grundig søk i arkivene må 
Riksarkivet 22. mai 1995 konstatere: «Vi har undersøkt i rele- 
vante deler av det aktuelle arkivet, men dokumentet er dessver- 
re ikke forefunnet der.» (Se faksimile.) 



* Ved en feil oppga forfatterne notatets dato til 25.10.49. Men dette ble 
rettet på i samtale med Riksarkivets representanter. 

Oslo. 8 mars 1995 



Finn Sjue 
Kurlandsstien 44 
1052 OSLO 

AD SPØRSMÅL OM Å FRIGI JENS CHR. HAUGES PM FRA 1949 

Jeg beklager, men jeg kan dessverre ikke se at jeg har mottatt dilt brev av 20 
november 1994. 

Det vil derfor ta noe tid før du kan få svar på din henvendelse, men det skal 
skje så raskt som mulig. 



Med hilsen 




269 



www.pdf-arkivet.no/hemmelig/ 201 3 




DET KONGELIGE FORSVARSDEPARTEMENT 



MYNTG I - TLF 22 40 20 00 TELEX 21605 TELEFAX 22 40 23 23 
POSTBOKS S126 DEP. 0032 OSLO 



Vå/ rr fcranv 



95/01247-* /FD I-2/BNy/941 



2 tm S95 



Tidligere nttnntt 



Finn Sjue 
Kurlandsslien 44 
1052 OSLO 



VEDR. FORESPØRSEL OM DOKUMENTASJON 

Forsvarsdepartementet viser til ditt brev datert 28. februar 1995 vedr. forespørsel om å få 
tilsendt Jens Chr. Hauges PM fra 1949. 

Vi vil gjøre oppmerksom på at statsråd Jens Chr. Hauges arkiv for perioden 1945 - 1951 er 
avlevert Riksarkivet, og er der tilgjengelig lor forskning. 



Med hilsen 



• ^*<*-i — 

Karen Alette Melander (ef) 



Ekspedisjonssjef 




Underdirektør 

RIKSARKIVET 



Finn Sjuc 
Kurlandsstien 44 
1052 OSLO 



Brev 29.03.1995 



Dere» ref 



95/2395 A.543 NHC/AR 



Dato 

22.05.95 



ADGANG TIL DOKUMENT FRA STATSRÅD HAUGES ARKIV 

Vi viser til brev 29.03. med forespørsel om Jens Chr. Hauges PM om "stav 
behind" fra 1949. Vi har undersøkt i relevante deler av det aktuelle arkivet, men 
dokumentet er dessverre ikke forefunnet der. 

Vi beklager at svaret på forespørselen har tatt noe lenger tid en forespeilet i vårt 
foreløpige svar av 10.04.95. 

Med hilsen 




Jørgen H. Marthinsen e.f. 
avd.arkivar 



Nina Hveem Carlsen 
arkivar 



Poiiadreuc 
Pb 10 knngsjå 
0807 Oth> 



kontoradmsc 

Folke Bernadotte* Mill 

0862 OSLO 



Tekfc-n 
22 02 26 00 
Fa» 22 2J 74 19 



Postgiro 

08! J $029301 

Et utslag av den klandestine selvjustisen. Dette er brevet til Alf 
Martens Meyer fra gamle kolleger etter at han hadde gitt Chr. 
Christensen informasjoner til boka «Vår hemmelige bered- 
skap», Cappelen 1988. Av spesielle årsaker kan ikke navnene 
på brevskriverne offentliggjøres. Men de identifiserer seg selv 
delvis ved å si at «Vi har ikke bedt om å bli nevnt i bøkene 
. . . ». Alf Martens Meyers motiv for å stå fram var at «verden 
må få vite». 

Til Alf Martens Meyer. 



Hvordan kunne du? 

Vi har lest innlegget i dagspressen til Erling Jensen - na formann i Linge - 
klubben, og Jack Helle - nå formann i Forsvarets Pens jonstforbund, og stetter 
helhjertet opp om dette. 

Vi har selv. etter beste evne. holdt vårt taushetslaf te, vi er lojale mot vår 
oppdragsgiver, mot våre kolleger og alle andre som arbeidet sammen med oss. 

Hvordan kunne du of fentliggjore rw»vn på personer som uegennyttig har hjulpet 
oss, sette dem i forlegenhet og kanskje også skaffe dem vanskeligheter? 
De hadde fortjent noe bedre. 

Hvordan kunne du gi utvalgte data fra Lygren-saken til herr Christensen? 
Han som overfarte sitt motsetningsforhold til Evang til I.Lygren. Også 
etter I.Lygrens laslatelse fortsatte Christensen, som redaktør, sin for- 
falgelse av henne i en rekke artikler. 

Hvordan kunne du nytte Lygren-saknn til å fremheve deg selv, denne gang pa 
hennes bekostning? 

I.Lygren har hele tiden bedt om å få være i fred, og hun fortjener å få være 
i fred. Som du vet har hun lenge vært på pleiehjem. Kunne du ikke la henne, 
som har lidd så meget, få ro på sine eldre dager? 

Hvordan kunne du - for å tilfredsstille ditt ego, gå i kompaniskap med den 
utrettelige - uetterrettlige forhenværende sikkerhetsmajor Christensen? 
To ganger allerede har du satt vår tålmodighet på prove. Med herr Christensens 
siste bok tvinger du oss til å ta til motmæle. 

Hvordan kunr.e du bruke den eneste norske pressemann (CC) som åpent stat tet den 
argentinske militære junta under krigen mot England, når du oppgir at du i 
alle år har falt et særlig nært forhold til briter? 

Hvordan kunne du velge en forfatter (CC) som mottar penger fra nazister for å 
skrive pent om tyskernes norske lakeier under krigen, når du oppgir at din 
fidus til tyskerne var ringe' 1 

Hvordan kunne du gi uttrykk for at boken er senas historieskrivning, og at 
du gjør det for at vi ikke skal bli glemt? 

Vi har lkXe bedt om å bli nevnt i bokene. Vi er heller ikXe blitt vist den 
hensynsfu linet å bli spurt. 

Vi hadde funnet det mer fortrestningsfullt å bli glemt av historien, enn å bli 
nevnt og misbrukt i boken dm. 

Hvordan kunne du så totalt miste enhver proporsjon for din egen stilling og 
innsats? 

Vi som kjente deg, Evang og de andre, registrerer dette med undring. 

Hvordan kunne du beskrive forholdene slik at vi ikke kjenner igjen hverken deg 
eller perioder, det gjelder? 

Hvordan kunne du slenge rundt deg med navn på steder og personer for å vise 
at du vet" 1 

Viten uter. klokskap er dumhet. 

Den respekt og kollegialitet vi hai falt for deg, har du mistet. 

Dette er harde ord, men vi kan ikke forstå deg - fordi du visste hva du gjorde. 

Se «Bjørn»s beretning om hvordan han kom med i Sray behind 
(side 56). I mars 1982 fikk han dette brevet fra daværende sjef 
for E-I 4, Sven Ollestad. Når Ollestad viser til «arvtaker 
(Roar)» er dette Roar Haugen. 1 dag har Haugen avansert til 
oberst med ledende oppgaver i Forsvarets overkommando. 



www.pdf-arkivet.no/hemmelig/ 2013 



mars 1982. 



Vi kan bare konstatere tidens ubønnhørlige gang. Jeg slutter 
1 april og overlater roret til en ny generasjon. 
I slik en stund er det fristende og kanskje naturlig 8 bla opp 
i gamle minnebøker, og sannelig er det mange ting som gleder - 
vennskap, lojalitet, en følelse av meningsfylt samarbeide og 
troverdighet, i det vi har jobbet med - og så det unike i maten 
3 fungere pfl - forvaltning av tanker og hendelser som kun vedrøre 
deg og ingen andre. Det anonyme og det ikke-eksisterende. 
Harde premisser, men dette er n3 engang v3r modus vivendi. 
Som du er kjent med, sl lakker det mot slutten for de gamle 
krigsveteraner og det nye lederskiktet er klar til I ta fatt. 
La meg understreke min fulle tro pa og tillit til den nye genera- 
sjonen - godt utdannet og motivert, tilpasset ny teknologi og 
moderne samfunnspolitisk tenkning, og som er s3 heldig a ha 
rikelig med ressurser 3 støtte seg til. 

Vi har krig og uro rundt oss over alt i verden, og det kreves 
god forstand og tålmodighet for a unngå konfrontasjon og kata- 
strofe. Vi m8 vare årvåkne og passe p8 vårt forsvar slik at vi 
kan verne om alle de fordeler og goder vi har sa flust opp av 
her i Landet. Vi m8 føle oss medansvarlige og vere med pS 
8 skape materiell og sosial utjevning og vere med p8 8 bekjempe 
urettferdigheter i verden. Dette er forsvarsarbeide - og kon- 
struktivt fredsarbeide. 

La meg s3 til slutt takke for alle hyggelige og interessante 
sammenkomster vi har hatt, for alle bidrag du har ydet og for 
den inspirasjon vi i administrasjonen har gledet oss ved i 
samarbeide med deg. 

Endelig vil jeg understreke håpet om at min arvtaker (Roar) og 
hans nye medarbeidere m8 nyte den samme lojalitet og positive 
samarbeide som det jeg har hatt gleden av 8 oppleve. 

Med de beste ønsker for fremtiden. 

Venn l i g hil sen 

NOTER 



1 Panikk 

1 Benedict de Vibc i intervju med Gerhard Helskog i Oslo 12.08.95. 

2 Under møtet med Hans Otto Meyer og omvisningen i bunkeren var 
Finn Sjue og Gerhard Helskog til stede i forbindelse med produksjo- 
nen av TV-dokumentarserien «Bak din rygg». 

3 Ref. note 1 . 

4 Ref. note 1. En rekke andre anonyme kilder bekrefter opplysningene 
om hva slags dump dette i virkeligheten var, blant dem XII, X13, 
X14ogX16. 

5 En av de få som har skrevet om Stay behinds første år i Norge, er Chr. 
Christensen: «Vår hemmelige beredskap», Cappelen 1988. 

6 Det er kildene X13 og X 16 som opplyser at det var Erik Næss som 
hadde vakt den kvelden. 

7 Blant flere kilder er det kilde X15 som her opplyser at Sven Ollestad 
ikke fortalte sannheten til sin gamle samarbeidspartner i Overvå- 
kingspolitiet. 

8 Alle våre kilder bekrefter at forsvarssjef Fredrik Bull-Hansen rykket 
ut med feilinformasjon fordi han hadde fått gale opplysninger fra sine 
underordnede. Særlig avgjørende var Ollestads desinformasjon. 

9 Forsvarsminister Rolf Hansen. Ref. Stortingstidende fra spørretimen 
15.11.78. 

10 Ref. Stortingstidende fra spørretimen 29.11.78. 

11 Kildene XI 1,X13,X18 og X21. 

12 Kildene XI 1, X15 og X16. 

13 Ref. note 4. 

2 Borgervern 

1 Sommeren 1945 og våren 1947. 

2 Roy Andersen: «Sin egen fiende», Cappelen 1992. 

3 Det var 830 bedrifter ifølge Chr. Christensen: «Det hemmelige 
Norge», Atheneum 1983. 

4 Ifølge Hans Ringvolds egen beretning 19.10.94 og 14.1 1.94. 

5 Ref. note 4. 

6 Ref. Roy Andersen: «Sin egen fiende». 

7 Arbeidsgiverforeningen, Rederiforbundet, Libertas. Chr. Christensen: 
«Det hemmelige Norge». 

8 Fedrelandslaget ble stiftet 1925 av blant annet Chr. Michelsen og Fr. 
Nansen med formål å skape et sterkt nasjonalt styre og å «føre en 
europeisk kamp mot kommunisme og alle revolusjonære internasjo- 
nale bevegelser». 

9 Statsråd Rolf Hansen, stortingsreferatet fra spørretimen 07.06.78. 
3 Jens Chr. Hauge og Vilhelm Evang tar kontrollen 

1 1 1 947 sjefen for Forsvarsstaben. 

2 OSO: Office of Strategic Operations. 

3 Blant annet også på grunn av oppslag i Vårt Land høsten 1946: 
«Mystiske spionorganisasjoner søker å verve norsk ungdom.» 

4 Etablert i januar 1947. 

5 Ref. Chr. Christensen: «Vår hemmelige beredskap», og Roy Ander- 
sen: «Sin egen fiende». 

6 Ifølge Hans Ringvolds egen beretning 19.10.94 og 14.1 1.94. 

7 Ringvold arbeidet med Stay behind og Femmannsgruppen fra 
1947/48 til han trakk seg ut mot slutten av 50-årene. Hele tiden stilte 
han opp frivillig - uten lønn og annen godtgjørelse. Hele tiden passet 
han sine sivile oppgaver. 

8 Kapteinløytnant Alf Martens Meyer var på plass 19. april 1948. Ref. 
Chr. Christensen: «Vår hemmelige beredskap». 

9 NATO/SACEUR: «Directive for Unorthodox Warfare». 

4 Den kalde krigen 

1 Ifølge Hans Ringvolds egen beretning 19.10.94 og 14.11.94. 

2 «Norges Historie», bind XIV, Cappelen 1985. 

3 Vedtatt i 1950 i skyggen av Koreakrigen, da i noe mer moderat form 
enn opplegget fra 1948. 

4 Kilde XI. 

5 At talen fant sted 29. februar, betyr at det var skuddår. 

6 Ref. «Cella på Herøya», Fram forlag 1952. 

7 Ref. Haakon Lie: «Dekkorganisasjonene», Fram forlag 1954. 

8 Den gang AFL. 

9 E-stabens 2. kontor. 

10 Ref. Jacobsen, Sjue, Bye: «De visste alt . . . Rapporter fra niende eta- 
sje», Tiden 1993. 

1 1 Svein Blindheim: «Offiser i krig og fred», Det Norske Samlaget 1981. 

12 Grunnlovens paragraf 25 forbyr at forsvarsmakten utvides uten at 
Stortinget har godkjent det, og forbyr at den «... overlates i Frem- 
mede Makters tjeneste . . . ». 

13 Den såkalte Bevin-planen, en allianse mellom USA og Sovjet. 

14 Ikke tilgjengelig. Ref. henvendelse til en av forfatterne fra forsvarsmi- 
nister Jørgen Kosmo 08.03.95, fra Forsvarsdepartementet 24.03.95 
og fra Riksarkivet 22.05.95. Utdrag fra korrespondansen om Jens 
Chr. Hauges PM er gjengitt i vedlegg 4. 

15 Ikke tilgjengelig. 

5 Den første tiden 

1 Det fjerde nettverket, Argus, ble organisert som en enhet noe senere 
med basis i det observatørkorpset Ringvold besøkte sommeren 1948. 

2 Egen enhet i FST II. Senere FST/E avd. 6, Særskilte oppdrag. Deretter 
FO/E, E-14 i Seksjon D. I dag antakelig E-12. Se vedlegg t. 

3 Ifølge Hans Ringvolds egen beretning 19.10.94 og 14.11.94. 

4 Ref. Chr. Christensen: «Det hemmelige Norge». 

5 Ref. note 3. 

6 Kilde X2. 

7 Reinhard Gehlen: «Spion», Gyldendal 1972. 

8 Chr. Christensen: «Vår hemmelige beredskap». 

9 Erling Lorentzen, gift med prinsesse Ragnhild (1953). 

10 Svein Blindheim: «Offiser i krig og fred». 

1 1 Inklusive lytting på kortbølgen som i kode varslet om sending. 

12 Ref. kapittel 14. 

13 Svein Blindheim i ikke-publisert intervju 07.09.88. 

14 Ibid. note 10. 

15 Høyrevridd i mer ytterliggående og reaksjonær betydning. 

16 Ibid. notelO. 

17 Ref. note 13. 

18 Ref. nore 3. 

19 Tore Pryser: «Fra varm til kald krig», Universitetsforlaget 1994. 

20 Kilde X4. 

21 Ibid. note 10. 



6 CIA og MI6 på banen 

1 Chr. Christensen: «Vår hemmelige beredskap». 

2 Ifølge Hans Ringvolds egen beretning 19.10.94 og 14.11.94. 

3 Nedgradert fra top secret L juni 1976. Gjort tilgjengelig for forfatter- 
ne av historikeren Kjersti Jensen. 

4 CIA-sjef 1973-76. Ref. «Honorable Men. My Life in the CIA», New 
York 1978. 

5 Som blant annet sto for sprengningen av Jørstad bru ved Snåsa i 
januar 1 945. Dette var en av krigens største og mest ødeleggende jern- 
banesabotasjer. 

6 Ref. note 1. 

7 I intervju med Gerhard Helskog og Finn Sjue i Washington 01.05.95. 

8 Rolf Hansen i Stortingets spørretime 15.11.78. 

9 Ref. note 7. 

10 Stav behind i Sverige ble debattert bl. a. i Dagens Nyheter 20.10., 
31.10. og 07.11.1990. 

11 Den svenske regjeringen kom inn i bildet i 1958. Ref. note 10. 

12 Ref. note 2. 

13 Eks. Svein Blindheim og Sven Ollestad på CI A-kurs i 1952. Dette var 
et fire ukers kurs med bare de to som deltakere. Tema: Illegal og hem- 
melig virksomhet. Ref. Svein Blindheim: «Offiser i krig og fred». 

14 Sabotasje, etterretning, gerilja, evakuering osv. 

15 Ref. note 4. 

16 Ref. Svein Blindheim: «Offiser i krig og fred». 

17 1949. 

18 Da Rolf Hansen benektet dette i Stortinget. Ref. note 8. 

19 Finn Kirkestuens notat av 27.01.81. 

7 Europas hemmelige hær 

1 Stay behind, eller «unorthodox warfare», sorterte i NATO/SPAHE 
under Clandestine Coordination Committee. 

2 Blant dem Italia og Frankrike. 

3 Blant annet Hellas, Tyrkia og Italia. 

4 I intervju med Gerhard Helskog og Finn Sjue i Washington 03.05.95. 

5 WW2: World War Two, annen verdenskrig. 

6 I Norge kjent som Trepartsavtalen, hvor CIA, MI6 og norsk e-tjeneste 
sto for hver sin tredel av finansieringen av Norges Stay behind. 

7 Fortrinnsvis i Storbritannia, med backup-opplegg i USA. 

8 Stay behind i Sverige ble debattert bl. a. i Dagens Nyheter 20.10., 
31.10. og 07.11.1990. 

9 Blant annet formannen i Foreningen for Finlandsfrivilliga. 

10 Fram til 1976. 

1 1 Det hevdes at den nye borgerlige regjeringen utnevnte den nye sjefen 
for Stay behind i 1978: Curt Stefan Giesecke, tidligere sjef for den 
svenske arbeidsgiverforeningen. Ref. artikkel i manuskriptform om 
Gladio av Anna-Lena Lodenius. 

12 Ref. note 4. 

13 New York Times 17.11.90. 

14 Dave Whipple i intervju med Gerhard Helskog og Finn Sjue i Wa- 
shington 02.05.95. Whipple var bl.a. CIAs stasjonssjef i Helsinki 
1970-73. I dag er han adm. direktør i AFIO, Tidligere etterretnings- 
offiserers forening i USA. 

1 5 Norge, Sverige, Finland på den ene siden og Italia på den andre repre- 
senterer ytterpunktene i omfang og karakter. 

16 Ref. note 14. 

17 Supplement B 30-31. 

18 Klassekampen 20.11.90. Kommunistisk terrororganisasjon: CCC - 
De Kommunistiske Celler. 



8 Hovedkvarter, nett og agent 

1 Flere kilder, blant dem Hans Otto Meyer og to anonyme kilder (X13 
og X 17), bekrefter at de i sin tid fikk høre om denne metoden for å 
bringe penger irregulært ut ved hjelp av post- og bankgiro. De hevder 
at de selv aldri utførte slike operasjoner. 

2 På engelsk «Tripartite Agreement». 

3 Argus er et feltetterretningsnett som i første linje observerer fiendens 
framrykking. 

4 Opplysningene om Lindus stammer i første rekke fra kildene XII, 
X12,X13,X15ogX16. 

5 Opplysningene om Rock stammer i første rekke fra kildene XII, 
X12,X13,X15, X16ogX17. 

6 Opplysningene om Blue Mix stammer i første rekke fra kildene XII, 
X14,X15,X16ogX17. 

7 Opplysningene om de to ulike oppleggene for evakuering stammer 
primært fra kildene X14, X16 og X17. 

8 Kilde XII. 

9 Opplysningene om Argus stammer i første rekke fra kilde XI 1, X 12, 
X13, X15ogX19. 

10 Om IRA-skandalen, se bl.a. VG 13.1 1.92, VG 22. juni 1993,ogKlas- 
sekampen 10.12.92. 

11 Kildene XI 1,X13 og X20. 

12 Kildene XI 5 og XI 6 bekrefter at Olav Selvaag skaffet til veie «Sek- 
sern» for Stay behind. 

1 3 Kilde X 1 1 er kilden til opplysningen om at det var den svenske forfat- 
teren og journalisten Jan GuiUous Oslo-besøk som førte til at hoved- 
kvarteret ble flyttet raskere enn planlagt. 

14 Kildene XII, X13, X15 og X19. 

15 Kildene XI 1,X13 og X19. 

16 Ki!deneX19,X20,X21. 



9 Dumpene 

1 Kildene XII ogX13. 

2 Sven Ollestad sto fram offentlig for første gang 13. august 1988. Det 
skjedde i NRK/Dagsrevyen etter et oppslag om den hemmelige hæren 
i Klassekampen samme dag. 

3 Ref. Rogalands Avis 26.04.73. En del opplysninger er også hentet inn 
for forfatterne av freelance-journalist Ola Flyum. 

4 Ref. Stavanger Aftenblad 24.04.73 og Rogalands Avis 26.04.73. 

5 Ref. bl.a. Stavanger Aftenblad 19.05.78 og Rogalands Avis 22.05.78. 

6 Ref. bl.a. Rogalands Avis 22.05.78. 

7 Kilde X15 og X16. 

8 KildeneXll,X13,X16ogXI9. 

9 Kildene XI 1,X13 og X16. 

10 Kildene X12, X13 og X15 i tillegg til Frank Siljeholt. 

11 KildeneXll,X12ogX19. 



10 Agentsenteret Torås fort 

1 Kilde X21. 

2 Kildene XII ogX12. 

3 KildeneXll,X12,X15,XléogX21. 

4 Kildene XII og X 12. 

5 Kildene X12 og X13. 

6 Kildene XI 1,X15 og X16. 



11 Israel Krupp 

1 Ref. bl. a. Per Øyvind Heradstveit: «De medskyldige», Aschehoug 
1 974, og Richard Deacon: «The Israeli Secret Service», London 1977. 

2 Gudbrandsdølen/Lillehammer Tilskuer, 15.12.87. 

3 Denne spesielle «helseleiren» ved Skui er tidligere omtalt blant annet i 
Johansen, Jørgensen og Sjue: «Vi som styrer Norge», Aventura 1992. 

4 Kilde X22. 

5 Kilde X22. 

6 Ifølge kilde XI 1 som har referert samtalen for forfatterne. 

7 I tillegg til Frank Siljeholt har kilde X16 gitt opplysninger om denne 
typen kjøretur som Krupp og Ollestad hadde. 

8 Kilde XII, X13 og X18. 

9 Ref. bl.a. David B. Tinnin: «Hit Team: the Exciting Story of IsraePs 
Strike Against Arab Terrorists in Europe», London 1976. 

10 Kilde X23. 

11 Kilde X23. 

12 Chr. Christensen omtaler Krupp som «Rock-offiseren» i «Vår hem- 
melige beredskap». Også Hans Otto Meyers beretning peker mot at 
han var innenfor systemet. Andre, anonyme kilder mener derimot at 
Krupp ikke var medlem, formelt sett, men at han var en av hele syste- 
mets viktigste støttespillere. 

13 Ref. Hans Otto Meyer. 

14 Kilde X13. 

15 Kilde X23. 

12 I konflikt med MI6 



1 Johan Berg ble ny e-sjef daVilhelm Evang ble avsatt i 1966 sammen 
med overvåkingssjef Asbjørn Bryhn. 

2 Kildene XI 1,X12,X15 og X21. 

3 Kildene XII, X13 og X16. 

4 Kildene X 13 ogX23. 

5 Kildene X13,X23 og X30. 

6 Kildene X13 og X16. 

7 Opplysningene om e-sjef Bergs ord, den nye nestsjefen og konflikten 
med MI6 bygger på en rekke kilder, blant dem XII, X12, X13 og 
X23. De bygger også på rapporter fra forsvaret og annet skriftlig ma- 
teriale. 

13 Farlig spill i Sør-England 

1 Ref. kildene XI 5 og X24. 

2 MI5 er den innenlandske Secret Service, den britiske overvåkings- og 
sikkerhetstjenesten. 

3 IRA: Irish Republican Army. 

4 En av de norske Stay behind-offiserene som spilte IRA-markør, Frank 
Siljeholt, fikk et høyst spesielt foto som souvenir etter endt «dåd». Bil- 
det hadde de britiske sikkerhetsfolkene tatt fra et vindu i nabolaget da 
de norske - intetanende - skulle leie bilen som de skulle bruke i sabo- 
tasjeaksjonen. 

14 Opprøret 

1 Gjengitt i sin helhet i vedlegg 2. Notatet er datert 27.01.81. Kirke- 
stuen ble frabeordrer 01.03.81. Utdrag fra notatet ble gjengitt i Klasse- 
kampen 12.12.92. Men enkelte viktige punkter ble den gang utelatt, 
og alle navn ble strøket. 

2 PM-et eller direktivet er ikke gjort tilgjengelig for forfatterne. For- 
svarsdepartementet henviser til Riksarkivet som opplyser at doku- 
mentet ikke er å finne i Jens Chr. Hauges private statsrådarkiv for pe- 
rioden 1945-52. Se vedlegg 4. Nygaard Haug-utvalget viser til PM-et i 
sin innstilling på en slik måte at utvalget ser ut til å ha fått adgang til 
det. 

3 «Directive for Unorthodox Warfare». Kirkestuen er i tvil om de poli- 
tiske myndighetene var kjent med dette direktivet. 

4 Kilde X10. 

5 Ref. note 2. Jens Chr. Hauges dokument omtales på ulike måter: PM, 
direktiv, notat. 

6 Departementsråden i Forsvarsdepartementet, forsvarssjefen, e-sjefen 
og Riksrevisjonen. 

7 Flere i Stay behind-staben minnet om hvordan britene hadde brukt 
Kompani Linge til aksjoner i Norge uten at norske myndigheter visste 
om det eller hadde godkjent det. 

8 KGB-muldvarpene Guy Burgess, Donald Maclean og Kim Philby. 
Alle var plassert i SIS/MI6. 

9 Chr. Christensen: «Vår hemmelige beredskap». 

10 Smertestillende midler som skulle brukes i samband med skader o.l. 

1 1 Ref. note 4. 

12 Norsk Tjenestemannslag - LO-forbundet som organiserer statsansat- 
te. 

13 Ref. note 4. 

14 Notatet ble delvis publisert i Klassekampen 12.12.92. 

15 Datert 27. 07. 95. 

16 Datert 09. 08. 95. 

17 Datert 31. 08. 95. 

18 I brev fra forfatterne 12.08.95. 

19 I brev datert 17.08.95. Se vedlegg 3. 

20 Kilde X7. 



15 I komplott mot IRA 

1 IRA-affæren ble avslørt av Verdens Gang 13. november 1992. 

2 Iflg. Klassekampen 10. desember 1992. 

3 Iflg. Klassekampen 18. juni 1993. 

4 Forfatterne har flere ganger henvendt seg til Finn Horvei for å få ham 
til å kommentere sin egen rolle i IRA-affæren. Resultatet har vært ne- 
gativt. 

5 Kilde X20. Også en sentral kilde i Forsvarets overkommando bekref- 
tet dette overfor en av forfatterne i desember 1992. 

6 Verdens Gang 23. november 1992. 

7 Kilde X13. Også en tidligere offiser med mer enn tjue års erfaring i 
den hemmelige hæren kommenterer spørsmålet på samme måte. 

8 Se kapittel 13. 

16 De private gruppene 



1 Ref. Terje R. Diesens bok «MILORG område 13130». Søndre Aker 
Historielag, årbok 1986. 

2 Chr. Christensens bøker der Stav behind og de private gruppene er be- 
handlet: «Det hemmelige Norge», «Vår hemmelige beredskap», «Av 
hensyn til rikets sikkerhet». 

3 Roy Andersen: «Sin egen fiende». 

4 Befalingsmannens instruks om å holde gruppene gående er i sin 
karakter og ånd mye likt direktivet om hemmeligholdelse av 25. mai 
1945, pålagt alle XU-agenter, opphevet først i 1988: «Jeg forplikter 
meg til uten noen som helst reservasjon m.h.t. foreldelse eller andre 
forhold, å iaktta absolutt og ubrytelig taushet om de forhold jeg har 
fått kjennskap til under mitt arbeide med etterretningstjenesten under 
krigen.» Lojalitet og fortsatt beredskap og kamp er ledetråden. 

5 Jens Chr. Hauges femtekolonnistutvalg: ref. Alf Ole Ask og Bjørn West- 
lie: «Maktens ansikt. Et portrett av Jens Chr. Hauge», Tiden 1991. 

6 Ot. prp. nr. 78 (1950) inneholder de norske beredskapslovene. 

7 Hans Ringvold omtales spesielt i kap. 3 og 5. 

8 Ref. bl.a. heftet: Libertas. Bakgrunn. Motiver. Planer. Virke, utgitt av 
stiftelsen Libertas i 1949. 

9 Kristen Ringvolds arbeid med DnC-notatene, ref. bl.a. Klassekampen 
01.12.93. 

10 Ref. bl.a. Roy Andersen: «Sin egen fiende». 

11 Ref. «Gimle Rotary Klubb 1950-1960», utgitt i 1960, og «Rotary i 
Oslo 1921-1955», utgitt i 1955. Publisert i samband med Rotary-be- 
vegelsens femtiårsjubileum. 

12 Norske Reserveoffiserers Forbund (NROF) har i dag om lag 12 000 
medlemmer. 

13 Ernst Wollweber (1898-1967), tysk kommunist. Fungerte som kom- 
munistisk agent i Skandinavia i 30-årene. Engasjerte seg bl.a. i anti- 
fascistisk aktivitet. Fengslet i Sverige 1940-44. Siden dro han til Sov- 
jetunionen. Vendte tilbake til Tyskland i 1 946. Var østtysk sikkerhets- 
minister fra 1953 til 1957. Falt i unåde i februar 1958. 

14 Reinhard Gehlen: «Spion». 

15 Problemene i Ungdommens Heimevern i 70-årene var betydelige. 
Etter hvert roet situasjonen seg ned. Men uro blusset opp igjen etter at 
det var unge høyreekstreme unggutter med tilknytning til HV-miljø- 
ene som begikk de mye omtalte Hadelandsdrapene i 1981. 

16 IVAF har bl.a. forbindelser til CIA. 

17 Om Egil Offenberg, ref. Jan Didriksen: «Industrien under hakekor- 
set», Universitetsforlaget 1987. 

1 8 Ref. boka om Per Røed: «Den ukjente sabotør». Per Røeds egen beret- 
ning. Bearbeidet og redigert av Rolv Høiland. Ernst G. Mortensen 
1988. 

19 Kildene X13 og X15. 

20 Ref. note 18. 

21 Kildene X13,X19 og X21. 

22 Kildene XI 3 og X27. 

23 Kildene XII ogX25. 

24 Blant andre kildene XI 1, X25, X28 og X29. 



17 Kjettingmannen 

1 Kildene XII og X30. 

2 Helge O. Spilhaug: «Kjættingfabriken Fram 1909-1989», Industri- 
trykk, Oslo 1989. 

3 Ref. XU: Bl.a. Ragnar Ulsteins tre bind om «Etterretningstjenesten i 
Norge 1940-45», Cappelen 1989, 1990 og 1992. Einar Sæter og 
Svein Sæter: «XU i hemmeleg teneste 1940-1945», Det Norske Sam- 
laget 1995. 

4 Ref. note 2. 

5 Ref. note 3. 

6 Ref. Sverre Krokaas som frimurer: «Mellom brødre». Meddelelses- 
blad for brødre i St. Johanneslogen St.Olaus til de tre Søiler. Nr.l 
1995. 

7 Arne Semb-Johansson: «Fem år for fred og frihet», Cappelen 1995. 

8 Kildene XII, X13,X30 og X31. 

9 Kildene X13 og Xlé. 

10 Kildene XII, X28.X30 og X31. 

11 Kildene XII og X30. 

12 Kildene X29 og X30. 

13 Kilde X30. 

14 Kilde X30. 

15 Kilde XII. 

16 Spilhaugs organisasjon beskrives også som «en venner og venners 
venners organisasjon» av enkelte av de som har kjennskap til den. 
Ref. bl.a. kilde X25. 

17 Som et ledd i arbeidet med TV-dokumentaren «Bak din rygg» ble 
Helge O. Spilhaug intervjuet av Gerhard Helskog 21. oktober 1995 i 

Oslo. Spilhaug imøtegår enkelte av påstandene og opplysningene i 
derte kapitlet. 

1 8 Hæren lever videre 

1 Victor Marchetti i intervju med Gerhard Helskog og Finn Sjue i Wa- 
shington 05.05.95. 

2 Ref. kapittel 19. 

3 Kildene X13, X14, X16, X18 og X19. 

4 Alle våre kilder med gode kunnskaper om store staters hemmelige tje- 
nester er enige om at faren for at disse forsøker seg på infiltrasjon og 
penetrasjon i andre lands tjenester, er stor. 

5 Kildene X13 og X26. 

6 Hyppigere beordring av offiserer til Stay behind-systemet i dag ble 
også bekreftet av Nygaard Haug-utvalget. 

19 Gladio - en italiensk tragedie 

1 Gerhard Helskog og Finn Sjue i intervju med Mark Wyatt i Washing- 
ton 03.05.95. 

2 OSS: Office of Strategic Services - CIAs forgjenger. 

3 US Senate Special Committee: Hearings on Organized Crime, 1951. 

4 Alliansen mellom klandestine amerikanske myndigheter og den inter- 
nasjonale Cosa Nostra. Ref. Covert Action nr. 49/1994. 

5 Malteserordenen: opprinnelig johannittene, en geistlig ridderorden 
stiftet i Jerusalem i år 1000. Kom til Malta i 1522. Har nå hovedsete i 
Roma. 

6 Ref. note 1 . 

7 National Security Council 1/1, 14.11.47. 

8 Observer 18.11.90. 

9 Ble fjernet på Andreottis ordre i 1 990. Ref. note 8. 

10 SIFAR ble senere SID. 

1 1 Sikkerhetstjenesten, inkludert overvåking. 

12 Evakuering: evasion and escape (E & E). 

13 Dumpene inneholdt mye østeuropeisk utstyr: sovjet-produserte 
Kalasjnikover og tsjekkoslovakiske sabotasjeeksplosiver. Ref. Wyatt 
og Colby. 

14 Sammenliknbart med det norske opplegget Lindus. 

15 Ref. note 1. 

16 Ref. note t. 

17 Gladio II også benevnt som Parallel SID. 

18 Covert Action nr. 49/1994. 

19 Tiende torpedobåt-skvadron. 

20 Haig var NATOs øverstkommanderende fra 1974 til 1979. 

21 Ifølge Aldo Moros enke. Zupo og Marini: «Operazione Moro», 
1984. 

22 Pia Gaarder, Ny Tid 15.12.90. 

23 Ifølge statsminister Andreotti. 

24 Ref. note 1. 

25 Da Berlusconi dannet sin regjering i 1994, skjedde det i en allianse 
mellom hans Forza Italia, det nyfascistiske partiet Nasjonale Allianse 
og separatistene Liga Nort. 

26 Ref. note U 

27 Ref. kapittel 14. 

20 Bak demokratiets rygg 

1 Ikke tilgjengelig. Ref. note 2 i kap. 14. 

2 Stenografisk ref. fra Stortingets spørretime 07.06.78. 

3 Stenografisk ref. fra Stortingets spørretime 15.1 1.78. 

4 Stenografisk ref. fra Stortingets spørretime 29.11.78. 

5 Stenografisk ref. fra Stortingets spørretime/grunngitt spørsmål 
13.12.78. 

6 I kjølvannet av Lygren-saken i 1965 og den granskingen som fulgte. 

7 Per Borten i intervju med Gerhard Helskog i Melhus 06.03.95. 

8 Sikkerhetsutvalget besto av statsministeren, forsvarsministeren, jus- 
tisministeren, utenriksministeren, forsvarssjefen og overvåkingssje- 
fen. 

9 Kilde X9. 

10 Ref. Kåre Willoch i intervju med Gerhard Helskog i Oslo 10.08.95. 

1 1 Dvs. de rette komiteene i Stortinget, evt. Presidentskapet, regjeringen 
som kollegium, regjeringens sikkerhetsutvalg, og forsvarsminister og 
statsminister. 

12 Kilde X10. 

13 Kilde X8. 

14 I intervju med Gerhard Helskog og Finn Sjue i Washington 02.05.95. 

OM FORFATTERNE 



«Norges hemmelige hær» er et samarbeidsprosjekt mellom Ronald Bye 
og Finn Sjue. 

Finn Sjue er psykolog, journalist i Klassekampen og medforfatter av den 
mye omtalte boka «Vi som styrer Norge» (1992). Som journalist er han 
av dem som har beskjeftiget seg mest med temaet «hemmelige tjenester», 
og som etter hvert har etablert de fleste kontakter og samlet flest informa- 
sjoner om tjenestene. Han har gjennom et utall av artikler demonstrert sin 
innsikt og interesse og satt store deler av dagsorden for debatten om de 
hemmelige tjenestene. 

Ronald Bye har en fortid som LO-ansatt og politiker. Blant annet etter- 
fulgte han Haakon Lie som partisekretær i Arbeiderpartiet. Han har vært 
LO-sekretær og statsråd i Odvar Nordli og Gro Harlem Brundtlands re- 
gjeringer. Innsikten i norsk forsvars- og sikkerhetspolitikk har han særlig 
fra sin tid som formann i Forsvarskommisjonen av 1974. Bye har også 
vært formann i Heimevernsrådet. Nå driver han konsulentvirksomhet og 
styrearbeid. Samtidig satser han på skribentvirksomhet og historiske stu- 
dier. Han har blant annet skrevet selvbiografien «Sersjanten» (1987), fac- 
tion-romanen «Niende etasje» (1993) og thrilleren «Spillet» (1995). 

I 1993 gav Ronald Bye og Finn Sjue sammen med Alf R. Jacobsen ut do- 
kumentarboka «De visste alt . . . ». Denne boka ble avgjørende for at 
Stortinget tok saken om de hemmelige tjenestene i egne hender og oppret- 
tet Stortingets granskningskommisjon for de hemmelige tjenester, den 
såkalte Lund-kommisjonen. 

Har Norge virkelig en hemmelig hær? Svaret er enkelt: Ja, det har Norge. 
Men alt rundt denne hæren er strengt hemmelig, og kun kjent av ytterst få 
personer i den sentale ledelsen. Denne hæren kalles Stay behind. 



«Norges hemmelige hær» tar leseren med inn bak demokratiets rygg, inn 



i en labyrint av hemmeligholdelse, fortielser 



og fordekte operasjoner. 



Historien om Stay 



betiind er blant 



det best 



skjulte i det 



HISTORIEN OM 



STAV BEHIND 



hemmelige Norges katakomber. 



Finn Sjue er psykolog og journalist i Klassekampen. Han har over en årrekke skaffet 
seg dyp innsikt i «det hemmelige Norge». Han er medforfatter av den mye omtalte 
boken «Vi som styrer Norge» ( 1992). 

Ronald Bye er tidligere sekretær i Arbeiderpartiet og statsrad i Odvar Nordli og Gro 
Harlem Brundtlands regjeringer. Han har tidligere gitt ut bokene «Sersjanten» ( I 987). 
thrilleren ((Niende etas|e» (1993) og «De visste alt ...» 

( 1993). sammen med Alf R.Jacobsen og Finn |MpjBMipMj 
S|ue. samt thrilleren «Spillet» i 1 995. KÉff#^PTnfrffl 

